
Se închină creştinii ortodocşi la acelaşi Dumnezeu ca si necrestinii? 

Care sunt fenomenele care asaltează creştinismul în lumea contemporană? 

Cum explică Biserica Ortodoxă fenomenele extraterestre? 

Ce este "noua conştiinţă religioasă?" Cum pot creştinii ortodocşi să se 
păzească de capcana apostaziei? 

Răspunsul la aceste întrebări precum si la altele asemănătoare cu care se 
confruntă Creştinismul în lumea contemporană vi-l oferă cele opt capitole ale 
cărţii de fată. Mişcările religioase de astăzi sunt simptomele unei "noi 
conştiinţe religioase" care vrea să pregătească calea unei religii mondiale a 
viitorului. Fenomene precum Yoga, Zen, Tantra, Meditaţia Transcendentală, 
Guru Maharaj-ji, Hare Krisna, OZN-urile, Mişcarea Harismatică sunt 
prezentate în lumina Sfinţilor Părinţi ai Biserici Ortodoxe fără de care nu le va 
fi posibil creştinilor să se mântuiască în vremurile ce se apropie ale lui 
Antihrist. 

Cuvânt înainte 

Cartea de fată, intitulată "Ortodoxia si religia viitorului", pe care o publicăm în 
traducere românească, a fost scrisă în anul 1972, de Ieromonahul Serafim 
Rose (+1982), vestit ascet si scriitor bisericesc, vieţuitor din obştea Mănăstirii 
Sfântul Paisie din nordul Californiei. 

Fără îndoială, cartea a fost scrisă pentru spaţiul american, lipsit de tradiţie si 
cultură patristică, cu o populaţie foarte variată, etnic si religios, lovită de tot 
felul de rivalităţi si frământări sectare, creştine si necrestine furibunde, duse 
uneori până la crimă. 

încă de la început, cartea a avut un larg ecou în lumea creştină ortodoxă din 
Statele Unite ale Americii, prin faptul că dezvăluie, cu numeroase argumente 
biblice si ştiinţifice, prozelitismul religios de toate nuanţele, care a găsit un 
teren prolific într-o tară atât de vastă, cu cel mai mare număr de confesiuni, 
secte si grupări religioase din toată lumea. 

Autorul a urmărit, în general, două aspecte principale. 

întâi, studierea si analiza exactă a fenomenului religios autohton, în contextul 
conglomeratului multinaţional specific. 

Al doilea, constatarea unui crud adevăr, că majoritatea grupărilor creştine 
neoprotestante, ca si a celor necrestine, de origine oriental-asiatică, 
acţionează si fac prozelitism sub influenta mascată a duhurilor rele, 
demonice, fapt care tulbură mult si dă de gândit oricărui creştin adevărat, care 
crede cu tărie în Hristos. 

între acestea sunt amintite atât organizaţiile asiatice păgâne, de tot felul, mai 
ales cele hinduse, budiste, yoghine, zen si meditaţie transcedentală, care 
acţionează cu forte satanice oculte, ca: vrăjitorie, magie, ocultism, hipnoză, 



bioenergie, satanism etc, cât si grupările sectare neoprotestante, cu tot felul 
de aberaţii religioase. 

Toate împreună urmăresc un singur scop: îndepărtarea creştinilor de la 
Biserica Ortodoxă Apostolică si realizarea unei religii sincretiste universale, 
numită si "Noua Eră", care va trebui să cuprindă toate confesiunile creştine si 
necrestine, în perspectiva aşteptării unui nou "Mesia", care va fi, desigur, 
Antihrist, cum citim în Sfânta Scriptură. 

Autorul acestei cărţi, fiind un suflet luminat si devotat lui Hristos, trage un 
puternic semnal de alarmă în America, ale cărui ecouri au ajuns si în Europa, 
prin traducerea acestei lucrări în câteva limbi de mare circulaţie. 

Deşi în spaţiul balcanic ortodox nu se întâlnesc atâtea grupări si organizaţii 
sectare neoprotestante si oriental păgâne; ca în America de Nord, totuşi 
asaltul sectar de toate nuanţele din ultimii ani atrage atenţia tuturor. 

Aceasta ne-a obligat si pe noi să traducem cartea de fată a Părintelui Serafim 
Rose, pe care o considerăm cea mai bună, fiind bine documentată si mai 
realistă în - ceea ce priveşte prozelitismul religios actual si scopul lor ascuns, 
demonic, de distrugere a Bisericii vii, întemeiată de Hristos prin Sfinţii Apostoli 
si a moralei evanghelice tradiţionale - sacre, pentru a semăna în locul 
Ortodoxiei, apostazia, ateismul, haosul, satanismul, sincretismul religios, 
crima, violenta, pornografia, homosexualitatea, sinuciderea, sectarismul de tot 
felul, ura, moartea fără Dumnezeu si osânda veşnică. 

Or, nu putem accepta ca puterile iadului si ale întunericului sectar si păgân să 
se instaureze în ţările noastre ortodoxe bimilenare. Si credem cu toată tăria 
că lisus Hristos, Mântuitorul lumii, pentru rugăciunile Preacuratei Maicii Sale 
si ale tuturor sfinţilor Săi, nu ne va lăsa biruiţi de puterea si armele satanei, 
căci însuşi El a zis Sfântului Apostol Petru: ...Pe această piatră voi zidi 
Biserica Mea, si porţile iadului (gurile sectarilor) nu o vor birui. (Matei 16,18) 



Asa cum a rezistat Ortodoxia în timpul marilor persecuţii păgâne din primele 
secole; cum a ieşit biruitoare în fata marilor eresuri, care au tulburat Biserica 
lui Hristos peste o mie de ani; cum am supravieţuit în fata marilor migraţii 
păgâne din răsăritul asiatic si în fata imperiului otoman cotropitor, ca si în fata 
comunismului satanic din secolul nostru, avem toată speranţa că vom rezista 
si de acum înainte, cu puterea si harul lui Hristos 

Războiului nedeclarat al grupărilor religioase, creştine si necrestine, al 
satanismului si al forţelor oculte de tot felul, au un singur scop: nimicirea 
Ortodoxiei si a trăirii duhovniceşti în Hristos, folosind toate armele 
întunericului, pregătind astfel venirea lui Antihrist. 

Această carte se adresează în special intelectualilor si tinerilor, studenţi si 
adolescenţi, care sunt cel mai afectaţi de practicile demonice, paranormale, 
fie din curiozitate, fie din mândrie, fie din lipsă de educaţie religioasă, după 
atâţia ani de ateism si dezamăgire. 

Lor le recomandăm în primul rând această carte, pentru a cunoaşte adevărul 
despre secte si practicile orientale si a nu le cădea pradă din neştiinţă. Căci 
se ştie că nu putini tineri si chiar intelectuali practică yoga, spiritism, ocultism, 
magic, vrăjitorie, satanism etc, renunţând la biserică, la rugăciune, la Sfânta 
Liturghie, la tradiţia patristică ortodoxă si la bucuria învierii în lisus Hristos. 

Toţi aceşti fii ai Bisericii Ortodoxe si ai Neamului trebuie salvaţi, trebuie 
reîntorsi în sânul Ortodoxiei si în braţele lui Hristos. Suntem încredinţaţi că 
această carte are darul de a descoperi adevărul despre aceste secte si 
"mişcări" satanice, si poate contribui nu puţin la recuperarea tineretului afectat 
din zilele noastre. 

Pentru a birui în această grea luptă profeţită de însuşi Hristos, trebuie să ne 
înarmăm cu toate armele Duhului Sfânt, care sunt: dreapta credinţă ortodoxă, 
rugăciunea neîncetată acasă, pe cale si la biserică; postul, deasa spovedanie, 
împărtăşania regulată, ascultarea de duhovnic, citirea cărţilor sfinte, 



milostenia, viata creştină curată, ascultarea, smerenia, cinstirea Sfintei Cruci, 
si, mai ales, trăirea în iubire si iertare, în numele lui lisus Hristos, Care a spus 
Sfinţilor Apostoli si prin ei nouă tuturor: 

îndrăzniţi, Eu am biruit lumea! (loan 16,33) 
REDACŢIA 



Prefaţa editorului la ediţia a patra * 

* ianuarie 1990 

Părintele Serafim Rose, autorul acestei cărţi, a fost unul din acei oameni rari, 
în care geniul intelectual s-a unit cu adâncimea covârşitoare a unei inimi pline 
de iubire. Preocupat de la o vârstă foarte fragedă de problema fundamentală 
a Adevărului, el L-a descoperit după căutări chinuitoare, nu sub forma vreunei 
idei abstracte sau a unui sistem, ci în însăşi Persoana lui lisus Hristos, asa 
cum i S-a descoperit El în plinătatea Bisericii Creştin Ortodoxe. 

Nu mult după ce a descoperit Ortodoxia la începutul anilor 1960, Părintele 
Serafim** a început să studieze, din această nouă perspectivă, curentele 
filosofice, sociale si spirituale ale lumii contemporane, cărora Ie-a demonstrat, 
la lumina Descoperirii dumnezeieşti, caracterul constitutiv nihilist. Acest studiu 
avea să rezulte într-o lucrare filosofică de mari proporţii, intitulată împărăţia 
omului si împărăţia lui Dumnezeu. 

** pe atunci Eugen(n.tr.) 

Dar din cauza unor griji mai urgente, precum organizarea unei frăţii misionare 
ortodoxe si a unei reviste aferente, cartea nu a fost terminată niciodată. Unul 
din principalele capitole despre "noua spiritualitate" a vremurilor din urmă nu a 
rămas decât sub forma de note si plan general. Totuşi cu ani mai târziu, când 
Părintele Serafim avea să plece spre a vieţui ca monah în munţii din nordul 



Californiei, el a revenit asupra problematicii "noii spiritualităţi". 

De data aceasta însă modul său de a înţelege creştinismul ortodox era 
considerabil lărgit, atât datorită studiului teoretic cât si, mai ales, trăirii si 
ascezei personale. în acest cadru de studiu întărit de rugăciune apărea si mai 
puternic contrastul dintre curentele pseudo-spirituale si adevărata viată 
duhovnicească mântuitoare care pune accentul pe trezvie. Limbajul folosit de 
Părintele Serafim pentru descrierea acestor realităţi spirituale complexe nu 
este nici pe departe dificil sau obscur ci, dimpotrivă, accesibil si la obiect. 

Prezenta lucrare a apărut la mijlocul anilor 1970 si ea precizează lapidar si 
fără echivoc poziţia Ortodoxiei fată de curentele spirituale contemporane, într- 
un limbaj ai cărui termeni sunt limpezi si rostiţi cu voce tare. Chiar dacă 
Părintele Serafim folosea în lucrările sale un ton întrucâtva mai atenuat, el nu 
ocolea niciodată adevărul ce trebuia rostit; el avea conştiinţa clară că timpul 
pe care Î1 mai avem la dispoziţie este scurt, si că el trebuie răscumpărat, mai 
ales că, azi ca si ieri, numărul căderilor de la dreapta credinţă creste văzând 
cu ochii, iar formele pe care acestea le capătă sunt din ce în ce mai subtile. 

Părintele Serafim avea conştiinţa că trebuie să-i scuture pe contemporanii săi 
din somnul lenevirii si al înşelării de sine si să le indice calea adevărului. 
Această atitudine mulţi cititori o apreciază, alţii în schimb o consideră dură în 
mod inutil. Acestora din urmă le recomandăm să citească si conferinţele 
pastorale ale Părintelui Serafim, apărute atât în volum cat si în publicaţia "The 
Orthodox Word".* 

* Vezi cartea sa God's Revelation to the Human Heart, (Platina 

California, 1987 ) si articolele "In Step with Sts. Patrick and Gregory of Tours"( 

in The Ortodox Word, Platina, California, no. 136), "Raising the Mind, Warming 

the Heart" (The Orthodox Word, no. 126), "The Orthodox Word-View" (The 

Ortodox Word no. 105), si "Ortodoxy in the USA" (The Orthodox Word, no. 

94). 



în aceste conferinţe, tonul Părintelui Serafim, deşi "sever" în demascarea 
înşelăciunilor demonice - care le anulează si celor mai bine intenţionaţi, orice 
şansă de mântuire -, îsi păstrează cu toate acestea o căldură plină de 
compasiune fată de cei cărora le vorbeşte. 

La zece ani de la apariţia primei ediţii revizuite, Ortodoxia si religia viitorului ar 
putea părea o lucrare depăşită. Dar o carte despre mişcările religioase 
contemporane cu greu îsi poate păstra noutatea. Multe celebrităţi religioase, 
asemenea stelelor de cinema, dispar spre a face loc altora noi; unele dintre 
ele se menţin, schimbându-si doar numele la fiecare câţiva ani. Nu cu mult 
înainte de sfârşitul vieţii sale, Părintele Serafim a fost rugat să mai adauge si 
alte capitole cărţii sale, precum Sufismul. Dacă ar mai fi trăit, chiar aceasta a 
şasea retipărire ar fi cunoscut lărgiri substanţiale. 

Deşi unele dintre mişcările descrise în aceste pagini nu mai sunt poate atât de 
la modă, ele sunt totuşi prezente, dar sub alte înfăţişări; căci manifestările 
religioase noi nu sunt altceva decât variante ale altora vechi. Astfel, 
observaţiile Părintelui Serafim sunt la fel de valabile astăzi ca si în ziua în 
care Ie-a formulat întâia oară. Mai mult. Trecerea timpului nu a făcut decât să 
confirme exactitatea interpretării lor. "Noua spiritualitate" s-a conturat tocmai 
în direcţia descrisă de Părintele Serafim. 

în societatea americană termenul de "New Age" este deja consacrat în 
limbajul cotidian si acceptat de către societate. Faptul acesta a provocat un 
adevărat val de publicaţii creştine mai ales din direcţia Bisericilor Protestante - 
care semnalau pericolele noilor orientări. Una dintre ele, care a devenit foarte 
repede cunoscută si care se intitulează "The Seduction of Christianity" 
(Seducţia Creştinismului) dă la iveală modul în care "noua spiritualitate" se 
infiltrează chiar în sânul Bisericilor creştine principale. 

Astfel de lucrări demonstrează că societatea contemporană devine din ce în 
ce mai conştientă de realităţi pe care Părintele Serafim le văzuse 
prefigurându-se cu mulţi ani înainte. însă, lipsa unei viziuni ortodoxe asupra 



existentei, singura care totalizează întreaga experienţă a creştinismului de-a 
lungul veacurilor, nu le permite din păcate acestor autori să scoată 
convingător în evidentă superioritatea învăţăturii Mântuitorului lisus Hristos în 
fata acestei asa-zise "noi spiritualităţi". Aceşti autori indică just pericolele care 
se ascund în practicile mistice necrestine, dar ei nu pot opune acestor practici 
modelul unei vieţi spirituale cu adevărat duhovniceşti, prin care persoana 
umană se poate ridica până la contemplarea lui Dumnezeu, asa cum ne 
apare descris în operele ascetice ortodoxe (filocalice) si în Vieţile Sfinţilor. 

Mai mult. Aceşti autori nu sesizează că tocmai climatul de sărăcire spirituală a 
unui creştinism diminuat si atenuat din lumea (mai ales) occidentală este cel 
care a favorizat apariţia acestei "noi conştiinţe religioase". în multitudinea 
curentelor religioase care de care mai ispititoare se află antrenate multe 
persoane de bună credinţă. Dar cel însetat să afle adevărul si sincer cu sine 
însuşi va trebui să aibă curajul de a merge până la capăt în acceptarea 
Adevărului, asa cum ni s-a descoperit el în Persoana lui Hristos. 

Astăzi în Rusia diferitele forme de pseudo-spiritualitate se bucură de o 
popularitate uluitoare, lucru pe care îl prevăzuse deja Părintele Serafim. 
Poporul rus, asfixiat de atmosfera groasă de materialism în care statul 
sovietic l-a silit să trăiască, crede că orice doctrină sau curent care îsi spune 
"spiritual" îi si poate aduce mântuirea. Dar în atmosfera actuală "de 
deschidere" din interiorul Rusiei, se poartă discuţii aprinse, nu numai pe tema 
noilor curente spiritualisto-religioase, ci si pe tema Ortodoxiei tradiţionale. La 
nivel oficial avem de-a face cu un discurs ortodox patetic datorat faptului că 
ierarhii numiţi de Statul Sovietic sunt ei însisi adepţii unui creştinism diminuat 
si confortabil ai unui creştinism dispus la compromisuri, adică ai unui 
Creştinism lipsit de Crucea lui Hristos. 

Acest fel de creştinism face si el parte din "religia viitorului", adică religia 
mondial-universalistă a lui Antihrist, al cărui tel suprem este să incorporeze 
creştinismul în propria sa doctrină, dar după ce va fi eliminat din el, pe 
neobservate, însăşi arma mântuirii noastre, adică Sfânta Cruce a lui Hristos. 



La un nivel care scapă ochiului public si camerelor de luat vederi, există 
oameni în Rusia (ca si în întreaga lume ortodoxă (n. tr.)), care predică cu 
adevărat cuvântul lui Dumnezeu si mulţi care au o trăire autentică în duhul 
curat ortodox. Credincioşii însetează după literatura religioasă autentică si 
mulţi dintre ei au capacitatea duhovnicească de a deosebi adevărul de 
minciună. Aceştia sunt oamenii care se hrănesc cu cele mai adânci învăţături 
ale Sfintei Tradiţii Ortodoxe la focul cărora s-a lămurit si format si Părintele 
Serafim Rose. 

Ieşind căliţi de pe urma terorii celor şaptezeci de an de persecuţii, aceşti 
oameni sunt gata să-L urmeze pe Hristos pe Golgota iar eroismul lor este un 
imbold si pentru noi, cei din Occident, să rezistăm si să luptăm contra ispitelor 
care ne înconjoară si care sunt cel mai adesea de o subtilitate perversă si 
subversivă. 

în acest context cartea Părintelui Serafim Rose poate fi socotită fără teamă o 
scriere spirituală clasică a vremurilor noastre si credem că aceasta a şasea 
reeditarea va mai fi urmată si de altele. Reacţiile pe care tipărirea ei deja Ie-a 
suscitat sunt cu totul remarcabile. Anul trecut de exemplu, doamna Constance 
Cumbey, avocată creştină, autoare a cărţii de mare popularitate: "Pericolele 
curcubeului" The Hidden Dangers of the Rainbow*, ne-a scris că lectura cărţii 
Ortodoxia si religia viitorului este comparabila, pe lângă alte lucrări din 
domeniu, cu tăria unui izvor de apă vie. Ea a recomandat această carte 
publicului si a prezentat-o în interviuri televizate. 

* Citată pe larg in cartea lui Bruno Wurtz, New Age, Ed. de Vest, 1992, 1994 
(n. tr.) 

Reacţia din interiorul Rusiei a fost si mai surprinzătoare. Fără ca cineva din 
Vest să încerce să-l facă cunoscut pe Părintele Serafim publicului rus, acesta 
l-a descoperit singur, în pofida tuturor piedicilor si riscurilor ridicate de regimul 
ateist. Au apărut traduceri ruseşti ale cărţilor, Ortodoxy and the Religion of the 
Future (Ortodoxia si religia viitorului), The Soul after Death (Sufletul după 



moarte), God's Revelation to the Human Heart (Descoperirea lui Dumnezeu 
din inimă) si ale multora din articolele sale; aceste materiale sunt distribuite în 
texte bătute la maşină căci nu este permisă tipărirea lor. 

Judecând după corespondenta pe care continuăm să o primim, putem afirma 
că Părintele Serafim este cunoscut în întreaga Rusie. Oamenii de acolo ne 
cer mereu alte si alte lucrări ale "gânditorului ieromonah Serafim Rose". 
Ortodoxia si religia viitorului îi interesează cu deosebire pentru că ea 
răspunde unei realităţi stringente: ritmul alarmant în care noi curente 
spiritualiste se infiltrează prin fraudă în Rusia de azi. 

Fie ca această carte să continue să lumineze, cu ajutorul lui Dumnezeu, pe 
cei ce doresc să iasă din întuneric, si să-i întărească spre Hristos pe cei ce 
păşesc în lumina convingerii că strâmtă este calea ce duce la viata veşnică. 

Părintele Damaschin 

Mănăstirea Sf. Gherman de Alaska 

Platina, California, 1989 



Prefaţa autorului * 

* martie, 1979 

Orice erezie îsi revendică propria "spiritualitate" si propria metodă de 
practicare a vieţii religioase. Romano-catolicismul de exemplu a avut până de 
curând o notă a sa distinctivă concretizată prin "cultul inimii sacre", primatul 
papal, purgatoriul si indulgentele, revelaţiile diferiţilor "mistici" si alte 
asemenea elemente, în care observatorul crestin-ortodox atent detectează tot 
atâtea manifestări practice ale erorilor teologice ale Romei în cadrul 
spiritualităţii romano-catolice contemporane. 



Si protestantismul fundamentalist are propriul său mod de a practica 
rugăciunea, cântările sale tipice si propria sa cale către o "renaştere" 
spirituală, elemente care reflectă si ele, la rândul lor, erorile dogmatice 
fundamentale proprii protestantismului. în cartea de fată însă, ne vom ocupa 
de "spiritualitatea" ecumenismului, erezia de căpetenie a secolului XX. 

Până de curând se putea considera că Ecumenismul este ceva prea artificial 
si prea sincretic pentru a i se putea atribui o spiritualitate specifică: agendele 
de lucru cu program "liturgic" ale întrunirilor ecumenice mari si mici 
presupuneau, nimic mai mult, decât o slujbă protestantă de duminică, ceva 
mai elaborată decât una obişnuită. 

Ecumenismul este erezia care are la bază credinţa că, de fapt, nu există o 
Biserică văzută a lui Hristos si că structura sa vizibilă la nivelul societăţii 
umane se formează de abia acum, prin eforturile universaliste ale 
Ecumenismului de a uni toate Bisericile creştine (si chiar pe cele necrestine) 
într-o unică Biserică mondială. Natura însăşi a Ecumenismului este aceea de 
a crea în sufletele adepţilor săi anumite atitudini spirituale care, cu timpul, să 
producă o "pietate" si o "spiritualitate" tipic ecumeniste. 

Privind în jurul nostru nu se poate să nu remarcăm o anumită atitudine de 
"expectatie" si "căutare" religioasă pe care sufletele pustiite ale desertului 
ecumenist si-o rezolvă în "spiritul" unei "pietăţi" care nu mai este simplu 
protestantă în esenţa sa. Odată realizată această constatare nu se poate să 
nu vedem că timpul "spiritualităţii" si "pietăţii" tipic ecumeniste deja a sosit. 

Această carte a început să fie scrisă în 1971 si ea a constat dintr-un studiu al 
celei mai noi iniţiative "ecumenice" si anume "deschiderea dialogului cu 
religiile necrestine". 

Patru din capitolele acestei cărţi s-au tipărit în periodicul "The Orthodox Word" 
(Cuvântul Ortodox) în anii 1971 si 1972, si anume cele conţinând un raport al 



evenimentelor petrecute începând cu ultima parte a anilor 1960 si până la 
începutul anului 1972. Ultimul dintre aceste capitole constă dintr-o discuţie 
amănunţită asupra "renaşterii harismatice", care tocmai fusese adoptată de 
mai mulţi preoţi din America, mişcare identificată a fi o variantă a "spiritualităţii 
ecumeniste ce însumează experienţe religioase specific necrestine". 

Mai cu seamă acest din urmă capitol a stârnit un mare interes printre creştinii 
ortodocşi, convingându-i pe mulţi dintre ei să nu se alăture mişcării 
"harismatice". Alţii, care deja participau la întrunirile "harismatice", au hotărât, 
în urma lecturii acestui capitol, să părăsească mişcarea si au confirmat prin 
mărturiile lor multe din concluziile articolului privitoare la ea. De atunci 
încoace, "mişcarea harismatică" a parohiilor "ortodoxe" din America a adoptat 
în întregime limbajul si tehnicile unei reînnoiri tipic protestante, după cum 
aflăm din periodicul The Logos (Logosul) editat de Pr. Eusebius Stephanou; si 
orice observator serios remarcă imediat caracterul eminamente neortodox al 
unei atari "reînnoiri". 

însă, în pofida mentalităţii protestante a iniţiatorilor si animatorilor săi, 
"renaşterea harismatică" este, în calitate de mişcare "spirituală", un curent 
care depăşeşte sfera de definiţie protestantă. în articolul menţionat am 
caracterizat aceste practici harismatice folosind expresia de "mediumism 
creştin", pe care mi l-au sugerat chiar mărturiile celor care au făcut experienţa 
lor în mod direct - si am demonstrat sorgintea lor "spiritualist-ecumenistă" 
care generează, sub ochii noştri, noua religie necrestină a viitorului. 

în vara anului 1974, una din mănăstirile Bisericii Ruse din Exil aflate în 
America a primit vizita unui tânăr care fusese îndreptat într-acolo (la chilia 
unui anumit monah) de către un anumit "spirit" care îl însoţea pretutindeni, 
nepărăsindu-l niciodată. 

în timpul scurtei sale şederi la mănăstire, monahii au aflat, din vorbă în vorbă, 
care era povestea acelui tânăr. Provenea dintr-o familie protestantă de tip 
conservator a cărei atmosferă de uscăciune spirituală îl nemulţumea profund. 



Deschiderea către experienţele cu adevărat "spirituale" i-a fost provocată prin 
intermediul bunicii sale penticostale. La contactul cu Biblia dăruită de aceasta, 
el a primit brusc "daruri spirituale", dintre care mai cu seamă acel "spirit" 
invizibil care îi dădea instrucţiuni precise referitoare la direcţia în care să se 
îndrepte si în ce locuri să călătorească. Tot printre "darurile" primite se 
număra si capacitatea de hipnoză a eventualilor interlocutori, cărora le putea 
induce chiar fenomenul de levitatie (cu care adeseori îi teroriza, în glumă, pe 
ateii din anturajul său). 

Uneori i se întâmpla să se îndoiască de provenienţa divină a "darurilor" sale, 
dar aceste îndoieli îi erau spulberate la gândul că "uscăciunea" sa spirituală 
dispăruse, că prin contactul cu Biblia el renăscuse "spiritual" si că acum 
ducea o viată foarte bogată în rugăciune si în "spiritualitate". 

în urma vizitei la acea mănăstire ortodoxă si mai ales după lectura articolului 
despre "renaşterea harismatică", acest tânăr a admis că pentru întâia oară a 
aflat o explicare clară experienţelor sale "spirituale". El a mărturisit chiar că se 
prea poate ca "spiritul" care îl însoţea pretutindeni să fi fost unul malefic. Dar 
această constatare nu a părut să-l afecteze si el părăsi mănăstirea fără să se 
fi convertit la Ortodoxie. 

Doi ani mai târziu, când acest tânăr vizită din nou mănăstirea, el declară că 
renunţase la activităţile "harismatice" ca fiind prea primejdioase si că îsi 
găsise liniştea sufletului în meditaţia Zen. 

Această strânsă legătură dintre experienţele spirituale "creştine" si cele 
orientale este o caracteristică inconfundabilă a spiritualităţii "ecumenice" 
contemporane. La această a doua ediţie la cartea de fată s-au adăugat noi 
informaţii de ultimă oră privitoare la cultele religioase orientale si la un anume 
fenomen "secular" major care contribuie la formarea unei "noi conştiinţe 
religioase", chiar si printre rândurile asa-zisilor atei. 

Este adevărat că nici unul dintre aceste elemente nu are semnificaţie 



hotărâtoare în orientarea spirituală a omului contemporan, dar fiecare dintre 
ele exemplifică într-un mod propriu setea cu care omul contemporan doreşte 
aflarea unei căi sufleteşti care să nu semene cu creştinismul lipsit de vlagă cu 
care l-a obişnuit protestantismul si catolicismul din lumea occidentală. Dar 
toate aceste elemente însumate dau la iveală o înspăimântătoare unitate a 
demersului lor, iar scopul final si malefic al acestui demers concertat luceşte 
deja la orizont. 

La scurtă vreme după publicarea acestui articol despre "renaşterea 
harismatică", am primit o scrisoare la redacţia publicaţiei "The Orthodox 
Word" prin care un teolog si trăitor recunoscut si respectat din ierarhia 
Bisericii Ortodoxe Ruse ne-a spus: "Ceea ce ati descris în această carte nu 
este altceva decât religia viitorului, religia lui Antihrist". 

Pe măsură ce astfel de forme de falsă spiritualitate pun stăpânire până si pe 
acei oameni care îsi spun creştini ortodocşi, ne înspăimântăm de dimensiunile 
înşelăciunii care îi pândeşte pe creştini neavertizati si neîntăriti duhovniceste. 

Această carte se doreşte a fi un semnal de alarmă si un îndemn la trăire în 
dreapta credinţă a lui Hristos, conştientă si conştientizată, mai ales în lumea 
posedată de duhuri necurate în care trăim. Cartea de fată nu este o tratare 
exhaustivă a noii religii, care nici nu a atins de altfel faza sa finală de 
dezvoltare. Ea este doar o explorare preliminară a acelor tendinţe spirituale 
care pregătesc doar drumul adevăratei religii anticreştine, o religie care îsi va 
menţine doar o faţadă de creştinism, dar al cărei conţinut se va baza pe 
experienţe "initiatice" de natură demonică. 

Fie ca acest raport asupra activităţilor satanice, care se duc din ce în ce mai 
evident si mai pe fată, adeseori în chiar rândurile creştinilor ortodocşi, să-i 
facă pe aceştia din urmă să înţeleagă că din nebăgare de seamă ei pot pierde 
harul Duhului Sfânt. Fie ca Duhul Sfânt să-i îndemne, pe de altă parte, să nu 
se îndepărteze niciodată de adevăratele izvoare ale trăirii creştine: Sfânta - 
Scriptură si învăţătura Sfinţilor Părinţi ai Bisericii Ortodoxe. 



Strâmtă si îngustă este calea care duce la viată si putini sunt cei care o află. 

Feriti-vă de proorocii mincinoşi, care vin la voi în haine de oi, iar pe dinăuntru 
sunt lupi răpitori. După roadele lor ii veţi cunoaşte... 

Nu oricine îmi zice "Doamne, Doamne", va intra în împărăţia Cerurilor, ci cel 
ce face voia Tatălui Meu Celui din ceruri. 

Mulţi îmi vor zice în ziua aceea: "Doamne, Doamne, au nu în numele Tău am 
proorocit si nu în numele Tău am scos demoni si nu în numele Tău minuni 
multe am făcut?" Si atunci voi mărturisi lor: Niciodată nu v-am cunoscut pe 
voi. Depărtati-vă de la Mine cei ce lucraţi fărădelegea. 

De aceea, oricine aude aceste cuvinte ale Mele si le îndeplineşte asemăna se 
va bărbatului înţelept care a clădit casa lui pe stâncă. 



Matei, cap. 7,14-16,21-24 



Introducere 

1 . "Dialogul cu religiile necrestine" 

Trăim într-o epocă de adânc dezechilibru spiritual, epocă în care mulţi creştini 
ortodocşi sunt ca nişte copii duşi de valuri, purtaţi încoace si încolo de orice 
vânt al învăţăturii, prin înşelăciunea oamenilor, prin vicleşugul lor, spre 
uneltirea rătăcirii (Efeseni 4,14). Pare într-adevăr să fi sosit timpul când 
oamenii nu mai suferă învăţătura sănătoasă, ci - dornici să-si desfăteze auzul 
- îsi grămădesc învăţători după poftele lor, si îsi întorc auzul de la adevăr si se 
abat către basme (II Tim 4,3-4). 

Ne încearcă un sentiment de consternare când citim cele mai recente 
documente si luări de poziţie ale mişcării ecumenice. Reprezentanţi ai 
Conferinţei Permanente a Episcopilor Ortodocşi din America împreună cu alte 
persoane oficiale ale ierarhiei ortodoxe se întrunesc la nivel înalt cu Romano- 
catolicii si cu Protestanţii si dau publicităţii "declaraţii comune" pe teme cum ar 
fi Sfânta împărtăşanie sau trăirea creştină. 

Dar în cadrul unor astfel de întruniri la vârf se omite să li se comunice 
eterodocsilor (neortodocsilor) că Biserica Ortodoxă este Biserica lui Hristos la 
care suntem chemaţi cu toţii, că numai prin tainele acestei Biserici lucrează 
harul Duhului Sfânt, că membrii ei sunt membri ai Trupului lui Hristos care se 
împărtăşesc de acest har prin efort personal nemijlocit de curăţire a trupului si 
sufletului în interiorul Bisericii Ortodoxe si că fără înţelegerea acestor aspecte 
fundamentale toate "dialogurile" si "declaraţiile comune" nu sunt decât o 
caricatură cu pretenţii de ţinută academică a adevăratului dialog creştin - 
dialog al cărui tel unic nu poate fi altul decât mântuirea sufletelor omeneşti. 

Dar mulţi dintre participanţii ortodocşi la aceste "dialoguri" bănuiesc, ori s-au 
convins deja, că ele nu constituie nici pe departe cadrul în care să se poată 
face auzită vocea Ortodoxiei; ei văd că însăşi atmosfera de "liberalism" 
ecumenic a acestor întruniri anulează orice adevăr care s-ar putea rosti în 



cadrul lor. Aceşti participanţi rămân însă tăcuţi, pentru că "spiritul vremilor" pe 
care le trăim este adesea mai tare decât glasul conştiinţei ortodoxe.* 

* Vezi Diakonia, 1970, nr. I, p.72; St. Vladimiris, Theological Quarterly, 1969, 
nr.4, p.225; etc 

La nivele mai puţin înalte, "conferinţele" si "discuţiile ecumenice" se 
organizează de obicei cu participarea unui "vorbitor" din partea Ortodoxă si 
chiar cu oficierea unei "Liturghii Ortodoxe". Atmosfera acestor "conferinţe" 
este într-atât de marcată de diletantism si de superficialitate, încât ele, 
departe de a sluji la crearea unei "unităţi" atât de dorite de animatorii lor, pun 
mai curând în evidentă abisul de necuprins ce se cască între adevărata 
Ortodoxie si viziunea "ecumenistă" asupra lumii si vieţii.** 

** Vezi Sobornost, Iarnă, 1978, pg. 494-8 etc. 

La nivelul acţiunii, activiştii ecumenisti profită de atitudinea nehotărâtă a 
intelectualilor ortodocşi invitaţi la aceste conferinţe si de faptul că ei nu sunt 
ferm ancoraţi în tradiţia ortodoxă; se merge până într-acolo încât expresii 
formulate de aceştia, precum "acordul de fond asupra punctelor liturgice si 
dogmatice", sunt folosite de activiştii ecumenisti ca bază pentru cele mai 
incredibile inovaţii, precum oferirea Sfintei împărtăşanii si ereticilor. 

La rândul ei, această stare de confuzie permite ideologilor ecumenisti să 
lanseze în rândul maselor declaraţii lipsite de acoperire care fac din aspectele 
fundamentale ale teologiei dogmatice ortodoxe o comedie ieftină, lată în ce 
termeni îsi permite să vorbească Patriarhul Athenagoras: "Vă cere vreodată 
soţia dvs. părerea câtă sare să pună în mâncare? Cu siguranţă că nu, căci în 
această privinţă ea are infailibilitatea. Să o aibă aşadar si Papa, dacă asta 
doreşte".* 

* Hellenic Chronichle, April 9,1970 

Creştinii ortodocşi conştienţi se pot întreba pe bună dreptate unde vor sfârşi 
toate acestea si până unde va fi împinsă limita trădărilor, falsificărilor si 



demolării din interior a Ortodoxiei. Nu s-a făcut până acum nici un studiu atent 
în această privinţă, dar ţinând cont de logica desfăşurării evenimentelor, nu 
este imposibil să vedem în ce direcţie se îndreaptă ele. Ideologia care stă în 
spatele mişcării ecumenice, care a inspirat declaraţii si acţiuni de felul celor 
menţionate mai sus, este o erezie ai cărei termeni sunt deja clar definiţi: 
"Biserica lui Hristos nu există, nimeni nu se află în posesia Adevărului absolut. 
Biserica se constituie de-abia acum, în zilele noastre". 

Dar nu trebuie să dezbatem prea mult pentru a ajunge la concluzia că 
demolarea din interior a Ortodoxiei, adică a Bisericii lui Hristos, ar însemna de 
fapt distrugerea a însuşi Creştinismului. Că, dacă nici una dintre Bisericile 
actuale nu poate pretinde că este adevărata Biserică a lui Hristos, atunci o 
combinare a lor nu va duce nici ea la alcătuirea acestei Biserici unice, sau nu 
în modul si în sensul în care a întemeiat-o Hristos. 

Si dacă toate aceste Biserici creştine nu există decât în măsura în care se pot 
raporta una la cealaltă, atunci nici o însumare a lor nu va putea rezulta într-o 
Biserică absolută, căci o atare însumare va trebui si ea să se raporteze la alte 
organizaţii "religioase". Si iată cum ecumenismul "creştin" nu va putea să 
sfârşească decât in sincretismul unei religii mondiale. 

Căci, într-adevăr, acesta este scopul nemărturisit al ideologiei de tip masonic, 
care inspiră si animă "Mişcarea Ecumenică", ideologie care, la ora actuală, a 
pătruns atât de adânc în conştiinţa celor care participă la asa-zisul dialog 
ecumenic, încât pentru creştinismul denaturat de astăzi următorul pas logic 
care se prefigurează este intrarea în comuniune cu religiile necrestine. Dăm, 
în cele ce urmează, câteva exemple care indică liniile de dezvoltare a Mişcării 
Ecumenice din afara Creştinismului. 

1. Pe 27 iunie, 1965, s-a convocat la San Francisco o Conferinţă religioasă 
pentru pacea mondială, cu ocazia aniversării a 20 de ani de la înfiinţarea unei 
filiale a Organizaţiei Naţiunilor Unite în acel oraş. în fata unui public de 10000 
de persoane reprezentanţi ai religiilor Hindusă, Budistă, Musulmană, Mozaică, 



Protestantă, Catolică si Ortodoxă au ţinut cuvântări despre fundamentarea 
"religioasă" a noţiunii de pace mondială, iar un cor "inter confesional" de 2000 
de voci a intonat imnuri religioase aparţinând tuturor denominatiunilor. 

2. într-o declaraţie oficială la cel de-al 19-lea Congres al clerului si laicatului 
din Dioceza Greacă a Americii de Nord si de Sud (Atena, iulie 1968), s-a 
afirmat: "Credem că Mişcarea Ecumenică, chiar dacă a luat naştere în sânul 
Creştinismului, trebuie să fie o mişcare a tuturor religiilor care îsi dau mâna". 

3. "The Temple of Understanding, Inc". (Templul înţelegerii), o fundaţie 
Americană iniţiată în 1960 ca un soi de "Asociaţie a Religiilor Unite" cu scopul 
de a "clădi Templul simbolic în diferite colturi ale lumii" (în perfect acord cu 
doctrina Francmasoneriei), a ţinut până în prezent mai multe "conferinţe la 
vârf". La prima dintre ele, organizată la Calcutta în 1968, trapistul *) Thomas 
Merton **) a declarat: "Suntem deja în unitate. Ceea ce trebuie să ne 
redobândim însă este unitatea primordială". 

* Trapist, membru al ordinului romano-catolic cistercian, reorganizat de către 
abalele de Rance în 1664, in cadrul mănăstirii "La Trappe" din Normandia (n. 
tr.) 

** Călugăr american (1915-1968) din ordinul cislercienilor născut la Prades, în 
Franţa din tată neozeelandez si mamă americană. A studiat si apoi a predat 
literatura engleză la Universitatea din Columbia, iar în 1938 s-a convertit la 
romano-catolicism, intrând în ordinul trapist la mănăstirea Our Lady of 
Gethsemane din statul Kentucky. Biografia sa de mare succes (subliniază 
titlul original) The Seven Storey Mountain (Muntele cu şapte etaje, 1946) a 
determinat un mare număr de persoane să se călugărească. Pledează pentru 
un monahism orientat către lume (vezi Contemplation in a Word of Action, 
Contemplaţia într-o lume a acţiunii, 1971), bucurându-se de o popularitate 
imensă si purtând o corespondentă bogată. Scrie mult, de la jurnal personal si 
poezie până la critică socială. Interesul său crescând pentru spiritualitatea 
extrem-orientală l-a determinat să participe la o conferinţă în domeniu la 



Bangkok (sic), unde a suferit un accident prin electrocutare din cauza unei 
defecţiuni la instalaţia de aer condiţionat. După CHAMBERS BIOGRAPHICAL 
DICTIONARY, Chambers, 1990. (n.tr.) 

La cea de a doua conferinţă, organizată la Geneva în aprilie 1970, s-au 
întâlnit optzeci de reprezentanţi a zece dintre religiile existente pentru a 
discuta probleme precum: "Proiectul de Creare a Comunităţii Mondiale a 
Religiilor". Secretarul General al Consiliului Mondial al Bisericilor, Dr. Eugene 
Garson Blake a lansat un mesaj de unire către toţi conducătorii spirituali ai 
tuturor religiilor din lumea întreagă; iar pe 2 aprilie la Catedrala Sfântul Petru a 
avut loc o slujbă supraconfesională "fără precedent", descrisă de către 
pastorul protestant Babei ca fiind "un eveniment epocal din istoria religiilor". 
Cu acest prilej, fiecare participant s-a rugat în limba lui si potrivit tradiţiei 
propriei sale religii. 

De asemenea, "credincioşii tuturor religiilor au fost invitaţi să coparticipe la 
cultul aceluiaşi Dumnezeu; slujba s-a încheiat cu rugăciunea 'Tatăl nostru" 
(La Suisse, 3 aprilie 1970). 

Materialele de popularizare pe care Ie-a redactat "Templul înţelegerii" dau la 
iveală că la conferinţa "la vârf" organizată în toamna anului 1971 în S.U.A., au 
fost invitaţi si reprezentanţi ai Bisericii Ortodoxe si că Mitropolitul Emilianos 
din Patriarhia de Constantinopol este membru al "Comitetului International" al 
Templului. 

Aşadar, "conferinţele la vârf oferă delegaţilor ortodocşi ocazia să intre în 
dialoguri care duc la "crearea unei comunităţi mondiale a religiilor", care 
"grăbesc realizarea visului de pace si de înţelegere al omenirii", potrivit 
filozofiilor întemeiate de Vivekananda, Ramakrishna, Gandhi, Schweitzer, si 
potrivit fondatorilor altor felurite religii; aceiaşi reprezentanţi participă, de 
asemenea, la rugăciuni supraconfesionale "fără precedent", la care "fiecare 
se roagă potrivit propriei sale religii". 



Ne întrebăm: cam care ar putea fi starea inimii unui creştin ortodox, care 
participă la asemenea conferinţe si se roagă împreună cu musulmani, cu 
mozaici si cu păgâni? 

4. La începutul anului 1970 Consiliul Mondial al Bisericilor (CMB) a finanţat 
conferinţa de la Ajaltoun (Liban) dintre hinduşi, budisti, creştini si musulmani, 
care a fost urmată de o conferinţă de evaluare în iunie al aceluiaşi an la 
Zurich, unde 23 de "teologi" din cadrul CMB au declarat necesitatea 
"dialogului" cu religiile necrestine. La întâlnirea Comitetului Central al CMB de 
la Addis Abbeba din ianuarie anul acesta,* Mitropolitul Georges Khodre al 
Beirutului (Biserica Ortodoxă a Antiohiei) i-a şocat până si pe delegaţii 
protestanţi când nu numai că a lansat apelul la "dialog" cu aceste religii dar, 
călcând în picioare nouăsprezece secole de istorie a Bisericii Mântuitorului 
Hristos, i-a urgentat pe creştini să "investigheze viata de autentică 
spiritualitate a celor nebotezati" si să-si îmbogăţească experienţa cu "comorile 
ce se află în sânul comunităţii religioase universale" (Religious Press 
Service), căci atunci când "brahmanul, budistul sau musulmanul îsi citeşte 
scriptura sa, el primeşte în lumină pe însuşi Hristos".** 

* adică din 1979 (n.tr.) 

** Christian Century, 10 feb, 1971 

5. La întâlnirea de la Addis Abbeba din ianuarie 1971 Comitetul Central al 
Consiliului Mondial al Bisericilor a încurajat si a aprobat ca reprezentanţii 
diferitelor religii să se întâlnească cât mai des posibil, menţionând că, "în 
prezenta fază de dezvoltare putem începe să acordăm prioritate întâlnirilor 
bilaterale axate pe probleme specifice". 

în acord cu această directivă, s-a programat pentru mijlocul anului 1972 un 
"dialog" major crestino-musulman cu circa patruzeci de participanţi de ambele 
părţi, la care au fost prezenţi si delegaţi ortodocşi.* 

*AI Montada, ian-feb 1972, p.18. 



6. în februarie 1972 un alt eveniment ecumenic "fără precedent" a avut loc la 
New- York, Aici, pentru prima oară în istorie - potrivit Arhiepiscopului lakovos 
al New-Yorkului - Biserica Ortodoxă Greacă (Arhidioceza Greacă a celor două 
Americi) a intrat într-un "dialog" teologic oficial cu reprezentanţii cultului 
mozaic, în cele două zile de discuţii s-a ajuns la rezultate foarte precise care 
pot fi considerate simptomatice pentru rezultatele viitoarelor "dialoguri cu 
religiile necrestine". "Teologii" greci au căzui de acord cu "revizuirea textelor 
lor liturgice referitoare la iudei si iudaism, atunci când ele sunt negative sau 
ostile" (Religious News Service). 

Mai poate exista vreo îndoială în ceea ce priveşte intenţia acestor "dialoguri"? 
în mod evident ea este aceea de a "reformula" Creştinismul Ortodox asa încât 
el să nu mai creeze senzaţii de disconfort religiilor acestei lumi. 

Acestea sunt evenimentele care au marcat începutul "dialogului cu religiile 
necrestine" la sfârşitul anilor 60 si începutul anilor 70. 

De atunci încoace ele s-au înteţit, iar dialogurile si chiar rugăciunile "creştinilor 
ortodocşi" cu reprezentanţii religiilor necrestine sunt acceptate ca un aspect 
normal si cotidian al vieţii contemporane. "Dialogul cu religiile necrestine" a 
devenit chiar moda intelectuală a zilelor noastre; această modă reprezintă 
actuala fază de progres a ecumenismului în drumul său către un sincretism 
religios universal. Dar să examinăm acum "teologia" si scopul acestui "dialog" 
accelerat si să vedem ce îl distinge de ecumenismul asa-zis creştin care a 
predominat până acum. 

2. Ecumenismul "creştin" si cel necrestin 

în cel mai bun caz ecumenismul asa-zis creştin poate să reprezinte greşeala 
neintenţionată si care, deci, se poate bucura de circumstanţe atenuante - prin 
care Bisericile Protestantă si Romano-Catolică nu îsi dau seama că Biserica 
lui Hristos există deja si că ele fiinţează în afara ei. "Dialogul cu religiile 
necrestine" însă este cu lotul altceva, el însemnând o îndepărtare conştientă 



si voluntară de o anumită conştiinţă de sine a creştinului, conştiinţă de care nu 
se leapădă nici unii dintre protestanţii si catolicii de astăzi (din ce în ce mai 
rar, e drept). Acest dialog nu poate fi nicidecum socotit dialog al bunelor 
intenţii, ci mai curând o "sugestionare" de tip demonic care nu poate prinde 
decât la cei care deja s-au îndepărtat atât de mult de învăţătura creştină, încât 
au devenit practic păgâni, închinători la "dumnezeul veacului acestuia" (II Cor. 
4,4). Sau altfel spus "închinători ai lui Satan si următori ai feluritelor mode 
intelectuale pe care acest puternic dumnezeu este capabil să le inspire". 

Ecumenismul "creştin" se bazează mai ales pe sentimentul vag, dar care 
cuprinde un sâmbure de adevăr, că există "un creştinism comun" împărtăşit 
de mulţi inşi, care nu cugetă prea mult la Biserică, sau care nu prea respectă 
preceptele ei. Acest ecumenism doreşte cumva să "clădească" o Biserică 
care să-i cuprindă pe toţi aceşti "creştini" indiferenţi. Dar atunci care este 
suportul comun pe care se bazează "dialogul cu necrestinii"? Care ar putea fi 
terenul pe care să se realizeze o unitate oricât de slabă între creştini si cei 
care, nu numai că nu cunosc pe Hristos, ci - asa cum este cazul tuturor 
reprezentanţilor religiilor necrestine care vin în contact cu creştinismul -, îl 
resping hotărât pe Hristos? 

Acei care, precum Mitropolitul Georges Khodre al Libanului, se află în fruntea 
avangardei apostaţilor ortodocşi (căci asa se numesc cei care "cad", fără 
putinţă de tăgadă, de la dreapta credinţă), vorbesc de "comorile spirituale" si 
de o viată de autentică spiritualitate prezentă în religiile necrestine; dar numai 
pentru că abuzează de sensul cuvintelor si numai pentru că atribuie 
experienţei altora propriile lor fantezii sunt ei în stare să afirme că păgânii îl 
găsesc pe "Hristos" si "harul" Său atunci când îsi citesc scripturile lor sau că 
"orice martir pentru adevăr si orice om prigonit pentru dreptatea lui moare în 
comuniune cu Hristos"*. 

* Sobornost, Summer, 1971, p. 171 

Cu siguranţă că cei în cauză (fie budistul care îsi dă foc, fie comunistul care 
moare pentru "cauza" în care crede sincer, sau fie oricine) nu ar afirma 



niciodată că ei mor pentru Hristos sau că se împărtăşesc cu El - iar ideea unei 
mărturisiri sau împărtăşiri neconstiente cu Hristos este contra esenţei însăşi a 
Creştinismului. Dacă vreun necrestin răzleţ pretinde să-L fi experiat vreodată 
pe Hristos, atunci el nu a putut-o face decât în felul lui Swami Vivekananda: 
"Noi, hinduşii, nu numai că tolerăm, dar chiar ne unim cu oricare religie, căci 
ne rugăm la moschee cu musulmanul, ne închinăm la foc cu zoroastrul si 
îngenunchem în fata crucii împreună cu creştinul"; experienţa "creştină" a 
acestui necrestin nu ar fi decât una între multe alte experienţe spirituale, la fel 
de valabile toate. 

Nu. Creştinismul, indiferent cât de departe se merge cu reinterpretările si 
redefinirile sale, nu are cum fi numitorul comun al "dialogului cu religiile 
necrestine". Numele de Creştinism este doar adăugat pe deasupra ca 
ornament unei unităţi care se defineşte si se identifică la un alt nivel. Singurul 
numitor comun posibil al tuturor religiilor este conceptul foarte vag de 
"spiritualitate", care oferă deja "liberalilor" religioşi teren aproape nelimitat 
pentru teologizările lor ceţoase. 

Cuvântul pe care l-a adresat Î.P.S. Georges Khodre la întâlnirea Comitetului 
Central al CMB de la Addis-Abbeba, din ianuarie, 1971, poate fi socotit un 
experiment în încercarea de a pune bazele unei astfel de teologii "spirituale" a 
"dialogului cu religiile necrestine". Ridicând problema "dacă creştinismul este 
într-adevăr atât de exclusiv fată de alte religii pe cât s-a afirmat până acum, 
cu excepţia celor câteva proiecţii ale sale asupra religiilor necrestine, absurde 
în idilismul lor - mitropolitul are mai ales un lucru de subliniat: "Duhul Sfânt" 
este Acela care, în mod total independent fată de Hristos si de Biserica Sa, 
constituie cu adevărat numitorul comun al tuturor religiilor. 

Referindu-se la profeţia: Vărsa-voi Duhul Meu peste tot trupul (loil, 3:1), 
mitropolitul spune: "Acest verset trebuie citit ca însemnând Cincizecimea 
universală, de la începutul veacurilor. Pogorârea Duhului în lume nu este 
subordonată Fiului... Duhul lucrează prin energiile Sale potrivit propriei Sale 
iconomii si din această perspectivă putem considera religiile necrestine ca 



locuri asupra cărora lucrează insuflarea Sa". După părerea acestui ierarh, noi 
trebuie "să dezvoltăm o eclesiologie si o misiologie pe tema predominantă a 
Duhului Sfânt". 

Toate acestea se constituie fără nici o îndoială într-o erezie care neagă însăşi 
natura Sfintei Treimi si care nu are alt scop decât să submineze si să distrugă 
întreaga realitate si semnificaţie a Bisericii lui Hristos. De ce să fi întemeiat 
Hristos o Biserică, dacă Duhul Sfânt acţionează independent de ea si, nu 
numai de ea, dar chiar de Hristos însuşi? Trebuie să recunoaştem însă că 
erezia aceasta este prezentată deocamdată cu destulă prudentă, desigur 
pentru a testa mai întâi posibila reacţie a altor "teologi" ortodocşi; numai după 
aceea îsi va permite ea să devină mai categorică în demersurile si formulările 
sale. 

Adevărul este că "ecleziologia Duhului Sfânt" deja s-a scris, si chiar de un 
gânditor "ortodox", unul dintre "profeţii" recunoscuţi ai mişcării asa-zise 
spirituale de astăzi. Să-i examinăm aşadar ideile pentru a vedea ce 
perspectivă ne oferă el asupra naturii si scopului mişcării "spirituale" mai largi, 
în care se încadrează si "dialogul cu religiile necrestine". 

3. "Noua eră a Duhului Sfânt" 

Nicolae Berdiaev (1874-1949)*, nu ar fi fost niciodată considerat un credincios 
al Bisericii Ortodoxe în vremuri normale. El este de fapt un filosof umanist 
gnostic ce si-a găsit inspiraţia mai curând în sectele "mistice" occidentale 
decât în izvoarele Ortodoxiei. 

* Cunoscut publicului român din numeroase articole apărute în reviste de 
cultură din traduceri, intre care consemnăm: Un nou ev-mediu, Arhidioceza 
Sibiu, 1936, trad. de prof. Măria Vartic, ediţie reprodusă la Editura Omniscop 
din Craiova în 1995; Sensul creaţiei, Humanitas, 1992, trad. din b. rusă de 
Anca Oroveanu, Prefaţă, cronologie si bibliografie de Andrei Plesu; Filosofia 
lui Dostoievski, laşi, Institutul European, 1992, trad. din B. rusă de Radu 



Părpăută; Adevăr si revelaţie, Ed. de Vest, 1993, trad. din b. rusă, note si 
postfaţă de Ilie Gyurcsic. 

Faptul că el este numit în unele cercuri ortodoxe - chiar până în zilele noastre 
(1979, n.tr.) - "filosof ortodox" si chiar "teolog", este o dovadă tristă a 
ignorantei religioase a fi vremurilor pe care le trăim. Vom cita în continuare din 
scrierile sale.* 

* După G. Gregerson, "Nicholas Berdiaev, Prophet of a New Age", in 
Orthodox Life, Jordanville, N.Y., 1962, no. 6, unde sunt date referinţe 
complete (n. ed.) 

Privind cu dispreţ la Sfinţii Părinţi si la "duhul monahal ascetic al Ortodoxiei 
istorice" cât si la întregul "Creştinism conservator care îndreaptă puterile 
sufleteşti ale omului numai către înfrânare si mântuire", Berdiaev este mai 
curând interesat de "Biserica interioară", de "Biserica Duhului Sfânt", de "acea 
viziune spirituală asupra vieţii, care, în cursul secolului XVIII, si-a găsit 
expresia si sălaşul în lojile masonice". "Biserica - crede el - , se află doar într- 
un stadiu potenţial", ea fiind "incompletă", Berdiaev aşteptând cu nerăbdare 
venirea unei "credinţe ecumenice", a unei "plinătăţi de credinţă" care să 
reunească nu doar diferitele formaţiuni creştine (căci "Creştinismul trebuie să 
fie capabil să existe într-o mare varietate de forme în Biserica Universală"), ci 
si "adevărurile parţiale ale tuturor ereziilor" si "toate activităţile umanist- 
creatoare ale omului modern... ca experienţă religioasă consfinţită în Duhul". 

Trăim vremurile apariţiei unui "Nou Creştinism"; ale unui "nou misticism, a 
cărui adâncime va depăşi nivelul pur-religios si care trebuie să înglobeze în 
sine toate religiile". Căci "există o mare frăţie spirituală... căreia îi aparţin nu 
doar Bisericile Apusului si Răsăritului, ci si toţi aceia ale căror voinţe sunt 
îndreptate către Dumnezeu si către divin, adică toţi aceia care aspiră la 
elevaţie spirituală"- adică, precizăm noi, oameni aparţinând tuturor religiilor, 
sectelor si ideologiilor religioase. 

Berdiaev prezicea venirea unei "noi si finale revelaţii dumnezeieşti", a unei 



"noi ere a Duhului Sfânt", resuscitând predictiile lui Gioacchino da Fiore**, 
monahul latin din secolul al Xll-lea, conform cărora marile ere a Tatălui 
(Vechiul Testament) si a Fiului (Noul Testament) vor face loc celei de a treia 
si finale "Era Duhului Sfânt". 

** Vezi capitolul "Gioacchino da Fiore: o nouă teologie a istoriei" in Mircea 
Eliade, Istoria Credinţelor si Ideilor Religioase voi. III, Ed. ştiinţifică si 
Enciclopedică, 1988. (n. tr.) 

Berdiaev scrie: "Lumea se îndreaptă către o nouă spiritualitate si către un nou 
misticism; în ele nu va mai încăpea nimic din vechea viziune ascetică asupra 
vieţii". "Succesul mişcării către unitatea creştină presupune ca însuşi 
creştinismul să intre într-o epocă nouă, într-o noua si mai adâncă 
spiritualitate, ceea ce înseamnă o nouă revărsare a Duhului Sfânt". 

Aceste fantezii supra-ecumeniste nu au nimic de-a face cu creştinismul 
ortodox pe care Berdiaev de fapt îl dispreţuia. Dar cine este conştient de 
climatul religios al timpului actual vede că aceste fantezii corespund de fapt 
tendinţelor majore ale gândirii religioase contemporane. Berdiaev pare într- 
adevăr să fi fost un "profet" sau cel puţin să fi fost sensibil la un curent de 
gândire si simţire religioasă care nu erau foarte evidente în timpul vieţii lui, dar 
care au devenit aproape dominante astăzi. 

Auzim acum pretutindeni de "puternica mişcare a Duhului Sfânt" iar un preot 
ortodox grec, Părintele Eusebius Stefanou, îi invită pe creştinii ortodocşi să se 
alăture acestei mişcări atunci când scrie despre "puternica revărsare a 
Duhului Sfânt din zilele noastre"*. 

* The Logos, January, 1972 

în aceeaşi publicaţie din Martie, 1972, p.8, co-editorul Ashanin invocă nu doar 
numele lui Berdiaev, ci si programul său: "Recomandăm cu căldură scrierile 
lui Nicholae Berdiaev, marele profet spiritual al epocii noastre. Acest geniu 
spiritual... (este) cel mai mare teolog al creativităţii spirituale... Acum 



germenele Ortodoxiei dă în sfârşit rod... Logosul divin al lui Dumnezeu 
dăruieşte poporului Său o nouă înţelegere a istoriei si misiunii sale în El. The 
Logos (este) vestitorul acestei noi ere, al acestei noi chemări a Ortodoxiei". 

4. Cartea de fată 

Cele prezentate până acum constituie cadrul prezentei cărţi, care este un 
studiu asupra "noului" duh religios al vremurilor noastre, duh care se află la 
bază si constituie sursa de inspiraţie a "dialogului cu religiile necrestine" si 
asupra diferenţei radicale dintre ele si Creştinism, atât în ceea ce priveşte 
teologia, cât si în ceea ce priveşte viata spirituală. 

Primul capitol este un studiu teologic semnat de preotul Basile Sakkas despre 
"Dumnezeul" religiilor din Orientul Apropiat cu care speră ecumenistii creştini 
să se unească pe baza unui "monoteism" comun. Al doilea capitol se referă la 
cea mai puternică dintre religiile orientale, hinduismul, si el se bazează pe 
îndelungata experienţă personală a autoarei lui, care în final s-a convertit de 
la hinduism la Creştinismul Ortodox. Găsim aici si o evaluare interesantă a 
ceea ce înseamnă "dialogul" cu creştinismul din perspectiva hindusă. 

Al treilea capitol este o mărturisire personală a întâlnirii dintre un ieromonah 
ortodox si un "făcător de minuni" din Extremul-Orient, adică a unei confruntări 
directe dintre creştinism si "spiritualitatea" necrestină, în capitolele patru si 
cinci se examinează "noua conştiinţă religioasă", cu referire specială la 
mişcările de "meditaţie", care revendică prezenta în mijlocul lor a multor 
"creştini" (si din ce în ce a mai multor "foşti creştini"). 

Capitolele cinci, sase si şapte sunt studii specifice asupra unora dintre cele 
mai semnificative mişcări spirituale ale anilor 1970. în capitolul sase se 
prezintă implicaţiile spirituale ale fenomenelor contemporane nereligioase în 
aparentă, dar care contribuie la formarea "noii conştiinţe religioase", chiar în 
rândul celor care cred că nu sunt interesaţi deloc de religie. 



Capitolul şapte este o discuţie amănunţită a celei mai controversate mişcări 
religioase "creştine" de astăzi, "mişcarea (sau "renaşterea") harismatică" si în 
el se încearcă o definire a acestei mişcări în lumina învăţăturii ortodoxe. 

"Noua conştiinţă religioasă", cu semnificaţia si scopurile sale, este examinată 
în paginile din "Concluzie" (Capitolul opt) în lumina profeţiilor creştine 
referitoare la vremurile de pe urmă. "Religia viitorului", către care se îndreaptă 
această "nouă conştiinţă", este analizată în contrast cu singura religie care se 
află în conflict ireconciliabil cu ea: Creştinismul autentic Ortodox. Pe măsură 
ce ne apropiem de înspăimântătoarea decadă a noua a acestui secol, 
"semnele timpului" devin cum nu se poate mai clare. Creştinii ortodocşi si toţi 
acei care vor să-si mântuiască sufletele în veşnicie trebuie să ia seama la ele 
si să acţioneze. 



I. RELIGIILE "MONOTEISTE" 

AVEM ACELAŞI DUMNEZEU CA SI NECRESTINII? 

"Evreii, mahomedanii si creştinii sunt trei expresii ale aceluiaşi monoteism, iar 
glasul tradiţiei lor autentice si străvechi este si cel mai cutezător si mai plin de 
încredere din istorie. De ce nu ar fi posibil atunci ca, în loc să genereze 
opoziţii ireconciliabile, numele acestui unic Dumnezeu să ducă la un respect 
reciproc, la înţelegere si coexistentă paşnică? De ce să nu privim cu 
încredere la ziua în care, fără nici un prejudiciu adus dezbaterii teologice, vom 
descoperi ceea ce este atât de evident si totuşi atât de greu de acceptat - si 
anume că, în calitate de fii ai aceluiaşi Tată, suntem prin urmare cu toţii fraţi?" 

Papa Paul al Vl-lea, La Croix, aug.11, 1970 

în ziua de joi, 2 aprilie 1970, a avut loc o mare manifestare religioasă la 
Geneva, în cadrul celei de a ll-a Conferinţe a "Asociaţiei Religiilor Unite", 
reprezentanţii a zece mari religii au fost invitaţi să se reunească în Catedrala 
Sfântului Petru. Această rugăciune comună a avut la bază următoarea 
motivaţie: "Credincioşii tuturor acestor zece religii au fost invitaţi să se 
reunească în comuniune în cadrul cultului aceluiaşi Dumnezeu". Să vedem 
cât de validă este această afirmaţie în lumina Sfintelor Scripturi 

Pentru a explica mai bine problema, ne vom limita în analiza noastră la trei 
mari religii care s-au succedat istoric după cum urmează: Iudaismul, 
Creştinismul si Islamismul. Toate aceste trei religii se revendică de la o 
origine comună, ca religii ale Dumnezeului lui Avraam. Astfel, s-a 
împământenit părerea că, din moment ce suntem toţi fii ai lui Avraam (evreii si 
musulmanii, în mod trupesc, iar creştinii în mod duhovnicesc), atunci noi cu 
toţii îl avem ca Dumnezeu pe Dumnezeul lui Avraam, (la care ne închinăm 
fiecare în felul nostru, se înţelege), care este ca atare "Unul si acelaşi 
Dumnezeu". Si acest Dumnezeu constituie, într-un oarecare mod, punctul 
nostru de unire si de "înţelegere reciprocă", lucru care ne îndeamnă la o 
"relaţie de frăţie" si de "înţelegere reciprocă", asa după cum a apăsat Marele 



Rabin Dr. Safran, citându-l pe psalmist: Ce este mai bun si mai frumos, decât 
numai a locui fraţii împreună... (Ps. 132,1) 

Din această perspectivă este evident că lisus Hristos, Dumnezeu si Om, Fiul 
co-etern cu Tatăl mai înainte de veci, întruparea si Crucea Sa, învierea Sa 
minunată si preaslăvită si cea de-a doua si înfricoşata Sa venire nu mai sunt 
decât nişte detalii secundare care nu pot să ne împiedice să "fraternizăm" cu 
cei care îl consideră pe Hristos "un simplu profet" (potrivit Coranului) sau "fiul 
desfrânatei" (potrivit anumitor tradiţii talmudice)! lisus din Nazaret nu se mai 
deosebeşte, deci, prin nimic de Mahomed. Ne întrebăm care creştin vrednic 
de acest nume ar admite aceste fapte în conştiinţa sa? 

S-ar putea totuşi crede că, ţinând cont de spiritul acestor trei religii si lăsând la 
o parte pentru moment trecutul, am putea să cădem de acord că lisus Hristos 
este o fiinţă excepţională trimisă de Dumnezeu. 

Dar pentru noi creştinii, dacă lisus Hristos nu este însuşi Dumnezeu, ci simplu 
"profet" sau "trimis al lui Dumnezeu", atunci El este nimic mai mult decât un 
impostor fără seamăn, Care S-a făcut pe Sine "Fiu al lui Dumnezeu" si 
asemenea cu Dumnezeu! (Marcu 14,61-62) 

Potrivit acestei soluţii ecumenice la nivel supra-confesional, Dumnezeul 
Treimic al Creştinilor ar trebui să fie ceva asemănător cu monoteismul 
Iudaismului si Islamismului, cu vechea erezie a lui Sabelie, cu anti- 
trinitarismul modern si cu anumite secte iluministe. Nu ar mai fi vorba de Trei 
Persoane si o singură Dumnezeire, ci de o singură Persoană, 
neschimbătoare pentru unii, sau care-si schimbă succesiv măştile (Tatăl-Fiul- 
Duhul) pentru alţii. Si în pofida acestor neconcordante ar trebui să credem că 
ne închinăm la "acelaşi Dumnezeu"! 

Totuşi ar putea să se ridice si următoarea naivă propunere: "Dar aceste religii 
au un punct comun: toate trei îl mărturisesc pe Dumnezeu Tatăl!" 



Răspuns: Potrivit Sfintei Tradiţii ortodoxe, acest lucru este o absurditate, lată 
mărturisirea noastră: "Slavă Sfintei, Celei de o fiinţă, de viată făcătoarei si 
nedespărţitei Treimi". Cum deci L-am putea despărţi pe Tatăl de Fiul, când 
lisus Hristos afirma clar: Eu si Tatăl Meu una suntem! (loan 10,30) Si când 
Sfântul loan, Apostol, Evanghelist si Teolog al iubirii, afirmă si el: Oricine 
tăgăduieşte pe Fiul nu are nici pe Tatăl (I loan 2,23). 

Si chiar dacă toate cele trei religii îl numesc pe Dumnezeu, Tată, al cui Tată 
este El cu adevărat? 

Pentru Evrei si Musulmani El este Tată al oamenilor în plan creatural, trupesc, 
câtă vreme pentru noi, creştinii, El este Tată al nostru, rânduindu-ne spre 
înfierea întru El, prin lisus Hristos (Efeseni 1,5) în planul mântuirii. Ce 
asemănare poate fi atunci între Paternitatea Dumnezeiască din Creştinism si 
cea din celelalte religii? 

Alţii ar putea încă spune: "Totuşi, Avraam s-a închinat la Unul Dumnezeu; Iar 
evreii prin Isaac si musulmanii prin Agar sunt descendenţii acestui adevărat 
închinător al lui Dumnezeu". 

Aici ar trebui clarificate însă mai multe lucruri: Avraam nu s-a închinat 
nicidecum la un Dumnezeu unipersonal si monoteist, ci la Dumnezeul Cel 
prezent în Sfânta Treime, după cum citim în Sfânta Scriptură: Apoi Domnul S- 
a arătat iarăşi lui Avraam la stejarul Mamvri... Atunci ridicându-si ochii săi, a 
privit si iată trei Oameni stăteau înaintea lui; si cum i-a văzut, a alergat din 
pragul cortului în întâmpinarea Lor si s-a închinat până la pământ (Facerea, 
18,1-2). 

Deci în ce chip era Domnul, Căruia I S-a închinat Avraam? într-o formă 
unipersonală, sau în forma Treimii Dumnezeieşti? Noi creştinii ortodocşi 
cinstim această arătare vechi testamentară (veterotestamentară) a Sfintei 
Treimi la Ziua Cincizecimii, când ne împodobim bisericile cu ramuri ce 
închipuie acel străvechi stejar si când aşezăm în mijlocul lor icoana cu Cei 



Trei îngeri si o cinstim, întocmai cum a făcut-o părintele Avraam! 

Descendenta trupească din Avraam nu ne poate fi de nici un folos dacă nu 
suntem înnoiţi prin apele Sfântului Botez în credinţa lui Avraam. Iar credinţa 
lui Avraam era credinţa în lisus Hristos, după cum Domnul însuşi a spus-o: 
Avraam, părintele vostru, a fost bucuros să vadă ziua Mea si a văzut-o si s-a 
bucurat (loan 8,56). 

Aceasta a fost si credinţa proorocului David, care L-a auzit pe Tatăl ceresc 
vorbind cu Fiul Cel de o fiinţă cu Sine: Zis-a Domnul Domnului Meu (Ps. 
109,1; Fapte 2,34). 

Aceasta a fost si credinţa celor trei tineri din cuptorul de foc care au fost 
scăpaţi de Fiul lui Dumnezeu (Daniel 3,25); si tot aceeaşi a proorocului Daniel 
care a văzut în duh cele două firi ale lui lisus Hristos în taina întrupării Sale 
atunci când L-a văzut pe Fiul Omului îndreptându-se către Cel vechi de zile 
(Daniel 7,13). De aceea spune Domnul, adresându-se posterităţii 
(incontestabile) după trup a lui Avraam: Dacă ati fi fiii lui Avraam ati face 
faptele lui Avraam (loan 8,39), iar aceste fapte sunt să credeţi în Acela pe 
Care El L-a trimis (loan 6,29). 

Cine sunt deci urmaşii lui Avraam? Fiii lui Isaac după trup sau ai Agarci 
egipteanca? Sunt Isaac sau Ismael, urmaşii lui Avraam? Ce ne învaţă pe noi 
Scriptura prin gura dumnezeiescului Apostol? Făgăduinţele au fost rostite lui 
Avraam si urmaşului său. Nu zice: "si urmaşilor" - ca de mai mulţi - ci ca de 
unul singur: "si Urmaşului tău", Care este Hristos. (Galateni 3,16) Si mai 
departe ...Iar dacă voi sunteţi ai lui Hristos, sunteţi deci urmaşii lui Avraam, 
moştenitori după făgăduinţă (Galateni 3,29). Deci în lisus Hristos a devenit 
Avraam tată al multor neamuri (Facerea 17,5; Romani 4,17). După asemenea 
făgăduinţe si asemenea adeveriri, ce înţeles mai poate avea a fi urmaş al lui 
Avraam după trup? După Sfânta Scriptură, Isaac este considerat sămânţă 
sau urmaş, dar numai ca chip al lui lisus Hristos. 



Spre deosebire de Ismael, fiul Agarei (Facerea 16,1 si urm.) Isaac s-a născut 
din libertatea miraculoasă a unei mame sterpe si înaintate în vârstă. Deci, 
contrar legilor naturii, întocmai ca Mântuitorul, Care S-a născut din Fecioară 
în chip minunat. El a fost urcat în muntele Moria, întocmai cum lisus a urcat 
pe Golgota, purtând pe umerii Săi lemnul Crucii. 

Un înger l-a scăpat pe Isaac de la moarte, după cum tot un înger a prăvălit 
piatra pentru ca să putem noi privi mormântul gol si să vedem că Cel înviat nu 
mai este acolo. La ceasul rugăciunii, Isaac a întâlnit-o pe Rebeca în câmpie si 
a dus-o în cortul maicii sale Sara, asa cum si Hristos îsi va întâmpina Biserica 
Sa pe nori pentru a o duce la sălasurile veşnice, în Noul Ierusalim, patria mult 
dorită. 

Deci răspunsul este: Nu. Noi nu avem nicidecum acelaşi Dumnezeu pe care îl 
au si necrestinii. 

Condiţia obligatorie de a-L cunoaşte pe Tatăl este Fiul: cel ce M-a văzut pe 
Mine a văzut pe Tatăl; nimeni nu vine la Tatăl Meu decât prin Mine (loan 14,6- 
9). Dumnezeul nostru este un Dumnezeu al întrupării, pe Care L-am văzut cu 
ochii noştri si cu mâinile noastre L-am pipăit (I loan 1,1). 

Nematerialnicul a devenit astfel material pentru mântuirea noastră, asa cum 
spune Sfântul loan Damaschin, "...si ni S-a arătat, purtând chip ca al nostru..." 

Dar oare când S-a arătat El printre evreii si musulmanii de astăzi, asa încât să 
presupunem noi că si ei îl cunosc pe Dumnezeu? Dacă ei au o cunoştinţă 
despre Dumnezeu care este în afara lui lisus Hristos, atunci înseamnă că 
Hristos S-a întrupat, a murit si a înviat în zadar! 

Nu. Ei nu-L cunosc pe Tatăl. Ei au diverse concepţii despre Tatăl; însă fiecare 
concepţie despre Dumnezeu este un idol, pentru că este un rod al imaginaţiei 
lor, o creaţie după chipul si asemănarea lor. Pentru noi, creştinii, Dumnezeu 
este de necuprins, de neînţeles, de nedescris si nematerial, asa cum spune 



Sfântul Vasile cel Mare. Iar pentru mântuirea noastră, El S-a făcut (în măsura 
în care ne împărtăşim de El) cuprins, descris si material prin aceea că S-a 
arătat în Taina întrupării Fiului Său. A Lui fie slava în vecii vecilor. Amin. 

De aceea spune si Sfântul Ciprian al Cartaginei că cine nu are Biserica drept 
mamă, nu-L are nici pe Dumnezeu drept Tată! 

Fie ca Dumnezeu să ne păzească de lepădarea de credinţă a Antihristului ce 
va veni, si ale cărui semne se înmulţesc pe zi ce trece. Fie ca El să ne 
păzească de grozăviile care nu le-ar putea îndura nici cei aleşi dacă prin harul 
lui Dumnezeu nu s-ar scurta acele zile. Si fie ca El să ne păzească pe noi, 
"turma cea mică", "rămăşiţa cea după alegerea Duhului", asa încât să ne 
putem si noi bucura 

împreună cu Avraam în lumina fetei Sale, prin rugăciunile Preasfintei, de 
Dumnezeu Născătoarei si Pururea Fecioarei Măria, a dumnezeieştilor puteri 
si a mulţimii de mucenici, prooroci, mărturisitori, ierarhi, apostoli si 
propovăduitori care au fost credincioşi până la moarte, si care si-au vărsat 
sângele pentru Hristos, Care ne-a câştigat pe noi prin Evanghelia Lui si prin 
apa Sfântului Botez. Noi suntem fiii lor - slabi, păcătoşi si nevrednici, asa cum 
suntem; dar nu ne vom întinde niciodată mâinile noastre către un dumnezeu 
străin! Amin. 

Părintele Basile Sakkas 

La Foi Transmise, 5 apr. 1970 



II. PUTEREA ZEILOR PăGANI 

ASALTUL HINDUISMULUI ASUPRA CREŞTINISMULUI 

Toţi dumnezeii neamurilor sunt idoli 

(Psalm 95,5) 

Articolul următor se bazează pe experienţa unei femei, care, după ce a urmat 
liceul într- mănăstire romano-catolică si a practicat hinduismul timp de 
douăzeci de ani, s-a convertit, prin mila lui Dumnezeu, la Credinţa Ortodoxă, 
aflând în ortodoxie limanul căutărilor sale. Ea este în prezent membră a 
Bisericii Ruse din Exil. Fie ca mărturia ei să deschidă inimile acelor creştini 
ortodocşi tentaţi să-i urmeze pe teologii modernişti, care îsi fac acum apariţia 
până si în Biserica Ortodoxă si care intră orbeşte "în dialog" cu însisi vrăjitorii 
cultelor neopăgâne, care asaltează Biserica lui Hristos, alăturându-se astfel 
lor în închinarea chiar la dumnezeii păgânilor. 

1. Atracţia Hinduismului 

Aveam doar şaisprezece ani când două evenimente au schimbat cursul vieţii 
mele. Unul a fost când am luat hotărârea să urmez liceul la mănăstirea 
catolică dominicană din San Rafael (California), în care am aflat prima dată 
despre creştinism! Al doilea a fost când, în cursul aceluiaşi an, am făcut 
cunoştinţă si cu hinduismul în persoana unui călugăr hindus, un anume 
swami, care în scurt timp mi-a devenit guru (învăţător). A început atunci o 
bătălie de care nu aveam să-mi dau seama decât douăzeci de ani mai târziu. 

La mănăstire ne învăţau adevărurile creştine de bază. Si în ele stă tăria celor 
smeriţi dar si poticnirea pentru cei mândri. Adevărat a scris Sfântul Apostol 
lacob: Dumnezeu celor mândri le stă împotrivă, iar celor smeriţi le dă har 
(4,6). Si cu adevărat eram mândră! Nu voiam să accept păcatul strămoşesc si 
nici existenta iadului. Mă certam tot timpul, aducând argumente împotriva lor. 



O soră dominicană foarte blândă de acolo mi-a spus lucrul cel mai important 
de care aveam nevoie: "Roagă-te să ti se dea darul credinţei". 

Dar învăţătura acelui swami se întărise deja asupra mea si mi se părea 
culmea degradării să mă rog cuiva pentru ceva, chiar dacă acel cineva era 
Dumnezeu. Abia mult mai târziu mi-am amintit de cuvintele ei. După ani 
îndelungaţi acea sămânţă a credinţei creştine a rodit în mine din mijlocul unui 
ocean nesfârşit de disperare. 

Cu timpul la liceu mi-a descoperit ce fel de cărţi citeam, chiar dacă le 
înveleam în coperti ca să nu atragă atenţia. Citeam Bhagavad Gita, 
Upanisadele, Vedantasara, Ashtavakra Samhita. Nu mă îndoiesc că surorile 
credeau că toate acestea îmi vor trece, asa cum trec, în general, mofturile 
intelectuale ale adolescenţilor. Dar una dintre ele mi-a spus într-o zi adevărul 
în fată, un adevăr foarte neplăcut, pe care rareori îl mai auzim rostit astăzi. 
Mi-a spus că o să mă duc în iad, dacă mă prinde moartea în hinduism, mai 
ales după ce am cunoscut adevărul creştinismului. 

Sfântul Apostol Petru spune: Ceea ce te biruieste, aceea te si stăpâneşte. 
Căci dacă după ce au scăpat de întinăciunile lumii, prin cunoaşterea 
Domnului si Mântuitorului nostru lisus Hristos, iarăşi se încurcă în acestea, ei 
sunt învinşi. Li s-au făcut cele de pe urmă mai rele decât cele dintâi. Căci mai 
bine era pentru ei să nu fi cunoscut calea dreptăţii, decât, după ce au 
cunoscut-o, să se întoarcă de la porunca sfântă, dată lor (II Petru 2,19-21). 

Ce-am mai dispretuit-o pe acea soră pentru bigotismul ei! Dar dacă astăzi ar 
mai trăi i-as mulţumi din inimă. Nu mi-a convenit ce mi-a spus atunci, asa cum 
adevărul nu convine niciodată; dar acest adevăr m-a condus pe mine la 
plinătatea Ortodoxiei. Marele avantaj pe care l-am avut de la acel liceu catolic 
a fost că mi-a oferit un punct de reper, care, mai târziu, avea să mă ajute să 
descopăr ce mare înşelătorie este hinduismul. 

Dar la ora actuală situaţia s-a schimbat. Dacă atunci hinduismul nu era decât 



ceva izolat, acum s-a transformat într-o epidemie. Acum este necesară foarte 
multă inteligentă pentru a pătrunde dogmatica hindusă, mai cu seamă dacă 
vrem să-i punem in garda pe tinerii creştini că prin apropierea lor de religiile 
orientale ei riscă o sinucidere spirituală. 

Seducţia hinduismului este totală. El încântă toate facultăţile sufletului, ca si 
toate patimile lui, dar mai ales mândria. Si cum sufeream de o mare arogantă, 
chiar dacă aveam doar şaisprezece ani, am căzut victima acestor seducţii. 
Cel mai tare mă frământau problemele legate de păcatul strămoşesc si 
suferinţa fizică si sufletească, care nu mă preocupaseră mai de loc dinaintea 
venirii mele la acel liceu. 

După aceea, constientizându-le mai bine, călugărul hindus a fost acela care 
mi-a oferit alternative "valide din punct de vedere intelectual", pentru cele mai 
incomode dintre dogmele creştine. Iadul nu era decât o stare temporară a 
sufletului, produs de o karma rea (acţiuni rele) din viata prezentă sau din vreo 
viată trecută. Iar o cauză finită în mod evident nu poate să aibă un efect infinit. 
Păcatul originar se transfera astfel cu ingeniozitate în chiar interiorul Divinităţii 
originare, Divinitate la care aveam astfel dreptul prin naştere, si de care 
nimeni si nimic nu mă putea lipsi, indiferent de faptele mele. Eu eram de 
esenţă divină, eram chiar Dumnezeu; eram "Visătorul Infinit care visează 
visuri finite". 

Cât despre problema durerii, ea este rezolvată printr-un raţionament foarte 
elegant în cadrul sistemului filosofic hindus Vedanta: durerea nu este altceva 
decât Maya, adică iluzie. Ea nu are nici o existentă reală, iar un advaitin 
pretinde chiar că poate dovedi aceasta. 

Hinduismul este si pe gustul acelora care nutresc respectabilul, dar eronatul 
sentiment al perfectibilităţii umane în sens evoluţionist - si anume pe calea 
unei educaţii în "sistem guru" si pe baza conceptului de "evoluţie", conform 
căruia există o dezvoltare progresivă a spiritualităţii umane. Relativismul 
cultural îsi găseşte si el locul său în cadrul acestui sistem. Respectabilitatea 



sa este atât de nedisputată, încât punerea la îndoială a oricărui fel de 
relativism constituie o adevărată erezie, mai ales pentru cei care nu cred în 
dogmele Bisericii Creştine. 

Ce poate fi mai raţional si mai rezonabil (spun ei) decât ca fiecare popor să 
aibă propriul său mod de a concepe si de a se închina lui Dumnezeu? La 
urma urmelor Dumnezeu este Acelaşi pretutindeni, iar varietatea modurilor de 
închinare nu face decât să contribuie la "îmbogăţirea" armoniei religioase 
generale. 

Dar atracţia cea mai indiscutabilă a hinduismului o constituie pragmatismul 
său. Hinduismul este o religie eminamente pragmatică a cărei întreagă 
construcţie filozofică este susţinută de instrucţiuni religioase, pe care 
discipolul le primeşte în permanentă de la guru. Prin ele discipolul este 
continuu invitat să verifice noua filosofie prin propria experienţă. Nimic nu este 
nevoie să fie acceptat pe baza credinţei. Si contrar celor ce se cred în general 
despre hinduism, el nu conţine nici un fel de taine, sau mistere - ci doar un 
imens material ezoteric -, asa încât credinţa nu este câtuşi de puţin necesară. 

Ti se spune doar atât: "încearcă si vezi dacă merge". Iar mentalitatea 
occidentală este evident sedusă de acest fel de religie, pentru că ea apare 
atât de "ştiinţifică". Dar aici urmează inevitabil o eroare tocmai de ordin 
pragmatic: dacă aceste instrucţiuni se verifică într-adevăr (si ele întotdeauna 
se verifică), atunci tânărul trage concluzia că sistemul este adevărat si implicit 
bun. Concluzia finală de "bun" nu are însă cum să se impună cu necesitate, 
pentru că dacă un sistem funcţionează nu înseamnă că el este neapărat si 
bun. în cazul respectivului sistem nu se poate afirma decât pur si simplu că el 
funcţionează, că instrucţiunile sale se verifică. Dar tânărul ucenic, neînvătat 
să deosebească noţiunile, face dintr-o verificare de ordin experimental-psihic 
o convingere si o religie. 

Ajung acum si la ultima seducţie hinduistă, aceea a experienţei spirituale. 
Acestea sunt psihice si/sau demonice la origine. Novicilor însă, lipsindu-le un 



punct de referinţă solid, nu le este posibil să deosebească între o experienţă 
spirituală autentică si una falsă. Ceea ce nu înseamnă că ceea ce văd, aud, 
miros si ating ei este rezultatul unei stări mintale aberante. Dimpotrivă, ei se 
află într-o situaţie foarte concretă, care, în tradiţia ortodoxă, se numeşte 
înşelăciune diavolească. Expresia este foarte importantă, pentru că ea 
descrie exact condiţia persoanei care trece prin "experienţe spirituale" de tip 
hinduist. 

Dar acest tip de înşelăciune acoperă practic toată gama de experienţe 
spirituale false: de la simpla iluzie si ispitire, până la starea propriu-zisă de 
posedare demonică. Peste tot, ceea ce este fals se ia ca fiind adevărat si real 
iar efectul global este acela al unei creşteri accelerate a sentimentului de 
mândrie. Se instalează senzaţia plăcută a importantei personale, iar cel care 
o încearcă, victima inconştientă a înşelăciunii diavoleşti, se simte 
recompensat pentru toate austeritătile si suferinţa pe care a trebuit să le 
suporte pentru a ajunge la aceste "performante".* 

* în continuare despre înşelăciune, vezi mai jos, p. 189 

în epistola întâia a Sfântului Apostol si Evanghelist loan se spune: Iubiţilor, nu 
daţi crezare oricărui duh, ci cercaţi duhurile, dacă sunt de la Dumnezeu... 
(4,1) 

Sfântul Grigorie Sinaitul îsi avertizează si el ucenicii despre pericolele unor 
astfel de experienţe: "Pretutindeni, si mai ales pe lângă cei începători si pe 
lângă cei mândri, dracii aruncă întotdeauna mrejele gândurilor si închipuirilor 
celor rele si le pregătesc gropi prin care să-i piardă...". 

Pe el l-a întrebat un monah: "Ce va face călugărul, căruia dracul i se 
înfăţişează ca un înger de lumină?". Iar Sfântul i-a răspuns: "Acel călugăr are 
mare nevoie de dreaptă socoteală (discernământ), ca să poată deosebi între 
bine si rău. Deci, nu fiţi cu nebăgare de seamă si nu vă lăsaţi mişcaţi cu 
uşurinţă de ceea ce vedeţi; ci staţi tari si puneţi cu grijă totul la încercare, 
ţinând ceea ce este bine si alungând ceea ce este rău. 



întotdeauna trebuie să cercetaţi cu grijă toate si numai după aceea să le 
credeţi. Si ca să cunoaşteţi că lucrarea harului se simte întotdeauna si că 
dracii, cu toate înşelăciunile lor, nu o pot imita, aflaţi că ea se simte după 
roadele ei, care sunt: blândeţea, fata luminoasă, smerenia, ura fată de slava 
lumii acesteia, tăierea patimilor si poftelor. Pe când roadele lucrării diavoleşti 
sunt: mândria, închipuirea, dispreţul fată de altul si tot răul. 

Acestea sunt roadele si lucrările prin care îti vei da seama, dacă lumina pe 
care o ai în inimă este de la Dumnezeu sau de la diavol. Frunza de salată se 
aseamănă cu cea de muştar, iar vinul are aceeaşi culoare ca oţetul; dar 
gustându-le, vei sti ce mănânci. Tot asa si sufletul are puterea sa de 
deosebire (discernământ) si poate socoti drept, prin gustul cel mintal, care 
sunt lucrări ale Duhului Sfânt si care sunt înşelăciuni si închipuiri ale satanei". 

Cel mai vulnerabil fată de înşelăciunea diavolească este începătorul care se 
află sub rea îndrumare sau cel care suferă de mândrie. El este cel mai 
susceptibil de lunecare către un fals misticism, pe care hinduismul îl 
transformă cu mult succes într-un proces de durată. Le-a fost foarte uşor 
nenumăraţilor swami, care au proliferat în Occident în ultimele decenii, să-i 
însele pe tinerii setosi de "experienţe mistice". Ei au sesizat imediat ce şansă 
imensă de celebritate si îmbogăţire le oferă această piaţă de suflete deja 
existentă si au profitat de ea. 

2. Războiul dogmelor 

Creştinismul contemporan este luptat pe viată si pe moarte de către un 
duşman invizibil. Metoda lui este de a ucide, dacă îi stă în puteri, înainte de a- 
si declara numele. Acest duşman este hinduismul, iar războiul care se dă 
acum este un război al dogmelor. 

La începutul secolului când s-au înfiinţat primele societăţi Vedanta în Statele 
Unite, preocuparea lor imediată a fost aceea de a lansa convingerea că nu 



există nici o diferenţă reală între hinduism si Creştinism. Mai mult. Nu numai 
că ele nu se află în conflict, dar un bun creştin va deveni încă si mai bun, 
dacă va studia cu sârguintă si va practica Vedanta. De abia atunci va ajunge 
el la adevărata înţelegere a Creştinismului. 

în primele lor conferinţe, swami-i încercau să arate că simbolurile 
fundamentale ale Creştinismului - Logosul si Crucea -, îsi au de fapt originea 
în India. Si că acele idei caracteristice hinduismului precum reîncarnarea, 
transmigratia sufletului si samadhi (fenomenul de transă) se găsesc de fapt si 
în Sfintele Scripturi, atunci când ele sunt interpretate corect. 

Cu această momeală au fost prinşi mulţi creştini bine intenţionaţi dar rău 
îndrumaţi. Deci prima preocupare a fost aceea de a lupta pentru discreditarea 
dogmelor asa-zis "înguste" si "sectare", si pentru acreditarea unei religii 
"ştiinţifice", care să se bazeze pe studiul comparativ al tuturor religiilor. 
Accentul iniţial a căzut întotdeauna pe ideea că nu există nici un element de 
separaţie între cele două religii. Totul este unul. Diferentele sunt superficiale, 
iluzorii, relative, nicidecum reale. Acestea sunt ideile conferinţelor publicate la 
începutul anilor 1900. Iar astăzi pericolul în care ne aflăm este cu atât mai 
mare cu cât ele au avut atunci un succes colosal. 

într-adevăr, în limbajul nostru cotidian cuvintele "dogmă" si "dogmatic" au 
conotatii puternic peiorative si chiar negative. Iar această atitudine plină de 
dispreţ în modul folosirii lor nu putea să aparţină celor care ştiau că ele 
înseamnă ceea ce are Biserica mai sfânt. Oricum, odată împământenită 
această conotatie negativă, cei mai timizi, cărora nu le place niciodată să facă 
notă discordantă cu ceea ce este în general acceptat, au început si ei să 
folosească termeni precum "dogme rigide", expresie depăşită, dar care indică 
atitudinea negativă a autorului fată de ele. Atitudinea aceasta a fost indusă în 
mod viclean, de criticii cu "vederi largi", care, fie nu ştiau că dogmele expun 
esenţa Creştinismului, fie nu agreau Creştinismul. 

în consecinţă, tendinţa ulterioară a multor creştini de a bate în retragere în 



fata acuzaţiei de dogmatism a constituit un avantaj real pentru hinduisti. 

Lucrul incredibil este că putini îsi dau seama că dogma creştină nu poate fi 
răsturnată, decât de un sistem opus de dogme. Or, cele două religii, creştină 
si hinduistă, nu au cum să se "îmbine" si să se "îmbogăţească" reciproc, 
pentru că ele sunt radical opuse. 

Dacă credincioşii sunt lămuriţi să renunţe la dogmele lor creştine sau să si le 
modifice - ceea ce tactic este mult mai inteligent -, astfel încât să aibă si ei un 
creştinism mai modern sau mai "universal", atunci ei au pierdut tot, pentru că 
tăria lor, ca si a hinduistilor, provine din dogme. Iar dogmele hinduse sunt o 
respingere directă a dogmelor creştine. Ceea ce ne conduce la următoarea 
concluzie uluitoare: Ceea ce ortodocşii creştini cred că este rău, hinduşii cred 
că este bine, si invers: ceea ce hinduşii cred că este bine, creştinii cred că 
este rău! 

Iar adevărata luptă aici stă: că ceea ce constituie cel mai mare păcat pentru 
creştin este cea mai mare realizare a hindusului. Acest păcat recunoscut 
întotdeauna ca fiind cel mai mare, din care ies toate celelalte, este mândria. 
Iar prototipul ei este Lucifer, care spune: Ridica-mă-voi în Ceruri si mai presus 
de stelele Dumnezeului celui puternic voi aşeza tronul meu! Sui-mă-voi 
deasupra norilor si asemenea cu Cel Preaînalt voi fi (Isaia 14,13-14). Iar la 
niveluri subordonate, tot mândria este cea care transformă până si calităţile 
omului în păcate. Dar pentru hindus, în general, si mai cu seamă pentru 
advaitin sau vedantin, cel mai mare "păcat" este acela să nu crezi în propriul 
tău "sine" si în "umanitate", ca în însuşi Dumnezeu, lată ce spune Swami 
Vivekananda, cel mai mare apologist modern al filozofiei Vedanta: "Voi încă 
nu înţelegeţi India! Noi indienii suntem de fapt închinători ai Omului! 
Dumnezeul nostru este Omul! Iar doctrina mukti (a mântuirii) este următoarea: 
"Omul trebuie să devină divin prin înfăptuirea în sine a Divinului". 

Este deci limpede pentru oricine vrea să vadă că Hinduismul si Creştinismul, 
în esenţa lor dogmatică, se află într-un conflict ireductibil ce priveşte aspecte 



fundamentale, precum natura dumnezeiască si natura umană si scopul vieţii 
omului pe pământ. 

Dar dacă cei ce-si spun creştini acceptă propaganda hinduistă, conform 
căreia nu se dă de fapt nici o bătălie, că diferentele dintre creştinism si 
hinduism sunt de suprafaţă si n-au legătură cu realitatea, atunci idei inamice 
Creştinismului au cale liberă să se desfăşoare în interiorul său si el pierde 
bătălia, fără să-si dea seama măcar că bătălia a si avut loc. Iar rezultatul este 
dezastruos, căci puterea de corupere spirituală a hinduismului este de 
neimaginat. 

în propriul meu caz, în ciuda educaţiei destul de solide pe care am primit-o la 
mănăstire, cei douăzeci de ani de hinduism au reuşit să mă aducă până în 
pragul iubirii răului. Vedeţi, în India, "Dumnezeu" este adorat si ca Rău, în 
persoanei zeiţei Kali. Voi vorbi despre ea în secţiunea următoare care se 
referă la practicile hinduiste. 

Si de fapt închinarea la rău constituie telul final al Hinduismului. Mărturisesc 
aceasta din proprie experienţă, ca una ce m-am închinat zeiţei Kali, atât în 
India cât si în America. Din experienţa personală am cunoscut că, cu ea, care 
este Satan, nu este de glumit. Dacă renunţăm la închinarea la Dumnezeul Cel 
viu, locul Lui nu are cum să rămână gol. 

3. Locuri si practici hinduiste 

în 1956 am făcut parte dintr-o expediţie de teren împreună cu un grup de 
jurnalişti reporteri în insulele Filipine. Mă interesau religiile primitive, mai cu 
seamă cele din asa zisele zone de "ne-aculturatie* ", religii care să nu fi fost 
semnificativ expuse activităţilor de misiune creştină. 

* Aculturatie: preluare de către o populaţie a unor elemente de cultură 
materială si spirituală sau a întregii culturi a unui popor aflat pe o treaptă 
superioară de dezvoltare. - Din fr. acculturation (DEX) (n. tr.) 



La ora la care am păşit în interiorul tribului Ifuago nu credeam în magie 
neagră, dar la plecarea mea de acolo am crezut. Preotul tribului (un munbaki) 
pe nume Talupa a devenit prietenul meu cel mai bun. El îmi dădea toate 
informaţiile. Cu timpul am aflat că era faimos pentru măiestria cu care practica 
magia neagră. Ceremonia lor rituală, "baki", are loc aproape în fiecare seară 
în anotimpul recoltatului si pentru ea se strâng într-o colibă în jur de 
doisprezece vraci (preoţi). 

Pe parcursul întregii nopţi se invocă diferite zeităţi si strămoşi, se bea vin de 
orez si se aduc ofrande în fata a două mici figurine numite "bulol". Ofranda 
constă în sânge de pui colectat într-un vas. Sângele este folosit mai întâi la 
ghicirea viitorului pe baza mărimii si numărului bulelor cere se formează în el, 
si a timpului necesar pentru coagulare. Viitorul se mai ghiceşte si după 
configuraţia si culoarea organelor din puiul sacrificat. 

în acest sânge se îmbăiază apoi cele două figurine, ceea ce constituie 
momentul propriu-zis al ofrandei. Iar eu, în fiecare noapte cu lună luam notiţe 
cu conştiinciozitate. Nu voi intra însă în detaliile de magie neagră practicată 
de tribul Ifuago. 

Ideea principală este că eu venisem cu prejudecata că magia de orice fel 
poate fi explicată ştiinţific. Or, la plecarea mea de acolo, văzusem cu proprii 
mei ochi o atât de mare varietate de fapte si incidente supranaturale că orice 
explicaţie ştiinţifică a lor era virtual imposibilă. Cauza pentru care am părăsit 
acel trib, eu nefiind deloc o persoană care se sperie uşor, nu a fost însă 
aceea că am constatat efectul incontestabil al ritualurilor lor, ci că l-am 
constatat cel puţin de două ori manifestându-se asupra mea. 

Unsprezece ani mai târziu am fost într-un pelerinaj la Peştera Amarnath din 
munţii Himalaya. Este locul de închinare la zeul Shiva si considerat cel mai 
sfânt de tradiţia hindusă, în el se spune că zeul se arată celor care îl slujesc 
cu credinţă, acordându-le în acelaşi timp si daruri. Călătoria până la peşteră 
este lungă si anevoioasă, în ea traversându-se culmea Mahaguna printr-o 



trecătoare de 5200 de metri altitudine, care, pe o anumită porţiune, este 
practicată peste un gheţar. 

în timpul acelei lungi călătorii petrecute în tăcere totală (călăuza mea 
nevorbind engleza iar eu nevorbind hindusa) speram cu sinceritate că zeul, 
căruia mă închinasem si la care meditasem atâţia ani, mi se va arăta în sfârşit 
si mie. 

Dar chipul lui Shiva din peşteră este el însuşi o curiozitate: este o formaţiune 
de gheată alcătuită prin picurarea apei, care creste si descreşte odată cu 
fazele lunii. Când este lună plină, mărimea naturală ajunge până la nivelul 
peşterii - aprox. 4, 5 m înălţime -, iar când luna este întunecată nu mai 
rămâne aproape nimic din ea. Si asa creste si descreşte în fiecare lună. Din 
câte ştiu, nimeni nu a dat până acum o explicaţie ştiinţifică acestui fenomen. 

Eu ajungeam într-o perioadă potrivită. Statuia era la mărimea ei maximă. 
Eram pregătită cu nuci verzi de cocos, cu tămâie, cu bucăţi de textile roşii si 
albe, cu nuci, stafide si zahăr, adică toate cele prescrise pentru jertfă. De 
emoţie îmi erau ochii plini de lacrimi. Dar îmi este greu să povestesc ce a 
urmat. 

Atmosfera din peşteră vibra într-un mod care numai în nopţile de magie 
neagră din tribul Ifuago îmi mai fusese dat să o simt. Practic, de cum am pus 
piciorul înăuntru, m-a izbit o senzaţie inexplicabilă de rău în atmosferă si am 
ieşit cu convulsii de vomă încă înainte de a termina preotul să ardă jertfa mea 
marii imagini de gheată. 

Credinţa mea în hinduism primise o lovitură la Peştera lui Shiva, dar a mai 
trecut timp până să mă eliberez total de ea. A fost o perioadă în care 
încercam să găsesc ceva care să susţină edificiul care începea să se 
prăbuşească, dar nu găseam nimic. Privind retrospectiv, am părerea că ne 
dăm seama că ceva e cu adevărat rău cu mult înainte de a ne veni s-o 
credem, iar lucrul acesta a fost valabil pentru mine cu privire la "practicile 



spirituale" si "locurile sacre" hinduse. 

La începutul iniţierii sale de către guru, novicelui i se dă o "mantră sanscrită" 
(o formulă magică personală), si practici religioase speciale, care sunt în 
întregime ezoterice si nu se găsesc decât în tradiţia orală. Menţionarea lor în 
scris este interzisă si nici un iniţiat nu are voie să le dezvăluie, secretul lor 
fiind păzit prin sancţiuni extrem de dure. Aceste practici sunt însă dezvăluite 
progresiv de guru învăţăcelului său, care este invitat să le "verifice" conform 
filosofici pragmatice hinduse de care am vorbit mai sus. Si aceste practici dau 
într-adevăr rezultate, învăţăcelul dobândeşte anumite puteri, "siddhis", cum ar 
fi citirea gândurilor, puterea de a vindeca sau a distruge, de a produce 
obiecte, de a prezice viitorul si asa mai departe, adică toată gama celor mai 
periculoase experienţe psihice. 

Lucrul cel mai grav însă este că discipolul cade invariabil într-o stare de 
prelest (înşelăciune diavolească), când ia înşelătoria drept realitate. Aceasta 
nu înseamnă că "experienţele" pe care le încearcă nu sunt reale, ci că ele nu 
provin nicidecum de la Dumnezeu. Este vorba de senzaţii extrem de plăcute, 
de viziuni de zeităţi în lumină etc. (să ţinem minte că si Satan se poate 
transforma în înger de lumină), care se susţin foarte bine cu afirmaţiile 
filosofici hinduse, totul rezultând într-un sistem practic si teoretic foarte 
compact 

în realitate însă, Hinduismul nu este atât o preocupare intelectuală cât un 
sistem de practici care nu înseamnă, nici mai mult nici mai puţin, decât magie 
neagră. Adică dacă faci gestul x, obţii lucrul y; nimic mai mult, decât un simplu 
contract. Termenii acestui contract însă nu sunt niciodată lămuriţi clar si 
rareori noul iniţiat este curios să afle care este originea acestor experienţe si 
de unde îi vin lui puterile "miraculoase". Situaţia este clasic faustiană si ceea 
ce practicantul nu ştie este că preţul pentru toate acestea îl constituie chiar 
propriul său suflet nemuritor. 

Aria acestor practici este foarte vastă, capabilă să satisfacă orice 



temperament. Zeitatea poate să aibă forma unui zeu sau a unei zeiţe, sau 
poate să fie lipsită de formă -"brahmanul absolut". Tipul de relaţie cu acest 
"ideal" ales, variază si el în funcţie de cum este identificat acest ideal -copil, 
mamă, tală, prieten, iubit, slugă -, sau, în cazul sistemului Advaita Vedanta, 
"relaţia" însăşi fiind socotită identitate. Gurul nu numai că îi indică novicelui 
mantra personală si practicile pe care trebuie să le urmeze, dar îi hotărăşte si 
cum trebuie să-si trăiască viata personală si care trebuie să-i fie programul 
zilnic. 

în cadrul sistemului Vedanta (monistic), de exemplu, discipolii care nu sunt 
căsătoriţi, nici nu mai au voie s-o facă; toate forţele lor sunt direcţionale în 
sensul atingerii performantelor de ordin practic. Este interzis si consumul de 
carne, pentru că el distruge acuitatea percepţiei. Gurul este literalmente însuşi 
"dumnezeul" si "mântuitorul" respectivului discipol. 

Aceste practici atât de diverse se reduc de fapt la câteva tipuri generale. Este 
vorba, în primul rând, de o idolatrie. Persoana se închină la o statuetă sau la 
o imagine, aducându-i jertfă lumânări, camfor, tămâie, apă si dulciuri. De 
asemenea, zeităţii alese i se face vânt cu un evantai din coadă de iac, i se 
face baie, este îmbrăcată si dusă la culcare. 

Toate acestea par copilării, dar ele se constituie în tot atâtea experienţe 
psihice al căror efect este bine să nu-l subestimăm. Idolatria Vedanta, pe de 
altă parte, ia forma adulării de sine, fie într-un mod interior, mental, fie în mod 
exteriorizat, cu toată recuzita rituală. Proverbul indian "So Ham, So Ham" sau 
"Eu sunt el, eu sunt el", ilustrează această adulare de sine. 

"Japa" este repetarea mantrei sanscrite desemnate de la început fiecărui 
discipol. Este, de fapt, încântarea unei formule magice. 

"Pranayama" constă din exerciţii de respiraţie executate împreună cu rostirea 
formulelor magice. Există si alte practici specifice sistemului "Tantra", în care 
Dumnezeu este privit ca "Mamă"; principiu feminin, putere, energie, principiu 



de evoluţie si acţiune. Mai este cunoscut si sub numele celor 5 M-uri. 
Conotatia lor fiind nedisimulat malefică, nu le voi mai descrie aici. Ele si-au 
făcut însă drum până în America. Swami Vivekananda le prescria împreună 
cu Vedanta. 

lată ce afirmă el despre sine si în general: "Eu unul mă închin celui teribil! 
Este o greşeală sa credem că plăcerea este dorită în mod egal de toţi 
oamenii. Foarte multora le place, dimpotrivă, durerea, printr-un sentiment care 
le este înnăscut. Să ne închinăm deci terorii de dragul terorii însăşi. Foarte 
putini sunt acei care au curajul să se închine morţii, sau zeiţei Kali. Noi însă 
să fim nişte adoratori ai morţii". 

Alte cuvinte ale lui swami despre zeiţa Kali: "Unii iau în derâdere existenta 
zeiţei Kali. Dar la ora actuală ea este în mijlocul oamenilor. Ei sunt încremeniţi 
de spaimă si armata a fost chemată să împartă moartea. Cine poate spune că 
Dumnezeu nu se manifestă El însuşi ca Rău Precum si Bine? Dar numai 
hindusul îndrăzneşte să se închine si Răului"*. Marele păcat este că această 
practică cu un caracter satanic de netăgăduit este săvârşită cu convingerea 
că este bună. Iar mântuirea, care este în zadar căutată în hinduism prin 
eforturi de sine, pline de ardoare, poate fi lucrată doar de Dumnezeu prin 
lepădarea de sine creştină. 

* Foarte putini (chiar dintre cei foarte doritori să intre în "dialog" cu religiile 
orientale si să se unească cu ele) au o idee clară asupra masivităţii practicilor 
idolatro-satanice care au dominat lumea până la izbăvirea ei prin venirea in 
istorie a Mântuitorului Hristos. Zeiţa Kali, una dintre cele mai importante zeităţi 
hinduse este reprezentată în mod obişnuit în mijlocul unui dans sângeros al 
morţii, având la gât cranii si capete tăiate si limba scoasă afară în mod hidos 
într-o sete neostoita de sânge; ea este împăcată în templele hinduse cu 
sânge de capre sacrificate (justificat de Swami Vivekananda astfel: "De ce n- 
am adăuga un pic de sânge pentru a întregi tabloul?") Despre zeiţa Kali, 
Swami Vivekananda a mai spus (conform mărturiilor ucenicei lui, 'Sora 
Nivedita'): "Cred că ea este cea care mă inspiră in cel mai mic lucru pe care îl 



întreprind si că mă poartă după voia ei"; fiind conştient la fiecare pas de 
prezenta ei ca si când ar fi fost o persoană tangibilă. De asemenea, o invoca: 
"Vino, o Maică, vino! Căci teroare este numele tău". Idealul său religios era 
acela "de a deveni una cu eterna groază". Poate fi aceasta, asa cum încearcă 
unii să ne convingă, un exemplu de "autentică viată spirituală a celor 
nebotezati", o parte a "bogăţiilor" spirituale, pe care suntem îndemnaţi să le 
luam de la religiile necrestine? Sau este mai degrabă o dovadă pentru 
cuvintele psalmistului dumnezeii păgânilor sunt idoli?" 

4. "Evanghelizarea" Vestului 

în 1893 un călugăr hindus necunoscut sosea la "Parlamentul Religiilor" din 
Chicago. Era Swami Vivekananda pe care l-am pomenit mai sus. A făcut o 
impresie uluitoare asupra celor prezenţi atât prin felul de a vorbi si prin ceea 
ce a spus, cât si prin felul cum arăta: îmbrăcat într-o robă portocalie cu 
stacojiu pe deasupra si purtând turban. A devenit imediat steaua saloanelor 
din înalta societate bostoniană si new-yorkeză iar filozofii de la Harvard erau 
impresionaţi de el la culme, în scurtă vreme si-a creat un nucleu foarte 
puternic de discipoli si partizani pentru planul său grandios de evanghelizare 
hinduistă a întregii lumi occidentale mai ales din perspectiva hinduismului 
vedantic (monist). 

S-au stabilit astfel societăţi Vedanta în marile oraşe americane si europene, 
însă aspectul cel mai important al activităţii lui a fost acela că a reuşit să-si 
introducă ideile în marele circuit al gândirii si practicii universitare. 

Scopul său acesta era! Să-si facă cunoscute ideile cât mai rapid si cât mai 
eficace. Puţin conta pentru Vivekananda dacă ele erau crezute sau nu, câtă 
vreme mesajul lor ajungea pretutindeni. De multe ori el chiar spunea: "Bateţi 
la fiecare usă. Spuneti-le tuturor că toţi sunt de natură divină". 

Astăzi părţi si ecouri ale mesajului său se găsesc în orice librărie, în mii de 



exemplare ieftine, iar autorii lor sunt: Christopher Isherwood, Somerset 
Maugham, *Aldous Huxley, Teilhard de Chardin si chiar Thomas Merton. 

* Scriitori englezi de mare popularitate ai secolului XX, amplu traduşi si 
comentaţi si în cultura română. Acel aspect al operei lor, la care se face aluzie 
in acest studiu, este insă mai puţin familiar publicului românesc. De ex. 
Aldous Huxley (1894-1963), stabilit în California în 1937, publică între altele 
Time Must Have a Stop (Timpul trebuie să aibă un sfârşit, 1944) în care 
autorul încearcă să evoce starea psihică a unei persoane în momentul morţii 
si imediat după aceea; si The Doors of Perception (Uşile percepţiei, 1954)- în 
care se avansează ideea că "sublimele stări mistice" nu sunt altceva decât 
funcţii ale glandelor suprarenale excitate prin consumul anumitor droguri, in 
calitate sa de agent britanic, Somerset Maugham (1874-1965)a trebuit să 
părăsească intempestiv Franţa numai cu o valiză si sa se refugieze în S.U.A. 
unde rămâne timp de sase ani (1940-1946). America este si pentru acest 
scriitor tara aventurilor mistice, care îsi găsesc expresie în cartea The Razor's 
Edge ("Pe lamă de cuţit", sau "La marginea realităţii", 1945). Christopher 
Isherwood (1904-?), scriitor prolific si foarte activ si in lumea filmului si a 
scenei, emigrează in 1939 in California spre a lucra ca scenarist la Holywood. 
Este cel care a tradus, împreună cu Swami Prabhavananda, Bhagavad-Gita 
(1944) în limba engleză. In colaborare cu acelaşi a mai scris Shan-Kara's 
Crest-Jewel of Discrimination (1947), si How to Know God; the Yogi 
Aphorisms of Patanjali (Cum să-L cunoaştem pe Dumnezeu; aforismele 
yoghine ale lui Palanjali, 1953), după CHAMBERS BIOGRAPHICAL 
DICTIONARY, Chambers, 1990 (n.tr.). 

Thomas Merton este, fără discuţie, cazul cel mai special si în acelaşi timp mai 
periculos, pentru că el avansează ideile lui Vivekananda de pe poziţiile unui 
monah creştin iar cărţile lui, afectând instituţia vitală a creştinismului 
occidental, au dat o lovitură puternică Romano-Catolicismului în ansamblu. 
Cu puţin înainte de moartea sa, părintele Merton a scris un studiu foarte 
apreciativ ca introducere la o nouă traducere a Bhagavad Gitei, care este 
manualul spiritual sau "biblia" hindusă si piatra de temelie a monismului sau 
Advaita Vedanta. 



Trebuie să nu pierdem nici un moment din vedere că Gita se opune pas cu 
pas tuturor învăţăturilor creştine fundamentale. Cartea sa Maeştrii Zen, 
publicată postum, este de asemenea, demnă de menţionat pentru că se 
bazează în întregime pe o eroare foarte insidioasă: premisa că toate asa 
numitele "experienţe mistice" din indiferent ce religie sunt adevărate. Lucrurile 
însă nu stau deloc asa, si o persoană de talia lui Thomas Merton ar fi trebuit 
s-o ştie. Că ele nu stau asa o afirmă si o dovedeşte prin fapte Sfânta 
Scriptură si întreaga tradiţie a Sfinţilor Părinţi. 

Personal cunosc o mănăstire catolică din California unde călugării 
experimentează practici religioase hinduse, sub îndrumarea unui indian care 
a devenit preot catolic. Si cred că dacă terenul nu ar fi fost deja pregătit, 
asemenea lucruri nu s-ar fi putut întâmpla. Dar prin sosirea sa în Vest, 
Vivekananda aceasta a si făcut, a pregătit terenul. 

Mesajul vedantic al lui Vivekananda este foarte simplu de fapt. El pare mai 
mult decât este din cauza unui jargon sanscrit care face impresie si datorită 
structurii sale filosofice mai complexe. Dar mesajul lui esenţial este acesta: 
Toate religiile sunt adevărate dar Vedanta reprezintă adevărul ultim. 
Diferentele sunt doar o chestiune de "nivele de adevăr". Avem de-a face, 
deci, cu mai multe "nivele ale adevărului". Sau în cuvintele lui Vivekananda: 
"Progresia omului nu este de la fals la adevărat, ci de la ceea ce este 
adevărat, la ceea ce este si mai adevărat, de la adevăruri inferioare la altele 
superioare. Ceea ce este materie astăzi devine spirit mâine. Viermele de 
astăzi este si dumnezeul de mâine. "Vedanta se bazează pe convingerea că 
omul este Dumnezeu. Deci, omul este cel care se mântuieste singur. 
Vivekananda a formulat astfel: "Cine să aibă puterea de a ajuta Infinitul? 
Chiar mâna care îti vine în ajutor pe întuneric trebuie să fie propria ta mână". 

Vivekananda era însă destul de orientat, încât să-si dea seama că o Vedanta 
prezentată în toate implicaţiile ei si dintr-o dată ar fi fost prea mult pentru 
mentalitatea creştină. "Nivelurile de adevăr" însă erau o noţiune cum nu se 



poate mai potrivită pentru a asigura puntea de legătură către ecumenismul 
ideal: acela în cadrul căruia nu se iveşte nici un conflict pentru că toată lumea 
are dreptate. 

Sau cum afirma swami: "Dacă una singură din religii este adevărată, atunci 
toate celelalte trebuie si ele să fie adevărate. Astfel credinţa hindusă este a 
tuturor - deci si a voastră -, tot atât de mult pe cât este si a mea. Noi hinduşii 
nu numai că tolerăm, dar ne unim chiar cu toate religiile, rugându-ne la 
moschee cu mahomedanul, închinându-ne focului împreună cu zoroastrul si 
îngenunchind la piciorul crucii împreună cu creştinul. Noi ştim că toate 
religiile, în mod egal, de la cel mai primitiv fetişism, până la cel mai înalt 
absolutism, sunt tot atâtea încercări ale sufletului omenesc de a cuprinde 
Infinitul. Deci noi suntem cei care strângem toate aceste flori într-un minunat 
buchet, căruia, legându-l cu panglica iubirii, ne închinăm plini de încântare". 

Cu toate acestea, toate religiile nu sunt considerate în hinduism decât trepte 
către adevărata si suprema religie, care este Advaita Vedanta. Vivekananda, 
în realitate, dispreţuia Creştinismul pe care îl considera "un adevăr de ordin 
inferior", dualist, în conversaţiile lui particulare spunea că numai un las ar fi 
capabil să întoarcă si celălalt obraz. Si orice ar fi apreciat la celelalte religii, 
întotdeauna revenea la necesitatea Advaitei Vedanta. "Arta, ştiinţa si religia - 
spunea el -, nu sunt decât cele trei căi diferite care exprimă un singur adevăr. 
Dar ca să înţelegem acest lucru trebuie să fi pătruns mai întâi în teoria 
Advaitei". 

Atracţia pe care o exercită aceste idei asupra tineretului de astăzi este 
incontestabilă. Vedanta declară libertatea absolută a fiecărui suflet de a fi el 
însuşi. Ea neagă orice distincţie între sacru si profan, între ceea ce este sfânt 
si ceea ce înseamnă lumea obişnuită. Aceste dualităţi nu reprezintă decât căi 
de exprimare diferită a unui singur adevăr. Si singurul scop al religiei este 
acela de a satisface nevoile de absolut ale tuturor, indiferent de 
temperamentul lor: un dumnezeu si o închinare pe placul fiecăruia, într-un 
cuvânt, religia este "fă ceea ce-ti convine". 



Vă voi arăta cât a fost de eficace în a introduce aceste idei hindu în romano- 
catolicism, unde succesul său a fost cel mai impresionant. 

Swami Vivekananda a sosit pentru prima oară în America ca reprezentant al 
Hinduismului în "Parlamentul Religiilor" (1893). în 1968 s-au sărbătorit 75 de 
ani de la acel eveniment, ocazie cu care a avut loc un "Simpozion al 
Religiilor", sub auspiciile Societăţii Vivekananda Vedanta din Chicago. 
Romano-Catolicismul era reprezentat de un teolog dominican de la 
Universitatea De Paul, preotul Robert Campbell. Swami Bhashyananda a 
deschis lucrările cu un mesaj de bune urări din partea a trei mari personalităţi, 
între care un cardinal american. 

în sesiunea de după amiază, Campbell a vorbit despre conflictul dintre tradiţie 
si modernism în Catolicismul contemporan. El a spus: "La universitatea în 
care lucrez testele de opinie arată că studenţii catolici manifestă de cinci sau 
sase ani încoace atitudini vădit mai liberale decât s-a putut constata în trecut. 
Si sunt convins că marele Swami Vivekananda însuşi ar fi privit favorabil cele 
mai multe mişcări în direcţia unei liberalizări a Creştinismului". Confuzia pe 
care o făcea preotul Campbell însă era că tendinţele manifestate de studenţi 
si numite de el "creştine", nu erau în realitate deloc creştine; ele erau pur si 
simplu atitudini si practici Vedanta. 

Si ca să nu se ivească nici o îndoială în privinţa acestei interpretări, voi cita 
cuvintele acestui preot romano catolic referitoare la poziţia moderniştilor 
asupra a cinci aspecte de credinţă, asa cum au fost ele formulate în trei 
reviste de specialitate internaţionale: Prabuddha Bharala, publicată la 
Calcuta; Vedanta Kesheri, publicată la Madras, si Vedanta and the West 
(Vedanta si Occidentul), care apare la Londra. 

Despre dogme: "Adevărul este o noţiune relativă, doctrinele si dogmele 
acestea (adică natura lui Dumnezeu, scopul vieţii pe pământ, natura 
sufletului) nu sunt lucruri imuabile, ci schimbătoare, oamenii aflându-se mereu 



în situaţia de a nega astăzi ceea ce ieri afirmau că sunt adevăruri sfinte". 

Despre Dumnezeu: "Este adevărat că lisus este divin, dar oricare dintre noi 
poate fi divin. De fapt cred că atitudinea creştină liberală se mişcă foarte clar 
în direcţia filozofiilor orientale - atât în ceea ce priveşte concepţia despre un 
Dumnezeu impersonal, cât si în legătură cu conceptul că suntem divini cu 
toţii". 

Despre păcatul originar: "Acest concept degradant si jignitor despre fiinţa 
umană este respins de creştinismul liberal, care afirmă că persoana umană 
este perfectibilă prin instrucţie si educaţie corectă". 

Despre lume: "...liberalii afirmă că lumea în care trăim poate fi îmbunătăţită si 
că ar trebui să ne dedicăm cu toţii construirii unei societăţi mai umane, în loc 
să suspinăm să ajungem la Rai". 

Despre alte religii, "grupul liberal" afirmă: Trebuie abandonată calea 
demodată a misiunii de convertire. Ci, mai bine să dezvoltăm mai bune relaţii 
cu alte religii". 

Deci acestea sunt afirmaţiile preotului romano-catolic Campbell, purtătorul de 
cuvânt al "Grupului Catolic Modernist". Modernistul a fost momit ca un copil 
de generozitatea unor adevăruri mai înalte, a unei filozofii mai adânci si a unui 
sublim mai inefabil, care se obţine subordonându-L pur si simplu pe Hristos 
Cel viu, omului modern. 

Astfel, iată vedem succesul spectaculos al hinduismului, sau al lui Swami 
Vivekananda, sau al puterii din spatele lui. 

lată cum s-a făcut curăţenie în romano-catolicism. Câinii săi de pază au luat 
hoţul drept prieten al stăpânului, iar casa este devastată sub ochii lor. Hoţul a 
spus: "Haideţi să fim mai toleranţi în dialoguri interconfesionale", intrând pe 
poartă. Mai departe era simplu. Hindusul "creştin" (swamis-ul) nu avea decât 



să expună filozofia Vedanta, folosind terminologie creştină. 

Pe de altă parte, creştinii hinduisti (adică grupul catolicilor "modernişti" sau 
"liberali"), au trebuit să-si lărgească cadrul propriei religii, pentru a cuprinde în 
ea si hinduismul. Astfel, în mod necesar, adevărul a devenit eroare, iar 
eroarea adevăr. Dar, vai! Unii ar vrea acum să târască în această casă a 
dezolării si Biserica Ortodoxă. Dar să le amintim moderniştilor cuvintele lui 
Isaia: 

Vai de cei care zic răului bine si binelui rău; care numesc lumina întuneric si 
întunericul lumină; care socotesc amarul, dulce si dulcele, amar. Vai de cei 
care sunt înţelepţi în ochii lor si pricepuţi după gândurile lor! (Isaia 5,20-21) 

5. Scopul Hinduismului: "Religia Universală" 

Nu mi-a venit să cred când am văzut ce avans colosal căpătase hinduismul 
pe teritoriul credinţei creştine în timpul cât eu o abandonasem. Eu am 
descoperit toate aceste schimbări fără efort, tocmai pentru faptul că în toţi 
aceşti douăzeci de ani am fost practic izolată din punct de vedere intelectual 
de restul lumii, pentru că mă subordonasem filtru totul gurului meu. Trebuia să 
respect cu stricteţe toate prescripţiile lui, indiferent cât de severe, fără înţeles 
sau absurde mi se păreau. Printre ele se afla si interzicerea de a citi cărţi cu 
conţinut creştin sau de a sta de vorbă cu creştinii, în pofida vorbăriei lor 
despre adevărul religiilor, swamii ştiu că Hristos este duşmanul lor de 
neînvins. 

Deci, douăzeci de ani nu am făcut altceva, decât să studiez filozofia orientală 
si să practic ascetismul hindus. Gurul mi-a trasat să urmez cursuri 
universitare si să obţin o diplomă în filozofie si antropologie. Dar privind 
retrospectiv, acele studii nu au constituit altceva decât o diversiune, care să- 
mi dea sentimentul că fac ceva foarte important, adevărata activitate fiind de 
fapt timpul petrecut cu swami si cel în care puneam în practică învăţăturile 
Vedanta. 



Misiunea trasată de Swami Vivekananda s-a îndeplinit te mai toate aspectele 
ei. Un singur punct a rămas încă nerezolvat: instaurarea unei religii 
universale. Iar instaurarea unei astfel de religii în lume va echivala cu victoria 
finală a diavolului, pentru că "Religia Universală" nu are voie să conţină "nici o 
idee individualistă si sectară", ea nemaimentinând din creştinism decât o 
terminologie goală. 

Instaurarea "Religiei Universale" va trebui să echivaleze cu conflagraţia totală 
a creştinismului. Si aduc aici, spre ilustrare, opera preotului iezuit Theillard de 
Chardin, care deja fundamentează "Noul Creştinism" tocmai în termenii în 
care Swami Vivekananda îsi specifică propria sa "Religie Universală". 

Theillard de Chardin constituie un caz special tocmai pentru faptul că, spre 
deosebire de teologii catolici tradiţionalişti, el este foarte apreciat de clerul 
catolic academic, care însă, după părerea mea, fie nu au nici o idee despre 
ceea ce este de fapt opera lui Theillard, fie că se prefac că nu văd. Această 
operă plagiază în mare parte doctrinele Vedanta si Tantra, pe care le combină 
în liantul unui jargon de sonoritate creştină si le prezintă apoi sub masca de 
mare efect a evolutionismului. 

lată un citat: "Lumea în care trăiesc devine dumnezeiască. Si totuşi focul ei nu 
mă arde, iar apele ei nu mă topesc. Căci, spre deosebire de formele false ale 
unui monism care să mă împingă spre un inconştient al pasivităţii, eu 
descopăr un pan-crestinism care mă conduce printr-un proces intens de 
disociere, la o unificare finală. Voi ajunge la spirit doar prin cea mai adâncă si 
totală dezlănţuire a forţelor materiei... Mărturisesc că, urmând exemplul 
Dumnezeului întrupat, Care mi S-a revelat în credinia catolică, nu pot să mă 
mântuiesc, decât unindu-mă cu Universul". 

Aceasta ce nu este altceva decât cel mai pur hinduism! Are câte puţin din 
toate: un vers din una din Upanisade si bucăţi din câteva sisteme filozofice 
împreună cu practicile lor. 



într-o conferinţă de presă a prelatului Arrupe, generalul "Societăţii lui lisus", 
care a avut loc în iunie 1965, lui Theillard de Chardin i s-a luat apărarea pe 
temeiul că "nu este teolog sau filosof de profesie, si, deci, poate să nu fie 
conştient de toate implicaţiile teologice si filozofice pe care le pot căpăta 
intuiţiile sale". După care, respectivul prelat l-a lăudat pe Theillard de Chardin, 
astfel: 

"Părintele Theillard este una din marile voci ale gândirii filozofice 
contemporane, iar succesul său nu trebuie să ne mire. Marele lui merit este 
acela de a fi reuşit să reconcilieze ştiinţa si credinţa religioasă". Iar modul în 
care a reuşit el aceasta, adaug eu, este prin fundamentarea unei noi religii. 

lată ce spune Theillard însuşi: "Noua religie nu va fi a altceva decât vechiul 
nostru creştinism, dar îmbogăţit cu un suflu nou ce provine din evoluţia 
firească si legitimă a dogmelor sale în contactul lor cu noile idei ce apar în 
societate". Să examinăm în această lumină "Religia Universală" a lui 
Vivekananda, alături de "Noul Creştinism" al lui Theillard. Asa cum este ea 
propusă de Vivekananda, "Religia Universală" trebuie să aibă cinci 
caracteristici. 

în primul rând trebuie să fie ştiinţifică si construită pe principiul legilor 
spirituale, adică va fi o religie adevărată si ştiinţifică. Căci într-adevăr, atât 
Vivekananda, cât si Theillard folosesc scientismul teoretic ca articole de 
credinţă. 

în, al doilea rând, fundamentul său este , unul evoluţionist. Sau, în cuvintele 
lui Theillard: "O formă religioasă necunoscută până acum, una pe care nimeni 
nu a putut până în prezent să o imagineze sau să o descrie, Pentru că 
universul nu era destul de larg si de organic să o încapă. O nouă formă de 
religie ia fiinţă acum în inimile oamenilor, dintr-o sămânţă semănată de ideea 
de evoluţie". Si în continuare: "Păcatul originar... este un concept care ne 
leagă de mâini si de picioare si ne goleşte sângele din vene" pentru că ,"asa 



cum este el formulat acum apare ca un concept static, ce reprezintă un 
anacronism pentru sistemul nostru evoluţionist de gândire". 

Este locul să afirmăm aici că acest concept pseudoreligios de "evoluţie" pe 
care Creştinismul l-a respins întotdeauna, este de milenii un concept 
constitutiv al gândirii hinduse si el nu lipseşte din nici una din aplicările ei 
practice. 

în al treilea rând, "Religia Universală" nu prezintă în centrul ei nici o 
personalitate unificatoare, ci ea este fondată de nişte "principii eterne". 
Theillard este în mod cert pe drumul spre un Dumnezeu impersonal, când 
scrie: "Hristos îmi devine din ce în ce mai indispensabil... dar în acelaşi timp, 
persoana istorică a lui Hristos îmi devine din ce în ce mai lipsite de substanţă 
si mai indistinctă". "Viziunea mea despre El mă poartă din ce în ce mai sus pe 
axa ortodoxiei". 

Ne pare rău să spunem, dar acest spirit al unui "Hristos" nonistoric este 
"ortodoxie" hindusă, nu creştină. 

în al patrulea rând, scopul principal al "Religiei Universale" este acela de a 
satisface nevoile spirituale ale diferitelor tipuri de caractere umane; lucru ce 
nu poate fi oferit de asa zisele religii individualiste si sectare. în viziunea lui 
Teillard de Chardin, Creştinismul însuşi este o astfel de religie, pentru că el nu 
răspunde tuturor tipurilor de aspiraţii religioase, lată cum îsi exprimă el 
nemulţumirea sa: "Creştinismul rămâne în continuare oarecum un refugiu. E1 
nu mai îmbrăţişează sufletul, nu-l mai satisface, sau, într-un anumit fel, nu mai 
este în stare să călăuzească viata omului modern". 

în al cincilea si ultimul rând, în cadrul "Religiei Universale", sau al "Noului 
Creştinism", noi ne îndreptăm cu toţii către aceeaşi destinaţie, indiferent de 
tradiţia religioasă din care provenim. Pentru Teillard de Chardin această 
destinaţie este "Punctul Omega" situat dincolo de posibilitatea oricărei 
reprezentări. Pentru Vivekananda această destinaţie este întruchipată de 



"OM": "întreaga umanitate se îndreaptă către poalele acelui loc pe care se 
află înălţat simbolul care nu este simbol, numele care este mai presus decât 
toate sunetele". 

Unde se va sfârşi această deformare a Creştinismului si triumful 
hinduismului? Vom avea pe "OM* " sau vom avea pe Omega (adică pe 
Hristos)? 

1) în text "OM" nu este luat în înţelesul de om ca persoană, ci ca silaba sacră 
a hinduşilor. 



III. "MINUNEA" UNUI FACHIR SI RUGăCIUNEA LUI IISUS 

De Arhimandritul Nicholas Drobyazgin 

Autorul acestei mărturii, ucis prin moarte martirică în timpul regimului 
comunist, pe atunci proaspăt instaurat în Rusia, s-a bucurat de o carieră plină 
de succes în calitate de ofiţer în flota imperială rusă, fiind în acelaşi timp un 
pasionat al practicilor oculte si editor al jurnalului de ocultism Rebus. 

Salvat dintr-un tragic accident naval printr-o minune a Sfântului Serafim de 
Sarov, el a întreprins un pelerinaj la Sarov, în urma căruia a renunţat la 
cariera sa militară si la practicile sale oculte si a devenit monah. După ce a 
fost hirotonit preot, a plecat ca misionar în China, India si Tibet, slujind la 
capelele diferitelor ambasade, birouri consulare si legaţii si ca stareţ al mai 
multor mănăstiri. 

După 1914 s-a retras la Marea Lavră a Peşterilor Kievene (Pecerska), unde 
sfătuia îndelung pe mulţi tineri care îl căutau, cerându-i lămuriri despre 
ocultism si practicile oculte, si despre influenta lor asupra evenimentelor pe 
atunci în plină desfăşurare în Rusia. în toamna anului 1924, la o lună după ce 
primise vizita unui anume Tuholx, autor al cărţii intitulate Magia Neagră, el a 
fost asasinat în chilia sa de "persoane necunoscute" dar în mod clar nu fără 
ştirea bolşevicilor. Stiletul cu care fusese înjunghiat avea un mâner cu 
semnificaţii oculte. 

Incidentul descris în povestirea ce urmează si care dezvăluie natura unuia 
dintre "darurile" mediumistice întâlnite frecvent în religiile orientale, a avut loc 
cu puţin înainte de anul 1900 si a fost consemnat în scris în jurul anului 1922 
de Dr. A. P. Timofievich stabilit ulterior la Mănăstirea Nov - Diveyevo, N.Y. * 

* Text în Ib. rusă in Ortodox Life 1956, no. 1 



în acea minunată dimineaţă tropicală, vasul nostru tăia valurile Oceanului 
Indian în direcţia Insulei Ceylon. Pasagerii, în cea mai mare parte englezi care 
mergeau la posturile sau afacerile lor din colonia indiană, erau vioi si 
nerăbdători să vadă pământul de vis pe care îl aveau în fată, insula 
misterioasă ale cărei basme minunate le încântaseră copilăria. încă nu se 
vedea insula, când vasul era deja învăluit de mireasma grea si îmbătătoare 
adusă de briză, a arborilor aromaţi de la ţărm. 

La un moment dat un nor albastru cuprinse orizontul, mărindu-se din ce în ce 
mai mult pe măsură ce vasul se apropia. Deja începeau să se vadă clădirile 
de la ţărm îngropate în verdeaţa palmierilor maiestuosi si se vedea si 
mulţimea multicoloră care aştepta sosirea vasului. 

Pasagerii, care deja se împrieteniseră în timpul călătoriei, duceau conversaţii 
animate admirând peisajul insulei de poveste care se desfăşura în fala ochilor 
lor. Vaporul se legăna încet, pregătindu-se să ancoreze în portul oraşului 
Colombo. 

Aici vasul se oprea să încarce cărbune, asa încât pasagerii aveau timp 
suficient să iasă la ţărm. Ziua era atât de caniculară, încât mulţi se hotărâseră 
să nu iasă din cabină până seara, când fierbinţeala zilei avea să fie înlocuită 
cu o răcoare plăcută. Asa încât, spre seară, un grup de opt persoane, cărora 
m-am alăturat si eu, ghidaţi de colonelul Elliot, care mai fusese la Colombo si 
cunoştea bine oraşul si împrejurimile, a pornit la explorarea frumuseţilor 
insulei. 

Colonelul chiar a făcut o propunere foarte ispititoare: "Doamnelor si domnilor, 
ce-ati spune de o vizită la câteva mile în afara oraşului spre a-i vedea si noi 
pe vestiţii fachiri magicieni de prin părţile locului? Poate vom avea 
posibilitatea unor experienţe interesante!" Toţi au acceptat cu entuziasm 
propunerea colonelului. 

Pe când străzile zgomotoase ale oraşului rămaseră mult în urma noastră, 



seara se lăsase deja de-a binelea iar drumul nostru şerpuitor prin jungla 
minunată era luminat de milioane de licurici. La un moment dat drumul s-a 
lărgit brusc si ne-am aflat deodată în interiorul unui luminiş înconjurat de 
junglă. La marginea lui se afla un copac înalt sub care se vedea o colibă si un 
om subţire, bătrân, cu turban pe cap, ce şedea turceşte si privea fix la un foc 
mic ce ardea în fata lui. 

în pofida sosirii noastre zgomotoase, bătrânul nu s-a clintit din nemişcarea sa 
si nu ne-a acordat nici cea mai mică atenţie. De undeva a apărut un tânăr 
care s-a îndreptat către colonel si l-a întrebat încet ceva. Imediat după aceea 
a adus câteva scaune pe care grupul nostru s-a aşezat în semicerc nu prea 
departe de foc. Am simţit în jurul nostru un miros de fum plăcut parfumat. 
Bătrânul era în aceeaşi poziţie, neobservând pe nimeni si nimic, din câte 
puteam să ne dăm noi seama. Pătrarul de lună care răsărise mai împrăştia 
întrucâtva întunericul nopţii si în lumina aceea fantomatică toate contururile 
căpătau un aer ireal. Toţi au tăcut fără să vrea, aşteptând să vadă ce o să se 
întâmple. 

Miss Mary a şoptit la un moment dat cu însufleţire: 

"Priviţi acolo sus, pe copac!". Ne-am uitat cu toţii într-acolo. Si într-adevăr, 
vârful coroanei copacului sub care stătea fachirul parcă se topea în lumina 
moale a lunii si copacul pur si simplu dispărea treptat de sub ochii noştri, şters 
parcă de o mână nevăzută, până când nu a mai rămas nici o urmă de copac 
si în fata noastră a apărut marea. îi vedeam valurile rostogolindu-se unele 
după altele si rândurile de spumă albă; pe cerul, devenit deodată albastru, 
pluteau nori uşori. Eram uluiţi. 

Apoi la orizont a apărut un vapor alb. Din cele două hornuri ale sale ieşea un 
fum gros. Se apropia cu repeziciune de noi, tăind valurile. Spre uluirea 
noastră am văzut că este propriul nostru vas, cel cu care sosiserăm la 
Colombo! Un murmur a trecut printre noi, când am citit la pupa chiar numele 
vasului nostru, "Luiza", cu litere mari, aurii. Dar lucrul cel mai uluitor a fost că 



pe vapor ne vedeam chiar pe noi înşine! Vă reamintesc că la acea oră nu se 
pomenea de cinematografie, si asemenea efecte nu erau de conceput. 

Deci fiecare dintre noi se vedea pe el însuşi pe punte, printre oamenii care 
râdeau si conversau unul cu celălalt. Dar lucrul cel mai uluitor era că ne 
vedeam nu numai pe noi, ci până si cele mai mici detalii de pe punte, ca si 
când ne-am fi aflat într-un elicopter ceea ce hotărât că nu era în realitate. Eu 
de exemplu m-am văzut pe mine printre pasageri, pe marinari lucrând la 
capătul celălalt al vasului, pe căpitan în cabina sa si până si pe maimutica 
Nelly, favorita tuturor, mâncând banane pe catargul mare. Toată lumea 
comenta în şoaptă si era emoţionată la culme de ceea ce vedea. 

Eu aproape că uitasem cu totul de mine, de faptul că eram la urma urmei un 
preot monah ortodox si că n-ar prea fi fost locul meu acolo, într-o asa situaţie. 
Vraja era atât de puternică, încât inima si mintea mea erau ca paralizate. 
Pulsul mi s-a accelerat deodată, ca în fata unei primejdii, si m-a cuprins o 
spaimă de moarte. 

Am început să-mi mise buzele si să rostesc: "Doamne lisuse Hristoase, Fiul 
lui Dumnezeu, miluieste-mă pe mine păcătosul!". M-am simţit deodată uşurat. 
Parcă s-ar fi desfăcut si ar fi căzut de pe mine nişte lanţuri grele, invizibile. 
Rugăciunea mea a devenit mai concentrată si odată cu ea sufletul meu s-a 
liniştit. Priveam în continuare copacul, când, deodată, tabloul mării dispăru, 
suflat parcă de vânt. Nu se mai vedea decât copacul scăldat de lumina lunii, 
fachirul sezând tăcut lângă foc si însoţitorii mei, care continuau să privească 
marea, ce pentru ei încă nu dispăruse. Dar la un moment dat fachirul însuşi 
păţi ceva: se răsturnă într-o parte si tânărul, alarmat, alergă să-l ridice. 
Spectacolul se întrerupse brusc. 

Adânc mişcaţi de ceea ce văzuseră, spectatorii se ridicară, împărtăsindu-si cu 
însufleţire impresiile si neîntelegând de ce totul se terminase atât de brusc si 
de neaşteptat. Tânărul a explicat că din cauza epuizării fizice a fachirului, care 
acum şedea ca si mai înainte, cu privirea îndreptată în jos si neacordând nici 



o atenţie celor prezenţi. 

După ce l-am răsplătit cu generozitate prin intermediul tânărului, multumindu-i 
pentru că ne dăduse ocazia acestui uluitor spectacol, si când deja ne 
porniserăm cu toţii să plecăm, mi-am întors fără să vreau capul pentru a-mi 
imprima mai bine întregul tablou. Atunci am întâlnit privirea plină de ură a 
fachirului. Nu a durat decât o secundă, pentru că imediat si-a întors capul în 
poziţia obişnuită; dar acea privire de o secundă, mi-a fost de-ajuns pentru a 
înţelege odată pentru totdeauna a cui fusese puterea care produsese acel 
"miracol". 

"Spiritualitatea" orientală nu se limitează nicidecum la asemenea "trucuri" 
mediumistice, de soiul celor pe care le practica fachirul. în capitolul ce 
urmează vom constata aspecte cu mult mai adânci si mai periculoase. Dar 
toate aceste fenomene au la bază acelaşi mediumism, a cărui caracteristică 
esenţială este o pasivitate totală fată de realitatea "spirituală" respectivă, care 
permite intrarea în contact cu "zeii religiilor necrestine". Acest fenomen se 
constată si în "meditaţia orientală" (chiar dacă uneori ea mai este numită si 
"creştină") si în acele ciudate "daruri" sau "puteri", cărora, în vremurile noastre 
de declin spiritual, li se zice "harismatice"... 



IV. MEDITAŢIA ORIENTALă INVADEAZă CREŞTINISMUL 

Ca răspuns la posibilitatea "dialogului" între Creştinismul Ortodox si diferitele 
religii necrestine, cititorilor li s-au prezentat mărturiile a trei creştini ortodocşi, 
care, pe baza învăţăturii ortodoxe de credinţă si a propriei lor experienţe, 
confirmă ceea ce Biserica Ortodoxă a mărturisit întotdeauna: că ortodocşii 
creştini nu au nicidecum "acelaşi Dumnezeu", ca si asa-zisele religii 
monoteiste, care nu recunosc Sfânta Treime; că dumnezeii păgânilor sunt de 
fapt idoli; si că experienţele pe care le procură aceşti "dumnezei", cu puterile 
lor, sunt de natură satanică. 

Această învăţătură nu se contrazice deloc cu cuvântul Sfântului Apostol 
Petru, care spune că Dumnezeu nu este părtinitor. Ci, în orice neam, cel ce 
se teme de El si face dreptate este primit de El (Fapte 10,34-35). Sau al 
Sfântului Apostol Pavel, care zice: Dumnezeu, în veacurile trecute, a lăsat ca 
toate neamurile să meargă în căile lor. Deşi El nu S-a lăsat pe Sine 
nemărturisit, făcându-vă bine, dându-vă din cer ploi si timpuri roditoare, 
umplând de hrană, si de bucurie inimile voastre (Fapte 14,16-17). 

Dar cei care trăiesc în robia lui Satan, stăpânitorul lumii acesteia, în 
întunericul lipsit de lumina Evangheliei lui Hristos, vor fi judecaţi de glasul 
propriei lor conştiinţe, pe care Dumnezeu Ie-a lăsat-o tuturor, indiferent de 
robia în care se află. 

Dar pentru creştinul, căruia i s-a dăruit dumnezeiasca descoperire de sus si 
care este vrednic de numele de creştin, nu este posibil vreun "dialog" în afara 
credinţei sale sfinte. 

Să ascultăm deci, cuvântul Apostolului Pavel, care zice: Nu vă înjugaţi la jug 
străin cu cei necredincioşi, căci ce însoţire are dreptatea cu fărădelegea? Sau 
ce împărtăşire are lumina cu întunericul? Si ce învoire este între Hristos si 



Veliar? Sau ce parte are un credincios cu un necredincios? Sau ce înţelegere 
este între templul lui Dumnezeu si idoli? Căci noi suntem templu al 
Dumnezeului Celui viu, precum Dumnezeu, a zis: "Voi locui în ei si voi umbla 
si voi fi Dumnezeul lor si ei vor fi poporul Meu". De aceea: „lesiti din mijlocul 
lor si vă osebiţi" , zice Domnul (II Cor. 6,14-17). 

Chemarea creştinilor este mai curând aceea de a aduce ei lumina 
Creştinismului ortodox la popoarele păgâne, asa cum a făcut odinioară si 
Sfântul Apostol Petru cu casa temătoare de Dumnezeu a sutasului Cornelie 
(Fapte 10, 34-48), ca astfel să părăsească si ei întunericul necredinţei si să se 
unească cu turma Bisericii lui Hristos, la care si ei sunt chemaţi. 

Toate acestea le sunt clare si evidente creştinilor ortodocşi, care sunt 
conştienţi de adevărul descoperirii dumnezeieşti si fii credincioşi ai Bisericii lui 
Hristos. Dar mulţi dintre cei care se consideră creştini, nu-si dau seama de 
diferenţa radicală si ireductibilă dintre Creştinism si toate celelalte religii 
păgâne. Si chiar cei care îsi dau seama de această diferenţă, nu au 
discernământul duhovnicesc de a deosebi între diferitele "experienţe 
spirituale", discernământ despre care se vorbeşte în scrierile ortodoxe 
patristice si în Vieţile Sfinţilor - numit acolo "dreaptă socoteală" -, pe care 
Sfânta Biserică Ortodoxă l-a avut si îl are de aproape 2000 de ani. 

In absenta acestei conştiinţe si a acestui discernământ, prezenta din ce în ce 
mai intensificată a religiilor orientale în mijlocul maselor occidentale si, de 
asemenea, est europene (n.tr.), seamănă confuzie si în minţile multora ce îsi 
zic creştini. Cazul lui Thomas Merton este izbitor! Convertit sincer la 
catolicism si devenit apoi călugăr catolic - în urmă cu aproape patruzeci de 
ani (1940), cu mult înainte de inovaţiile radicale ale Conciliului Vatican II -, el 
si-a sfârşit zilele, proclamând egalitatea dintre experienţele creştine si cele ale 
budismului Zen si ale altor religii păgâne. 

Ceva "a pătruns în atmosferă" cam în ultimii douăzeci de ani, care a erodat si 
ultimile rămăşiţe ale unei mentalităţi creştine sănătoase, rămase în Bisericile 



Protestantă si Catolică. Acest ceva atacă acum si adevărata Biserică, adică 
Sfânta Ortodoxie. "Dialogul cu religiile necrestine" este mai curând rezultatul 
decât cauza apariţiei acestui nou "duh". 

în capitolul ce urmează vom examina câteva din aceste mişcări religioase 
orientale care au avut o influentă covârşitoare asupra Vestului prin anii 1970, 
oprindu-ne cu deosebire asupra încercărilor de dezvoltare a unui sincretism 
între creştinism si religiile orientale care s-a manifestat mai ales în zona 
"experienţelor spirituale". 

în cadrul acestor încercări s-a mers până la îndrăzneala de a afirma că 
tradiţiile filocalice ale Ortodoxiei îsi au, de fapt, originea în Extremul Orient si 
că de acolo ne vine si rugăciunea lui lisus si contemplaţia mistică ortodoxă! 

După ce vom fi lămurit statutul unor astfel de afirmaţii, vom putea să arătăm 
clar ce diferenţă, ca de la cer 'la pământ, există între "experienţele spirituale" 
creştine si cele necrestine, cât si extremul pericol care se ascunde în filosofia 
religioasă, care stă la baza acestui sincretism mincinos. 

1 . "Yoga creştină" 

Yoga hindusă este cunoscută în Vest de mai multe decenii, ea dând naştere, 
mai ales în America, nenumăratelor secte si mai ales nenumăratelor forme de 
fizioterapii, care nu-si afirmă nici un conţinut religios. 

Acum aproape douăzeci de ani, un călugăr francez benedictin si-a notat 
experienţele încercate, pe când se străduia să facă din Yoga o practică 
creştină. Descrierile ce urmează sunt luate din cartea lui.* 

* J.M. Dechanet, Christian Yoga; Harper & Row, N.Y., 1972, prima trad. 
engleză a apărut în 1960 

Yoga hindusă este o practică ce presupune o viată disciplinată până la 
asceză, care include controlul respiraţiei si anumite poziţii fizice, ce produc o 



stare de relaxare, stare ce favorizează efortul de meditaţie. Cu ajutorul 
"mantrelor" si diferitelor rostiri de formule sacre se obţine o concentrare 
psihică mai bună. 

Esenţială în yoga nu este atât disciplina în sine, cât meditaţia la care trebuie 
să se ajungă. Autorul are dreptate, atunci când scrie: "Scopurile pe care le 
urmăreşte yoga hindusă sunt strict spirituale. A uita acest fapt si a retine doar 
aspectul fizic al acestei discipline străvechi, prin care să se urmărească doar 
frumuseţea si sănătatea fizică, echivalează cu o trădare". Trebuie însă să se 
ştie că cel care nu urmăreşte decât aspectul fizic al practicii Yoga, se 
predispune deja către anumite atitudini spirituale si chiar experienţe, de care 
nici măcar nu este conştient, după cum se va vedea în continuare. 

Acelaşi autor spune mai departe: "Arta unui yoghin este aceea de a obţine 
tăcerea totală, de a se goli de orice gânduri si iluzii, de a elimina si uita toate 
ideile pe care Ie-a nutrit vreodată, cu excepţia uneia: că şinele adevărat al 
omului este de natură divină, că el (omul) însuşi este Dumnezeu si că restul 
este tăcere". 

Bineînţeles că aceasta nu este o idee creştină, ci una păgână. Căci scopul 
"Yogăi creştine" este de a folosi tehnica yoga sub numele de "meditaţie 
creştină", pentru a obţine efecte de relaxare, mulţumire si pasivitate mentală, 
care să favorizeze receptarea fără impedimente a ideilor si experienţelor cu 
finalitate demonică. "De îndată ce veţi executa respectiva "mudra" sau 
"asana" (poziţii yoga) corpul dumneavoastră se va relaxa si vă va cuprinde o 
senzaţie generală de bine". 

Exerciţiile produc "un efect de un calm excepţional". "Relaxarea generală se 
instalează încă de la început, cu o senzaţie foarte durabilă de bine si chiar 
euforică. Dacă nervii ne sunt tensionaţi si surmenaţi, ei, prin aceste exerciţii, 
se calmează si oboseala dispare în scurt timp". "Scopul eforturilor unui yoghin 
este acela de a-si amuţi sinea gânditoare si de a închide ochii în fata tuturor 
ispitelor". 



Starea euforică pe care o produce yoga "se poate numi foarte bine: o stare de 
sănătate, care ne îngăduie să facem mai mult si mai bine pe plan fizic mai 
întâi, apoi pe planul spiritual al religiei creştine. Cuvântul cel mai apt să 
descrie această stare, este acela de mulţumire; o mulţumire atât trupească, 
cât si sufletească, care ne predispune. ..la o viată spirituală". 

Această stare schimbă întreaga personalitate a celui ce o încearcă: "Hatha 
Yoga influenţează caracterul în bine. După câteva săptămâni de exerciţii, 
persoana adultă admite că nu se mai recunoaşte pe sine, si oricine va putea 
constata schimbări în modul său de a fi si de a reacţiona. El este mai blând si 
mai înţelegător. Primeşte cu calm orice întâmplare. Este mulţumit... întreaga 
sa personalitate este schimbată si el însuşi si-o simte din ce în ce mai 
deschisă; de aici decurge o condiţie aproape permanentă de euforie si de 
"mulţumire"". 

Dar acestea nu sunt decât fazele intermediare premergătoare atingerii 
scopului, la care se ajunge nu după mult timp. "Devenind în doar câteva 
săptămâni foarte contemplativ, am observat că rugăciunea mea capătă 
caracteristici cu totul noi". 

Ajungând la o stare extraordinară de calm, autorul remarcă "uşurinţa cu care 
se putea concentra asupra unui obiect oarecare". El devenea "mai receptiv la 
impulsurile si sugestiile ce-i veneau din cer". "Prin practica Yoga persoana 
devine mai receptivă si mai suplă în gândire, si astfel mai deschisă fată de 
schimburile personale dintre suflet si Dumnezeu, care sunt semnele unei vieţi 
cu adevărat mistice". Chiar si pentru un "yoghin începător" rugăciunea este 
"dulce" si "îmbrăţişează omul în întregime". 

Persoana este relaxată si "gata să vibreze la atingerea Duhului Sfânt, si să 
primească cu bucurie ceea ce Dumnezeu, în bunătatea Sa, binevoieşte să ne 
lase să simţim". "Ne vom pregăti fiinţa, astfel încât ea să fie în permanentă 
pregătită pentru această cuprindere, această apucare, care este, fără 



îndoială, cea mai înaltă formă a contemplaţiei creştine". "în fiecare zi 
exerciţiile si întreaga disciplină Yoga facilitează curgerea în mine a harului lui 
Hristos. Foamea de Dumnezeu creste în permanentă, la fel si setea mea de 
dreptate si dorinţa arzătoare de a fi creştin în adevăratul sens al cuvântului". 

Oricine înţelege natura înşelăciunii diavoleşti sau a falsei experienţe 
duhovniceşti (vezi mai jos capitolul despre "înşelăciunea diavolească") si va 
identifica în descrierea acestei mostre de "Yoga creştină" tocmai trăsăturile 
persoanei, care, din punct de vedere spiritual, rătăceşte, fie în direcţia religiilor 
păgâne, fie în cea a experienţelor "creştine" sectare. în amândouă aceste 
direcţii avem de-a face cu aceeaşi "deschidere" si cu aceeaşi dorinţă de a fi 
"cuprins" sau "apucat" de un "duh"; aceeaşi căutare, nu de Dumnezeu, ci de 
"consolări spirituale", aceeaşi auto-intoxicare care este luată drept "stare de 
gratie"; aceeaşi uşurinţă de necrezut cu care oricine devine deodată 
"contemplativ" si "mistic"; aceleaşi "revelaţii mistice" si stări pseudo-spirituale. 

Acestea sunt trăsăturile distinctive ale tuturor acelora care se află în această 
stare aparte de înşelăciune diavolească. însă autorul acestei asa-zise "Yoga 
creştină", fiind călugăr benedictin, mai adaugă nişte "meditaţii" speciale, atât 
de grăitoare pentru duhul "misticii" romano catolice din ultimele sute de ani, în 
care este îngăduit jocul pe teme creştin al tuturor fanteziilor. 

Astfel, în urma meditaţiei pe o temă din slujba catolică de Crăciun, el începe 
"să vadă" Pruncul în braţele Mamei Sale: "Privesc; nimic altceva. Idei, imagini, 
asociaţii de idei: Mântuitor-Rege-Lumină-Nimb-Păstor-Prunc, - din nou 
Lumină - se perindă unele după altele si trec pe lângă mine... Toate aceste 
piese dintr-un joc magic de cuburi puse la un loc îmi naşte în minte o idee... o 
viziune tăcută a întregului mister al Naşterii lui Hristos". 

Orice persoană, cât de puţin avizată asupra trăirii duhovniceşti ortodoxe, vede 
că acest biet "yoghin creştin" este victima unor demoni mai mărunţi, care îi 
pândesc pe căutătorii de "experienţe spirituale". El nici măcar n-a văzut un 
"înger de lumină", ci a căzut pradă propriilor sale "închipuiri religioase", 



produse de o minte bolnavă si de o inimă total nepregătite pentru purtarea 
unui război nevăzut contra înşelăciunilor diavoleşti. 

Astfel de "meditaţii" se practică astăzi într-un număr important de mănăstiri 
romano-catolice. 

Faptul că această carte se încheie cu un articol semnat de traducătorul 
francez al Filocaliei, dându-se chiar si câteva fragmente de texte filocalice, nu 
demonstrează altceva decât prăpastia care îi desparte pe aceşti diletanţi de 
adevărata spiritualitate ortodoxă, spiritualitate ce rămâne cu desăvârşire 
ascunsă de ochii "înţelepţilor" contemporani, care nu îi pricep nici măcar 
limbajul. 

O indicaţie suficientă pentru incompetenta autorului de a recepta corect 
mesajul Filocaliei, este că el numeşte "rugăciune a inimii", gestul facil de a 
recita silabe în ritmul bătăilor inimii. Or, în tradiţia patristică ortodoxă 
rugăciunea inimii este una din cele mai înalte forme de rugăciune, dobândită 
foarte rar de monahi, după mulţi ani de nevointe ascetice si sub îndrumarea 
unui duhovnic încercat. 

Vom comenta pe larg pericolul practicării acestei yoga asa-zise creştin, când 
vom vedea că are trăsături comune cu alte forme de meditaţie orientală, care 
li se oferă credincioşilor creştini din zilele noastre. 

2."Zen-ul creştin" 

Cartea preotului catolic irlandez William Johnston Christian Zen (Harper & 
Row, New York, 1971) descrie mai pe înţelesul tuturor o altă practică 
religioasă orientală. Acest autor porneşte, ca si autorul cărţii "Yoga creştină" 
din acelaşi punct: un sentiment de adâncă nemulţumire Fată de creştinismul 
occidental, în general, si dorinţa de a-l îmbogăţi cu dimensiunea unei 
contemplaţii pierdute. "Foarte mulţi, pierzând legătura cu vechile forme de 
rugăciune, si care, în acelaşi timp, nu mai sunt mulţumiţi de pietatea 



trecutului, caută ceva care să satisfacă aspiraţiile sufletului modern". 

"Contactul cu spiritualitatea Zen... a deschis noi căi, descoperindu-mi că 
există în creştinism posibilităţi la care nici nu visasem". O persoană poate "să 
practice Zen-ul ca pe o modalitate de a-si lărgi si adânci propria credinţă 
creştină". 

Tehnica zen-ului japonez este foarte asemănătoare cu yoga indiană - din care 
de fapt si derivă -, deşi este cu mult mai simplă. Este vorba tot de o postură 
corporală (dar lipseşte varietatea posturilor fizice din yoga), de o tehnică a 
respiraţiei, de repetarea unei formule "sacre" după dorinţă, precum si alte mici 
detalii caracteristice zen-ului. 

Scopul lor este, însă, identic cu cel din yoga: Părăsirea gândirii raţionale si 
atingerea unei stări de linişte si de meditaţie calmă. Poziţia sezând "împiedică 
raţiunea discursivă si gândirea" si facilitează "coborârea în centrul propriei 
fiinţe, printr-o contemplare tăcută si lipsită de imagini". Senzaţia astfel obţinută 
este asemănătoare aceleia de pe urma consumului de droguri, căci 
"persoanele care au folosit sau folosesc droguri înţeleg întrucâtva natura 
experienţelor Zen, fiind sensibilizaţi asupra faptului că în mintea omenească 
există adâncimi demne de explorat". 

Toate acestea nu împiedică deschiderea "către o nouă abordare a lui Hristos, 
mai puţin dualistă si mai apropiată de concepţia religioasă orientală". Chiar si 
cel mai începător în meditaţia Zen are posibilitatea să atingă "o senzaţie de 
comuniune si să aibă sentimentul unei prezente supranaturale", împreună cu 
savoarea unei "tăceri mistice"; prin Zen, starea de contemplaţie, care până 
acum le era rezervată doar câtorva "mistici" iniţiaţi, este "lărgită", astfel, încât 
"cu toţii au viziuni si ajung la "samadhi" (iluminare). 

Autorul cărţii "Christian Zen" vorbeşte de o înnoire a creştinismului afirmând 
că experienţele care duc la ea pot fi avute de oricine, fie el creştin sau 
necrestin. "Cred că există un sentiment esenţial al iluminării, care nu este nici 



creştin nici budist, ci pur si simplu omenesc". 

Si cu adevărat, la o Convenţie pe temele meditaţiei Zen, care a avut loc lângă 
Kyoto, "lucrul surprizător a fost absenta desăvârşită a unei credinţe comune, 
care să-i unească pe cei prezenţi. Pe nimeni nu părea să intereseze câtuşi de 
puţin ce credea sau ce nu credea celălalt si nimeni, din câte pot să-mi 
amintesc, nu a pomenit nici măcar o singură dată numele lui Dumnezeu". 

Acest tip de meditaţie agnostică prezintă mari avantaje din perspectiva 
scopurilor "misionare", pentru că "poate fi acceptabilă si pentru cei care nu 
(mai) au credinţă, dar au o conştiinţă încărcată sau le e teamă că Dumnezeu 
a murit. Astfel de oameni nu au niciodată nimic împotrivă să stea jos si să 
respire adânc. Pentru ei această "meditaţie" reprezintă o căutare, si mi-am 
dat scama că ...cei ce caută astfel, găsesc până la urmă pe Dumnezeu. Nu 
pe Dumnezeul antropomorfic pe care l-au respins, ci fiinţa infinită în care 
trăim, ne mişcăm si suntem". 

Experienţa de "iluminare" descrisă mai sus este deci esenţial aceeaşi cu 
experienţele "cosmice" întâlnite în şamanism si în multe alte religii păgâne. 
"Eu însumi sunt convins că se află zăgăzuite în noi torente nesfârşite de 
bucurie, care pot fi eliberate prin meditaţie, care uneori izbucnesc cu o forţă 
ce ne umple fiinţa de o bucurie atât de extraordinară, încât nici nu ne dăm 
prea bine seama de unde ne vine". 

Autorul chiar a fost surprins să constate că experienţele Zen sunt foarte 
asemănătoare cu cele penticostale, ceea ce l-a hotărât să primească "Botezul 
Duhului" la una din "întâlnirile harismatice". După care a concluzionat: 
"Revenind la adunarea penticostală, mi se pare că punerea mâinilor, 
rugăciunile fraţilor, ajutoarele lor către ceilalţi, toate acestea constituie forte 
capabile să elibereze potenţialul uman de iluminare psihică, mai ales în cazul 
persoanei care practică cu perseverentă meditaţia zazen". 



Natura experienţei penticostale sau "harismatice" va fi examinată în capitolul 
şapte al acestei cărţi. 



Modul si motivele pentru care Ortodoxia respinge aceste practici sunt aceleaşi 
ca si în cazul yogăi asa-zis creştine. Deosebirea între "Zenul creştin" si "Yoga 
creştină" este că, primul este mai popular si nu atât de ezoteric ca cea de-a 
doua. Iar persoanele capabile să afirme că experienţele agnostic-păgâne, de 
tip Zen, pot constitui "baza unei reînnoiri mistice creştine", sunt cu totul străine 
de adevărata si marea tradiţie patristică ortodoxă, care presupune o credinţă 
arzătoare, convingeri adevărate si luptă intensă ascetică. 

Vedem însă cum acest autor ignorant al tradiţiei filocalice nu ezită să târască 
Filocalia si "marile scoli ale Ortodoxiei" în paginile cărţii sale, zicând că si ele 
ajută la obţinerea unei stări de "linişte si pace contemplativă" si că sunt tot 
atâtea exemple de "practici Zen din interiorul tradiţiei creştine". El recomandă 
chiar si rostirea rugăciunii lui lisus în timpul meditaţiei Zen, pentru cei care 
doresc. 

Dar această ignorantă devine cu deosebire periculoasă atunci când ea se 
sălăşluieşte în cineva chemat să instruiască pe alţii si care, la cursurile sale, 
recomandă studenţilor săi să experimenteze "misticismul sezând în poziţie 
zazen, timp de patruzeci de minute în fiecare seară". 

Toate acestea se întâmplă pentru că trăim vremuri când proorocul mincinos 
se află si în persoana câte unui ins bine intenţionat dar ignorant, care, cu 
convingerea că luptă pentru fericirea aproapelui, nu face altceva decât să-l 
împingă la dezastrul psihic si spiritual. 

3. Meditaţia transcendentală 

Tehnica de meditaţie orientală cunoscută sub numele de "Meditaţie 
Transcendentală" (sau pe scurt MT), a atins în putini ani un asemenea grad 



de popularitate, mai ales în America, si este propovăduită prin mass-media 
într-un mod atât de zgomotos, încât orice persoană care vrea să studieze 
serios curentele religioase contemporane, este tentată să o lase la o parte, 
considerând-o un produs supradimensionat al industriei publicitare 
americane. Tentaţie care ar constitui o greşeală, pentru că în aspectele sale 
de bază MT nu diferă semnificativ de Yoga sau de Zen, iar la o privire mai 
atentă, se dovedeşte chiar a fi mai autentic "orientală", decât oricare din 
formele sincretice si artificiale ale "yogăi creştine" sau "zenului creştin". 

Potrivit unui manual, devenit deja clasic despre această mişcare * , "meditaţia 
transcendentală" (MT) a fost adusă în America (unde a avut un succes 
spectaculos) de un yoghin indian destul de "neortodox", pe nume Maharishi 
Mahesh Yogi, începând să capete un puternic avânt mai ales după 1961. în 
1967 publicitatea sa a ajuns la apogeu când binecunoscutul grup de muzică 
"Beatles" s-a convertit la MT, renunţând astfel la droguri; dar grupul a 
abandonat în scurtă vreme mişcarea (continuând însă să mediteze) si 
Maharishi a intrat astfel în declin, cu atât mai tare cu cât turneul său american 
din anul următor, de data aceasta efectuat împreună cu un alt grup de 
cântăreţi convertiţi (pe nume "Beach Boys") s-a dovedit a fi un dezastru 
financiar. 

* Toate citatele din acest capitol sunt extrase din cartea lui Jhan Robbins si 
David Fisher Tranquility Without Pills - AII about Transcendental Meditation 
(Calm fără pastile - meditaţia transcendentală de la A la Z), Peter H. Wyden, 
Inc; N.Y.,1972 

Totuşi mişcarea a continuat să crească: până în 1971 existau cam 100.000 
de "meditatori" si 2000 de instructori calificaţi, ceea ce o făcea de departe cea 
mai importantă mişcare de "spiritualitate orientală" din America. în 1975 
mişcarea a atins apogeul, cu aproape 40.000 de cursanţi în fiecare lună si cu 
peste 600.000 de simpatizanţi. în toţi aceşti ani ea s-a folosit intens în cadrul 
armatei, în învăţământul de stat, în închisori, spitale, anumite grupuri 
religioase, si chiar în interiorul unor parohii ale Arhiepiscopiei greceşti din 
America, fiind considerată o formă neutră de "terapie mentală", compatibilă cu 



orice practică sau credinţă religioasă. 

Cursurile MT sunt, trebuie s-o spunem, parcă special croite pentru modul de 
viată american, ele fiind chiar numite cu simpatie "cursuri despre cum să fii 
fericit fără să încerci cu adevărat". Maharishi însuşi le numeşte tehnici care 
sunt la fel de uşoare "precum spălatul pe dinţi". Maharishi a fost chiar aspru 
criticat de alţi yoghini hinduşi pe motivul că vulgarizează vechea tradiţie 
indiană Yoga si că pune la îndemâna maselor, pentru bani, practici ezoterice 
milenare (în 1975 taxele pentru un curs erau de 125 $, 65 $ pentru studenţi, si 
progresiv mai ieftine pentru elevi de liceu, elevi de gimnaziu si preşcolari). 

în scopurile, premisele si rezultatele sale, MT nu diferă semnificativ de "Yoga 
creştină" sau de "Zen-ul creştin"; sau diferă doar printr-o simplificare extremă 
a tehnicilor si a întregii sale filosofii, prin uşurinţa cu care se ajunge la 
rezultatele dorite. 

Ca si ele, MT nu necesită nici un fel de convingeri, capacitate de înţelegere 
sau coduri morale si nici măcar să fii de acord cu filosofia sau ideile sale". Ea 
este pur si simplu o tehnică, care "se bazează pe tendinţa naturală a mintii de 
a căuta fericirea si plăcerea... în timpul meditaţiei transcendentale mintea 
cursantului trebuie să urmărească exact lucrul care i se pare mai firesc si mai 
plăcut în acel moment". 

"Meditaţia transcendentală este în primul rând o practică si numai după aceea 
o teorie. Si este esenţial ca la început persoana să nu-si folosească deloc 
capacitatea de gândire intelectuală". 

Tehnica concepută de Maharishi este aceeaşi în toate centrele MT din lume: 
După două cursuri introductive, persoana plăteşte taxa si apoi merge la 
"iniţiere", ducând cu sine o colecţie aparent bizară de obiecte, dar invariabil 
aceeaşi: trei varietăţi de fructe dulci, cel puţin sase flori proaspete, si o batistă 
curată. 



Aceste articole sunt puse într-un cos si introduse în "camera de iniţiere" care 
este foarte mică si în care se află o masă cu portretul guru-lui lui Maharishi 
deasupra; pe această masă, pe care arde tămâie si pe care se află o 
lumânare aprinsă în permanentă, se plasează si coşul cu ofrande. Discipolul 
se află singur în acea încăpere împreună cu învăţătorul său, care trebuie să fi 
fost si el obligatoriu iniţiat si instruit de Maharishi personal. 

Ceremonia din fata portretului durează o jumătate de oră si constă dintr-o 
intonare uşoară a unei melodii în cuvinte sanscrite (al căror înţeles rămâne 
necunoscut iniţiatului) si, de asemenea, din intonarea numelor "maeştrilor" 
yoga din trecut. La sfârşitul ceremoniei, iniţiatului i se desemnează o 
"mantra", adică un cuvânt sanscrit secret, care trebuie repetat fără întrerupere 
în timpul meditaţiei si pe care nu are voie nimeni să-l cunoască în afară de 
maestrul celui în cauză. 

Traducerea engleză a acestei ceremonii nu este niciodată dezvăluită celor ce 
se iniţiază; ea este cunoscută doar de învăţători si de cei care sunt ei însisi 
iniţiatori. Ea există însă într-un manual nepublicat, intitulat "The Holy 
Tradition" (Sfânta Tradiţie) iar textul său a fost tipărit mai nou ca pamflet 
separat de "Spiritual Counterfeits Proiect" (Dosarul Falsuri Spirituale) din 
Berkeley. 

Această ceremonie nu este nimic altceva decât tradiţionalul ritual hindus de 
închinare la zeii (puja), în care se includ guru zeificat al lui Maharishi (Shri 
Guru Dev) si întregul sir de "maeştri", prin care el însuşi si-a primit iniţierea. 

Ritualul se încheie cu o serie de douăzeci si două de "ofrande" aduse în fata 
guru-lui lui Maharishi (adică a portretului său), după fiecare ofrandă adusă 
rostindu-se cuvintele "Mă plec în fata lui Shri Guru Dev". La încheierea 
ceremoniei, iniţiatorul se pleacă până la pământ în fata portretului lui Shri 
Guru Dev si îl invită si pe cel ce se iniţiază (novice) să facă la fel; numai după 
acest moment se câştigă statutul de iniţiat. (Plecăciunea nu este obligatorie 
pentru iniţiat, dar ofrandele sunt). 



lată cum este introdus agnosticul modern, de cele mai multe ori pe nesimţite, 
în sfera practicilor hinduiste; el este condus spre a executa un gest la care 
strămoşii săi creştini nu ar fi consimţit niciodată, preferând să fie mai curând 
ucişi în cele mai sângeroase torturi. Acest gest se numeşte închinare la idoli, 
în plan spiritual, explicaţia succesului spectaculos al meditaţiei 
transcendentale constă în "simpla" comitere a acestui păcat capital si nu 
neapărat în respectarea tehnicii psihice în sine. 

Odată iniţial, practicantul meditaţiei transcendentale meditează câte douăzeci 
de minute de două ori pe zi (exact timpul recomandat si de "Yoga creştină"), 
lăsându-si mintea să se desfăşoare liber si repetând "mantra" cât mai des 
consideră el necesar; experienţele care apar sunt supuse frecvent controlului 
maestrului. 

Foarte curând persoana începe deja să pătrundă într-o nouă stare de 
conştiinţă, care nu este nici de somn si nici de veghe. Ea este starea de 
"meditaţie transcendentală". Căci "meditaţia transcendentală produce o stare 
de conştiinţă, care nu se poate compara cu nici o experienţă trecută a 
persoanei respective sau care se poate compara doar cu starea de meditaţie 
Zen la care se ajunge însă după ani îndelungaţi de practică intensă". 

"Spre deosebire de tehnicile orientale de tip yoga, care cer eforturi de ani de 
zile pentru a se ajunge la o performantă, practicând meditaţia 
transcendentală, se ajunge practic la aceleaşi rezultate într-un interval de 
minute". Din unele mărturii personale aflăm că este vorba de o "stare de 
împlinire", asemănătoare senzaţiei din urma consumului de droguri. Dar 
Maharishi preferă să o descrie în termeni hinduşi mai tradiţionali: "Când 
individul a atins performanta de a-si conştientiza permanent această stare, se 
cheamă că a atins nivelul conştiinţei cosmice, telul oricărui adevărat 
meditator". în stările avansate de MT se trece la executarea de poziţii yoga, 
dar acestea nu sporesc neapărat calitatea tehnicii de bază; si nici nu sunt 
cerute exerciţiile de disciplină fizică obişnuite. 



Odată "starea de existentă transcendentală" atinsă, nu se mai cer decât cele 
patruzeci de minute de meditaţie zilnică, căci MT nu este destinată pentru o 
viată dusă în recluziune, ca în India, ci se adresează (în America) celor cu o 
viată activă în societate. "Meritul" lui Maharishi constă, aşadar, în aceea că el 
a pus la îndemâna tuturor practici care până atunci fuseseră rezervate doar 
câtorva aleşi. 

Aceste mase găseau în MT rezolvarea tuturor problemelor lor: Drogaţii 
reuşeau să se lase de droguri, familiile se refăceau, toată lumea devenea mai 
fericită si mai sănătoasă; fetele instructorilor MT erau în permanentă 
zâmbitoare si plesnind de bucurie. Căci MT nu înlocuieşte alte religii, ci "le 
întăreşte" pe cele care există deja, indiferent de credinţa lor. "Creştinii" 
protestanţi sau catolici găsesc si ei că această practică le adânceşte propria 
religie si Ie-o îmbogăţeşte cu noi înţelesuri. 

Succesul facil si spectaculos al MT, deşi simptomatic pentru pierderea 
progresivă a valorilor si a mentalităţii autentic creştine în omenirea 
contemporană, a fost in acelaşi timp cauza declinului meditaţiei 
transcendentale însăşi. Poate mai mult decât oricare alta din mişcările de 
"spiritualitate orientală", MT a avut caracterul unei "mode", iar ambiţia 
proclamată de Maharishi de a "iniţia" întreaga omenire este în mod evident 
condamnată la eşec. 

După anul de vârf 1975, înscrierile la cursuri MT au scăzut stabil si atât de 
dramatic încât în 1977 organizaţia a anunţat deschiderea unei noi serii de 
cursuri pentru "avansaţi" cu scopul vădit de a recâştiga popularitatea pierdută. 
Ele ambiţionau să-i înveţe pe iniţiaţi cum să dobândească "siddhis" sau 
"puteri supranaturale", adică cum să treacă prin zid, cum să devină invizibili, 
cum să leviteze si să zboare în aer, si asa mai departe. 

Noul program a fost întâmpinat cu cinism, în pofida faptului că broşura sa 
publicitară afişa pe copertă un "meditator" în plină "levitatie" (vezi revista 



Time, 8 aug. 1977). Dacă aceste cursuri (care costă până la 3000 de dolari) 
vor produce sau nu rezultatele pretinse - care tin de recuzita fachirului din 
Ceylon (vezi mai sus) - nu ştim. Dar în orice caz, MT este dovedită a fi o fază 
a interesului pentru ocultism, manifestată de societatea umană în a doua 
parte a secolului XX. Iar rezultatele acestui interes sunt si ele grăitoare. S-au 
dat publicităţii multe cazuri de instructori si discipoli MT, care au fost loviţi de 
maladiile obişnuite ale celor care se ocupă cu practici oculte: boli mintale si 
nervoase, sinucideri, tentative de crimă, posedări de natură demonică. 

în 1978, Curtea Federală a Statelor Unite a luat până la urmă hotărârea că 
MT este într-adevăr de natură religioasă si deci predarea ei în scoli este 
interzisă *: textul complet al deciziei federale în cazul Malnak contra Maharishi 
Mahesh Yogy **. Această decizie va limita fără îndoială si mai mult influenta 
"MT" în care mulţi vor continua poate să vadă o formă de meditaţie 
compatibilă cu creştinismul; atitudine care, din păcate, există si constituie si 
ea un trist semn al vremilor. 



V. "NOUA CONŞTIINŢA RELIGIOASA" CULTELE ORIENTALE DIN 
AMERICA ANILOR 70 

în general se poate afirma că influenta ideilor si practicilor religioase orientale 
asupra unui Occident odinioară creştin a atins în decada anilor 70 proporţii 
nemaiîntâlnite. Sub formă de culte si mişcări religioase orientale (si pseudo- 
orientale), aceste idei au proliferat mai ales în America, tara care cu cel mult 
două decenii în urmă era considerată încă "provincială" (cu excepţia câtorva 
oraşe mari), datorită faptului că orizontul ei spiritual era constituit în cea mai 
mare parte de religiile protestantă si romano-catolică. 

Cauza acestei proliferări se găseşte în amara deziluzie a generaţiei de după 
cel de-al ll-lea Război Mondial, care s-a manifestat în anii 1950 prin protestele 
sterile si libertinismul moral al asa numitei generaţii "beat", * al cărei interes 
pentru religiile orientale pornise dintr-o nemulţumire fată de "creştinism", fiind 
iniţial o preocupare a cercurilor universitare si studenţeşti. 

* Beat = adj. care se află în stare de epuizare, vlăguit de sentimentul fermităţii 
morale; care se referă la bitnici. Bitnic: (engl. americană, beatnik: beat + 
yiddish-nik, sufix ce denotă o persoană) persoana care se revoltă împotriva 
moralei sociale convenţionale prin mod de comportare sau si de 
îmbrăcăminte si care se pasionează după moduri de expresie si filosofii 
exotice (WEBSTER'S New Collegiate Dictionary, ed. a 8-a (n. tr)). 

A urmat apoi generaţia "hippie" a anilor 1960 împreună cu muzica "rock", cu 
consumul de droguri halucinogene si cu dorinţa de a obţine cu orice preţ stări 
de "conştiinţă lărgită". 

Tineretul american se avânta, fie în mişcările politice protestatare (în special 
contra războiului din Vietnam), fie într-o practicare ferventă a cultelor 
religioase orientale. Este perioada când guru indieni, lama tibetani, maeştri de 
zen japonez si multe alte feluri de "înţelepţi", vin în Occident spre a găsi aici 
mulţimi de tineri setosi să le soarbă învăţătura si să le asigure astfel un 



succes si o notorietate la care swamii din deceniile anterioare nici nu visaseră 
să ajungă vreodată. 

Aceşti tineri au început astfel să călătorească până la marginile lumii în 
căutarea înţelepciunii sau a învăţătorului sau a drogului, care să le aducă 
"pacea" si "libertatea" atât de mult dorită. 

în anii 70 generaţia "hippie" este urmată de o a treia, mai liniştită, mai puţin 
înclinată spre demonstraţii si mişcări de stradă si mai puţin zgomotoasă în 
comportament; dar în acelaşi timp mult mai implicată în religiile orientale, a 
căror influentă pătrunsese deja în mentalitatea generală cu mult mai adânc 
decât înainte. 

Pentru mulţi componenţi ai acestei generaţii, "căutările" pe plan spiritual si 
religios erau încheiate: ei găsiseră în doctrinele orientale o filozofie pe gustul 
lor, pe care acum o practicau cu seriozitate. Mai ales în America, un număr de 
mişcări religioase orientale se aclimatizaseră deja, devenind "occidentale": 
există în prezent "mănăstiri" budiste compuse în întregime din convertiţi 
americani si europeni si apar, ca noutate absolută, guru si maeştri Zen 
proveniţi din etnici occidentali. 

Vom oferi în continuare câteva tablouri ale unor evenimente semnificative de 
la mijlocul anilor 70 privitoare la ideile si practicile dominante din mediile 
tinerelului american, care constituie fără îndoială "avangarda" tineretului din 
întreaga lume. Primele două tablouri prezintă o mai superficială implicare în 
religiile orientale, de felul celei caracteristice anilor '60; ultimele două în 
schimb sunt revelatorii pentru o transformare de substanţă a mentalităţii 
americane în direcţia indicată de mişcările religioase orientale. 

1 . Hare Krishna la San Francisco 

"Pe o stradă mărginaşă parcului Golden Gate din zona rezidenţială Haight- 
Ashbury a oraşului San Francisco se află un templu al Conştiinţei Krishna... 



Deasupra intrării în templu stau scrise cu litere de lemn lungi de două picioare 
cuvintele "Hare Krishna". Ferestrele mari ca nişte vitrine din fată sunt 
acoperite cu pături în culorile roşu si portocaliu. 

Sunetul muzicii dinăuntru si al vocilor care cântă pătrund până afară, în 
stradă, în interior, pereţii sunt plini de tablouri în culorile cele mai vii, 
pardoseala este acoperită cu covoare roşii groase iar în aer pluteşte fum de 
lămâie, semn că ritualul este în plină desfăşurare. Cei dinăuntru murmură o 
melodie în cuvinte sanscrite de abia auzite. Camera este aproape plină, vreo 
cincizeci de persoane ce sed pe jos, si par cu toţii foarte tineri. Grupaţi în fată 
se află alţi douăzeci, bărbaţi si femei, îmbrăcaţi în robe largi, în culorile 
portocaliu si galben sofran si având nasurile vopsite în alb. Mulţi dintre bărbaţi 
au capetele rase cu excepţia unei suvite în formă de coadă de cal, iar femeile 
au câte un mic semn roşu în mijlocul frunţii. Tinerii care stau pe jos sunt 
îmbrăcaţi în mod obişnuit, cu nimic deosebiţi de rezidenţii din Haight-Ashbury, 
legaţi cu benzi late la frunte, purtând plete, bărbi (bărbaţii) si diverse 
combinaţii de inele, brăţări, clopoţei si mărgele; cu toţii participă cu entuziasm 
la ceremonie. Cei cam zece care stau mai în spate par că se află acolo pentru 
prima dată. 

Vocile care intonau mantrele ceremoniale îsi intensifică ritmul si volumul. 
Două din fetele în robe galben-sofran au început să danseze în ritmul 
cântului. Dirijorul acestui cor a început să strige unele din cuvintele cântecului, 
pe care apoi întregul grup le repetă, străduindu-se să imite intonaţia si ritmul 
liderului-dirijor. Mulţi dintre participanţi au în mâini instrumente muzicale la 
care cântă. Liderul are o tobă în care bate în ritmul cântatului. Fetele care 
dansează cântă în acelaşi timp la timbale. Un tânăr sufla într-o scoică de 
mare, altul cânta la tamburină. Pe pereţi sunt peste o duzină de tablouri cu 
scene din Bhagavad-Gita. 

La un moment dat cu toţii au început să cânte foarte tare, atât din gură cât si 
la instrumente. Tobele bat fără contenire. Mulţi dintre discipoli au început să 
strige unele cuvinte cu voce tare, ridicându-si mâinile în sus în mijlocul 



cântării generale. Conducătorul ceremoniei a îngenuncheat în fata portretului 
înfătisându-l pe "maestrul spiritual" al grupului, care se afla într-o mică urnă în 
fata încăperii. Cântarea a culminat cu un crescendo asurzitor după care s-a 
curmat brusc. Celebrantii au îngenuncheat si ei cu capetele la pământ în 
vreme ce conducătorul a rostit o rugăciune scurtă în sanscrită. După care se 
strigă de cinci ori "slavă si mărire discipolilor adunaţi aici", cuvinte pe care toţi 
ceilalţi le repetă înainte de a se ridica. * 

* Charles Glock si Robert Bellah, The New Religious Consciousness - Noua 
conştiinţă religioasă, University of California Press, Berkeley, 1976, pp. 31-32 

Acesta este un ceremonial tipic al mişcării "Krishna Consciousness" 
(conştiinţa Krishna) întemeiate în America în 1966 de un fost om de afaceri 
american pe nume A. C. Bhaktivedanta. Scopul lui a fost acela de a oferi 
disciplina bhakti yoga hindusă tineretului dezorientat si căutător de nou din 
lumea occidentala. Dacă în fazele mai timpurii (anii '50 si începutul anilor '60) 
interesul pentru religiile orientale se limitase mai mult la o investigare 
intelectuală fără mari implicări personale, în noua fază se cerea să participi la 
partea concretă a cultului cu toată inima. Bhakti Yoga înseamnă să te uneşti 
total cu "zeul" pe care ti l-ai ales, adică să-l iubeşti si să i te închini, si să-ti 
transformi întreaga viată în funcţie de această preocupare centrală. Prin 
intermediul acestor mijloace iraţionale de adorare (cântări, muzică, dans, 
gestică) mintea se "extinde" si intră în starea de "conştiinţă Krishna" care - 
dacă participă la ea un număr suficient de persoane - se presupune că 
reuşeşte să pună capăt zbuciumului si haosului contemporan si să deschidă 
larg porţile unei epoci noi (new age) a păcii, iubirii si comuniunii. 

Togele cele viu colorate ale "Krishni-lor" au devenit în scurt timp un spectacol 
obişnuit pe străzile din San Francisco, mai ales într-o anumită zi pe an când o 
imensă statuie reprezentând "zeul" lor a fost transportată prin Golden Gate 
Park către ocean, ceremonie la care toţi au participat conform întregului ritual 
hindus, un spectacol tipic pentru India păgână, dar o adevărată noutate 
pentru America "creştină". De la San Francisco mişcarea s-a răspândit în 
întreaga Americă si în Europa de Vest, până în 1974 aflându-se în întreaga 



lume 54 de temple Krishna, multe dintre ele pe lângă colegii (licee) si 
universităţi, dat fiind că membrii cultului sunt cu toţii foarte tineri. 

Moartea recentă (raportată la anul 1979, n. tr. ) a fondatorului acestei mişcări 
a ridicat unele probleme privitoare la viitorul acesteia; si într-adevăr, numărul 
membrilor săi a mai scăzut, deşi a rămas în continuare important. 
Semnificaţia acestei mişcări este oricum foarte clară: ea constituie încă un 
"semn al vremilor" de care credincioşii creştini ar face bine să tină seama; 
căci astăzi mulţimi de tineri îsi caută un dumnezeu la care să se închine si 
cad astfel într-o idolatrie care nu pare să-i tulbure deloc. 

2. Guru Maharaj-ji pe Astrodomul din Houston 

Până în toamna lui 1973 un număr de guru orientali din scoală mai nouă 
condusă de Maharishi Mahesh Yogi cu a sa meditaţie transcendentală 
făcuseră deja în Vest un număr imens de prozeliţi, devenind - desigur, 
pentru 1 un foarte scurt timp - regii efemeri ai spectacolelor publicitare. 

Guru Maharaj-ji a fost cazul cel mai extravagant si poate mai revoltător, în 
vârstă de cincisprezece ani, el fusese deja proclamat "dumnezeu" iar familia 
lui (compusă din mamă si trei fraţi) era "sfânta familie"; organizaţia lui, 
"Misiunea Luminii Divine", avea comunităţi (ashram-uri) în întreaga Americă. 
Cei 80.000 de prozeliţi ai lui, ca si cei ai lui Krishna, trebuiau să renunţe la 
plăcerile lumeşti si să mediteze în scopul de a obţine starea de conştiinţă 
"lărgită" (sau "extinsă") care să le aducă pacea desăvârşită, fericirea si 
"extazul" - adică o stare în care totul în jur este minunat si perfect exact asa 
cum este. Cu ocazia unei iniţieri speciale în care ei "primesc ştiinţa", 
discipolilor li se arată înăuntrul lor o lumină foarte intensă si încă trei semne 
pe baza cărora mai târziu pot să-si continue meditaţia singuri (The New 
Religious Consciousnes). Pe lângă această "ştiinţă", discipolii aceştia mai 
sunt uniţi si în credinţa că Maharaj-ji este "Stăpânul Universului", care a venit 
să instaureze o nouă eră (new age) de pace pentru întreaga omenire. 



Timp de trei zile în noiembrie 1973 "Misiunea Luminii Divine" a închiriat 
Astrodomul din Houston (o bază sportivă imensă în întregime acoperită), cu 
scopul de a organiza acolo "evenimentul cel mai sfânt si mai semnificativ din 
istoria omenirii". Prozeliţii din întreaga lume (cu toţii foarte tineri si în marea lor 
majoritate adolescenţi) aveau să vină acolo pentru a se închina "zeului" lor si 
pentru a începe convertirea Americii (prin intermediul mass-mediei pe care 
organizatorii avuseseră deja grijă s-o invite); toţi aveau să fie uniţi în această 
închinare, punând astfel un nou început noii epoci (new age, în engl. în orig.) 
a omenirii. Evenimentului i s-a ales titlul potrivit de "Mileniul 73". 

Un exemplu tipic de prozelit Maharaj-ji care acţionează din convingere a fost 
Rennie Davis, agitator politic de stânga si unul dintre "Cei 7 din Chicago" 
acuzat de a fi incitat la revoltă în timpul Convenţiei Democratice Naţionale din 
1968. Vara anului 1973 si-a petrecut-o ţinând conferinţe de presă si discursuri 
pentru oricine voia să-l asculte, mesajul lui către America fiind următorul: 
"Guru Maharaj-ji este cel mai mare eveniment din istoria omenirii si noi habar 
nu avem... îmi vine să urlu pe străzi. Dacă am sti cine este, ne-am târâ în 
patru labe din toate colturile Americii ca să ne odihnim la picioarele lui". * 

* Robert Greenfield, The Spiritual Supermarket, -Piaţa de idei religioase. 
Saturday Review Press. New York. 1975. D. 43 

Căci într-adevăr asa i se si închinau prozeliţii lui Guru Maharaj-ji: 
prosternându-se cu fruntea până la pământ si rostind o expresie sanscrită de 
adorare. Apariţia lui la "Mileniul 73" a fost primită cu ovaţii colosale, în timpul 
spectacolului el stând pe un tron înalt si având pe cap coroana de aur "a lui 
Krishna". Pe tabelele de afisaj electronic ale astrodomului apărea în flasuri 
cuvântul "D-U-M-N-E-Z-E-U". Masele de tineri ajunse la un paroxism isteric 
plângeau de bucurie; numeroase grupuri dansau pe scenă iar orchestra cânta 
'The Lord of the Universe" (Stăpânul Universului) - cu textul si muzica 
adaptate după un imn protestant. * 

* ibid, pp. 80, 94 



Toate acestea, să reţinem, într-o Americă totuşi "creştină". Evenimentul 
relatat depăşeşte deja sfera închinării la "dumnezei" păgâni. Până acum 
câţiva ani o asemenea adulare a unei persoane în viată ar fi fost de 
neînchipuit în orice tară civilizată (i. e. creştină); dar acum el este un fapt 
obişnuit pentru mulţi dintre cei care-si "caută" o religie în lumea occidentală 
de astăzi. Ceea ce am descris mai sus nu este decât o "vizionare " a 
închinării la Antihrist ce va fi la sfârşitul timpului, de închinare adică la cel care 
se va "înălţa mai presus de tot ce se numeşte Dumnezeu, dându-se pe sine 
drept dumnezeu" (II Tes 2, 4). 

"Mileniul 73" pare să fi atins culmea celebrităţii lui Maharaj-ji, deşi la 
eveniment nu au participat decât 15000 de persoane, cu mult mai puţine 
decât s-a scontat. In plus, nu s-au produs nici un fel de "minuni" sau semne 
extraordinare care să demonstreze că "noua eră" (new age) a început. Un 
eveniment care a depins atât de mult de eforturile publicitare si de gustul unei 
anumite generaţii nu putea să dureze (muzica pentru "Mileniul '73 " a constat 
dintr-un aranjament al melodiilor lansate de asa-numita "contra - cultură" si 
foarte populare în anii '60); iar recenta căsătorie (raportat la anul 1979, n. tr. ) 
a lui Guru Maharaj-ji cu secretara lui i-a slăbit si mai mult popularitatea de 
"dumnezeu". 

Alte mişcări "spirituale" nu mai pot fi însă considerate apanajul unor mode 
pasagere, ele indicând fără greş marea putere de influentă a religiilor 
orientale în lumea occidentală. 

3. Tantra Yoga în munţii din New Mexico 

Pe un platou situat la o altitudine de 2250 m înălţime în Munţii Jemez din 
nordul statului New Mexico s-au strâns o mie de tineri americani (cei mai mulţi 
între 20 si 25 de ani) pentru a petrece zece zile de exerciţii spirituale; era 
perioada solstiţiului de vară din iunie 1973. Se sculau la ora 4 dimineaţa în 
fiecare zi si se adunau la un loc înainte de răsăritul soarelui (înfăşuraţi în 
pături căci dimineţile erau îngheţate) pentru a şedea în şiruri, direct pe sol, în 



fata unei estrade în aer liber. Ei îsi încep ziua rostind o mantra în limbaj 
Punjabi (varietate de sanscrită) pentru a "se încălzi" în vederea exercitiilor ce 
urmează. 

Mai întâi era vorba de mai multe ore de yoga kundalini, adică nişte exerciţii 
fizice extrem de obositoare, de cântări si meditaţie, cu scopul de a atinge un 
control conştient al proceselor fizice si mentale din propriul corp, care astfel 
să devină pregătit pentru "o revelaţie interioară a lui Dumnezeu". 

Apoi are loc ceremonia înălţării celor două drapele: al celui american si al 
celui care reprezintă "naţiunea Vărsătorului" - această "naţiune" fiind de fapt 
poporul "Epocii Vărsătorului" sau al "mileniului" pentru care se pregăteşte 
acest cult; în timpul înălţării acestor steaguri se cântă "God Bless America" 
(Doamne, binecuvântează America) si se rosteşte o rugăciune pentru poporul 
american. Se serveşte apoi un mic dejun vegetarian (care este comun 
aproape tuturor noilor culte) si încep conferinţele pe teme spirituale si 
practice; după care cu toţii se pregătesc pentru o lungă şedinţă de tantra 
yoga. 

Până acum (1979) tantra yoga nu s-a practicat de loc în Vest, iar de auzit s- 
au auzit foarte puţine lucruri despre ea. Specialiştii sunt cu toţii de acord că 
practicarea ei este extrem de periculoasă, ea având întotdeauna loc între 
bărbaţi si femei, obtinându-se astfel potenţiale de energie psihică foarte 
puternice care necesită control si supraveghere strictă. Se mai afirmă că 
există un singur maestru de tantra yoga în viată pe pământ la un moment dat; 
iar exerciţiile "Solstiţiului" din New Mexico au fost conduse de "Marele Tantric" 
al zilelor noastre, Yogi Bhajan. 

Toţi, îmbrăcaţi cu costume identice albe, stau aşezaţi pe jos, în şiruri drepte, 
bărbaţi fată în fată cu femei, strânşi umăr la umăr în lungul şirurilor si aflându- 
se cu spatele la şirul de alături. Cam zece astfel de şiruri duble se întind pe o 
lungime de peste 20 m dinspre estrade; iar supraveghetorii au în permanentă 
grija ca şirurile să fie perfect drepte pentru a se asigura perfectul "flux" al 



"câmpului magnetic". 

începe intonarea mantrelor, cu o invocare specială a duhului acelui guru care 
este "protectorul special" al lui Yogi Bhajan. Yogi Bhajan în persoană, care 
este el însuşi un bărbat foarte impresionant la vedere (foarte înalt (I, 95m) 
îmbrăcat complet în alb, cu barbă neagră si purtând turban) apare pe scenă si 
începe să prezinte "visul" său despre "o naţiune nouă, puternică si creatoare" 
în America, care se poate făuri cu ajutorul exercitiilor spirituale de astăzi; 
adică cu ajutorul exercitiilor tantra, cheia acestei pregătiri pentru noua 
naţiune, care îi poate ajuta pe oameni să treacă de la nivelul de "conştiinţă 
individuală" la cel de "conştiinţă de grup" si în final la un nivel de "conştiinţă 
lărgită universală". 

Si exerciţiile încep. Ele sunt extrem de dificile, cerând efort fizic foarte mare 
care provoacă dureri precum si stări foarte puternice de teamă, furie, iubire 
etc. Toată lumea trebuie să facă exact acelaşi lucru în exact acelaşi moment; 
trebuie rămas un timp îndelungat nemişcat în aceeaşi postură dificilă; exerciţii 
si mantre complicate trebuie executate în perfectă coordonare cu partenera 
(partenerul) si cu toţi ceilalţi de pe acelaşi sir; un singur exerciţiu poate să 
dureze între 31 si 61 de minute, în această activitate intensă de grup 
conştiinţa individuală într-adevăr dispare si apar efecte deloc surprinzătoare: 
epuizare fizică si uneori paralizie temporară, sau epuizare emoţională si 
euforie. Mai mult, dat fiind că în cadrul "Solstiţiului" comunicarea cu celălalt 
este interzisă, cei prezenţi nu au nici o posibilitate de a evalua raţional 
experienţa prin care trec împreună; scopul fiind acela de a efectua o 
schimbare radicală în chiar interiorul fiinţei. 

După orele de după amiază petrecute în studiul artelor marţiale (de 
autoapărare), al medicinii practice si al modului în care se organizează un 
ashram, se mai serveşte o dală masa (tot vegetariană) si se trece la o seară 
de "cântece spirituale"; este vorba de mantre sanscrite aranjate pe muzica 
"rock" la modă sau pe muzica folk; se obţine astfel atmosfera unui "festival 



rock" de "adorare entuziastă" sau "rugăciune veselă" prin care Yogi Bhajan se 
străduieşte să facă din această religie o religie "tipic americană". * 

* The New Religious Consciouness, pp 8-18. 

Religia descrisă mai sus este o adaptare modernă a religiei Sikh ** din India 
de nord, combinată cu o serie de practici yoga. 

** Populaţia Sikh din India se caracterizează prin această mentalitate practică, 
ea constituind mai ales clasa negustorilor. 

Supranumită "Organizaţia celor 3H" (Healthy-Happy-Holy Organization - 
Organizaţia Sănătate-Fericire-Sfintenie), ea a fost fondată în 1969 la Los 
Angeles de Yogi Bhajan care venise iniţial în America pentru a preda într-o 
universitate si doar din întâmplare a devenit lider religios; sau mai curând 
printr-un concurs de împrejurări: a remarcat interesul pe care cursurile sale de 
yoga îl stârniseră tinerilor "hippie" din California de Sud. Combinând setea de 
"spiritualitate" a acestora cu propriile sale cunoştinţe despre religiile indiene, 
el a pus bazele unei religii "americane" care diferă de cele mai multe din 
religiile indiene prin accentul pe care îl pune pe aspectul practic al vieţii în 
această lume. Tuturor membrilor acestei religii li se cere să aibă o viată de 
familie stabilă, un loc de muncă serios (nu o sinecură) si o implicare în viata 
socială. 

De la înfiinţarea ei în 1969, "3HO" (Org. celor 3 H) s-a extins la peste 100 de 
ashram-uri (comunităţi ce servesc ca locuri de întruniri pentru nerezidenti) în 
oraşe americane si de asemenea în Europa si Japonia. Deşi la suprafaţă ea 
este foarte distinctă de noile culte orientale (membrii plini trec ulterior în mod 
formal la religia Sikh prin aceea că arborează turbanul si îmbrăcămintea 
albă), "3HO"se identifică totuşi cu ele prin aceea că scopul declarat (prin care 
îi si câştigă pe tinerii "hippie") este acela de a atinge starea de conştiinţă 
"lărgită" sau "universală", sau "transcendentală", văzându-se pe sine ca 
"avangarda" ce va schimba fata lumii în sensul grăbirii noii epoci (new age) 
milenariste (al cărei simbol astrologie este considerat de cele mai multe 



grupuri a fi "Epoca Vărsătorului"). 

Pe lângă cultele hinduiste care promovează în mod evident o mentalitate 
bazată pe autosugestionarea sistematică că lumea e minunată asa cum e ea, 
"Organizaţia celor 3 H" este si ea un "semn al vremilor", prin faptul că 
militează pentru o Americă "sănătoasă, fericită si sfântă" din care însă Hristos 
lipseşte cu desăvârşire. Nu mai există nici o îndoială că, atunci când auzim pe 
câte un american "fericit" vorbind, cu convingere si seninătate despre 
Dumnezeu si îndatoririle lui religioase fără nici cea mai vagă referire la 
Hristos, epoca "post-crestină" nu mai este o exagerare sau o figură de stil, ci 
o realitate de netăgăduit. 

4. Meditaţie Zen în nordul Californiei 

în munţii împăduriţi din nordul Californiei, la poalele muntelui Shasta - munte 
"sfânt" al vechilor triburi de amerindieni, devenit apoi centru al unor activităţi si 
aşezări oculte ce se află acum din nou în plin avânt - funcţionează din 1970 o 
"mănăstire" Zen budistă, în oraşele mai mari de pe Coasta de Vest pe care se 
află stabilite comunităţi de japonezi existaseră temple Zen si înainte de 1970, 
după cum existaseră si încercări de a înfiinţa "mănăstiri" Zen în California; 
Dar "Mănăstirea Shasta" (căci despre ea este vorba) este primul succes în 
materie de mănăstiri în care se practică zen-ul american, (în zen budism 
"mănăstire" înseamnă scoală în care se pregătesc "preoţi" zen, atât bărbaţi, 
cât si femei). 

La "mănăstirea" Shasta domneşte o atmosferă de ordine si profesionalism. 
Vizitatorilor li se permite accesul doar între anumite ore si doar însoţiţi de un 
ghid, nu si stabilirea de contacte personale cu cei dinăuntru. "Călugării" de la 
Shasta poartă tradiţionala îmbrăcăminte neagră si au capetele rase; ei au în 
permanentă lucruri clare de făcut, pe care le execută cu o vizibilă seriozitate 
si simt al datoriei. 

Programul de la Shasta este foarte strict si durează cinci ani sau mai mult. 



Absolvenţii devin "preoţi" sau profesori de Zen si obţin certificate pe baza 
cărora pot organiza si conduce ceremonii budiste. Ca la orice scoală si la 
Shasta se plătesc taxe ce includ cazare si masă (175 de dolari pe lună, care 
se plătesc în avans - la începutul fiecărei luni - deci o metodă clară de a 
descuraja candidaţii neseriosi, căci suma nu se mai rambursează celor care 
se răzgândesc). 

Programul în sine este unul de completă asceză si austeritate, nu unul 
obişnuit studenţesc. Există reguli de îmbrăcăminte si comportament, hrana 
este complet vegetariană si se consumă în tăcere în cadrul meselor comune, 
nu se admit vizitatori si nici conversaţii ce ar putea primi calificativul de 
"deşarte"; centrul de greutate îl constituie sala de meditaţie unde cursanţii 
dorm si mănâncă, pe lângă faptul că meditează. De asemenea, sunt interzise 
practicile religioase care nu sunt Zen. Viata la Shasta este foarte intensă si 
riguroasă si orice eveniment al zilei (inclusiv spălatul si mersul la toaletă) este 
însoţit de o rugăciune budistă specifică, care este rostită mental. 

Deşi "mănăstirea" aparţine unei secte Soto Zen "reformate", pentru a sublinia 
independenta ei fată de Japonia si adaptarea ei la condiţiile de viată 
americană, ceremoniile si ritualurile ei sunt în tradiţia Zen-ului japonez. Există 
ceremonii legate de convertirea la budism, ritualuri ale echinocţiului ce 
serbează "transformarea lăuntrică a persoanei", ceremonialul "hrănirii stafiilor 
flămânde" (adică comemorarea morţilor), ceremonia "Zilei Fondatorului" care 
exprimă recunoştinţa fată de cei care au menţinut vie tradiţia Zen până la 
actualul maestru, festivalul iluminării lui Buda, si altele. Semnul de cinstire 
este acela al plecăciunilor în fata icoanei lui Buda, dar accentul principal cade 
pe ideea că fiecare om poartă în sine "natura lui Buda". * 

* deci nu este vorba de o noţiune personală de "chip", ci de cea impersonală 
de substanţă, "natura" (n. tr) 

Actualmente maestrul de Zen de la Shasta este o femeie occidentală, practica 
budistă permiţând acest lucru; este vorba de englezoaica Jiyu Kennet, 
născută în 1924 din părinţi budisti, si care si-a primit educaţia în Extremul 



Orient (în mai multe tradiţii budiste) si a fost "hirotonită" la o "mănăstire" Soto 
Zen din Japonia. Ea a sosit în America în 1969 si a organizat în chiar anul. 
următor comunitatea budistă Shasta cu câţiva tineri adepţi. De atunci 
comunitatea s-a dezvoltat rapid, atrăgând mai ales tineri si tinere între 20 si 
25 de ani. 

Cauza acestui succes - în afara atracţiei explicabile pe care o exercită Zen-ul 
asupra unei generaţii scârbite de raţionalism si de o educaţie care rămâne de 
ordin exterior, neafectând interiorul persoanei - pare să constea în mistica 
unei "transmiteri autentice" a experienţei si tradiţiei Zen, pe care o 
întruchipează "stareţa", prin educaţia si certificările ei japoneze. De 
asemenea, calităţile ei personale de străină (de britanică în teritoriu 
american), de persoană care s-a născut în religia budistă si în acelaşi timp de 
om occidental cunoscător al mentalităţii contemporane (posedând evident 
mult admiratul simt practic "american") par să asigure acestei maestre de zen 
o influentă de nezdruncinat în rândurile tinerei generaţii de americani care se 
converteşte la budism. 

Scopul cursurilor Zen de la Shasta este acela de a umple întreaga viată a 
acelora care le frecventează de un "Zen pur". Meditaţiile zilnice (care pot să 
ajungă de la opt până la zece ore pe zi) sunt expresia unei intense vieţi 
religioase care în mod ideal trebuie să conducă la o stare "durabilă de, pace 
si armonie a trupului si a mintii"; publicaţiile de la Shasta - un jurnal bilunar si 
mai multe cărţi scrise de "stareţă" - avertizează chiar împotriva falsei 
spiritualităţi si a sarlatanismului. Comunitatea se opune adoptării obiceiurilor 
naţionale Japoneze (privite în opoziţie cu cele budiste); semnalează pericolele 
trecerii de la un guru la altul, cât si al idolatrizării maestrului de Zen; interzice 
astrologia, ghicirea viitorului (chiar si cartea IChing), călătoriile astrale si orice 
alt fel de activităţi psihice si ocultiste; priveşte cu dispreţ abordările teoretice si 
intelectualiste ale doctrinei Zen (ca alternativă la cele experimentaliste) si 
pune accentul pe munca riguroasă si susţinuta, de luptă contra iluziilor si 
închipuirilor mintii, si pe "viata spirituală". Stilul dezbaterilor "spirituale" la care 
participă "preoţii" Zen, asa cum se desprind ele din paginile Jurnalului care se 



publică la Shasta, seamănă izbitor, prin aerul de competentă si prin realismul 
lor cu tonul discuţiilor între tineri convertiţi la Ortodoxie sau între monahi 
ortodocşi care dezbat cu convingere diferite aspecte ale vieţii duhovniceşti. 

Tinerii creştini ortodocşi ar putea afirma cu îndreptăţire astfel: "Dacă nu m-arfi 
păzit harul lui Dumnezeu, eu însumi m-as putea afla acum acolo"; atât de 
autentică si de convingătoare pare viziunea spirituală a acestei "mănăstiri", 
care oferă tânărului însetat de religie de astăzi, tot ceea ce crede că-si poate 
dori, în afară de un singur lucru: viata veşnică si fericită pe care numai singur 
Hristos Adevăratul Dumnezeu poate să o dea. 

Comunitatea budistă Shasta învaţă că budismul nu este o "disciplină distantă 
si rece", ci una plină de "iubire si compasiune". Contrar celor cunoscute în 
general despre budism, "stareţa" susţine că esenţa credinţei budiste nu este 
topirea finală în "nimicul nirvanic" ci un "dumnezeu" viu (esenţă identificată de 
ea cu credinţa ezoterică budistă): "Secretul învăţăturii Zen... este să cunoşti 
cu certitudine si în mod personal că Buda cel cosmic există. Adevăratul 
maestru (sau adevărata maestră) este cel (cea) care nu ezită nici o clipă în 
această convingere că Buda cel cosmic există, si în iubirea totală pentru el. 
Eu m-am simţit copleşită de bucurie când în sfârşit am fost convinsă că el 
există; iubirea si recunoştinţa mea nu au cunoscut margini. De asemenea, 
iubirea pe care am simtit-o venind dinspre el a fost nemăsurată. Asa doresc s- 
o simtă fiecare". * 

* The Journal of Shasta Abbey, Jan-Feb., 1978, p. 8 

Există în prezent în jur de 70 de cursanţi (ce urmeazăsă devină "preoţi", la 
Shasta si în "filiale"), mai ales în California. Comunitatea este acum într-o 
situaţie de expansiune rapidă, atât ca sediu cât si în ceea ce priveşte 
"misiunea" sa în rândurile poporului american; există o mişcare crescândă de 
budisti laici care fac din Shasta un centru de pelerinaj unde au loc numeroase 
întâlniri si conferinţe la care sunt invitaţi psihologi psihiatri si alte persoane 
interesate, în tabere de durate diferite. Ţinând cont de activităţile publicistice 
si cele misionare si de "counselling" din oraşele californiene, precum mai ales 



de proiectata scoală si cămin de bătrâni, "mănăstirea" Shasta înregistrează 
într-adevăr progrese remarcabile în atingerea scopului său de a "dezvolta 
budismul zen în Occident". 

Fată de Creştinism, "stareţa" si discipolii săi au o atitudine condescendenta; ei 
susţin că respectă Filocalia si celelalte scrieri spirituale ortodoxe, afirmând că 
Ortodoxia le este cea mai apropiată dintre doctrinele "creştine", dar se 
consideră pe ei însisi a se situa "dincolo de astfel de teologii, dispute 
doctrinare si '-isme'" pe care le exclud din preocupările "Adevăratei Religii" * 

* Journal, Jan. -Feb, 1978, p. 54 

Zen-ul nici nu are de altfel vreo fundamentare teologică, el bazându-se în 
întregime pe "experienţă" si căzând astfel în "eroarea pragmatică" care deja 
s-a discutat în această carte la capitolul despre hinduism: "dacă merge, 
înseamnă neapărat că este si bun". Zen-ul, lipsit de teologie cum este, nu e 
mai capabil decât hinduismul să distingă între experienţele spirituale bune si 
cele rele; el nu poate afirma decât ceea ce pare bun din perspectiva "simţirii" 
unei "păci" si "armonii" apreciate pe baza puterilor naturale ale mintii si nu pe 
baza unei revelaţii; în acest fel, respingând orice altceva ca fiind iluzoriu (în 
afară de certitudinea propriei minţi), atracţia Zen-ului constă în aceea că 
hrăneşte si stimulează un foarte subtil sentiment de mândrie, atât de 
răspândit în zilele noastre, si anume mândria că omul se poate mântui prin 
eforturile personale, fără să aibă nevoie de vreun Mântuitor. 

Dintre toate curentele religioase orientale de astăzi, Zen-ul oferă poate cel 
mai înalt grad de complexitate intelectuală si sobrietate spirituală. Cu 
învăţătura sa despre "compasiune" si despre un "Buda cosmic" iubitor, el 
reprezintă probabil idealul cel mai înalt de spiritualitate fără Hristos. Si tocmai 
în aceasta constă tragedia sa, că Hristos lipseşte din el, si deci mântuirea. 
Gradul înalt de intelectualism si asa-zisa trezvie spirituală sunt tocmai 
elementele (foarte eficace) care îl împiedică pe acest tip de budist să-si caute 
scăparea la Hristos. 



Cu toată compasiunea si asceza sa tăcută, acest soi de Zen este poate 
rămăşiţa cea mai tristă a vremurilor "post-crestine" pe care le trăim. 
Spiritualitatea "necrestină" încetează deci de a mai fi o formă de import în 
Occident; ea a devenit deja o religie a etniei americane care-i afectează 
mentalitatea până la rădăcină. Si este cazul să ţinem minte că religia viitorului 
nu va fi o simplă sectă sau un cult printre multe altele, ci o orientare religioasă 
puternică si profundă, care va fi absolut convingătoare pentru mintea si inima 
omului modern. 

5. "Noua spiritualitate" fată în fată cu Creştinismul 

Prezenta cultelor orientale în Vest s-ar putea exemplifica la nesfârşit; în 
fiecare an apar culte noi, sau variante noi ale altora vechi. Fapt interesant, 
însă, este că pe lângă cultele specific religioase, se manifestă prezenta din ce 
în ce mai intensă, în ultimele decenii mai ales, a asa numitelor culte de 
conştiinţă (cum sunt ele numite de foarte populara revistă de stih U. S. News 
and World Report, 16 Feb. 1976), culte ce se delimitează clar de orice 
preocupare religioasă. 

Aceste grupuri de "terapie mintală" includ organizaţii, precum "Erhard 
Seminars Training" (fondat în 1971), "Rolfing", "Silva Mind Control" (Controlul 
mintal Silva) si încă multe alte forme de "seminahi" (întâlniri) si "bio-răspuns" 
(biofeedback), care oferă cu toatele o "descătuşare a tensiunilor" si o "captare 
a potenţialelor ascunse" ale omului, exprimate într-un jargon "ştiinţific" de 
secol XX, mai mult sau mai puţin plauzibil. De asemenea, se menţionează si 
alte mişcări de "conştiinţă", care sunt mai puţin la modă astăzi, de la "Ştiinţa 
creştină" si "Ştiinţa mintală", până la "Scientologie". 

Toate aceste mişcări sunt incompatibile cu Creştinismul. Creştinii ortodocşi nu 
trebuie să aibă absolut nimic de-a face cu ele. 

Si iată de ce suntem atât de categorici: 



1. Aceste mişcări nu au nici o fundamentare în tradiţia si practica creştină, ci 
sunt pur si simplu fructul religiilor păgâne orientale sau al practicilor spiritiste 
moderne, mai mult sau mai puţin diluate, si prezentate adesea ca fiind "lipsite 
de conţinut religios". 

Nu numai că învăţătura lor este greşită si în totală discordantă cu doctrina 
creştină despre viata duhovnicească; dar prin experienţele lor religios - 
păgâne si prin experimentele lor psihiste ele pun în pericol sănătatea mintală 
a celor care le devin victime, ducând la dezastru psihic si la pierderea 
sufletului pentru totdeauna, ştiind că fără Hristos si fără Biserică, nu este 
mântuire. 

2. Mai precis, experienţele de "tăcere spirituală" pe - care le oferă diferitele 
tipuri de meditaţie, fie cele asa-zis lipsite de conţinut religios (precum 
meditaţia transcendentală, unele forme de Yoga si Zen si cultele seculariste), 
fie cele cu conţinut religios păgân (precum Hare Krishna, "Divine Light 
Mission", "Organizaţia celor 3H" etc. ), conduc în întregime într-o zonă 
spirituală "cosmică" unde partea cea mai profundă a personalităţii umane intră 
în contact cu fiinţe spirituale reale. 

Aceste fiinţe, pentru omul aflat în starea de după căderea din Rai, nu sunt 
altceva decât demonii sau spiritele căzute, care se află în cea mai mare 
apropiere fată de om *. Chiar cei care practică meditaţia zen-budistă, în pofida 
eforturilor lor de a trata cu precauţie "experienţele spirituale", vorbesc si ei 
despre întâlniri cu aceste spirite (în care se amestecă bineînţeles si o anumită 
doză de imaginaţie), pretinzând că nu se lasă în nici un fel "contaminaţi" de 
ele **. 

* Vezi episcopul Ignatie Briancianinov cu expunerea lui despre învăţătura 
ortodoxă asupra percepţiei senzoriale si mintale a spiritelor si asupra 
deschiderii porţii simţurilor omului in The Orthodox Word, no. 82, 1978 

** Vezi Jiyu Kennet, How to Grow a Lotus Blossom, Shasla Abbey, 1977 - 
relatarea viziunilor din pragul morţii ale unei maestre de Zen 



3. Partea cea mai periculoasă a acestor "iniţieri" constă în aceea că ele scapă 
controlului conştient al voinţei omului; astfel, odată "iniţiat" în aceste "culte de 
conştiinţă", este adesea cu neputinţă să te mai opui participării la experienţe 
psihice nedorite. 

Rezultă că "noua conştiinţă religioasă" este un duşman al Creştinismului cu 
mult mai puternic si mai periculos decât au fost vechile erezii din trecut. 
Deoarece atunci când se pune accentul pe experienţă în detrimentul doctrinei, 
atunci însăşi învăţătura după care putem distinge si identifica binele de rău 
cade sau devine inoperantă, iar duhurile necurate au cale liberă de atac, 
datorită pasivităţii si "deschiderii" pe care le exaltă toate aceste noi culte; ele 
nu fac altceva decât să transforme persoana umană în unealtă pasivă a 
manifestărilor demonice. 

Faptul acesta este demonstrat de numeroasele studii care s-au făcut asupra 
acestor "culte de conştiinţă". Ele dau în vileag evoluţia progresivă a acestor 
experienţe, care la început sunt "bune" sau "neutre", pentru a deveni în final 
ciudate, terifiante si în ultimă instanţă indubitabil demonice. Chiar latura strict 
fizică a unor discipline psihice, precum Yoga este periculoasă, pentru că 
aceasta derivă din ea si predispune la atitudini si experimente psihice care 
sunt de fapt scopul iniţial si permanent al practicii Yoga. 

Puterea de seducţie a "noii conştiinţe religioase" este atât de mare încât ea se 
poate înstăpâni chiar si asupra acelora care afirmă cu tărie că sunt creştini. 
Nu este vorba aici doar despre cei care se complac în sincretismele sau 
combinaţiile artificiale dintre creştinism si cultele orientale la care ne-am referit 
mai sus; ci, mai grav, este vorba si despre cei care se consideră pe ei însisi 
nişte creştini înflăcăraţi. Profunda ignorare a autenticei trăiri creştine din zilele 
noastre creează condiţiile proliferării unei false "spiritualităţi" creştine, a cărei 
natură este strâns înrudită cu "noua conştiinţă religioasă". 

în capitolul VII vom studia îndeaproape cel mai răspândit curent de 
"spiritualitate creştină" de astăzi. Din el se desprinde clar spectrul terifiant si 



ameninţător al "noii conştiinţe religioase" care îsi recrutează victimele mai 
ales dintre rândurile creştinilor bine intenţionaţi, chiar ortodocşi, la o scară atât 
de întinsă, încât este cu neputinţă să nu vedem în acest fenomen un alt semn 
apocaliptic al vremilor, în care înşelăciunea va fi atât de mare, încât ea va 
cuprinde aproape întreaga omenire. Asupra acestui subiect vom reveni la 
sfârşitul cărţii de fată. 



VI. "SEMNE DIN CER" PERSPECTIVA CREŞTI N-ORTODOXă 
ASUPRA OBIECTELOR ZBURăTOARE NEIDENTIFICATE (OZN- 
urilor) 

Deceniile care au urmat celui de al ll-lea Război Mondial au fost marcate nu 
numai de proliferarea uluitoare a cultelor orientale (mai ales în Occident) ci si 
de un fenomen paralel care, deşi în aparentă neavând nici o legătură cu 
religia, se dovedeşte a fi la o privire mai atentă un semn tot atât de clar al erei 
"post-crestine" ca si "noua conştiinţă religioasă" sau cultele orientale. Acesta 
este fenomenul obiectelor zburătoare neidentificate", care virtual au fost 
văzute în toate părţile lumii, începând cu prima "farfurie zburătoare" reperată 
în 1947. 

Credulitatea si superstiţia omenească, care sunt la fel de mult răspândite 
astăzi ca oricând în istoria omenirii, au făcut ca acest fenomen să fie 
întrucâtva asociat cu "manifestările bizare" ale diferitelor pseudo-religii 
contemporane. într-o măsură nu mai mică însă, el a suscitat si interesul 
responsabil al unor reputaţi oameni de ştiinţă si chiar al unor echipe 
guvernamentale, interes ce s-a concretizat în publicarea unor studii si cărţi. 

Aceste investigaţii nu au ajuns de fapt la nişte rezultate pozitive în 
identificarea fizică a acestor obiecte zburătoare. Dar ipotezele cele mai noi, 
pe care le-au avansat cercetătorii pentru a explica fenomenele, sunt cu mult 
mai plauzibile decât vechile teorii de până acum. 

în acelaşi timp însă, aceste ipoteze de ultimă oră ne aduc în prezenta unei 
"graniţe a realului" (chiar asa se si intitulează una din lucrările ştiinţifice 
menţionate), adică la limita unei realităţi psihice si spirituale pe care, oamenii 
de ştiinţă respectivi nu sunt pregătiţi să o investigheze. în schimb, bogăţia de 
informaţii referitoare tocmai la această realitate, asa cum o aflăm din textele 
patristice si din Sfânta Scriptură, îl plasează pe observatorul creştin ortodox în 
poziţia privilegiată din care el are toate datele care să-i permită să evalueze 
aceste noi ipoteze si fenomene "OZN" în general. 



Dar observatorul creştin ortodox este interesat nu atât de fenomenele ca 
atare, cât de mentalitatea asociată cu ele: cum interpretează oamenii în 
general OZN-urile si de ce? Printre primii care au abordat problema OZN- 
urilorîn acest mod se numără si celebrul psiholog elveţian C.G. Jung, în 
foarte seriosul său studiu din 1959, Flying Saucers: A Modern Myth of Things 
Seen in the Skies. (Farfuriile zburătoare: un mit modern al obiectelor văzute 
pe cer). 

în această carte Jung abordează fenomenul în primul rând din perspectiva 
semnificaţiei lui psihologice si religioase. Si, deşi nu l-a clasat ca aparţinând 
"realităţii obiective", el a identificat cu toate acestea în mod just zona 
cunoaşterii umane, căreia îi aparţine. Oamenii de ştiinţă contemporani, chiar 
dacă pornesc de la latura "obiectivă" iar nu cea psihologică a problemei, sunt 
si ei nevoiţi să apeleze la ipotezele "psihice" pentru a putea explica aceste 
fenomene. 

în abordarea laturii religioase si psihice a fenomenelor OZN, este mai înainte 
de toate important pentru noi să înţelegem cadrul general în limitele căruia s- 
au interpretat în general fenomenele OZN (de către cei care au crezut în 
existenta lor, desigur), încă de pe vremea primelor lor manifestări la sfârşitul 
anilor '40. Ce anume erau oamenii pregătiţi să vadă pe cer? Răspunsul la 
această întrebare se poate afla aruncând o privire rapidă asupra literaturii 
"stiintifico-fantastice" de mare popularitate. 

1 . Atmosfera science-fiction 

Originile acestui gen de literatură sunt îndeobşte plasate la începuturile 
secolului XIX. Unii preferă să-l considere precursor pe Edgar Allan Poe, care 
combină un stil de un realism foarte persuasiv cu o substanţă narativă atinsă 
întotdeauna de "misterios" si de "ocult". Alţii o consideră precursoare a 
literaturii stiintifico-fantastice pe contemporana lui Poe, scriitoarea Mary 
Wollstonecraft Shelley (soţia celebrului poet), care, în cartea sa "Frankestein, 



or the Modern Prometheus" (Frankestein sau Prometeul modern, tradusă 
recent si în româneşte, n. tr.) combină ştiinţă fantezistă si ocultism într-un 
mod ce caracterizează multe scrieri stiintifico-fantastice de atunci încoace. 

Povestirea stiintifico-fantastică tipică avea să apară însă la sfârşitul secolului 
XIX si începutul secolului XX, odată cu Jules Verne si H. G. Wells. Apoi, 
trecând prin faza manifestărilor literare de mâna a doua, asa cum apăreau ele 
în periodicele ieftine din America anilor 1939 si 1940, genul science-fiction a 
ajuns la maturitate si a devenit o formă literară de prestigiu internaţional în 
deceniile din urmă. Mai mult, un număr de filme de maximă audientă atestă 
cât de mult atmosfera SF captivează imaginaţia maselor. 

Filmele SF ieftine si mai curând de senzaţie ale anilor '50 au făcut loc în ultimii 
aproximativ zece ani altora mai moderne, care îsi spun "de idei", cum ar fi 
Odiseea spaţială 2001, Războiul stelelor, sau întâlnirea de gradul III, fără a 
mai menţiona unul din cele mai lungi si mai gustate seriale de televiziune 
americane, Star Treck (distribuit si pe postul nostru naţional de televiziune, n. 
tr.). 

Filozofia sau mai curând ideologia care stă la baza spiritului SF si care îl 
generează, este împărtăşită, chiar dacă numai implicit, de toţi creatorii de SF. 
Această filozofie ar putea fi rezumată astfel: 

1. Religia în sens tradiţional este fie cu totul absentă, fie prezentă în mod 
accidental sau artificial. Chiar ca formă literară, SF-ul este în mod vizibil 
produsul unei perioade deja "post-crestine" (asa cum este cazul povestirilor 
lui Poe si Shelley). Universul SF este cu totul secularist, deşi în el se 
amestecă adesea nuanţe oculte sau orientale. "Dumnezeu", atunci când este 
menţionat, este prezentat ca o putere vagă si lipsită de contur, iar nu ca o 
fiinţă personală (de ex. "Forţa" din Războiul Stelelor, o energie cosmică care 
are atât un aspect pozitiv cât si unul negativ). Fascinaţia crescândă a omului 
contemporan fată de temele SF este o reflectare directă a pierderii valorilor 
religioase tradiţionale. 



2. în centrul universului SF nu se mai situează Dumnezeu, ci omul, dar nu 
omul asa cum îl cunoaştem noi astăzi, ci asa cum va "deveni" el în viitor, 
conform mitologiei evoluţioniste moderne. Deşi eroii povestirilor SF sunt în 
general oameni obişnuiţi, nu ei sunt cei care ies în prim plan, ci întâlnirile lor 
cu diferite tipuri de "supraoameni" ce reprezintă rase "supraevoluate" ale 
viitorului (sau uneori ale trecutului) care de cele mai multe ori provin "din alte 
galaxii". 

Ideea că există forme de viată inteligentă "mult evoluată" pe alte planete a 
devenit atât de înrădăcinată în mentalitatea contemporană, încât până si în 
cele mai respectabile speculaţii ştiinţifice (sau semistiintifice) ea este socotită 
ca ceva de la sine înţeles. 

Astfel, într-o foarte populară serie de cărţi (Erich von Daniken, Chariots of the 
Gods - Carele zeilor -, Gods from OuterSpace - Zeii din spaţiul cosmic) se 
aduc asa zise dovezi ale prezentei fiinţelor "extraterestre" sau ale unor "zei" în 
preistorie, cărora li s-ar datora apariţia subită a inteligentei la om, inteligentă 
care este anevoie de explicat prin teoria evoluţionistă obişnuită. 

Cercetători de prestigiu din Rusia speculează că distrugerea Sodomei si 
Gomorei s-ar datora unei explozii nucleare, că în urmă cu secole pământul a 
fost vizitat de fiinţe "extraterestre", că lisus Hristos se poate să fi fost un astfel 
de "cosmonaut" si că astăzi "este posibil să ne aflăm în pragul unei "a doua 
veniri" a acestor fiinţe inteligente din spaţiul extraterestru. * 

* Sheila Catrander si Lynn Schroeder, Psychic Descoveries Behind the Iron 
Curtain - Descoperiri din sfera psihicului din spatele Cortinei de Fier), Bantam 
Books, 1977, pp. 98-99. Vezi articolele în Ib. rusă ale Dr. Viaceslav Zaitaev, 
"Visitors from Outer Space", in Sputnik, Jan. 1967, si "Tamplest and 
Spaceships" - Temple si nave spaţiale in Sputnik Jan. 1968 

Cercetători la fel de reputaţi din lumea occidentală cred destul de serios în 
existenta "inteligentelor extraterestre", din- moment ce de aproape 18 ani 



încoace ei încearcă, prin intermediul telescoapelor radio, să intre în legătură 
cu ele. Există în întreaga lume cel puţin sase programe de cercetare conduse 
de astronomi, care încearcă să recepţioneze semnale radio de la fiinţe 
inteligente din spaţiul extraterestru. 

De asemenea, "teologi" protestanţi si romano-catolici contemporani, care s-au 
obişnuit să urmeze orice idee nouă pe care o lansează "ştiinţa", fac la rândul 
lor speculaţii în cadrul noului domeniu al "exoteologiei" (adică "teologia 
spaţiului cosmic"), cu privire la natura raselor "extraterestre" (v. rev. Times, 24 
aprilie 1978). Este de netăgăduit că mitul SF îi fascinează cu putere până si 
pe cei mai luminaţi intelectuali si oameni de ştiinţă ai zilelor noastre. 

Fiinţele "evoluate" ale viitorului, asa cum apar ele în literatura SF, sunt 
prezentate invariabil ca unele ce au "depăşit" limitele umanităţii obişnuite, mai 
ales cele ale "personalităţii". Asemenea lui "Dumnezeul" din povestirile SF, 
"omul" a devenit si el o impersonalitate bizară. în cartea Childhood's End 
(Sfârşitul copilăriei) a lui Arthur C. Clarke, noua rasă de oameni are fizionomia 
caracteristică vârstei copilăriei, însă chipurile sunt total lipsite de 
personalitate; aceste fiinţe sunt pe cale de a suferi transformări "evolutive" 
încă si mai înalte, până la absorbirea într-o "Supraminte" impersonală. 

în general literatura SF - ale cărei idei se află în opoziţie diametrală fată de 
învăţătura creştină, dar în concordantă perfectă cu unele scoli filozofice 
orientale - vede "progresul evoluţionist" si "spiritualitatea" în termenii unei 
depersonalizări crescânde. 

3. Umanitatea si lumea viitorului sunt văzute, în termenii SF, ca "proiecţii" ale 
descoperirilor ştiinţifice celor mai noi; "proiecţii" care nu sunt câtuşi de puţin 
lipsite de substanţă, pentru că ele corespund remarcabil cu realitatea 
cotidiană a experienţelor ocultiste si demonice, asa cum s-au desfăşurat ele 
de-a lungul tuturor veacurilor. 

lată câteva dintre caracteristicile acestor fiinţe "supraevoluate" ale viitorului: 



comunicarea prin telepatie, capacitatea de a zbura, de a apărea si a dispărea, 
transformarea aspectului unor obiecte sau crearea de scene si creaturi iluzorii 
prin "gândirea pură", mişcarea la viteze ce depăşesc cu mult mijloacele 
tehnologiei moderne, capacitatea de a supune alte persoane propriei voinţe, 
precum si propovăduirea unei filozofii "spirituale" care se plasează "dincolo de 
orice religie" si care promite sosirea unui timp în care "inteligentele avansate" 
nu vor mai depinde de materie. 

într-adevăr, toate aceste lucruri se obţin prin nimic altceva decât prin practici 
sataniste si vrăjitoreşti tipice. într-o istorie a literaturii SF se notează că, "un 
aspect persistent al creaţiilor SF este dorinţa de a transcende experienţa 
normală prin intermediul unor personaje si evenimente care depăşesc 
condiţiile de spaţiu si de timp normale" .* 

* Robert Scholes si Eric S. Rabkin, Science Fiction: History, Science, Vision, - 
Literatura SF: Istorie, Ştiinţă, Premonitie -, Oxford University Press, 1977, p. 
175. 

Scenariile unor filme ca "Star Treck", precum si multe alte povestiri SF, 
seamănă foarte bine prin unele locuri (mai ales în amănuntele lor "ştiinţific" - 
viitorologice) cu unele descrieri din "Vieţile Sfinţilor Părinţi", pe vremea cărora 
activităţile vrăjitoreşti erau ceva obişnuit la popoarele păgâne, printre care 
sfinţii erau de multe ori nevoiţi să-si ducă viata. 

Literatura stiintifico-fantastică nu are mai nimic ştiinţific, si nici prea 
"viitorologică" nu este. Ea se prezintă mai degrabă ca o întoarcere la originile 
"mistice" ale ştiinţei moderne - ştiinţa dinaintea "iluminismului" secolelor XVII 
si XVIII, care era foarte apropiată de ocultism. 

In aceeaşi istorie a literaturii SF se notează că "rădăcinile literaturii SF, ca si 
rădăcinile ştiinţei, se situează în zonele magicului si miticului" (Scholes si 
Rabkin). Cercetările si experimentele contemporane din asa-zisul domeniu al 
parapsihologiei indică si ele o viitoare joncţiune între "ştiinţă" si ocultism, 
dezvoltare care se află în deplină armonie cu literatura SF. 



Literatura SF din Uniunea Sovietică (care se bucură acolo de aceeaşi 
popularitate ca si în Vest, deşi cunoaşte dezvoltări uşor diferite), cunoaşte 
exact aceleaşi teme ca si literatura SF din aria occidentală. în general, temele 
"metafizice" ale literaturii SF sovietice (care se scrie sub ochiul atent al 
cenzorului "materialist"), sunt de influentă occidentală sau sunt inspirate direct 
de spiritualitatea hinduistă, asa cum se remarcă în cazul scriitorului Ivan 
Efremov. Cititorul sovietic de literatură SF rămâne, potrivit unui critic, "cu o 
capacitate vagă de a distinge demarcaţiile critice dintre ştiinţă si magie, dintre 
omul de ştiinţă si vrăjitor, dintre viitor si fantezie". 

Literatura SF, atât din Vest cât si din Est, ca si celelalte aspecte ale culturii 
contemporane, "confirmă în întregime - spune acelaşi autor -, faptul că faza 
superioară a umanităţii o constituie ocultismul".* 

4. Prin însăşi natura sa "viitorologică", literatura SF tinde să devină utopică. 
Câteva romane sau povestiri chiar descriu o societate perfectă a viitorului, dar 
cele mai multe dintre ele se ocupă de "evoluţia" societăţii moderne la o stare 
mai avansată, sau cu întâlnirea cu civilizaţii superioare de pe altă planetă, cu 
speranţa (care uneori este prezentată ca realitate) că problemele cotidiene ca 
si limitările condiţiei umane pot fi depăşite. în creaţiile lui Efremov (si nu 
numai), comunismul devine "cosmic" si "începe să dobândească calităţi 
nemateriale", iar "civilizaţia post-industrială va fi ca aceea de tip hinduist" **. 

* G. V. Grebens, Ivan Efreniov - Theory of Soviet Science Fiction - Teoria 
literaturii SF sovietice, Vantage Press, New York, 1978, pp.108, 110 

** Grebens, pp. 109-1 10 

"Fiinţele avansate" din spaţiul cosmic sunt adesea înzestrate cu calităţi 
"mântuitoare", iar aterizările navelor spaţiale sunt semnul unor evenimente 
"apocaliptice" - de obicei sosirea unor fiinţe binevoitoare care să conducă 
oamenii în "progresul lor evolutiv". 



într-un cuvânt, literatura SF a secolului XX este în ea însăşi un semn grăitor al 
pierderii valorilor si mentalităţii creştine în interpretarea lumii. Ea a devenit un 
puternic vehicul de diseminare a unei filozofii necrestine asupra vieţii si 
istoriei, manifestând mai curând, pe fată sau în ascuns, influente ocultiste si 
orientale. Si tot această literatură, într-o perioadă crucială de criză si tranziţie 
a civilizaţiei umane, a constituit o forţă de prim ordin în crearea speranţei si a 
stării de aşteptare actuale a "fiinţelor extraterestre", care vor veni si vor 
rezolva problemele omenirii, călăuzind-o către o nouă eră "cosmică" a istoriei 
sale. 

Pretinzând că este "ştiinţifică si nereligioasă", literatura SF în realitate este un 
mijloc propagandistic de vârf (de formă secularistă) în mediatizarea "noii 
conştiinţe religioase" ce invadează omenirea, pe măsură ce creştinismul 
autentic supravieţuieşte în arii etnice si geografice tot mai restrâns. 

Toată această prezentare a constituit cadrul necesar pentru introducerea 
cazurilor concrete de apariţii OZN, care corespund în mod ciudat cu 
aşteptările pseudoreligioase spre care este stimulat omul "civilizaţiei 
postcrestine"! 

2. Apariţii ale OZN-urilor si investigarea lor ştiinţifică 

Deşi ficţiune, ar putea spune cineva, literatura SF a pregătit întrucâtva 
omenirea pentru apariţia OZN-urilor, noi în mod evident, neputând înţelege 
realitatea lor "obiectivă" pe baza literaturii sau aşteptărilor si fanteziilor 
omeneşti. 

înainte de a încerca să aflăm ce sunt OZN-urile, trebuie mai întâi să 
cunoaştem natura si gradul de încredere pe care îl putem acorda observaţiilor 
care s-au făcut asupra lor. Există cu adevărat OZN-uri? Sau este vorba doar 
de percepţiile false, pe de o parte si dorinţa de împlinire psihologică si 
pseudo-religioasă pe de altă parte? 



Un rezumat foarte solid documentat al fenomenului OZN a fost dat de către 
Dr. Jaques Vallee, un cercetător francez care în prezent locuieşte în 
California, expert în astrofizica si în ştiinţa computerelor, si care a făcut parte, 
mai mulţi ani, din comisiile de investigare ştiinţifică a rapoartelor referitoare la 
OZN-uri. Mărturia lui este cu atât mai preţioasă, cu cât el a studiat cazurile de 
apariţii OZN si din afara Statelor Unite, mai ales din Franţa, ceea ce 
întregeşte considerabil tabloul general al fenomenului. 

Dr. Vallee afirmă* că, deşi obiecte zburătoare ciudate au mai fost observate în 
secolele trecute, "istoria lor modernă" începe odată cu transformarea lor într- 
un fenomen de masă, adică odată cu anii celui de-al doilea Război Mondial si 
de atunci înainte. Pe continentul american fenomenul a fost receptat prima 
oară în 1947, dar el se repetase de mai multe ori până atunci în ţări ale 
Europei. 

* UFO's in Space : Anatomy of a Phenomenon - OZN-urile din spaţiu: 
Anatomia unui fenomen -, Ballantine Books, N. Y., (publicat iniţial de Henry 
Regnery Company, 1965) 

în timpul celui de-al ll-lea Război Mondial., mulţi piloţi raportau luminiţe 
ciudate ce păreau că se află sub un control inteligent, iar în 1946, mai ales în 
luna iulie, a fost un adevărat val de astfel de apariţii, în Suedia si în alte ţări 
nord-europene. Iniţial s-a presupus că obiectele percepute în acest val 
scandinav sunt "meteori", apoi că ar fi "rachete" (sau "rachete fantomă") sau 
chiar "bombe", si uneori că sunt "un nou tip de navă spaţială", capabilă de 
mişcări cu totul neobişnuite în spaţiu si care nu lasă nici o urmă pe sol, nici 
măcar atunci când par că aterizează. 

Presa europeană era plină de stih referitoare la valul acestor apariţii si toată 
lumea în Suedia vorbea despre ele; ele se comunicau de ordinul miilor, dar în 
nici măcar unul dintre cazuri nu s-a emis ipoteza originii lor "extraterestre" sau 
"interplanetare". Dr. Vallee conchide că "valul" a constat din apariţia unor 
obiecte reale, dar rămase neidentificate si că el nu se poate pune pe seama 
"rumorilor" pre-existente despre OZN-urile sau despre "vizitatorii din spaţiul 



extraterestru". 

Conform cercetărilor sale, din acest "val de farfurii zburătoare" si din altele ce 
i-au urmat, lipseşte orice asociere între interesul crescând al maselor pentru 
literatura SF si curbele maxime ale apariţiei bizarelor obiecte după cum nici cu 
ani înainte, când Orson Wells panicase întreaga opinie publică americană în 
1938, cu a sa adaptare radiofonică după Războiul lumilor (H. G. Wells), nu 
existase nici o idee despre vreun "val de farfurii zburătoare". 

El concluziona că "naşterea, creşterea si extinderea unui val OZN este un 
fenomen obiectiv, independent de influenta conştientă sau inconştientă a 
martorilor oculari sau a reacţiilor lor fată de el". 

Prima reperare, care s-a înregistrat în Statele Unite si care a fost preluată si 
difuzată în masă de mass-media americană, a avut loc în iunie 1947, când 
Kenneth Arnold, un comis voiajor care îsi pilota la acea oră propriul avion, a 
văzut nouă obiecte în formă de disc, asemenea unor "farfurii" ce zburau în 
apropiere de Muntele Rainier din Statul Washington. Ziarele au preluat 
imediat vestea si astfel a început era "farfuriilor zburătoare". 

Ceea ce este totuşi interesant, este că aceasta nu a fost prima apariţie OZN 
americană; s-au făcut alte observări nepopularizate, în lunile de dinaintea 
acesteia. Mai devreme, în aceeaşi lună, avusese loc un val OZN în Ungaria, 
atestat de cincizeci de martori oculari. 

Deci, se vede clar că apariţiile OZN din 1947 nu se datorează nicidecum 
peste tot isteriei colective generate de incidentul Arnold. S-au mai semnalat si 
alte apariţii în cadrul valului american din 1947, mai cu seamă în lunile iunie, 
iulie si august. Deşi unele ziare făceau speculaţii despre "vizitatorii 
interplanetari", apariţiile erau totuşi luate în serios de oamenii de ştiinţă, care 
presupuneau că se află în fata unei tehnologii foarte avansate, după toate 
probabilităţile americane, sau poate chiar ruseşti. 



Un al doilea val s-a manifestat în iulie 1948, cu apariţii în America si în Franţa, 
în Statele Unite nişte piloţi aflaţi în zbor de noapte la bordul unui DC-3 al 
companiei Eastern Airline au văzut o navă de zbor în formă de torpilă cu două 
rânduri de "hublouri", înconjurată de un soi de aură albăstruie si emiţând o 
coadă de flăcări portocalii. în august al aceluiaşi an s-au înregistrat 
numeroase apariţii la Saigon si în alte părţi ale Asiei de sud-est, ale unui 
"obiect prelung în formă de peste". 

1949 a fost anul în care s-au semnalat discuri si sfere ciudate în Suedia si noi 
OZN-uri în America, două dintre ele observate de specialişti si experţi în 
astronomie. Valuri OZN mai mici, precum si apariţii izolate, au continuat în 

1950 si 1951, în Statele Unite mai ales, dar si în Europa. 

în 1952 a apărut primul val OZN cu adevărat internaţional, care s-a manifestat 
în apariţii repetate în S.U.A., Franţa si Africa de Nord. Apogeul acestui val l-au 
constituit două apariţii senzaţionale ce s-au manifestat deasupra Casei Albe 
din Washington, D. C. si deasupra Capitoliului, adică deasupra unor clădiri 
care se află sub permanentă supraveghere radar. în septembrie, un alt val a 
cuprins Danemarca, Suedia, Germania si Polonia de nord. în acelaşi interval 
s-a comunicat în Franţa prima "aterizare" OZN, care include si prezenta unor 
"omuleţi". 

în 1953 nu s-au mai înregistrat valuri OZN, ci doar apariţii izolate. Una dintre 
ele a avut loc la Bismarck, Dakota de Nord, când, într-o noapte, patru obiecte 
au plutit si au făcut manevre de zbor deasupra unei staţii de filtrare a aerului 
timp de trei ore. Raportul oficial al acestui eveniment se întinde pe mai multe 
sute de pagini, cu declaraţii din partea unui foarte mare număr de martori 
oculari, cei mai mulţi dintre ei fiind piloţi si personal militar. 

Anul 1954 a fost anul celui mai mare val OZN internaţional de până atunci. 
Franţa a fost practic copleşită de apariţii comunicate zilnic pe parcursul lunilor 
septembrie, octombrie si noiembrie. Valul francez este caracteristic pentru 
dificultăţile cu care se confruntă o investigaţie ştiinţifică solidă a fenomenului 



OZN: "Fenomenul a fost atât de intens, impactul asupra opiniei publice atât de 
profund, reacţia ziarelor atât de emoţională, încât reflexia ştiinţifică ajunsese 
la saturaţie cu mult înainte de a fi posibilă o investigare serioasă. Drept 
urmare, nici un cercetător nu-si putea risca reputaţia ştiinţifică studiind pe fată 
un fenomen prezentat cu atâta patimă si care inevitabil putea duce la 
distorsiuni; oamenii de ştiinţă francezi au păstrat tăcerea până când valul a 
trecut si s-a mai estompat în conştiinţa oamenilor". 

în timpul valului francez au apărut caracteristicile tipice ale întâlnirilor 
extraterestre de mai târziu: "aterizări" OZN (în împrejurări bine descrise de 
cele mai multe ori), fascicole luminoase dinspre OZN înspre privitor, oprirea 
motorului maşinii (martorului ocular) în vecinătatea locului apariţiei (OZN-ului), 
mici fiinţe ciudate îmbrăcate în "costume de scafandri", tulburări fizice si 
psihice grave la martorii oculari. 

Din 1954 încoace s-au semnalat în fiecare an astfel de apariţii în diferite ţări, 
cu valuri internaţionale majore în anii 1965-67 si 1972-73. Aceste apariţii sunt 
îndeosebi numeroase si cu efecte foarte adânci în ţările Americii de Sud. 

Cea mai cunoscută investigaţie guvernamentală a fenomenului OZN este cea 
întreprinsă de Flota Americană a SUA, la scurt timp după primele apariţii OZN 
americane din 1947. Această investigaţie, cunoscută din 1951 sub numele de 
"Project Blue Book" ("Cartea Albastră") a durat până în anul 1969, când a fost 
abandonat la recomandarea "Raportului Condon" din 1968 - raport ce 
constituie opera unei comisii ştiinţifice condusă de un fizician renumit de la 
Universitatea Colorado. 

Cei care s-au ocupat îndeaproape cu studiul ambelor rapoarte, au observat 
însă imediat că în nici unul dintre ele nu se ia în serios existenta fenomenelor 
OZN si că preocuparea lor este mai curând aceea de a calma opinia publică 
prin explicarea "oficială" a unor fenomene spaţiale considerate a fi derutante 
pentru populaţie. 



Unele grupuri de persoane interesate de înţelegerea fenomenului "Farfuriilor 
Zburătoare", au mers chiar până la a afirma că Statele Unite se folosesc de 
aceste investigaţii ca de un paravan în spatele căruia tin ascunsă 
cunoaşterea "adevăratei naturi" a fenomenului OZN. 

După toate indiciile nu se poate afirma clar despre aceste cercetări decât că 
au fost făcute cu neglijentă, pentru simplul motiv că obiectul lor central, 
fenomenul OZN, era privit ca neavând nici o legătură cu realitatea. Mai mult. 
Ca urmare a unor întâmplări cu OZN-uri, care mai de care mai ciudate, chiar 
oamenilor de ştiinţă începu să nu le mai placă această temă de cercetare, din 
aceleaşi motive, am putea spune, care au determinat-o pe vulpe să nu-i mai 
placă strugurii. 

Primul director al "Cărţii Albastre", căpitanul Edward Ruppelt, a mers până la 
a mărturisi că "dacă scopul Forţelor Aeriene a fost acela de a crea si mai 
multă confuzie în jurul acestui fenomen, atunci ei nu ar fi putut face o treabă 
mai bună... Se poate vorbi despre o confuzie organizată în abordarea acestei 
probleme... Totul în acest raport se bazează pe premisa că de fapt nu există 
OZN-uri"*. 

Raportul Condon conţine câteva explicaţii "clasice" ale Fenomenului OZN; în 
una din ele, de exemplu, se afirmă că "această apariţie neobişnuită trebuie 
considerată aşadar ca făcând parte dintr-o categorie de fenomene aproape cu 
siguranţă naturale, dar care sunt atât de rare, încât nu au putut fi descrise sau 
evaluate până la momentul apariţiei lor, sau de la acel moment înainte". 

Consultantul ştiinţific principal al "Cărţii Albastre" pentru mai bine de jumătate 
din cei 22 de ani, cât au durat investigaţiile, a fost astronomul J. Allen Hynek 
de la Northwestern University; el a numit pe fată toată această activitate drept 
un "proiect pseudo-stiintific"**. 

* Ruppelt, Report on Unidentifted Flying Objects, - Raport asupra Obiectelor 
Zburătoare Neidentificate - Ace Books, New York, 1956, pp. 80 -83 



** Hynek, The UFO Experience : A Scientific Inquiry Experienţa OZN : O 
investigare ştiinţifică, Ballantine Books, New York, 1977, pg. 215, 219 

în cei 22 de ani de investigaţii, asa cum au fost ele, "Cartea Albastră" a reunit 
totuşi peste 12000 de cazuri de fenomene aeriene uimitoare, dintre care 25% 
au rămas "neidentificate" în pofida chiar a "explicaţiilor" adeseori forjate. Mii 
de alte cazuri s-au colectat si se mai colectează încă de către organizaţii 
particulare din S.U.A. si din alte ţări, în condiţiile în care aproape toate 
organele guvernamentale se feresc să facă comentarii asupra lor. 

în Uniunea Sovietică subiectul a apărut menţionat public pentru prima oară în 
1967 (ceea ce înseamnă implicit aprobarea oficială), când Dr. Felix U. Ziegel 
de la Institutul de Aviaţie din Moscova afirma, într-un articol din revista 
sovietică Smena, că "radarul sovietic recepţionează obiecte zburătoare 
neidentificate încă de acum douăzeci de ani".*** 

In aceeaşi perioadă a avut loc o conferinţă ştiinţifică (sovietică) pe tema 
"Civilizaţii Spaţiale", condusă de astronomul armean Victor Ambartsumyam, 
care sublinia urgenta unor studii preliminare privind problemele ştiinţifice si 
tehnice ridicate de comunicarea cu astfel de "civilizaţii" a căror existentă el o 
considera de la sine înţeleasă.**** în anul următor însă, tema OZN-urilor a 
fost din nou interzisă în Uniunea Sovietică, iar de atunci cercetătorii sovietici 
îsi comunică rezultatele colegilor lor din vest doar pe căi neoficiale. 

*** UFOs, What are they? - Ce sunt OZN-urile? - in Smena, Aprilie 7, 1967. 
Vezi si articolul "Unidentified Flying Objects" - "Obiecte Zburătoare 
Neidentificate" - în Soviet Life, Feb. 1968; Ostrander si Schroeder, Psychical 
Discoveries Behind the Iron Curtain , pp. 94-103 

**** Felix Ziegel, "On Possible Exchange of Information with Extra-Terrestrial 
Civilizations" - Despre posibilele schimburi de informaţie cu civilizaţiile 
extraterestre, studiu prezentat la Institutul de Inginerie al Sindicatelor din 
Moscova la 13 martie 1967 Psychic Discoveries, p. 96 



în Statele Unite subiectul se situează "în afara ariei" de cercetare, atât pentru 
cercurile de resort militare, cât si pentru oamenii de ştiinţă propriu-zisi, dar 
este demn de notat faptul că în anii din urmă un număr din ce în ce mai mare 
de specialişti (mai ales tineri) iau foarte în serios fenomenul OZN si se 
întrunesc pentru a studia cele mai adecvate metode de cercetare; Cercetătorii 
Hynek si Vallee vorbesc despre un "colegiu invizibil" al unor oameni de ştiinţă 
foarte activi în cercetarea problemei, dintre care cei mai mulţi refuză să-si 
vadă menţionat numele (în massmedia) în contextul cercetărilor fenomenului 
OZN. 

Există desigur si alţii care neagă existenta OZN-urilor, punându-le pe acestea 
pe seama unor percepţii deformate, după ei OZN-urile nefiind altceva decât 
obiecte naturale, baloane, avioane etc, sau simple trucuri sau "proiecţii" 
psihologice. Unul dintre aceşti autori este Philip Klass; el "demască" cu 
delectare fenomenul OZN, si trage concluzia, în urma câtorva investigaţii, că 
OZN-urile sunt fie fenomene naturale, fie falsuri grosolane. Investigaţiile sale 
l-au convins că "ideea unor nave spaţiale miraculoase aparţinând altor 
civilizaţii este un basm confecţionai pe măsura mentalităţii adulte". * 

* Philip J. Klass, UFOs Explained Explicarea OZN-urilor, Random House, 
New York, 1974, p. 360 

Asemenea cercetători de neclintit se bazează mai ales pe faptul că practic nu 
există dovezi concrete (fizice) ale existentei OZN-urilor, chiar partizanii cei 
mai vajnici ai existentei lor, fiind nevoiţi să recunoască puţinătatea dovezilor 
de ordin fizic din chiar cele mai bine documentate rapoarte. 

Dar, ceea ce a convins un număr de savanţi, în anii din urmă, să ia în serios 
fenomenul, nu este dovada fizică a existentei lor, ci faptul că o multitudine de 
persoane, a căror probitate si seriozitate nu poate fi pusă la îndoială, au văzut 
lucruri ce se situează dincolo de orice explicaţie si care au avut asupra lor un 
efect puternic. 

lată cum descrie Dr. Hynek aceste mărturii: "Aveam invariabil sentimentul că 



mă aflu în fata unor oameni care îmi descriu desfăşurarea unui eveniment 
foarte real. Acest eveniment se constituia pentru acea persoană într-o 
experienţă capitală, pe care si-o aminteau în cele mai mici detalii si care nu 
avea nici o legătură cu imaginaţia; un eveniment pentru care de obicei 
respectiva persoană nu era câtuşi de puţin pregătită - si a cărui înţelegere o 
depăşea cu desăvârşire" (The UFO Experience). 

Această experienţă a intensei realităţi a fenomenului OZN, conjugată cu lipsa 
totală a dovezilor fizice care să ateste existenta lor, plasează fenomenul mai 
curând în sfera studiilor de psihologie, decât în cea a investigărilor unor 
fenomene fizice; mai precis, în sfera cercetărilor prin care se studiază mai 
curând rapoartele decât întâlnirile extraterestre în sine, si gradul de 
credibilitate si consistentă a acestor rapoarte. 

Activitate care tine deja de domeniul psihologiei, din care în mod firesc 
abordările care urmăresc exclusiv dovezile palpabile ale existentei OZN-urilor 
se exclud ca neadecvate. Dar din această perspectivă poate că nici părerea 
d-lui Klass cum că aceste "nave spaţiale miraculoase" nu sunt decât nişte 
"basme pentru oameni mari" - nu este cu totul neîndreptătită. Pentru că a 
vedea cu proprii ochi un OZN este una, iar a interpreta ceea ce ai văzut (sau 
ceea ce altcineva a văzut) este cu totul altceva: experienţa în sine poate să fie 
reală, în timp ce relatarea sau interpretarea ei poate să tină de domeniul 
"basmului" sau a miturilor contemporane. 

Prin activitatea sa, Dr. Hynek a contribuit mult la înlăturarea prejudecăţilor 
despre întâlnirile sau observările obiectelor extraterestre. El a arătat clar că 
de cele mai multe ori persoanele care declară asemenea întâlniri sau 
observări nu sunt nici sectanţi superstiţioşi si nici oameni needucati sau labili 
psihic. Declaraţiile unor astfel de indivizi (care nu prezintă credibilitate) sunt 
uşor de identificat si orice cercetare asupra lor este automat sistată. 

Dimpotrivă, relatările cele mai coerente si mai precise vin din partea unor 
oameni normali si responsabili (adesea de formaţie ştiinţifică), pe care 



respectiva experienţă i-a surprins sau chiar şocat si căreia ei nu îi găsesc nici 
o explicaţie (The UFO Experience); si cu cât experienţa este mai puternică iar 
OZN-ul văzut mai de aproape, cu atât mai puţin dispusă este respectiva 
persoană să o relateze. 

Dosarele OZN sunt o colecţie de "evenimente incredibile povestite de către 
persoane perfect credibile", după cum declară un general din cadrul Forţelor 
Aeriene. Faptul că există ceva în spatele atâtor mii de declaraţii credibile nu 
poate fi pus la îndoială. 

3. Cele sase tipuri de întâlniri extraterestre 

Dr. Hynek, care a studiat mai în amănunţime problema decât cei mai 
prestigioşi dintre experţi, distinge sase categorii generale de fenomene OZN 
sau extraterestre *. 

* The Hynek UFO Report - Raportul Hynek asupra OZN-urilor-, Dell 
Publishing Co., New York, 1977, cap. 4-9; The UFO Experience, cap. 5-10 

Prima dintre ele, a "luminiţelor nocturne", este si cea mai frecvent menţionată 
si cea mai puţin stranie dintre toate. Acestea pot fi uşor asimilate cu corpuri 
cereşti, meteori etc. si nu sunt considerate propriu-zis OZN-uri. "Luminiţele 
nocturne" cu adevărat ciudate (acelea care rămân "neidentificate"), cele care 
par manevrate în mod inteligent si nu pot fi considerate nave spaţiale, sunt de 
cele mai multe ori reperate de mai mulţi martori, printre care ofiţeri de politie, 
piloţi, sau operatori ai turnurilor de control. 

A doua categorie de OZN-uri o constituie "discurile diurne", al căror 
comportament este similar cu al luminiţelor de noapte. Aceste discuri sunt asa 
numitele "farfurii zburătoare" si ele apar în toate relatările incluse în această 
categorie; ceea ce diferă este forma OZN-ului, care variază de la cilindrică 
până la circulară. Au un aspect metalic si depăşesc capacitatea celor mai 
sofisticate nave spaţiale cunoscute până în prezent. Se afirmă că OZN-urile 
de gradul doi sunt, ca si "luminiţele nocturne", silenţioase, si că pot apărea în 



grupuri de două sau mai multe. 

în a treia categorie întră descrierile "radar-vizuale", adică reperări de OZN-uri 
care se fac cu ajutorul radarului (reperările radar fiind si ele susceptibile de 
diferite erori). Cele mai multe din aceste cazuri au loc noaptea, când sunt 
reperate simultan de mai multe avioane (uneori trimise special să urmărească 
OZN-urile deja semnalate), de la distante relativ mici. 

în astfel de cazuri, avioanele sunt întotdeauna depăşite de OZN-uri, care 
uneori se plasează ele în urmărirea avionului si apoi dispar la viteze uluitor de 
mari (până la 6640 km pe oră si chiar mai mult). Uneori, ca si în întâlnirile de 
gradul 1 si 2, obiectul pare că se divide (în două sau chiar mai multe părţi 
distincte), iar alteori radarul nici măcar nu înregistrează obiective reperate clar 
de piloţi în timpul zborului. Aceste întâlniri, ca si cele din primele două 
categorii, durează de la câteva minute până la câteva ore. 

Există un număr de cazuri documentate din primele trei categorii, fiecare 
dintre ele fiind observate de numeroşi martori oculari, izolaţi, credibili si cu 
experienţă. Dr. Hynek notează însă că oricare din aceste cazuri ar putea fi 
produs de un set de împrejurări său condiţii extrem de neobişnuite si nu 
neapărat de un fenomen total necunoscut. 

Dar când se acumulează cazuri bine documentate si toate asemănătoare 
între ele, posibilitatea ca ele să fie puse pe seama unor condiţii naturale 
excepţionale devine foarte mică (The UFO Experience). Din acest motiv 
cercetătorii fenomenului se concentrează acum asupra studiului celor mai 
bine documentate cazuri, comparând dosarele cel mai bine articulate si mai 
credibile pentru fiecare din ele, si reuşind să discearnă astfel caracteristici si 
structuri comune clare ale manifestărilor OZN. 

Reacţia emoţională a celor care au văzut astfel de obiecte în cadrul întâlnirilor 
aparţinând primelor trei categorii, este una de perplexitate si uimire; ei nu îsi 
pot explica câtuşi de puţin comportamentul lor si rămân cu dorinţa manifestă 



de a mai vedea odată obiectul "măcar un pic mai de aproape". Cazurile în 
care martorii au încercat un sentiment acut de teamă sunt puţine la număr si 
de cele mai multe ori se referă la piloţi care, încercând să urmărească 
obiectele necunoscute, îsi dădeau seama că au de-a face cu o tehnologie ce 
depăşeşte cel mai înalt nivel cunoscut si că respectivele obiecte sunt pilotate 
clar de cineva. Pe de altă parte, în cazul "întâlnirilor la mică distantă", reacţia 
"psihică" a persoanelor în cauză este foarte puternică si cu consecinţe 
durabile. 

"întâlnirile de gradul I" sunt cele în care un obiect luminos este văzut de la 
150 m sau chiar mai puţin, luminozitatea lui fiind atât de puternică, încât 
luminează si solul de pe raza lui. Ele adesea plutesc la o distantă foarte mică 
deasupra solului, parcurgând în acest mod distante considerabile, pentru a 
decola apoi brusc la viteze incredibile, silenţios, si mai întotdeauna pe 
verticală. 

Cazurile de "întâlniri de gradul I", atât de numeroase si documentate 
întotdeauna de mai mulţi martori, sunt atât de asemănătoare între ele, încât 
cel care le studiază are impresia că este vorba invariabil de acelaşi obiect 
zburător. Trăsătura specifică a "întâlnirilor de gradul I" este însă aceea că ele 
au loc mai ales noaptea în zone mai puţin locuite si că numărul martorilor 
oculari nu depăşeşte în general trei sau patru (în cazurile examinate de Dr. 
Hynek). 

"întâlnirile de gradul I" întotdeauna intimidează si sunt adesea terifiante, dar 
ele nu lasă urme vizibile asupra martorilor oculari; aceştia sunt de obicei atât 
de copleşiţi de ceea ce văd, încât pierd cu totul din vedere să fotografieze 
obiectul, în ciuda faptului că uneori au aparat de fotografiat asupra lor. Efectul 
tipic al acestor întâlniri asupra martorilor oculari este redat de unul dintre ei 
astfel: 

"Vă asigur că oricine a văzut un astfel de obiect de atât de aproape, fie chiar 
si pentru un singur minut, nu îl mai uită toată viata" (The Hynek Report ). 



Experienţa este atât de neobişnuită, încât cei care o povestesc nu sunt 
crezuţi, ceea ce îi face pe aceştia să nu o mai povestească deloc sau să o 
povestească doar unui cerc restrâns de prieteni, sau de abia peste ani de zile. 
Este un tip de experienţă care este foarte reală pentru cei care au trăit-o, dar 
incredibilă pentru cei care ascultă relatări despre ea. 

O "întâlnire de gradul I" tipică a avut loc în 1966 si i-a avut drept protagonişti 
pe doi şerifi din Portage County, Ohio. Pe la ora 5 dimineaţa ei au văzut un 
obiect "mare cât o casă" ridicându-se cam la 30 m înălţime. Pe măsură ce 
obiectul se apropia de ei, luminozitatea lui creştea, luminând tot locul 
dimprejur, oprindu-se deasupra lor. Când a început iar să se mişte, poliţiştii I- 
au urmărit. Aproape de zori, obiectul a mai fost reperat de alţi doi poliţişti, la o 
înălţime mai mare, după care a dispărut în spaţiu printr-o mişcare bruscă pe 
verticală. 

Presiunea exercitată din partea Congresului american a obligat comisia 
însărcinată cu dosarul "Cărţii Albastre" să investigheze în amănunţime acest 
caz, concluzia trasă fiind aceea că poliţiştii avuseseră de-a face cu o 
"observare a planetei Venus". Poliţiştii au fost supuşi unei masive campanii de 
ridiculizare în presă, care a dus la distrugerea familiei unuia dintre ei si la 
ruinarea sănătăţii si carierei sale. 

Astfel de tragedii personale în rândurile celor care au experienţa "întâlnirilor 
de gradul I" sunt atât de obişnuite, încât ele trebuie, sau ar trebui neapărat 
considerate caracteristice tipic fenomenului OZN. 

"întâlnirile de gradul II" sunt similare celor de gradul I, cu diferenţa că 
obiectele zburătoare lasă urmă pe sol iar efectul psihic asupra privitorului este 
violent si durabil. Urmele constau în pârjolirea sau uscarea vegetaţiei pe 
suprafaţa pe care a aterizat obiectul. 

Acest tip de întâlnire este deci cu mult mai potrivit pentru investigaţia 
ştiinţifică, căci în afară de relatările verbale ale fenomenului, mai există si 



dovezi materiale ale manifestării lui. Cu toate acestea, investigaţiile ştiinţifice 
sunt aproape inexistente, pe de o parte pentru faptul că celor mai mulţi 
cercetători le este teamă să abordeze problema OZN-urilorîn general, iar pe 
de alta pentru că dovezile materiale însăşi ale existentei lor sunt de obicei 
neconcludente din punct de vedere ştiinţific sau sunt subiective. 

Există un catalog care conţine peste 800 de cazuri de acest tip din 24 de ţări 
(The Hynek Report). Dovezile materiale sunt neconcludente pentru că nici o 
porţiune sau bucată de OZN nu a fost autentificată până acum si pentru că 
urmele lăsate pe sol sunt uneori la fel de greu de explicat ca si întâlnirile 
însăşi. Aceste urme sunt de cele mai multe ori de formă circulară cu un 
diametru de 6 până la 9 m si cu o adâncime de 30 cm până la 1 metru; 
pământul în interior este ars sau deshidratat si se afirmă că porţiunea rămâne 
sterilă timp de unul sau doi ani. Analizele chimice ale solului din aceste 
suprafeţe nu au permis nici o concluzie clară cu privire la posibilele cauze ale 
acestei sterilităţi. 

"întâlnirile de gradul II" au loc cel mai frecvent, noaptea, în secţiuni mai puţin 
circulate ale şoselelor. Este vorba aproape invariabil de un obiect luminos 
care aterizează pe câmpul de lângă sosea sau chiar în mijlocul ei, în fata unor 
maşini ale căror motoare sau faruri se opresc sau se sting brusc; pe cei 
dinăuntru îi cuprinde spaima, ei nerevenindu-si decât odată cu decolarea 
OZN-ului; după decolare motorul sau farurile maşinii (martorului ocular) pot fi 
din nou acţionate, sau îsi revin de la sine. 

Cele mai bizare dintre toate rapoartele OZN sunt cele care relatează asa 
numitele "întâlniri de gradul III", pentru că în ele apar si "fiinţe vii" asa numiţii 
"ocupanţi", "omuleţi", "humanoizi" sau "creaturi". Prima reacţie la citirea 
acestor rapoarte este aceea de a imagina "omuleţi verzi" si de a considera ca 
incredibil întregul fenomen, categorisindu-l drept fals sau halucinaţie. 

Totuşi, succesul recentului film american SF, numit chiar cu numele acestei 
categorii de fenomene OZN, "întâlnire de gradul III" (pentru care Dr. Hynek a 



fost consultant tehnic), împreună cu rezultatele sondajelor de opinie din 1974, 
care demonstrează că 54% din cei care ştiu ceva despre OZN-uri cred că ele 
sunt reale, iar 46% din cei chestionaţi cred în existenta vieţii inteligente pe alte 
planete *, indică gradul din ce în ce mai sporit al acceptării din partea 
contemporanilor noştri a posibilităţii existentei reale a inteligentei "non 
umane". 

* J. Allen Hynek si Jactues Vallee; The Edge of Reality: A Progress Report on 
Unidentified Flying Objects La graniţa realului. Starea cercetărilor asupra 
obiectelor zburătoare neidentificate t Henry Regnery Co, Chicago; 1975; pp. 
289-290 

Cu alte cuvinte, putem sintetiza situaţia astfel: literatura stiintifico-fantastică a 
oferit imaginile, "evolutionismul" a oferit filozofia, iar tehnologia erei spaţiale a 
asigurat plauzibilitatea acestor întâlniri extraterestre. 

Ceea ce este surprinzător si uluitor în acelaşi timp este că asemenea întâlniri 
au loc încă astăzi, conform mărturiilor multor martori oculari credibili. Deci de 
importantă capitală este interpretarea care trebuie dată acestor fenomene: să 
fie vorba într-adevăr de contacte cu "vizitatorii din spaţiul cosmic", sau avem 
de-a face cu întâlniri de o cu totul altă natură, explicate însă conform cu 
"spiritul veacului"? Acestea sunt întrebările care îi preocupă pe cercetătorii 
fenomenului OZN. 

Dr. Hynek recunoaşte că îi vine greu să admită existenta "întâlnirilor de gradul 
III": "Dacă nu mi-arfi teamă că ultragiez integritatea ştiinţifică, mărturisesc că 
as fi gata să omit din toată inima acest capitol al cercetărilor referitoare la 
OZN-uri" (The UFO Experience). 

Dar cum scopul Dr. Hynek este acela al obiectivitătii ştiinţifice, lui îi este 
imposibil să ignore multitudinea cazurilor atât de bine documentate ale 
acestui ciudat fenomen. Dintre cele aproape 1250 de cazuri de întâlniri 
extraterestre la mică distantă descrise de Dr. Jacques Vallee, 750 
menţionează aterizarea unei nave spaţiale, si mai mult de 300 dintre acestea 



specifică prezenta "humanoizilor" în interiorul sau în jurul navei; o treime din 
aceste cazuri sunt documentate de mai mulţi martori pentru fiecare caz în 
parte. 

într-unui din cazurile cu "humanoizi" ce a avut loc in noiembrie 1961 în nordul 
SUA, patru bărbaţi care se întorceau de la vânătoare au observat prăbuşirea 
unui obiect în flăcări, ce parcă era un avion. Când au ajuns la locul "prăbuşirii" 
toţi au văzut un obiect alungit de formă cilindrică înfipt oblic în pământ si cu 
patru figuri, după toate aparentele omeneşti în jurul lui. 

Bărbaţii s-au deplasat în oraşul din apropiere pentru a anunţa politia, iar când 
s-au întors la locul respectiv n-au mai văzut decât nişte luminiţe roşii, obiectul 
dispărând fără a lăsa nici un fel de urmă, deşi terenul era noroios. După ce 
ofiţerul de politie a plecat cuprins de uimire, cei patru au văzut din nou 
obiectul venind spre sol ca o lumină roşiatică. S-au întors la casele lor cu 
sentimentul ciudat că a existat o porţiune de timp "pierdută" în timpul nopţii. 

în ziua următoare, unul din cei patru a fost vizitat la lucru de către mai mulţi 
indivizi "cu înfăţişare oficială", care i-au pus întrebări despre incident si apoi I- 
au condus acasă în maşina lor, cerându-i să nu dezvăluie nimănui cele 
întâmplate. Vânătorul a presupus că respectivii erau anchetatori ai Forţelor 
Aeriene ale SUA care încearcă să escamoteze existenta vreunei "maşini 
secrete". 

Toţi cei patru protagonişti ai întâmplării au rămas extrem de marcaţi de pe 
urma ei si după sase ani unul dintre ei s-a simţit obligat să povestească totul 
unui agent al Trezoreriei Statelor Unite (Edge of Reality). 

Momentele principale ale acestei relatări sunt tipice pentru multe din seria 
"întâlnirilor de gradul III". Un caz uşor diferit îl constituie faimoasa "aterizare" 
OZN de la Kelly, care a fost investigat în amănunţime, atât de politie si de 
Forţele Aeriene, cât si de cercetători independenţi. 



în seara si noaptea de 21 august, 1955, locuitorii unei ferme patru adulţi si 
şapte copii - au avut o întâlnire prelungită cu "umanoizii". 

Fiul cel mare al acestei familii (adolescent) a văzut un obiect zburător 
"aterizând" în spatele casei. Nu l-a crezut nimeni, însă o oră mai târziu "un 
omuleţ" ce emitea o "lumină ciudată" se apropia de casă. Au mai fost văzuţi si 
alţi "omuleţi" (sau poate aceiaşi omuleţi care reapăreau). Se apropiau 
invariabil de casă din direcţia cea mai întunecoasă, si niciodată când luminile 
erau aprinse. I) 

1) Vallee, UFOs în Space - OZN-urile din spaţiul cosmic 187-191; Hynek, The 
UFO Experience - Dosarul OZN - pp. 172-177 

Doctorul Hynek face distincţie clară între "întâlnirile de gradul III" si cazurile 
"indivizilor de legătură" (persoanelor care declară că au avut contact cu 
extraterestii (n. tr)). Aceste persoane "de legătură" au deseori întâlniri cu fiinţe 
extraterestre, primesc adesea de la ele "mesaje" pseudo-religioase privind 
existenta unor fiinţe "superior dezvoltate" de pe alte planete care vor veni 
curând să "aducă pace pe pământ". 

Astfel de indivizi sunt mai întotdeauna membri ai unor culte religioase iscate 
de pe urma fenomenelor extraterestre. Pe de altă parte, "întâlnirile de gradul 
III" obişnuite sunt foarte asemănătoare celorlalte tipuri de "întâlniri 
extraterestre"; ele li se întâmplă unor oameni cu ocupaţii similare si 
prezentând un înalt grad de credibilitate, au loc întotdeauna pe neaşteptate si 
produc întotdeauna un soc, fiind atât de incredibile. "Ocupanţii" observaţi în 
astfel de situaţii, sunt văzuţi mai întotdeauna (de obicei de la distante foarte 
mici) culegând mostre de rocă si de sol, cercetând cu interes instalaţiile si 
vehiculele omeneşti sau "reparându-si" propriul vehicul de zbor. 

Aceşti "umanoizi" prezintă caracteristici cu totul neumane: capete foarte mari 
(care fie nu au ochi deloc fie îi au aşezaţi la mare distantă unul de altul, cu 
nas foarte mic sau deloc si cu o fantă în loc de gură), picioare foarte subţiri si 
lipsa gâtului; unii au înălţimea normală a omului, dar alţii nu sunt mai înalţi de 



1m, ca în cazul Kelly din Hopkinsville. Recent s-a compilat un catalog ce 
însumează peste 1000 de "întâlniri de gradul III".* 

* Hynek, The UFO Experience - Dosarul OZN -, p. 31 

S-au raportat si cazuri în care ocupanţii obiectelor zburătoare au "răpit" 
persoane de la sol, cel mai adesea în scop de "testare". Credibilitatea celor 
care au făcut astfel de relatări poate fi cu greu pusă la îndoială. Aproape toate 
dovezile privitoare la aceste cazuri, (excluzându-i pe indivizii "de legătură") s- 
au obţinut cu ajutorul hipnozei regresive; experienţa este atât de traumatică 
pentru martori, încât ei nu si-o mai amintesc decât mai târziu, când ei însisi 
acceptă să fie hipnotizaţi si să înţeleagă astfel misteriosul "salt peste timp" din 
urma întâlnirii extraterestre - întâlnire care până la un anumit punct si-o 
amintesc perfect. 

Unul dintre cazurile cele mai cunoscute de "abductie" a avut loc pe 19 
Septembrie, 1961, la miezul nopţii, lângă localitatea Whitfield din New 
Hampshire. El a devenit si subiectul cărţii lui John Fuller (The Interrupted 
Journey - Călătorie întreruptă), publicată într-o formă rezumată în revista 
Look. în seara în care Barney si Betty Hill se întorceau din vacantă, un OZN 
ateriza pe sosea exact, în fata maşinii lor. De ei s-au apropiat nişte "umanoizi" 
si, ultimul lucru pe care si-l mai amintesc este că, două ore mai târziu s-au 
trezit la o distantă de 35 de mile de locul respectiv, tot pe sosea. 

Această amnezie le procură ambilor soţi stări de mare tensiune psihică si 
disconfort fizic, ceea ce-i făcu in final să recurgă la un psihiatru. în stare de 
hipnoză ambii au relatat, independent unul de celălalt, că au fost transportaţi 
la bordul unei "nave", unde "umanoizii" i-au supus la diferite analize, luându-le 
probe de ţesut cornos (unghii, piele). Au fost eliberaţi după două ore, după ce 
li s-a dat în prealabil sugestia hipnotică de a nu-si aminti nimic din ceea ce li 
se întâmplase. Ei au relatat această experienţă (tot în condiţii de hipnoză) 
într-o stare psihică deosebit de zbuciumată (The UFO Experience). 

Un caz similar a avut loc pe 3 Decembrie, 1967 la ora 2:30 dimineaţa, când 



un poliţist din Ashland, statul Nebraska a văzut pe sosea un obiect ce emitea 
puncte luminoase si care la apropierea lui a decolat. Raportând apoi 
superiorilor săi prezenta unei "farfurii zburătoare" în zonă, s-a îndreptat spre 
casă cu o durere de cap îngrozitoare, cu un zgomot asurzitor în urechi si cu 
urma unei lovituri roşii sub urechea stângă. 

Mai târziu s-a descoperit că a existat o perioadă de 20 de minute de care el 
nu-si mai aminteşte nimic; sub stare de hipnoză însă a mărturisit că a pornit în 
urmărirea OZN-ului, care a aterizat din nou. Ocupanţii au îndreptat un fascicul 
luminos asupra lui si l-au luat la bord, într-un loc plin de pupitre de control si 
de aparate asemănătoare computerelor.* 

* Aceleaşi imagini au fost relatate si de un inginer din Franţa, in timpul 
"abductiei" sale care a durat 18 zile 

La prima vedere aceste incidente par pur si simplu de necrezut, produse ale 
halucinaţiei sau ale unei imaginaţii bolnave. Dar ele sunt prea numeroase 
pentru a ne putea îngădui să le tratăm cu uşurinţă. în măsura în care 
relatează întâlniri cu aparate de zbor concrete, reale, aceste rapoarte nu sunt 
desigur foarte convingătoare. 

Mai mult, psihanaliştii însisi atrag atenţia asupra faptului că rezultatele 
"hipnozei regresive" nu sunt foarte sigure; adesea persoana aflată sub 
hipnoză nu este capabilă să distingă între experienţele reale si 
"sugestionările" inculcate în subconştientul său, fie de hipnotizor, fie de 
altcineva, în momentul presupusei "întâlniri de gradul III". 

Dar chiar dacă aceste experienţe nu sunt cu totul "reale" (ca fenomene 
obiective în spaţiu si în timp), faptul însuşi că ele au fost "implantate" în 
minţile oamenilor în proporţii atât de masive în anii din urmă este deja 
semnificativ. Fără îndoială că "ceva" există si în spatele acestor cazuri de 
"abductie", iar recent cei care investighează fenomenele OZN au început să 
caute explicaţiile lor în alte direcţii. 



Asemenea experienţe, si mai ales "întâlnirile de gradul III" ale anilor 70, sunt 
în mod vizibil legate de fenomenele paranormale sau oculte. Uneori, cu puţin 
înainte de a întâlni OZN-uri, cei care urmează a fi protagoniştii lor visează 
lucruri ciudate, sau aud bătăi în usa în condiţiile în care nu se află nimeni în 
apropiere, sau primesc vizite ciudate după aceea; unii primesc mesaje 
telepatice de la cei din interiorul OZN-ului. 

OZN-urile chiar ajung să dispară si să apară în loc să decoleze si să aterizeze 
cu viteze mari; alteori au loc "vindecări miraculoase" în prezenta lor sau când 
cineva este expus la lumina emisă de ei. * 

* Jacques Vallee, The Invisible College, E. P. Dutton, Inc., New York, 1975, 
pp. 17,21 

Alteori însă "întâlnirile de gradul III" au dus si la leucemie, precum si la boli 
produse de radiaţii; adesea efectele produse asupra psihicului sunt tragice: 
deteriorarea pesonalitătii, dementă, sinucidere**. 

** John A. Keel, UFOs : Operation Trojan Horse - OZN-urile: Operaţiunea 
Calul Troian, G. P. Putnam's Sons, NewYork, 1970, p. 303 

Sporirea si intensificarea "componentei psihice" a întâlnirilor extraterestre i-a 
determinat pe cercetători să le asemene pe acestea cu fenomenele oculte, 
care produc efecte psihice asemănătoare cu cele declanşate de apariţia OZN- 
urilor (The Invisible College). 

Mulţi cercetători au remarcat asemănarea dintre fenomenele OZN si 
spiritismul secolului al XlX-lea, în care fenomenele psihice se combină cu 
efecte fizice stranii, "tehnologia" acelora fiind desigur mai primitivă. în general, 
în anii '70 a început să dispară distincţia între fenomenele OZN "propriu-zise", 
sau "normale", si diferitele culte OZN, si aceasta datorită faptului că în 
această decadă omenirea a devenit din ce în ce mai receptivă la practicile 
oculte. 



4. Explicarea fenomenelor OZN 

Cea mai recentă carte a Dr. Jacques Vallee despre OZN-uri, The Invisible 
College dezvăluie care sunt opiniile unora dintre cei mai prestigioşi cercetători 
asupra acestei probleme. Dr. Vallee consideră că ne aflăm astfel "foarte 
aproape" de o înţelegere clară a naturii acestui fenomen. 

El observă că ideea existentei unei forme de inteligentă "extraterestră" a 
devenit la modă, atât printre oamenii de ştiinţă, cât si în cercurile celor care 
ghicesc norocul (astrologii zilelor noastre), mai ales ca rezultat "al setei 
neostoite de a contacta inteligente superioare care să aducă rezolvarea 
miraculoasă a tuturor problemelor ce sfâşie si agită biata noastră planetă". 

în mod semnificativ el mai notează că ideea unor vizitatori din spaţiul 
extraterestru a devenit marele mit, sau "superbul neadevăr" al vremurilor 
noastre. 

Totuşi credinţa în acest mit i se pare o naivitate: "Explicaţia aceasta este prea 
rudimentară; ea nu acoperă diversitatea interacţiunilor dintre ocupanţii 
obiectelor zburătoare si pământeni, si nici marea varietate comportamentală a 
celor dintâi". Dr. Hynek notează că, pentru a explica diversitatea efectelor 
produse de OZN-uri, trebuie să plecăm de la ideea că ele sunt "un fenomen 
cu efecte fizice fără îndoială, dar care prezintă si atribute ce tin de sfera 
psihicului" (The Edge of Reality, p. 259). Dr. Vallee crede că ele sunt "atât 
obiecte fizice, cât si instrumente psihice, ale căror proprietăţi specifice rămân 
să fie definite de acum înainte" (The Invisible College, p. 200). 

Teoria că OZN-urile nu există de fapt ca obiecte concrete si că ele tin doar de 
fenomenele psihice sau parafizice a fost înaintată de un număr de cercetători 
încă de la începutul anilor 1950. Pe parcurs însă ea s-a erodat, pe de o parte 
datorită proliferării grupurilor de tip sectar ce exaltau ideea originii 
"extraterestre" a OZN-urilor, si pe de alta datorită chiar explicaţiilor oficiale, ce 



corespundeau perfect marii majorităţi a opiniei publice, conform căreia 
întregul fenomen este pură imaginaţie. * 

* Keel, UFOs: Operation Trojan Horse, pp. 38,41 

Dar, în prezent, cercetători de mare prestigiu sunt de acord în a considera că, 
deşi OZN-urile prezintă indubitabil caracteristici "fizice", ele nu pot fi 
nicidecum socotite "nave spaţiale" aflate în posesia cuiva, ci ele tin în mod 
clar de domeniul parafizic sau ocult. 

într-adevăr, de ce atât de multe OZN-uri aterizează atât de des exact pe 
mijlocul şoselelor? De ce aceste aparate atât de sofisticate si demonstrând o 
tehnologie atât de "avansată" au nevoie atât de des să fie "reparate"? De ce 
este nevoie ca ocupanţii lor să ia atât de des probe de la sol (pe parcursul 
unei perioade care însumează deja 25 de ani!) si să "testeze" un număr atât 
de mare de oameni dacă ele sunt într-adevăr misiuni de recunoaştere asa 
cum pretind "umanoizii" de la bordul lor? 

Dr. Vallee se întreabă pe bună dreptate dacă nu cumva ideea cu "vizitatorii 
din spaţiul cosmic" este o pură diversiune, având "scopul precis de a disimula 
natura infinit mai complexă a tehnologiei, care mai ales dă amploare acestor 
fenomene" (The Invisible College, p. 28). El crede că "de fapt noi nu avem de- 
a face cu valuri succesive de vizitatori extraterestri; noi ne confruntăm de fapt 
cu un sistem de control". "De fapt prin "întâlnirile de gradul III" se realizează 
un foarte eficace sistem de control al convingerilor si credinţelor individului". 
"Fiecare val de OZN-uri are un impact social din ce în ce mai mare. Mase din 
ce în ce mai largi de tineri sunt atraşi până la fascinaţie de problemele 
cosmosului, de fenomenele psihice si para-psihice, de noi frontiere ale 
conştiinţei. Apar mereu pe această temă sumedenii de cărţi si articole care 
modifică în profunzime mentalităţile si întreg spaţiul cultural în care trăim". 

într-o altă carte a sa, Dr. Vallee notează: "A devenit deja posibilă 
determinarea a mari segmente ale populaţiei să creadă în existenta unor rase 
supranaturale, în posibilitatea maşinilor zburătoare, în pluralitatea lumilor 



locuibile, si aceasta doar cu ajutorul câtorva scene si imagini atent regizate, 
ale căror detalii sunt adaptate desigur culturii si superstiţiilor existente într-un 
anumit spaţiu geografic la un moment dat"1). 

* Vallee, Passport to Magonia - Paşaport pentru Magonia, Henry Regnery 
Co., Chicago, 1969, pp. 150-1 

Există însă unele mici detalii care pot arunca lumină asupra înţelesului 
acestor "scene regizate" si care nu au scăpat cercetătorilor atenţi ai 
fenomenului, mai ales atunci când s-au avut în vedere "întâlnirile de gradul III" 
si cele de "contact direct" cu umanoizii; si anume, acestea sunt detalii de o 
factură profund "absurdă" sau care sunt de un raţionament a căror 
raţionalitate nu poate nicicum anula latura lor absurdă (Valle, The Invisible 
College). 

în mod si mai semnificativ, întâlnirile sunt în întregime gratuite, fără vreun 
scop sau înţeles clar. Un psihiatru din statul Pennsylvania a avansat chiar 
ideea că absurditatea ce caracterizează aproape toate "întâlnirile de gradul 
III", nu este altceva decât o foarte clară tehnică hipnotică. "Când persoana 
este tulburată de elemente absurde sau contradictorii, pe care se luptă să le 
înţeleagă, atunci psihicul său este foarte deschis si receptiv la transferul de 
idei, la vindecări miraculoase, si asa mai departe". 

Dr. Vallee compară această tehnică cu irationalitatea koan-urilor* din 
budismul zen si remarcă similaritatea dintre întâlnirile extraterestre si diferitele 
ritualuri oculte de iniţiere care "predispun mintea" la "nou set de structuri 
simbolice". Toate acestea indică în opinia lui trecerea "la o nouă formă de 
religie". 

* koan = paradox folosit ca temă de meditaţie în zenbudism, cu scopul de a 
anihila orice recurs al mintii la raţiune si raţionalitate si de a forţa individul să 
dobândească instantaneu o iluminare de tip intuitiv - WEBSTER's New 
Collegiate Dictionary (n. tr. ) 



înţelegem aşadar că întâlnirile extraterestre nu sunt altceva decât formele 
moderne ale unui ocultism vechi de când lumea. Abandonând credinţa în 
lisus Hristos, omenirea îsi caută acum "mântuitori" în spaţiul extraterestru, iar 
fenomenele în discuţie nu fac altceva decât să furnizeze, prin materialitatea 
lor - OZN-uri, extraterestri -, recuzita externă necesară credibilităţii. Dar în ce 
constă totuşi acest fenomen? Cine să fie cei care "îl regizează" si, mai ales, în 
ce scop ar face-o? 

Răspunsul la cel puţin primele două întrebări îl dau oameni de ştiinţă însisi, 
deşi, neavând competentă în domeniul religios, ei nu sesizează, semnificaţiile 
mai profunde ale descoperirilor lor. Unul dintre ei, profesorul Brad Steiger de 
la Universitatea statului lowa, care a si scris mai multe cărei în domeniul ce 
ne interesează, a făcut, după o cercetare amănunţită a documentelor 
susţinute în "Cartea Albastră" redactată de Forţele Aeriene, următoarea 
declaraţie: "Avem de-a face aici cu un fenomen parafizic multidimensional, ale 
cărui rădăcini tin de sfera planetei Pământ" (Canadian UFO Report, Summer, 
1977). 

John Keel, care a pornit în cercetările sale asupra OZN-urilor cu mult 
scepticism si care în materie de religie este un agnostic, scrie: "în esenţa lor, 
OZN-urile, ...sunt manifestarea unei lumi pline de duhuri si de fantome, al 
cărei univers mintal este straniu si aberant; este realitatea unei lumi dominate 
de iluzie... în care realitatea însăşi este distorsionată de forte stranii, care în 
mod vădit pot manipula spaţiul, timpul si materia fizică - forte care se situează 
aproape în totalitate dincolo de puterea noastră de înţelegere... Apariţiile OZN 
par a fi pe de-a întregul variaţii minore ale fenomenelor demonice vechi de 
când lumea" (UFOs: Operation Trojan Horse). 

într-o bibliografie recentă a fenomenelor OZN pregătită de Biblioteca 
Congresului, se notează la prima pagină următoarele: "Multe dintre rapoartele 
asupra OZN-urilor, care se publică în prezent în presa de mare audientă la 
public, relatează incidente care sunt izbitor de asemănătoare fenomenelor de 
posedare demonică, psihice sau de alt fel, pe care teologii si parapsihologii le 



cunosc de multă vreme"*. Cei mai mulţi cercetători ai fenomenului OZN caută 
de acum explicaţia lui în sfera demonologicului si a ocultului. 

* Lynn G. Catoe, UFOs and Related Subjects: An Annotated Bibliography - 
OZN-urile si alte subiecte înrudite: O bibliografie adnotată -; US Government 
Printing Office, Washington, D. C. ,1969 

în câteva studii recente efectuate de cercetători protestanţi (evanghelici) toate 
aceste dovezi sunt unite si sistematizate, iar concluzia care se impune este că 
fenomenele OZN sunt de origine demonică **. Este adevărat că unele dintre 
ele s-au dovedit a fi rezultate ale sarlataniei sau halucinaţiei, dar acesta nu 
este nici pe departe cazul tuturor miilor de dosare care s-au acumulat până în 
prezent asupra fenomenului. Că frauda este de asemenea întâlnită în cadrul 
şedinţelor de spiritism - este foarte adevărat. Dar spiritismul însuşi, atunci 
când este autentic, produce negreşit stări "paranormale", care nu sunt altceva 
decât rezultate ale acţiunilor demonice. La fel stau lucrurile cu fenomenele 
OZN. 

** Clifordd Wilson si John Weldon, Close Encounters: A Better Explanation, O 
mai bună explicare a întâlnirilor Extraterestre, Maşter Books, San Diego, 
1978; Spiritual Counterfeits Project - Revista Dosarului "Falsuri Spirituale", 
Berkeley, Calif., Aug. 1977; "UFOs: Is Science-Fiction Corning True?" - Se 
adevereşte literatura stiintifico-fantastică despre OZN-uri?" 

Istoriile de caz din grupa contactului direct cu OZN-urile dezvăluie 
caracteristici tipice, identice cu cele care se regăsesc în practicile oculte sau 
demonice. De exemplu, un ofiţer de politie din California a văzut primul OZN 
în iunie, 1966, si de atunci înainte a avut foarte des astfel de întâlniri. 

"Devenisem complet obsedat de OZN-uri. Eram convins că ceva absolut 
măreţ mi se va întâmpla în curând. Am renunţat la lecturile zilnice din Biblie, 
nu m-am mai gândit la Dumnezeu, dar în schimb am început să citesc cu 
înverşunare toate cărţile despre OZN-uri care-mi cădeau în mână... Vegheam 
nopţile, aşteptând în zadar să mai primesc vreun semn, încercam să comunic 



mental cu ceea ce eu credeam că sunt fiinţe extraterestre, aproape că mă 
rugam la ei să-mi apară în fată sau să intre într-un fel în legătură cu mine". 

In cele din urmă a cunoscut ce înseamnă o "întâlnire de gradul III"; o "navă" 
cam de 24 m în diametru i-a apărut în fată, dar a decolat imediat, lăsându-l 
perplex si cu expectativa unui moment "măreţ" dar nimic n-a mai urmat după 
toate acestea. OZN-urile au încetat să mai apară, iar omul, frustrat în 
aşteptările sale, a început să bea până la atingerea unei stări depresive în 
care îl încerca din ce în ce mai des gândul sinuciderii. Nu a reuşit să iasă din 
acest iad decât prin convertirea la Hristos. 

Cei care însă au intrat în contact nemijlocit cu însisi extraterestrii, au lucruri cu 
mult mai înfricoşătoare de povestit. Ei devin literalmente "posedaţi" de aceste 
fiinţe care încearcă mai întâi să-i ucidă pe cei care le opun rezistentă. (UFOs: 
A Better Explanation). 

în afară de semnificaţia generală a fenomenului OZN, "întâlnirile de gradul III" 
mai ales ne obligă să înţelegem că scopul lor precis este acela de a înşela 
individul care participă la ele si de a-l împinge, fie spre a căuta noi "contacte" 
al căror "mesaj" mai apoi să-l popularizeze, fie - si aceasta întotdeauna - spre 
stări de acută confuzie si dezorientare personală. 

Dacă amestecul ciudat de elemente fizice si psihice ce caracterizează 
fenomenele OZN este si aspectul ce intrigă cel mai mult pe cercetători, 
rămânând din punctul lor de vedere fără soluţie, el este însă cu totul explicabil 
celor care cunosc textele de spiritualitate ortodoxă si mai cu seamă Vieţile 
Sfinţilor. 

în interiorul acestei spiritualităţi se ştie că si demonii dispun de "trupuri fizice", 
numai că "materia" din care sunt făcute ele este atât de subtilă, încât nu poate 
fi sesizată decât de oameni cu "uşile spirituale ale percepţiei" deschise, fie 
prin voinţa lui Dumnezeu, ca în cazul sfinţilor, fie împotriva ei - în cazul 
vrăjitorilor sau celor care acceptă să fie mediumi în şedinţele de spiritism ***. 



*** Doctrina Ortodoxă despre demoni si îngeri si modul în care este simţită 
acţiunea lor de către oameni a fost sintetizată (printre alţii - n. tr. ) de marele 
episcop si părinte al Bisericii din secolul al XlX-lea Ignatie Breancianinov; ea 
este expusă pe larg în cartea The Soul After Death - Sufletul după Moarte -, 
St. Herman of Alaska Brotherhood, Platina, California, 1979, Din Ignatie 
Breancianinov stau trad. în Ib. rom. extrase în voi. Cuvânt despre moarte, Ed. 
"Pelerinul Român", Oradea 1993 

Literatura ortodoxă oferă numeroase exemple de manifestări demonice, care 
se potrivesc perfect cu scenariul întâlnirilor extraterestre: fiinţe si obiecte 
concrete (adică prezente si contrafaceri demonice) care "apar" si "dispar" 
brusc, care au întotdeauna menirea de a înspăimânta si semăna confuzie 
între oameni, ducându-i în final la distrugere. Viata Sfântului Antonie cel Mare 
si a Sfântului Ciprian al Cartaginei, care mai înainte fusese vrăjitor, sunt pline 
de astfel de incidente ****. 

**** Vezi Vieţile Sfinţilor (pe larg) editate cu începere din 1991 la Episcopia 
Romanului si Proloagele, voi. I-II (Vieţile Sfinţilor pe scurt ), Craiova 1991 (n. 
tr.) 

Viata Sfântului Martin Milostivul (+397, episcop de Tours, menţionat în 
Proloage voi. I, 13 feb.) conţine un exemplu interesant de acţiune demonică 
care prin puterea ei de a manipula obiecte "fizice" se potriveşte perfect cu 
momente similare din cadrul "întâlnirilor de gradul III". 

Un anume tânăr Anatolie se face monah lângă Mănăstirea Sfântul Martin, dar 
din falsă smerenie devine victima înşelăciunii diavoleşti. I se pare că stă de 
vorbă cu "îngerii", iar ca să-l încredinţeze de "sfinţenia" sa, aceşti "îngeri" au 
promis să-i dăruiască "o mantie strălucitoare din cer" ca semn al "puterii 
dumnezeieşti" ce se sălăsluia deja în el. 

"Deci, într-una din nopţi, pe la miezul nopţii, se făcu zgomot mare de paşi ce 
parcă jucau, si de murmure ca de multe voci în schit, iar chilia lui Anatolie se 
umplu de lumină. Apoi se aşternu liniştea, iar cel înşelat ieşi din chilia sa, 



purtând "straiul cel dumnezeiesc". Cineva a adus o lumânare si toţi fraţii au 
cercetat cu atenţie haina. Era peste măsură de moale si de lucioasă, iar 
culoarea era roşie ca para. Nimeni nu putea spune din ce anume era făcută, 
însă la vedere si la pipăit părea o haină si nimic mai mult". 

în zori, duhovnicul tânărului Anatolie vrea să-si ia ucenicul pentru a-l duce la 
Sfântul Martin, ca să se descopere dacă întâmplarea nu era cumva o 
înşelăciune diavolească. De frică, ucenicul refuză, "si când fraţii îl traseră cu 
de-a sila, haina cu pricina se făcu nevăzută din mâinile lor". 

Autorul acestei mărturisiri (care fie a asistat personal la întâmplare, fie a aflat- 
o de la participanţii direcţi la ea) încheie istoria astfel: "diavolul nu a putut să-si 
tină până la capăt înşelăciunea, sau să si-o ascundă, când a auzit că va 
ajunge înaintea fetei Sfântului Martin". 

"Era în puterea Sfântului Martin să recunoască pe diavol în orice chip s-ar fi 
arătat, fie cu firea sa proprie, fie preschimbat în vreo altă formă a răutăţii cu 
care să-i însele pe oameni" - inclusiv în forma idolilor si chiar în chipul lui 
Hristos însuşi, îmbrăcat ca împărat, lumina din jurul trupului său fiind însă 
roşie (semn că este de la diavolul, după Sfinţii Părinţi, vezi Filocalia voi. 1-12, 
trad. Pr. D. Stăniloae - n. tr.) 

Deci nu încape nici o îndoială că "farfuriile zburătoare" ale zilelor noastre se 
încadrează perfect în "tehnologia" diavolească; cu adevărat, nimic altceva nu 
le-ar putea explica la fel de bine. Astfel, feluritele înşelăciuni diavoleşti despre 
care ne avertizează scrierile patristice, s-au adaptat la mitologia 
contemporană a spaţiului cosmic - nimic mai mult. 

De exemplu, Anatolie cel din povestirea de mai sus s-ar fi numit "individ de 
legătură". Iar scopul "obiectului neidentificat" nu este greu de lămurit. El este 
acela de a-i impresiona si de a-i umple pe spectatori de un sentiment de 
teamă în fata "misterului". In acelaşi timp, de a produce "dovada" existentei 
unor "inteligente superioare" (care se numesc "îngeri", pentru cei care le cad 



victime dintre rândurile credincioşilor, sau "extraterestri", pentru omul ateu 
contemporan), ale căror mesaje transmise oamenilor să aibă astfel o 
autoritate care să nu poată fi pusă la îndoială. Vom analiza aceste mesaje în 
cele ce urmează. 

în viata Sfântului Nil de Sorska (cel care în secolul XIV a întemeiat schiturile 
ca centre de viată monahală în Rusia), se descrie o "răpire" demonică care 
este aproape identică cu "abductia" extraterestră. 

La câtăva vreme după moartea Sfântului Nil locuiau în mănăstirea lui un preot 
si fiul său. "Odată, pe când băiatul fusese trimis cu o treabă la cineva, îi apăru 
deodată în fată un om ciudat care îl apucă de mână si îl duse, ca si când ar fi 
fost purtat de vânt, în mijlocul unei păduri foarte sălbatice". Si pe când preotul 
si monahii se rugau la Sfântul Nil să-i ajute să descopere copilul pierdut, 
Sfântul veni în ajutorul băiatului si stătu afară, în fata ferestrei la care era 
aşezat copilul; iar când lovi tocul uşii cu toiagul ce-l ţinea în mână, clădirea se 
zgudui din temelii si toate duhurile necurate căzură la pământ. Sfântul porunci 
diavolului să ducă băiatul înapoi de unde îl luase si se făcu nevăzut. 

Apoi, după oarece strigăte si ceartă între diavoli, "acelaşi străin apucă băiatul 
si-l duse la Schit ca vântul, ... asezându-l pe o căpiţă de fân, după care 
dispăru". Când l-au găsit călugării, băiatul le povesti tot ce i se întâmplase, ce 
văzuse si ce auzise. De atunci încolo umbla foarte smerit, purtând în el parcă 
o anumită teamă".** 

într-o "răpire" demonică similară din Rusia secolul XIX, un tânăr, blestemat 
fiind de mama sa, deveni timp de 12 ani sluga unui diavol întruchipat într-un 
"bunic", având puterea de a sta nevăzut în mijlocul oamenilor, ajutându-l 
astfel pe diavol să semene confuzie printre ei**. 

** The Northern Thebaid, -Tebaida nordului - St.Herman - Alaska 
Brotherhood, 1975, pp. 91-92 



** St. Nilus, The Power of God and Man's Weakness (in Russian) - Puterea lui 
Dumnezeu si slăbiciunea omenească (în Ib. rusă), St. Sergius' Lavra, 1908; 
St. Herman Brotherhood, 1976, pp. 79-98 

în secolele trecute astfel de întâmplări adevărate despre acţiunile drăceşti nu 
uimeau pe nimeni (pentru că omenirea acelor vremuri era conştientă de 
realitatea puterii diavolului - n. tr.). Astăzi însă, unul din semnele crizei 
spirituale la care asistăm, constă din aceea că omul modern, în pofida 
"iluminismului" si a "înţelepciunii" sale, fiind confruntat din nou cu astfel de 
experienţe nu mai este capabil să si le explice, pentru că a pierdut trăirea 
vieţii duhovniceşti care să-l ajute la aceasta. 

Cercetătorii actuali ai fenomenelor extraterestre, în încercarea lor de a explica 
fenomene care au devenit prea evidente pentru a mai fi ignorate, s-au alăturat 
cercetătorilor din domeniul psihiatriei si psihologiei, pentru a formula o "teorie 
unificată", care să permită analiza globală a acestor fenomene atât psihice, 
cât si fizice. Dar aceşti cercetători nu fac altceva decât să perpetueze metoda 
modernă "raţională" a gândirii de sorginte luministă pentru a cerceta un 
domeniu spiritual, nedându-si seama însă că acesta nu poate fi investigat cu 
mijloacele ştiinţifice "obiective", ci exclusiv cu instrumentul credinţei. 

Lumea fizică este neutră din punct de vedere moral, ea putând fi cunoscută 
relativ uşor în urma observaţiei ştiinţifice; dar lumea nevăzută a spiritului 
comportă entităţi (fiinţe) atât ale binelui cât si ale răului, pentru care 
cercetătorul ştiinţific nu poate avea instrumente "obiective" de discriminare, 
decât în condiţiile în care el acceptă revelaţiile referitoare la ele pe care 
Adevărul întrupat, adică lisus Hristos, Ie-a adus oamenilor. 

Astfel, cercetătorii contemporani ai fenomenului extraterestru plasează cărţile 
Sfintei Scripturi, scrise sub insuflarea Duhului Sfânt, pe acelaşi plan cu textele 
spiritiste de inspiraţie demonică, neputând din această cauză distinge între 
activităţile demonice si cele efectuate de îngeri. 



Dar ei acum ştiu (după o lungă perioadă în care ştiinţa a fost dominată de 
prejudecăţi materialiste) că există un domeniu al realului de esenţă nefizică 
ale cărui efecte sunt observabile în fenomenele extraterestre. Dar câtă vreme 
ei vor persista să abordeze acest domeniu în mod "ştiinţific", ei vor continua 
să fie duşi în eroare, cu aceeaşi uşurinţă cu care este înşelat cel mai naiv 
"individ de legătură". 

Când încearcă să determine cine sau ce se află în spatele fenomenelor 
extraterestre si care ar putea fi semnificaţia lor, aceşti cercetători cad pradă, 
inevitabil, celor mai fanteziste speculaţii. Vallee însuşi se mărturiseşte 
dezarmat în fala manifestărilor extraterestre, neputând spune dacă ele sunt 
"un mecanism scăpat de sub control", o "reuniune solemnă de înţelepţi" plină 
de bunăvoinţă (asa cum ar vrea să ne facă să credem mitul "extraterestru"), 
sau o "teribilă monstruozitate superumană a cărei simplă contemplare duce 
orice fiinţă omenească în pragul dementei", adică o monstruozitate care este, 
prin natura ei, demonică.* 

* The Invisible College , p. 206 

O evaluare justă a fenomenelor extraterestre nu poate fi atinsă decât din 
interiorul revelaţiei si al experienţei hristice, fiind accesibilă doar creştinului 
credincios care trăieşte real si cu smerenie pe aceste coordonate. Nimeni nu 
poate afirma că omului îi este dat să "explice" în amănunt si pe de-a întregul 
lumea nevăzută a îngerilor si a demonilor; dar cunoaştem destul prin 
descoperirile Sfintei Scripturi si ale Sfintei Tradiţii, pentru a fi încredinţaţi de 
realitatea acestor fiinţe spirituale (îngeri si diavoli) si de modul în care trebuie 
să reacţionăm noi la influentele lor, mai ales atunci când trebuie să dejucăm si 
să învingem înşelăciunile diavoleşti. 

Cercetătorii fenomenelor extraterestre au ajuns la concluzia că ele sunt 
identice cu fenomenele numite "demonice"; dar numai creştinul - si anume cel 
ortodox, care este instruit si luminat de 2000 de ani de experienţă patristică a 
luptei cu demonii - este capabil să înţeleagă semnificaţia adâncă a acestei 
concluzii. 



5. Semnificaţia fenomenelor OZN 

Care este deci semnificaţia fenomenelor extraterestre contemporane? De ce 
au apărut ele, din punctul de vedere al timpului istoric, tocmai acum? Care 
este mesajul lor? Ce viitor anunţă ele omenirii? 



în primul rând, fenomenele extraterestre nu constituie decât unul din 
multitudinea de evenimente "paranormale" care uluiesc omenirea la ora de 
fată. Cu doar câţiva ani în urmă, cei mai mulţi le-ar fi considerat "minuni" de 
domeniul fanteziei. Dr. Vallee, în cartea sa Colegiul invizibil se exprimă astfel: 
"Observăm în mediul nostru înconjurător evenimente neobişnuite si 
neaşteptate ce se numără cu miile". Ele produc "o mutaţie generală în 
structurile de credinţă religioasă ale oamenilor, în întreaga lor mentalitate 
privitoare la conceptul de invizibil". "Se întâmplă ceva ciudat cu conştiinţa 
oamenilor zilelor noastre"; "aceeaşi putere sau forţă care a marcat rasa 
umană în trecut se manifestă din nou asupra ei în prezent". 

în limbaj creştin, aceasta înseamnă că avem de-a face cu o nouă dezlănţuire 
demonică asupra omenirii. în viziunea apocaliptică creştină (a se vedea 
sfârşitul cărţii), se ştie de existenta unui timp (pe care tocmai îl trăim) în care 
puterea ce tine în frâu cele mai de pe urmă si cele mai sălbatice manifestări 
demonice pe pământ nu se va mai manifesta la un moment dat (II Tes. 2,7). 

Dispariţia modurilor de guvernare si a ordinii publice bazate pe concepţia 
crestin-ortodoxă , asupra lumii, întruchipată de persoana regelui, domnului 
crestin-ortodox sau împăratului, este deja de multă vreme un fapt istoric. 

Viziunea crestin-ortodoxă asupra lumii nu mai există ca un tot organic 
nealterat, căci Satan a fost "dezlegat din închisoarea lui" în care a fost ţinut 
închis prin harul Bisericii lui Hristos. El a ieşit acum, "să amăgească 
neamurile" (Apoc. 20, 7-8), spre a le pregăti pentru închinarea la Antihrist spre 



sfârşitul vremurilor. 

Poate că niciodată de la începuturile Creştinismului încoace puterile 
demonice nu s-au manifestat într-un număr atât de mare si atât de pe fată ca 
în zilele noastre. Teoria "vizitatorilor din spaţiul extraterestru" nu este decât 
unul din multele pretexte pe care le folosesc aceste puteri pentru a disemina 
si a acredita ideea existentei unor "fiinţe superioare" care îsi vor asuma 
responsabilitatea destinului omenirii. 

în al doilea rând, OZN-urile nu sunt altceva decât tehnici mediumistice de 
ultimă oră, prin care diavolul îsi câştigă aderenţi pentru sfera lui ocultă. Ele 
sunt un semn teribil al marii susceptibilităţi a omului contemporan la 
influentele demonice, asa cum nu s-a mai întâmplat niciodată în era creştină, 
în secolul trecut de exemplu, era de obicei necesară participarea la şedinţe de 
spiritism pentru a intra în contact cu demonii, pe când astăzi privirea cerului 
este suficientă în acest scop (este adevărat, de preferinţă noaptea). 

Omenirea a pierdut în prezent si ultima rămăşiţă a unei viziuni creştine asupra 
existentei, plasându-se acum în mod pasiv la dispoziţia multiplelor "puteri" 
coborâtoare din văzduh. Recentul film întâlnire de gradul III este o dezvăluire 
şocantă despre cât de superstiţios a putut deveni omul contemporan, omul 
asa-zis "eliberat" de sub imperiul credinţei creştine "obscurantiste"; acest om 
este gata într-o clipă să creadă, fără să pună nimic la îndoială, orice 
"experienţă" neobişnuită, indiferent unde l-ar duce ea, fără să-ti treacă prin 
cap măcar că are de-a face cu grosolane contrafaceri diavoleşti *. 

* Doua alte recent descoperite fenomene "paranormale" demonstrează cu 
câtă îndrăzneala demonii se folosesc de mijloace fizice (in particular, aparate 
tehnice moderne) pentru a intra în contact cu oamenii. (1) Un cercetător leton 
(acum urmat de alţii) a descoperit fenomenul vocilor misterioase care apar 
inexplicabil pe benzilor aparatelor de înregistrare, chiar si atunci când 
înregistrările se realizează în condiţii de laborator într-o atmosferă epurată de 
orice zgomot, efectul lor fiind foarte apropiat cu cel al şedinţelor de spiritism. 



Prezenta unui mediu sau a unui "psihic" în cameră favorizează acest fenomen 
(Konstantin Raudive, Breakthrough: An Amazing Experiment in Electronic 
Comunication with the Dead - Breşă către lumea nevăzută: O experienţă 
uluitoare de comunicare electronică cu morţii, Taplinger Publishing Co., New 
York, 1971). (2) Se presupune ca deseori, liniile telefonice au fost folosite de 

"extraterestri" cu voci metalice pentru a intra in contact cu "indivizii de 
legătură", cât si cu cercetători ai fenomenelor extraterestre. In ultimii ani însă 
s-au raportat si cazuri în care la telefon au fost auzite si voci ale persoanelor 
decedate. Nu se poate nega, după cum declară însuşi reporterul acestui 
fenomen, că "diavolii cei de demult se află acum din nou printre noi", într-o 
măsură nemaiîntâlnită în trecut (Keel, OZN-urile: Operaţiunea Calul Troian, p. 
308 

în al treilea rând, "mesajul" adus de OZN-uri este de natură să pregătească 
lumea pentru apariţia lui Antihrist; "mântuitorul" omenirii apostaziate soseşte 
pentru a stăpâni lumea. Poate că vor sosi chiar din văzduh, pentru a imita mai 
bine venirea Mântuitorului (Matei 24,30; Fapte 1,11). Sau poate că "vizitatorii 
extraterestri" vor ateriza în locuri publice pentru a declanşa o închinare 
"cosmică" în fata stăpânului lor. Sau poate că "focul pogorât din cer" (Apoc. 
13,13) nu va fi decât o parte a marelui spectacol demonic rezervat vremilor 
din urmă. Oricum, mesajul adresat omenirii zilelor noastre acesta este: 
"mântuirea asteptati-o nu de la Adevărul creştin aflat prin descoperire 
dumnezeiască si nu de la credinţa în Dumnezeu Cel nevăzut, ci de la 
vehiculele din spaţiu". 

Este unul din marile semne al vremilor de pe urmă acesta: ... si spaime si 
semne mari din cer vor fi (Luca 21,11). Nu mai departe decât acum o sută de 
ani, Episcopul Ignatie Briancianinov nota în cartea sa Despre semne si 
minuni: ** "...cu câtă aviditate caută creştinii noştri să vadă minuni, sau chiar 
să facă ei însisi minuni! Această căutare nu dă altceva la iveală decât 
înşelăciunea de sine, care se naşte din buna părere de sine si din slava 
deşartă, si care se sălăşluieşte în suflet punând stăpânire pe el". 



** On miracles and Signes, Yaroslavl, 1870, retipărită de Holy Trinity 
Monastery, Jordanville, N.Y. 1960 

"Adevăraţii făcători de minuni aproape că au dispărut, dar oamenii sunt mai 
setosi de minuni ca niciodată. Ne apropiem de timpurile când calea va fi larg 
deschisă pentru o mulţime de false minuni mari si grozave, care să ducă la 
pierzare nenorocita înţelepciune cea după trup, care se va lăsa atrasă si 
înşelată de ele". 

lată în această carte si câteva rânduri pentru cercetătorii fenomenului 
extraterestru: "Antihrist va face mai cu seamă minuni în văzduh, adică acolo 
unde îsi are satan împărăţia. Minunile vor izbi cel mai tare simţul văzului, pe 
care îl vor fermeca si înşela. Sfântul loan Teologul, văzând în duh semnele ce 
au să fie înaintea sfârşitului lumii, afirma că Antihrist va face semne mari încât 
si foc să pogoare din cer, pe pământ, înaintea oamenilor (Apoc. 13,13). 
Sfânta Scriptură indică această minune ca fiind cea mai mare dintre minunile 
lui Antihrist, iar locul apariţiei ei este văzduhul. Va fi un spectacol splendid si 
înfricoşător". 

Sfântul Simeon Noul Teolog spune si el: "cel care se nevoieste cu 
rugăciunea, să nu privească des în văzduh, căci într-acolo se află sălaşul 
duhurilor rele, care lucrează mari si felurite înşelăciuni" (Philokalia, "The 
Three Forms of Heedfulness" - "Cele trei feluri de pază"). 

"Oamenii nu vor înţelege că minunile lui Antihrist nu au în ele nici un fel de 
noţiune de bine sau scop raţional, nici un înţeles clar, că sunt străine de 
adevăr si pline de minciună, de toată sălbăticia si răutatea, că sunt 
scamatorie goală menită să uluiască si să lase cu gura căscată, mai ales 
pentru a-i da pradă uitării ca să-i poată înşela, seduce si fascina cu efecte 
spectaculoase, găunoase si prosteşti". 

"Toate înşelăciunile diavoleşti au în comun aceea că, dacă li se dă cea mai 
mică atenţie, ele devin periculoase; această mică atenţie, chiar dacă este 



lipsită de simpatie pentru ceea ce se vede, poate să ducă pe omul respectiv 
în ispită si poate să lase asupra lui o influentă rea". 

Mii de indivizi care au intrat "în legătură" cu OZN-uri sau care au fost pur si 
simplu martori oculari, au simţit pe pielea lor efectul acestui înfricoşător 
adevăr; iar dintre acei care s-au lăsat copleşiţi de acest fenomen, putini au 
scăpat. Chiar cercetătorii care nu-si afirmă nici o apartenenţă religioasă 
avertizează în termenii cei mai categorici opinia publică împotriva acestui 
pericol. 

John Keel, de exemplu, spune: "Să nu tratăm cu uşurinţă fenomenul 
extraterestru; a te juca cu el este ca si cum te-ai juca cu magia neagră. Acest 
fenomen îi seduce mai ales pe cei neurotici, pe creduli si pe imaturi. El poate 
duce la schizofrenie paranoică, la demonomanie si chiar la sinucidere - după 
cum s-a si întâmplat într-un număr de cazuri. Cea mai uşoară curiozitate la 
adresa fenomenelor extraterestre se poate transforma într-o obsesie 
distructivă. Din această cauză recomand energic părinţilor să le interzică 
aceste preocupări copiilor lor. Educatorii si alte categorii de adulţi să nu 
încurajeze astfel de interese la adolescenţi" (OZN - Operaţiunea Calul 
Troian). 

într-un alt loc, Episcopul Ignatie Briancianinov însemna groaznica viziune a 
unui modest fierar rus dintr-un sat de lângă Petersburg, care a avut loc în zorii 
epocii noastre marcate de necredinţă si de revoluţii (1817): "el văzu odată, în 
plină amiază, mulţime de diavoli în chip omenesc sezând pe crengile 
copacilor din pădure, îmbrăcaţi în haine ciudate, cu tichii ascuţite, care cântau 
acompaniaţi de instrumente parcă vrăjitoreşti, un cântec plin de groază: 
"Vremea noastră a sosit, facă-se voia noastră!"* 

* Sfântul Nil, Svytynya pod Spudom, Sergiev Posad, 191 1 

Noi trăim la capătul acestei perioade înspăimântătoare de triumf demonic în 
care "umanoizi" siniştri (noile întruchipări diavoleşti) se arată la mii de oameni 
si pun stăpânire, prin apariţiile lor absurde, pe sufletele acelora de care harul 



lui Dumnezeu s-a îndepărtat. Fenomenele extraterestre sunt pentru creştinii 
ortodocşi un semn că trebuie să calce cu mult mai multă hotărâre, trezvie si 
băgare de seamă pe calea mântuirii, cunoscând că putem fi ispitiţi si înşelaţi 
nu doar de religiile mincinoase, ci si de fenomene fizice care uluiesc privirea. 

în secolele de demult, creştinii erau mai circumspecţi cu privire la fenomenele 
noi si străine, cunoscând dinainte înşelăciunile diavolilor; dar în epoca 
noastră, a "luminilor", curiozitatea celor mai mulţi este aţâţată de ele, oamenii 
urmărindu-le chiar cu pasiune, pentru că ei cred că diavolul este un personaj 
imaginar, de basm. 

Cunoaşterea exactă a naturii fenomenului extraterestru poate să-i 
impulsioneze pe creştinii ortodocşi să trăiască o viată duhovnicească mai 
conştientă si mai conştientizată, care să le permită o viziune ortodoxă mai 
generalizată asupra lumii, astfel încât ei să nu cadă pradă cu atâta uşurinţă 
ideilor si modelor la ordinea zilei. 

Creştinul ortodox conştient trăieşte fără putinţă de tăgadă într-o lume căzută. 
Toată natura înconjurătoare este străină si înstrăinată de paradisul pe care el 
îl caută si pe care se luptă să-l obţină. El este parte a unei umanităţi în 
suferinţă, urmaşă a întâiului om, Adam, care, întreagă, are nevoie să fie 
mântuită prin răscumpărarea dăruită liber tuturor de Fiul lui Dumnezeu, prin 
Jertfa Sa mântuitoare de pe Cruce. 

Creştinul Ortodox ştie că pentru persoana umană nu există nici un fel de 
"evoluţie" spre forme "superioare", si el nici nu are motive să creadă că există 
"fiinţe evoluate" pe alte planete; el în schimb ştie că există într-adevăr în 
univers si alte "inteligente avansate" în afară de el. Acestea sunt de două 
feluri: îngeri si diavoli. Efortul său este acela de a fi în comuniune cu "îngerii", 
care îi slujesc lui Dumnezeu si de a refuza orice contact cu "duhurile rele" 
care L-au respins pe Dumnezeu (adică diavolii), iar acum se luptă, din invidie 
si răutate, să-l ducă si pe om la pierzare. 



El ştie că omul, din cauza iubirii de sine si a slăbiciunii sale, înclină cu 
uşurinţă spre greşeală, crezând în "basme", care promit contacte cu "stări de 
existentă superioare" si cu "fiinţe evoluate", fără efortul unei vieţuiri creştine - 
de fapt care promit tocmai această scutire sau eliberare de orice efort ascetic. 
Mai departe, el nu se va baza doar pe capacitatea sa de a dejuca 
înşelăciunile demonilor, ci se va tine strâns si cu hotărâre de rânduielile 
Sfintei Scripturi si ale Sfinţilor Părinţi, pe care i le pune la îndemână Biserica 
lui Hristos spre a-si salva viata. 

Un astfel de creştin ortodox are, aşadar, posibilitatea să reziste înşelăciunilor 
religiei viitorului, care nu este altceva decât religia lui Antihrist, în orice formă i 
s-ar prezenta ea. Restul omenirii, cu excepţia unei minuni dumnezeieşti, nu 
poate decât să fie pierdută. 



VII. "RENAŞTEREA HARISMATICA" UN SEMN AL VREMILOR 

"Costa Deir luă microfonul si ne povesti cum i se frânge inima când se 
gândeşte la Biserica Ortodoxă Greacă. El îi ceru părintelui episcopalian 
Driscoll să se roage ca să coboare Duhul Sfânt si în Biserica lor, asa cum 
coborâse în Biserica Catolică. în timp ce părintele Driscoll se ruga, Costa Deir 
plângea în microfon. După rugăciune urmă un lung mesaj în limbi si o 
interpretare la fel de lungă prin care eram înştiinţaţi că rugăciunile fuseseră 
auzite si că Duhul Sfânt va sufla cu putere si va trezi Biserica Ortodoxă 
Greacă... în acest răstimp era atâta plânset si strigare în jurul meu, încât am 
început să mă retrag, nemairezistând din punt de vedere nervos... Si totuşi m- 
am auzit spunând un lucru surprinzător: "într-o bună zi, când toată lumea va 
sti că Duhul mişcă Biserica Ortodoxă Greacă, să ţinem minte că ne-am aflat 
aici în momentul în care a început". * 

* Pat-King, in Logos Journal, sept. - oct. , 1971, p. 50. Acest '"jurnal 
harismatic internaţional" nu trebuie confundat cu revista Logos a părintelui E. 
Stephanou (N. ed.) 



Sase luni după evenimentul descris mai sus (care a avut loc la o întâlnre 
"harismatică" interconfesională la Seattle), comunitatea creştinilor ortodocşi 
începu într-adevăr să afle că "duhul harismatic" se mişcă în Biserica Ortodoxă 
Greacă. Părintele Stephanou în revista Logos consemnează acest eveniment, 
care începuse să se manifeste deja într-un număr de parohii greceşti si 
siriene din America si acum se împânzea peste tot, fiind activ promovat de 
Părintele Eusebius. 

După ce cititorul va parcurge descrierea acestui "duh" în paginile care 
urmează, descrierile aparţinând reprezentanţilor de frunte ai acestei mişcări, 
el va vedea cum a pătruns acesta în lumea ortodoxă tocmai prin propaganda 



acerbă a unor astfel de "creştini interconfesionalisti". 

O concluzie se desprinde cu siguranţă din relatarea de mai sus: 
spectaculoasa "renaştere harismatică" la care suntem în prezent martori nu 
este atât un fenomen incontestabil de hiper-emotionalism si revivalism 
protestant, cat. mai ales rezultatul lucrării unui "duh" care poate fi invocat si. 
care poate face "minuni". întrebarea la care ne vom strădui să răspundem în 
paginile ce urmează este următoarea: ce sau cine este acest duh? 

Noi suntem avertizaţi, în calitatea noastră de creştini ortodocşi, că nu numai 
Dumnezeu are puterea de a face minuni, ci si diavolul. Si el e capabil de 
"minuni" prin care de fapt imită virtual oricare dintre minunile autentice ale lui 
Dumnezeu. Ne vom strădui deci în paginile ce urmează să cercăm duhurile 
dacă sunt de la Dumnezeu (1 loan 4, 1). 

Vom începe cu o scurtă incursiune istorică, dat fiind că "renaşterea 
harismatică" a pătruns în lumea ortodoxă prin confesiunile protestantă si 
catolică, care la rândul lor au primit-o de la sectele penticostale. 

1 . Mişcarea penticostală în secolul XX 

Deşi are rădăcini încă în secolul trecut, Mişcarea Penticostală modernă 
datează exact din ajunul Anului Nou 1900, la ora 7 seara. De câtăva vreme, 
preotul metodist Charles Parham din Topeka, statul Kansas, necăjit de 
ineficienta vădită a misiunii sale, începuse să studieze intensiv Noul 
Testament împreună cu un grup de studenţi, cu scopul de a afla secretul 
puterii Apostolice. în final, studenţii au dedus că acest secret constă în 
"vorbirea în limbi", care, credeau ei, însoţeşte întotdeauna în Faptele 
Apostolilor primirea Duhului Sfânt. 

Plini de tensiune si entuziasm, Parham si discipolii săi au hotărât să se roage 
până când vor primi si ei "Botezul Duhului Sfânt", împreună cu vorbirea în 
limbi. Pe 31 decembrie 1900 ei s-au rugat de dimineaţa până seara fără nici 



un rezultat, până în momentul în care unei tinere i-a venit ideea că din tot 
efortul lor lipseşte un element: "punerea mâinilor". Parham puse mâinile pe 
capul fetei si îndată ea începu să vorbească "într-o limbă necunoscută". 

în următoarele trei zile avură loc multe asemenea "botezuri", inclusiv al lui 
Parham însuşi si al altor doisprezece pastori de diverse confesiuni, care toate 
au fost însoţite de vorbirea în limbi. în curând mişcarea ajunse până la Texas, 
iar apoi avu un succes deosebit într-o bisericuţă frecventată de negri, în Los 
Angeles. De atunci încoace ea s-a răspândit în întreaga lume si se mândreşte 
cu un număr de zece milioane de membri. . 

Timp de o jumătate de secol, "Mişcarea Penticostală" a rămas sectară, fiind 
primită pretutindeni cu ostilitate de către confesiunile tradiţionale. Totuşi 
vorbirea în limbi a început să se manifeste treptat în chiar sânul acestor 
confesiuni, la început discret, până când în 1960, un preot episcopalian de 
lângă Los Angeles, făcu o mare publicitate acestui fapt, declarând public că a 
primit "Botezul Duhului Sfânt" si că vorbeşte în limbi. După oarecare ostilităţi 
iniţiale, "renaşterea harismatică" câştigă aprobarea oficială sau neoficială a 
majorităţii confesiunilor si se împrăştie rapid atât în America, cât si în afara ei. 
Chiar odinioară rigida si exclusivista Biserică Catolică luă în serios mişcarea 
spre sfârşitul anilor 1960, purtându-i de atunci stindardul cu mult entuziasm, 
în America, episcopii romano-catolici aprobară această mişcare în 1969, iar 
cele câteva mii de catolici implicaţi atunci în ea, au sporit în doar o decadă la 
nenumărate sute de mii; ei se reunesc periodic în conferinţe "harismatice" 
locale si naţionale pe care le frecventează zeci de mii de oameni. 

Ţările romano-catolice europene au devenit si ele entuziast "harismatice", 
după cum o atestă conferinţa "harismatică" din vara anului 1978 din Irlanda, la 
care au participat mii de preoţi irlandezi. Nu mult înainte de moartea sa, Papa 
Paul al Vl-lea a declarat, la întâlnirea cu o delegaţie "harismatică", că si el 
este penticostal. 

Care să fie explicaţia unui succes atât de spectaculos al revirimentului 



"creştin" într-o lume occidentală care este vădit "post-crestină"? Fără îndoială 
că răspunsul poate fi dat dintr-o dublă perspectivă. Pe de o parte, este vorba 
de un teren psihic foarte receptiv a milioane de "creştini" care constată că 
propria lor religie este lipsită de viată, suprarationalizată si de ordin aproape 
exclusiv exterior, lipsindu-i seva si puterea de convingere. 

Pe de altă parte, avem fără îndoială de-a face cu un "duh" deosebit de 
puternic ce se ascunde în spatele acestei mişcări si care este capabil, dacă 
găseşte condiţii prielnice, să producă o multitudine foarte variată de fenomene 
"harismatice", inclusiv vindecări, vorbiri în limbi, tălmăciri, profeţii, la baza 
tuturor acestora aflându-se "botezul" cu, sau în, sau al, "Duhului Sfânt". Totuşi 
ce este acest "duh"? 

Este semnificativ faptul că cei care urmează "renaşterii harismatice" cu miile 
nici măcar nu-si pun această întrebare. Propria lor experienţă "baptismală" 
este atât de puternică pentru ei, precedată fiind de o atât de eficace pregătire 
psihologică sub forma unei rugăciuni si aşteptări concentrate, încât ei nu se 
mai îndoiesc nici o clipă că ceea ce coboară în final peste ei si în ei nu poate 
fi decât Duhul Sfânt si că fenomenele pe care le experimentează nu pot fi 
decât acelea descrise in Faptele Apostolilor. 

De asemenea, întreaga atmosferă psihologică a mişcării este deseori atât de 
unilaterală si de încărcată cu o stare apropiată de fanatism, încât a exprima 
orice îndoială la adresa ei este considerat ca o blasfemie la adresa Duhului 
Sfânt. Din sutele de cărţi apărute deja pe această temă, doar câteva 
manifestă indoieli uşoare cu privire la validitatea ei spirituală. 

Pentru a obţine o idee mai clară asupra caracteristicilor distinctive ale 
"renaşterii harismatice", vom examina câteva din mărturiile si practicile 
participanţilor la ea, punându-le întotdeauna fată în fată cu învăţătura Sfintei 
Ortodoxii. Cu puţine excepţii, aceste mărturii vor fi culese din cărţile si 
revistele care fac apologia mişcării, deci scrise de oameni favorabili ei, si 
care, evident, nu publică decât acele materiale care, cred ei, slujesc cauzei 



lor. 



în continuare, nu ne vom referi doar la puţine surse strict penticostale, 
preferând să ne ocupăm în special de mediile protestant, catolic si ortodox, si 
de marele succes pe care îl are '"renaşterea harismatică" în aceste medii. 

2. Spiritul "ecumenist" al "Renaşterii Harismatice" 

înainte de a începe să cităm din declaraţiile "harismatice", să atragem atenţia 
pentru început asupra unui aspect de bază al Mişcării Penticostale propriu- 
zise, care aproape întotdeauna este trecut sub tăcere de către autorii 
"harismatici". Si anume, că există un număr uluitor de secte penticostale, de o 
mare varietate, fiecare avându-si propriile accente doctrinare, si multe dintre 
ele nefiind în comuniune unele cu celelalte. Există "Adunările lui Dumnezeu", 
"Bisericile lui Dumnezeu", reuniuni "penticostale" si "ale sfinţeniei", grupuri 
"După Evanghelie" etc, multe dintre ele împărţite în subsecte mai mici. 

Deci este vădit lucru, că "duhul" care inspiră o asemenea anarhie nu poate fi 
în nici un caz unul al comuniunii si unităţii. El este în contrast diametral cu 
spiritul Bisericii Creştine Apostolice a primului veac, la care mişcarea susţine 
că vrea să se întoarcă. Totul, în cadrul noii "mişcări harismatice" ce a cuprins 
acum mai toate confesiunile, se discută mult despre "unitatea" pe care 
această nouă mişcare o inspiră. 

Dar despre ce fel de unitate este vorba? Cumva de adevărata unitate a 
Bisericii pe care Creştinismul Ortodox a păstrat-o neştirbită din secolul I si 
până în secolul al XX-lea? Sau de pseudo-unitatea Mişcării Ecumenice care 
neagă până si existenta Bisericii lui Hristos? 

Răspunsul la această întrebare îl anunţă clar cel care poate fi considerat 
"profetul" de frunte al penticostalismului secolului XX, anume David Du 
Plessis, care, în ultimii douăzeci de ani, a promovat activ veştile despre 
"Botezul Duhului Sfânt" printre confesiunile participante la Consiliul Mondial al 



Bisericilor. Si aceasta în urma îndemnului imperativ primit prin intermediul 
unei "voci", ce i-a fost adresat în anul 1951. Mişcarea Penticostală din cadrul 
diferitelor biserici devine din ce în ce mai puternică si mai dinamică. Dar cel 
mai remarcabil este faptul că această renaştere se regăseşte mai ales în 
cadrul asa-ziselor societăţi liberale, mult mai puţin în sentimentul evanghelic 
si chiar deloc în cel fundamentalist al Bisericii Protestante. 

Ultimele menţionate se constituie acum în opoziţia cea mai vehementă fată de 
această glorioasă "renaştere", căci trebuie să ştim că Mişcarea Penticostală si 
mişcările moderniste ale Consiliului Mondial (al Bisericilor, n.- tr.) sunt acelea 
în care se manifestă cel mai cu putere duhul" (Du Plessis, p. 28). 

Aceeaşi este situaţia si în cazul Bisericii Romano Catolice: "reînnoirea 
harismatică" apare tocmai în cercurile "liberale", cu rezultate imediate în 
avântul ecumenismului pe care îl îmbrăţişează această Biserică si cu tot soiul 
de experimente în cadrul serviciului liturgic (cum ar fi acompaniamentele la 
chitară etc.) Catolicii mai tradiţionalişti sunt tot atât de ostili acestui curent ca 
si Protestanţii radicali. 

Că orientarea "renaşterii harismatice" este puternic ecumenistă e dincolo de 
orice îndoială, lată ce scrie Clarence Finsaas, pastor luteran "harismatic": "Pe 
mulţi îi surprinde faptul că Duhul Sfânt se poate manifesta în cadrul oricărei 
confesiuni creştine istorice... fie ea calvină sau arminiană* puţin importă; 
esenţial este că Dumnezeu este mai presus decât credinţele noastre si că nici 
una dintre confesiuni nu deţine monopolul asupra Lui" (Christenson, p. 99). 
lată ce declară si un pastor episcopalian despre "renaşterea harismatică": "... 
din punct de vedere ecumenic ea este un mare succes, deoarece se 
realizează o remarcabilă unire a creştinilor de diferite confesiuni, si aceasta 
mai ales la nivelul parohiilor" (Harper, p. 17). 

* se referă la doctrina lui Arminius, care susţine posibilitatea mântuirii tuturor, 
opusă celei calviniste a predestinării (n. tr.) 



Periodicul "harismatic" californian Inter-Church Renewal (Reînnoirea 
interconfesională) este plin de astfel de declaraţii de "unire": "întunericul 
vremilor apuse s-a risipit, iar astăzi călugărita romano-catolică si un protestant 
se pot iubi reciproc cu o iubire nouă si ciudată", care dovedeşte că "vechile 
bariere confesionale se prăbuşesc. Superficialele diferente doctrinare sunt 
date la o parte, astfel încât toţi credincioşii să se poată uni în Duhul Sfânt". 

Preotul ortodox Eusebius Stephanou crede că "această revărsare a Duhului 
Sfânt trece dincolo de graniţele confesionale... Duhul lui Dumnezeu lucrează 
... atât în interiorul cât si, în exteriorul Bisericii Ortodoxe" (Logos, ian. 1972, p. 
12). 

în acest punct, creştinul ortodox vigilent, care nu uită nici o clipă că trebuie să 
"cerce duhurile", se va găsi pe un teren familiar, presărat cu clişeele 
ecumeniste obişnuite. Mai ales să remarcăm această "revărsare a Duhului 
Sfânt", care apare în exteriorul Bisericii Ortodoxe, exact ca Mişcarea 
Ecumenică însăşi; cei care o adoptă nu fac altceva decât să urmeze unei 
mode care a ajuns la maturitate în exteriorul Bisericii lui Hristos. 

Deci ce pot să-i înveţe cei care se află în afara Bisericii lui Hristos pe creştinii 
ortodocşi? Nu putem să negăm că, uneori, spre ruşinea noastră, catolicii si 
protestanţii sunt mai zeloşi în participarea la biserică, la activităţile misionare, 
la rugăciunea împreună, la citirea din Sfânta Scriptură etc. Chiar din interiorul 
credinţei lor greşite, catolicii, protestanţii si sectanţii îi fac de ruşine pe 
ortodocşi prin aceea că se străduiesc mai mult să se facă plăcuţi lui 
Dumnezeu decât mulţi dintre ortodocşi, în condiţiile în care cei din urmă sunt 
singurii care au păstrat plinătatea creştinismului apostolic. 

Deci, ortodocşii ar face bine să ia exemplu de la celelalte denominatiuni si să 
reînvieze bogăţiile spirituale ale propriei lor Biserici, pe care încă nu reuşesc 
să o scoată din lenea duhovnicească si din obiceiurile cele rele. Cele spuse 
acum se referă la partea omenească a credinţei, la eforturile umane care se 
cheltuiesc în activităţile religioase, fie ea credinţa cuiva justă sau nu. 



"Mişcarea harismatică" însă pretinde că se află în contact cu Dumnezeu si că 
a găsit mijloacele primirii Duhului Sfânt, adică ale revărsării harului lui 
Dumnezeu. Si totuşi Biserica, si nimic altceva (sau altcineva), este aceea pe 
care Mântuitorul nostru lisus Hristos, a hotărât-o ca mijloc de dăruire a harului 
către oameni. Să credem prin urmare că Biserica este actualmente înlocuită 
de vreo "nouă revelaţie" capabilă să transmită harul din afara Bisericii, prin 
vreun grup de oameni, care, probabil, cred în Hristos, dar care nu au nici o 
idee sau experienţă personală a Sfintelor Taine instituite de El si nici o 
legătură de continuitate cu Sfinţii Apostoli si urmaşii lor, pe care El i-a ales 
pentru a săvârşi aceste Taine? Hotărât că nu. Este la fel de sigur astăzi, ca si 
în primul secol creştin, că darurile Duhului Sfânt nu se descoperă în cei ce se 
află în afara Bisericii. 

Marele Părinte bisericesc din secolul XIX, Episcopul Teofan Zăvorâtul si toţi 
Sfinţii Părinţi, spun clar că darurile Duhului Sfânt sunt transmise "tocmai prin 
Taina Mirungerii, care a fost introdusă de Sfinţii Apostoli în locul punerii 
mâinilor". Din Faptele Apostolilor învăţăm că la început Taina Mirungerii se 
săvârşea prin punerea mâinilor. "Noi toţi cei care am fost botezaţi si mirunsi 
avem darul Sfântului Duh .... chiar dacă El nu este activ în toţi. Biserica 
Ortodoxă are însă la îndemână mijloacele de activare a acestui dar, si în 
afara lor nu mai există nici o altă cale... Fără Taina Mirungerii, asa cum a fost 
înainte de ea punerea mâinilor de către Sfinţii Apostoli, Sfântul Duh nu se 
pogoară si nu se va pogorî niciodată, peste nimeni!".* 

* Episcopul Teofan Zăvorâtul, Ce este viata duhovniceasca, N. Y., Jordanville, 
1962, pp. 247-8, în ruseşte N. ed.). Părintele Eusebius Stephanou (Logos, 
ian., 1972, p. 13) încearcă să justifice "receptarea Duhului Sfânt" si in afara 
Bisericii citând exemplul casei lui Cornelie Sutasul (Fapte, 10) care a primit 
Duhul Sfânt înainte de a se boteza. Dar diferenţa dintre cele două cazuri este 
crucială: primirea Duhului Sfânt de către Cornelie si casa sa a fost un semn 
că ei trebuie să se unească cu Biserica prin Sfântul Botez, în timp ce 



contemporanii noştri penticostali se întăresc, prin propria lor experienţă, în 
înşelăciunea ca nu există o unică si mântuitoare Biserică a lui Hristos. 

într-un cuvânt, când vorbim de "renaşterea harismatică", vorbim de fapt de un 
nivel nou si mai adâncit, "spiritual", al ecumenismului. Adică fiecare creştin 
"se reînnoieşte" în propria sa tradiţie, dar în acelaşi timp se uneşte în mod 
obscur (doar este "aceeaşi experienţă", nu-i asa?) cu alţi "creştini" la fel de 
"reînnoiţi" în propriile lor tradiţii, care toate conţin diferite grade de erezie si 
abateri! 

Acest relativism mai conduce si la o deschidere completă fată de practici 
religioase fără precedent. 

Toate acestea ajung la punctul culminant în viziunea supraecumenistă a unui 
"profet" penticostal de frunte, care declară că mulţi penticostali "au început să 
aibă vie în fata ochilor posibilitatea ca această mişcare să devină însăşi 
Biserica lui Hristos la sfârşitul veacurilor..." 

Să ne îndreptăm acum privirea dincolo de teoriile ecumeniste si de practicile 
penticostalismului pentru a vedea ce anume inspiră cu adevărat si dă putere 
"renaşterii harismatice". Este vorba de experienţa reală a puterii "duhului". 

3. "Vorbirea în limbi" 

Dacă studiem cu atenţie toate afirmaţiile "mişcării harismatice", descoperim 
că această mişcare seamănă foarte bine cu multe mişcări sectare din trecut, 
prin aceea că se bazează, mai ales, sau chiar exclusiv pe exagerarea 
oarecum bizară a unei singure laturi doctrinare sau a unei singure practici 
religioase. De data aceasta se exagerează un aspect specific, aspect pe care 
sectanţii timpurilor trecute nu l-au considerat asa de esenţial. Este vorba de 
vorbirea în limbi. 

Potrivit constituţiei diferitelor secte penticostale, "botezul cu Duhul Sfânt al 
credincioşilor este dovedit cu semnul imediat, concret si vizibil al vorbirii în 



alte limbi" (Sherill, p. 79). Si nu numai că acesta este primul semn al 
convertirii la o sectă sau orientare penticostală: potrivit celor mai autorizate 
surse penticostale, această practică trebuie neapărat menţinută, altfel "duhul" 
se poate pierde. Căci spune David Du Plessis: "Practica rugăciunii în limbi 
trebuie continuată si sporită în viata particulară a celor care sunt botezaţi în 
Duhul; fără ea celelalte manifestări ale Duhului, fie nu mai apar, fie încetează 
cu desăvârşire" (Du Plessis, p. 89). 

Ca si un oarecare protestant, mulţi mărturisesc că limbile "au devenit acum un 
ingredient esenţial al vieţii mele de rugăciune" (Lillie,p. 50). O carte pe 
această temă de provenintă romano-catolică afirmă mai cu precauţie că, 
dintre "darurile Sfântului Duh", limbile "sunt adesea dar nu întotdeauna 
primele care se dobândesc. Pentru mulţi ele devin astfel un prag dincolo de 
care se obţin darurile si roadele Duhului Sfânt" (Ranaghan, p. 19). 

lată exagerarea despre care vorbeam la început, exagerare care lipseşte din 
Noul Testament, unde importanta vorbirii în limbi este minoră, ea fiind un 
semn al pogorârii Sfântului Duh la ziua Cincizecimii (Fapte, 2) si încă cu alte 
două ocazii (Fapte 10 si 19). După primul sau cel mult al doilea secol de la 
Hristos, nici un text ortodox nu mai înregistrează vorbirea în limbi, ea 
nemaifiind pomenită nici de marii Părinţi din pustia egipteană, care erau atât 
de covârşiţi de darurile Duhului Sfânt, încât deveniseră făcători de minuni 
până la a învia si morţii. 

Atitudinea ortodoxă cu privire la adevărata vorbire în limbi poate fi rezumată 
prin cuvintele Fericitului Augustin (Omilii la loan 6,10): "în timpurile de la 
început, Duhul Sfânt se revărsa peste cei ce credeau, iar ei vorbeau în limbi 
pe care, nu le învăţaseră, căci Duhul le dădea lor să grăiască. Acestea erau 
semne adaptate la acele vremi. Căci cu dreptate trebuia să fie acest semn al 
Duhului Sfânt pentru toate limbile, pentru a se arăta Evanghelia lui Hristos la 
toate neamurile si în toate limbile de pe fata pământului. Acea vorbire în limbi 
a fost un semn al lui Dumnezeu, care mai apoi însă a trecut". 



Si parcă adresându-se penticostalilor din ziua de astăzi, care adaugă acestui 
semn suprema importantă, Fericitul Augustin zice: "Să ne aşteptăm atunci ca 
cei peste care îsi pun mâinile preoţii Bisericii să înceapă a vorbi în limbi? Sau 
vă aşteptaţi cumva ca aceşti copii peste care tocmai ne-am pus mâinile să 
înceapă a vorbi în limbi? Iar dacă ei nu au vorbit în limbi, veţi avea oare inimi 
atât de învârtoşate si perverse încât să credeţi că nu ati primit Duhul Sfânt?" 

Penticostalii zilelor noastre îsi justifică vorbirea în limbi, bazându-se mai ales 
pe întâia Epistolă a Sfântul Apostol Pavel către Corinteni, cap. 12-14. Dar 
Sfântul Pavel a scris acel pasaj tocmai pentru că "limbile" deveniseră pricină 
de dezordine în Biserica din Corint. Si chiar dacă nu interzice practica lor, el 
cu siguranţă le micşorează importanta. Deci acest pasaj ar trebui să 
descurajeze, nicicum să încurajeze revigorarea contemporană a "limbilor", 
mai ales atunci când se descoperă (după cum recunosc însisi penticostalii) că 
mai există si alte căi de dobândire a vorbirii în limbi în afară de Duhul Sfânt! 

în calitatea noastră de creştini ortodocşi, noi ştim cu siguranţă că vorbirea în 
limbi, ca dar autentic al Duhului Sfânt, nu poate să se manifeste la cei care 
sunt în afara Bisericii lui Hristos. Si cum "alte surse" ale acestei "vorbiri în 
limbi" există, să încercăm să vedem care sunt ele, luându-ne după 
caracteristicile pe care le îmbracă acest fenomen contemporan. 

Căci dacă am devenit mai vigilenţi constatând importanta exagerată pe care 
penticostalii contemporani o acordă "limbilor", trebuie neapărat să ne 
intereseze examinarea circumstanţelor prin care apar ele. 

Departe de a fi dăruite liber si spontan, fără amestecul omului - asa cum s-ar 
cuveni unor adevărate daruri ale lui Dumnezeu -, vorbirea în limbi poate fi 
provocată, având prin urmare un caracter previzibil, de o anumită tehnică a 
"rugăciunii" concentrate în grup, însoţită de cântări protestante, care creează 
o atmosferă psihică foarte sugestivă ("Vine! El vine! "), care culminează cu o 
"punere a mâinilor", si care alteori nu constă decât din purul efort fizic de a 
repeta la nesfârşit anumite cuvinte (Koch, p. 24), sau chiar sunete 



dezarticulate. 

O persoană a recunoscut că, asemenea multor altora, după ce a vorbit în 
limbi, "rosteam adesea silabe fără sens în efortul de a-mi provoca fluxul 
rugăciunii în limbi" (Sherill, p. 127); eforturi care, departe de a fi descurajate, 
sunt recomandate cu zel de către penticostali. "A scoate sunete pe gură nu 
înseamnă, desigur, "a vorbi în limbi", dar acest gest poate constitui un act 
onest de credinţă, pe care Duhul Sfânt îl va onora dăruindu-i acelei persoane 
puterea de a vorbi într-o altă limbă" (Harper, p. 11). 

Un alt pastor protestant spune: "Se pare că greutatea iniţială de a vorbi în 
limbi nu este altceva decât conştiinţa că tu eşti acela care trebuie "să 
vorbească" în continuare, cu orice preţ... Primele silabe si cuvinte pot să-ti 
sune ciudat la ureche. Ele pot fi rostite cu greutate sau pot fi chiar 
nearticulate. E posibil să crezi chiar că le inventezi. Dar în măsura în care 
vorbeşti fără oprire si cu credinţă... Duhul va alcătui pentru tine o limbă de 
rugăciune si de laudă (Christenson, p. 130). 

Un "teolog" iezuit ne povesteşte cum a pus el în practică aceste sfaturi: "După 
micul dejun am simţit că ceva mă trage aproape irezistibil către capela unde 
m-am aşezat să mă rog. Luându-mă după descrierea lui Jim, despre cum a 
primit el darul limbilor, am început să rostesc încet, numai pentru mine: "La, 
la, la, la". Spre marea mea uluire a urmat o mişcare rapidă a limbii si buzelor 
însoţită de un sentiment extraordinar de devoţiune interioară" (Gelpi, p. 1). 

Care creştin ortodox cu mintea trează ar putea să confunde aceste 
periculoase jocuri psihice cu darurile Sfântului Duh?! Căci lipseşte cu 
desăvârşire din această practică orice urmă de creştinism, orice urmă de 
duhovnicie. Ne aflăm mai curând în zona mecanismelor psihice care pot fi 
declanşate cu ajutorul unor tehnici psihofizice foarte precise, între care 
"vorbirea în limbi" pare să tină poziţia cheie de "buton", oarecum, care 
deschide usa spre această zonă. 



Oricum ar fi, sfera experienţelor cu pricina nu are nici un fel de asemănare cu 
darul duhovnicesc al vorbirii în limbi, asa cum este el descris în Noul 
Testament, el apropiindu-se mult mai mult de "vorbirea în limbi" de tip 
samanist, practicată în religiile primitive, în care şamanul sau vraciul-vrăjitor 
dispune de o anumită tehnică pentru a intra în transă si de a transmite astfel 
mesajul unui oarecare "dumnezeu" către om (sau invers), într-o limbă pe care 
nu a învătat-o. (Vezi Burdick, pp. 66-67). 

în paginile care urmează vom întâlni experienţe "harismatice" atât de sinistre, 
încât comparaţia cu şamanismul nu va mai părea poate atât de exagerată, 
mai ales dacă ţinem cont de faptul că şamanismul primitiv nu este decât 
expresia particulară a unui fenomen "religios" care, departe de a fi străin 
Occidentului contemporan, joacă, dimpotrivă, un rol major în vieţile multora 
dintre "creştinii" zilelor noastre: este vorba despre mediumism. 

4. Mediumismul "creştin" 

Un studiu foarte atent si obiectiv asupra fenomenului "vorbirii în limbi" l-a 
realizat pastorul luteran german Dr. Kurt Koch (The Strife of Tongues - 
Gâlceava Limbilor). După ce a examinat sute de cazuri de manifestare a 
acestui "dar", el a ajuns la concluzia, bazată pe argumente scripturistice, că 
doar patru din aceste cazuri ar putea fi cele descrise în Faptele Apostolilor, 
dar că nici măcar de acestea patru nu putea fi sigur. 

Desigur, în lumina tradiţiei patristice a Bisericii lui Hristos dintotdeauna, 
creştinul ortodox nu ar avea astfel de dubii. Cu posibila excepţie a celor patru 
cazuri, însă, Dr. Koch a identificat un număr de cazuri neîndoielnice de 
posesiune demonică, "vorbirea în limbi" fiind de fapt "un dar" întâlnit în mod 
obişnuit la demonizati. Dar cheia întregii mişcări o găsim în concluziile finale 
ale Dr. Koch. 

El arată că mişcarea "limbilor" nu e nicidecum o "renaştere", căci lipseşte cu 
desăvârşire din ea orice conştiinţă a păcătoşeniei personale si orice urmă de 



pocăinţă. Ceea ce constatăm, în schimb, este o subliniată preocupare de a 
câştiga puteri si experienţe noi. Deci fenomenul limbilor nu este cel descris în 
Fapte si nici nu poate fi asimilat (în cele mai multe din cazuri) cu o posedare 
demonică propriu-zisă; el este mai curând "... si probabil în 95% din cazuri, un 
fenomen mediumistic, de natură spiritistă" (Koch, p. 35). 

Dar ce este un "medium"? Medium-ul este persoana dotată cu o anumită 
sensibilitate psihică ce îi permite să se transforme într-un fel de vehicul sau 
mijloc de manifestare a unor forte sau fiinţe invizibile, caz în care, după 
mărturia Stareţului Ambrozie de la Optina* avem de-a face cu duhuri rele si 
nicidecum cu "sufletele morţilor", asa cum cred spiritistii. Darurile 
mediumistice apar aproape în toate religiile necrestine: clarviziunea, hipnoza, 
vindecările "miraculoase", apariţia si dispariţia obiectelor sau deplasarea lor 
dintr-un loc în altul etc. 

* V. P. Bykov, Tikhie Priyuty, Moscova, 1913, pp. 168-170 N. ed. 

Se ştie că asemenea daruri au si Sfinţii Bisericii Ortodoxe, dar diferenţa între 
ei si spiritisti este imensă. în timp ce darul creştin al vindecărilor, de exemplu, 
este oferit de Dumnezeu ca răspuns direct la rugăciunea fierbinte, mai ales a 
unui om plăcut lui Dumnezeu, a unui drept sau a unui sfânt (lacob 5,16), si, 
de asemenea la contactul cu obiecte sfinţite, prin darul lui Dumnezeu 
(aghiazma, icoane, sfinte moaşte etc, vezi Fapte 19, 12; II Regi 13, 21), 
vindecările mediumistice, ca toate fenomenele ce tin de ocult, sunt obţinute cu 
ajutorul unor tehnici foarte precise si în anumite condiţii psihice, care se pot 
cultiva si folosi prin exerciţiu, neavând nici o legătură cu sfinţenia sau 
intervenţia lui Dumnezeu. 

Capacitatea mediumistică este, fie o moştenire genetică, fie se obţine prin 
transfer, la contactul cu persoana care o posedă, fie pur si simplu prin lectura 
cărţilor oculte.** 



** Vezi Kurt Koch, Occult Bondage and Deliverance, - Relaţia de legătură si 
de transfer în ocultism - Kregel Publications, Grand Rapids, Mich. , 1970, pp. 
168- 170 

Foarte mulţi sunt mediumii care declară că puterile lor nu sunt câtuşi de puţin 
supranaturale, ci că ele izvorăsc din nişte potente naturale ale omului, despre 
care însă se cunoaşte foarte puţin. într-o oarecare măsură lucrul este fără 
îndoială adevărat. Dar tot atât de adevărat este faptul că zona din care provin 
aceste puteri este tocmai zona spiritelor căzute, care folosesc prilejul oferit de 
oamenii ce intră singuri si de bunăvoie în ea, pentru a-i atrage mai strâns în 
plasele lor, nezgârcindu-se în acest scop cu dăruirea de puteri miraculoase si 
vedenii, ţinta finală fiind distrugerea irevocabilă a acestor nefericite suflete. 
Dar oricare ar fi explicaţiile diferitelor fenomene mediumistice, Dumnezeu a 
interzis răspicat omenirii, cum citim în Sfânta Scriptură, orice contact cu zona 
ocultă: Să nu se găsească la tine de aceia care trec pe fiul sau fiica lor prin 
foc, nici prezicător, sau ghicitor, sau vrăjitor, sau fermecător. Nici descântător, 
nici chemător-de duhuri, nici mag, nici de cei ce grăiesc cu morţii. Căci 
urâciune este înaintea Domnului tot cel ce face acestea, si pentru această 
urâciune îi izgoneşte Domnul Dumnezeul de la fata Sa. (Deut. 18,10- 12; vezi 
si Lev. 20,6). 

în practică, dorinţa de a dobândi puteri sau experienţe mediumistice este 
incompatibilă cu orientarea creştină fundamentală în direcţia mântuirii 
sufletului. Aceasta nu înseamnă că nu există "creştini" implicaţi în fenomene 
mediumistice, deseori în mod inconştient, după cum vom vedea în cele ce 
urmează. Dar aceşti creştini nu sunt creştini adevăraţi, creştinismul lor este 
unul "de tip nou", adică un "nu creştinism" de felul celui propovăduit de 
Nicolae Berdiaev, care va fi discutat si el în cele ce urmează. 

Dr. Koch, chiar de pe poziţiile sale protestante, are dreptate când spune: 
"Viata religioasă a persoanei nu este nicidecum afectată de ocultism sau de 
spiritism. Căci spiritismul este, într-o măsură foarte largă, o mişcare 
"religioasă". Diavolul nu ne ia religiozitatea... Este însă o mare diferenţă între 



a fi religios i a te naşte din nou din Duhul iui Dumnezeu. Si este trist să 
constatăm că cei mai mulţi dintre creştini de astăzi, indiferent de 
denominatiune, sunt mai curând oameni "religioşi", decât creştini adevăraţi".* 

* Kurt Koch, Between Christ and Satan - între Hristos si Satan - Kregefi 
Publications, 1962, p. 124. împreună cu Occult Bondage, această carte a Dr. 
Koch confirma in mod remarcabil, pe baza unui material faptic înregistrat în 
acest secol, aproape toate manifestările mediumistice, magice, vrăjitoreşti 
etc, pe care le găsim si în Sfânta Scriptură si in Vieţile Sfinţilor Bisericii 
Ortodoxe; sursa tuturor acestor manifestări este desigur diavolul. Cititorul 
ortodox ar avea de corectat doar puţine dintre interpretările Dr. Koch (N. ed.) 

Forma cea mai cunoscută de mediumism printre contemporanii noştri din Vest 
este şedinţa de spiritism. în cadrul ei se stabilesc contacte cu anumite forte 
care produc efecte observabile, cum ar fi ciocănituri, voci, forme diverse de 
comunicare, precum scrierea automată, vorbirea în limbi necunoscute, 
mişcarea obiectelor, apariţii de mâini si chipuri "umane" care pot fi uneori 
fotografiate. Aceste efecte se obţin cu ajutorul unor tehnici si atitudini 
prestabilite ale celor prezenţi, referitor la care vom cita mai jos dintr-un 
manual de referinţă în domeniu.** 

** Simon A. Blackmore, S. J., Spiritism: Facts and Frauds - Spiritismul: Fals si 
Realitate -, Benziger Bros., New York, 1924, Cap. IV, "Mediumii" pp. 89-105 
passim (N. ed.) 

1. Pasivitatea: "Activitatea unui spirit este direct proporţională cu gradul de 
pasivitate sau "sumisiune" pe care le găseşte la persoana sensibilă, sau 
medium". "Calitatea de medium ... se poate obţine, prin exerciţiu susţinut, de 
către oricine se abandonează conştient si deliberat, cu trupul si voinţa, cu 
facultăţile psihice si intelectuale controlului unui duh satanic, care îl 
invadează". 

2. Solidaritatea de credinţă: Toţi cei de fată trebuie să aibă "o atitudine mintală 
de simpatie fată de medium"; fenomenul spiritist este "facilitat de o anumită 



simpatie ce rezultă din armonia de idei, de vederi si sentimente ce există între 
experimentatori si medium. Când această atitudine de simpatie si armonie 
lipseşte, sau când mediumul nu-i abandonează total voinţa, atunci şedinţa de 
spiritism a "cercului" respectiv eşuează". De asemenea, "numărul 
experimentatorilor care participă la o astfel de şedinţă este de mare 
importantă. Dacă el este prea mare, el poate dăuna armoniei atât de 
necesare succesului". 

3. Toţi cei prezenţi "se prind cu mâinile pentru a forma asa numitul cerc 
magnetic. Prin intermediul acestui circuit închis, fiecare membru contribuie cu 
o anumită cantitate de energie, care se comunică colectiv mediumului". Totuşi 
"cercul magnetic" nu este necesar decât pentru mediumii mai slab dotaţi. 
Madame Blavatsky, fondatoarea "teozofiei" moderne, ea însăşi un medium, 
dispretui mai târziu această tehnică rudimentară de spiritism, când avu ocazia 
să întâlnească mediumii cu mult mai puternici din Orient, categorie căreia îi 
aparţine si fachirul descris în cap. III. 

4. "Atât de necesara atmosferă spiritistă se creează prin mijloace artificiale, 
cum ar fi. cântări, muzica în surdină, si chiar rugăciuni". Evident, toată 
această tehnică nu face decât să sublinieze caracterul destul de rudimentar al 
unei astfel de şedinţe, care de altfel rareori dă rezultate spectaculoase. 

Există forme mult mai subtile, dintre care unele îsi spun chiar "creştine". Este 
suficient să luăm exemplul tehnicilor de "vindecare prin credinţă" ale lui Oral 
Roberts (care înainte de a fi intrat în Biserica Metodistă a fost pastor al sectei 
"Sfinţeniei Penticostale"), care vindecă în mod "miraculos" prin intermediul 
unui "cerc magnetic" compus din persoane ce se află în comuniune de 
sentimente, pasivitate si armonie de "credinţă" si care împreună îsi pun 
mâinile pe televizor în timp ce Oral Roberts levitează; te poţi vindeca chiar 
bând pur si simplu un pahar cu apă care a stat pe televizor si deci a absorbit 
fluxul energiilor satanice mediumistice astfel create. Dar asemenea vindecări, 
ca si cele produse în spiritism si magie au în timp consecinţe dure: boli 
psihice, dementă. * 



* Despre Oral Roberts vezi Kurt Koch, Occult Bondage pp. 52- 5 (N. ed.) 

Una din caracteristicile fundamentale ale acţiunilor demonice este aceea că 
ele imită constant lucrarea lui Dumnezeu. Asa se face că cei cu daruri 
mediumistice sunt convinşi că rămân buni creştini si că darurile lor provin de 
la Duhul Sfânt, lată punctul în care asemănarea dintre aceste practici 
mediumistice si cele ce se manifestă în "renaşterea harismatică" devine 
izbitoare, lată ce ne permite să tragem concluzia că aceasta din urmă este, în 
esenţa ei, o formă de mediumism. 

Intr-adevăr, ceea ce frapează în compararea celor două fenomene, este că 
cerinţele de bază ale unei şedinţe de spiritism se regăsesc toate în cadrul 
adunărilor de rugăciune "harismatică", câtă vreme nici una dintre ele nu se 
află în aceeaşi formă sau în acelaşi grad de intensitate în cultul public al 
Bisericii Ortodoxe. 

1. "Pasivitatea" şedinţelor de spiritism corespunde stării care, în limbaj 
"harismatic", se numeşte un fel de abandon, care înseamnă în mare măsură 
disponibilizarea întregului nostru subconştient... Tot ceea ce putem face este 
să ne abandonăm în întregime: cu trup, minte, si chiar cu limba, astfel încât 
Duhul lui Dumnezeu să aibă posesiune deplină asupra noastră... De abia 
atunci suntem cu adevărat pregătiţi: când barierele voinţei si conştientului au 
fost îndepărtate si Dumnezeu se mişcă cu putere prin întreaga noastră fiinţă" 
(Williams, pp. 62-63). 

Această atitudine "spirituală" este o lucrare cu totul satanică si nu are nimic 
de-a face cu Creştinismul. Ea este mai curând caracteristică Zen-Budismului, 
"misticismului" extrem-oriental, hipnozei, si spiritismului. Această pasivitate 
exagerată este cu totul străină de spiritualitatea ortodoxă, fiind în schimb 
extrem de propice si constituind chiar o invitaţie pentru acţiunile demonice. Un 
observator devotat al întrunirilor penticostale notează că, în timpul 
desfăşurării lor, cei care interpretează sau vorbesc în limbi "par că intră 
literalmente în transă" (Sherill, p. 87). în unele comunităţi "harismatice" 



această pasivitate este atât de pronunţată, încât elementele de organizare, 
cum ar fi ordinea de desfăşurare a slujbelor, sunt complet abolite, fiecare 
făcând absolut ceea ce îi dictează "spiritul". 

2. Hotărât că este vorba de o "solidaritate de credinţă" - nu doar simpla 
comuniune a credinţei creştine si nădejdea mântuirii, ci mai ales o unanimitate 
în dorinţa de a vedea că se produce fenomenul harismatic. Aceasta este 
esenţa tuturor adunărilor de rugăciune "harismatică". Această solidaritate este 
încă si mai intensă atunci când are loc un "botez în Duhul Sfânt", ce se 
încheie de obicei într-o cameră separată si în prezenta unui număr restrâns 
de persoane, iniţiate deja în această "taină". Este suficient ca o singură 
persoană să aibă gânduri negative cu privire la ceea ce se întâmplă, pentru 
ca "botezul" să nu mai aibă loc - în exact acelaşi mod în care rugăciunile 
preotului ortodox descrise mai sus au fost suficiente pentru a risipi vrăjitoria 
fachirului din Ceylon. 

3. "Circuitul magnetic" spiritist este echivalentul "punerii mâinilor" de la 
întrunirile penticostale, care este întotdeauna executată de cei care la rândul 
lor au trecut ei însisi prin experienţa "botezului" vorbirii în limbi si care 
servesc, după mărturia chiar a penticostalilor, drept "canale ale Duhului Sfânt" 
(Williams, p. 64); "canale" sunt numiţi si mediumii din şedinţele de spiritism. 

4. Atmosfera "harismatică", ca si cea spiritistă, se induce cu ajutorul intonării 
anumitor imnuri si rugăciuni cu rol de sugestionare, de asemenea prin bătăi 
din palme; toate acestea duc la "un efect de intensă excitare psihică" (Sherill, 
p. 23). 

S-ar putea obiecta că toate aceste asemănări dintre fenomenele mediumistice 
si cele penticostale nu sunt decât simple coincidente; dar, pentru a ne lămuri, 
nu ne rămâne decât să vedem care este natura "spiritului" ce se comunică 
prin "canalele" penticostale. Natura lui reiese clar din mărturiile celor care au 
simţit această experienţă pe propria lor piele: "Cei din grup au format un cerc 
mai strâns în jurul meu. Parcă formau cu corpurile, lor o pâlnie prin care se 



concentra tot fluxul "spiritului" care pulsa în cameră. Asa cum şedeam acolo, 
îl simţeam cum se scurge prin mine" (Sherill, p. 122). 

La o întâlnire penticostalo-catolică: "cine intra acolo era practic doborât la 
pământ de formidabila si vizibila prezentă a lui Dumnezeu!" (Ranaghan, p. 
79). (A se compara cu atmosfera "vibrantă" din cadrul unor anumite ritualuri 
păgâne sau hinduiste; vezi mai sus, cap. Locuri si practici hinduiste). 

lată relatarea unei alte experienţe "baptismale": "îmi dădeam seama că 
Domnul se afla în cameră si că se apropie de mine. Eu nu-L vedeam, dar m- 
am simţit împins de la spate. Si am căzut la podea, dar parcă as fi plutit..." 
(Logos Journal, nov-dec, 1971, p. 47). Există multe alte exemple similare, pe 
care le vom discuta mai jos, în cadrul manifestărilor fizice ale experienţelor 
"harismatice". Ceea ce este cert, este că numai de manifestări ale Duhului 
Sfânt nu poate fi vorba! 

în acest moment, însă, să nu pierdem din vedere caracteristica esenţială a 
vorbirii în limbi "harismatice": aceea că ea nu este doar un fenomen iniţial 
care mai apoi dispare, după ce "botezul" s-a încheiat; ci, că trebuie să 
continuie (atât în public cât si în particular) si să devină "un ingredient de 
bază" al vieţii religioase, căci în caz contrar "darul Duhului" poate să înceteze. 

Un autor "harismatic" presbiterian vorbeşte despre funcţia specifică a acestei 
practici ca "pregătire" a întâlnirii "harismatice" propriu-zise: "deseori grupul se 
întâlneşte cu putină vreme mai înainte de ora fixată pentru a se ruga în Duhul 
(adică în limbi). în felul acesta se intensifica senzaţia prezentei si lucrării lui 
Dumnezeu în adunare". Si iar: "Am descoperit că rugăciunea mentală în 
Duhul pe parcursul întâlnirii ne ajută să ne menţinem într-o deschidere fată de 
prezenta lui Dumnezeu...", căci, "după ce te obişnuieşti cu rugăciunea cu 
voce tare în Duhul... devine posibil ca respiraţia ta, miscându-se prin coardele 
vocale, să pună în evidentă chiar suflarea Duhului, si astfel rugăciunea poate 
continua la fel de puternic în interior, mental" (Williams, p. 31). 



Să ne amintim, de asemenea, că vorbirea în limbi poate fi declanşată si prin 
"sunete tăcute cu gura" - ceea ce ne conduce inevitabil la concluzia că 
vorbirea "harismatică" în limbi nu este deloc un "dar", ci o tehnică care se 
dobândeşte la rândul ei prin alte tehnici si prin care se declanşează încă alte 
"daruri ale Duhului", cu condiţia ca cei interesaţi să continue s-o practice si să 
o cultive. 

De fapt realizarea esenţială si de bază a Mişcării Penticostale contemporane 
aceasta este: descoperirea unei noi tehnici mediumistice de dobândire si 
menţinere a unei stări psihice în care obţinerea "darurilor" miraculoase devine 
un lucru obişnuit. Si dacă acest lucru este adevărat, atunci definiţia 
"harismatică" a "punerii mâinilor" - ca fiind "simpla slujire din partea uneia sau 
mai multor persoane care constituie canale ale Duhului Sfânt pentru cei care 
nu au fost încă binecuvântaţi cu acest dar", ceremonie "la care este important 
ca cei care slujesc să fi fost ei însisi mişcaţi de Duhul Sfânt" (Williams, p. 64), 
descrie tocmai transferul calităţilor (darurilor) mediumistice de la cei care le-au 
dobândit deja si sunt ei însisi mediumi, la ceilalţi care încă nu le posedă. 
"Botezul cu Duhul Sfânt" devine astfel iniţiere mediumistă. 

Deci, "renaşterea harismatică" nu este altceva decât o mişcare mediumistă, 
ceea ce clarifică toate punctele care rămân obscure, dacă o privim ca pe o 
mişcare creştină. Ea apare în America, tară în care spiritismul se născuse cu 
cincizeci de ani mai înainte, într-un climat psihologic foarte asemănător celui 
de acum: o pietate protestantă ucisă de raţionalism si copleşită brusc de 
experienţa reală a unor "puteri" invizibile care nu pot fi explicate pe cale 
raţională sau ştiinţifică. 

Mişcarea are succes răsunător tocmai in ţările cu puternice tradiţii în 
activităţile mediumistice si de spiritism: în primul rând America si Marea 
Britanie; apoi Brazilia, Japonia, Filipinele si Africa. Timp de peste 1900 de ani, 
după vremea în care a trăit Sfântul Apostol Pavel, nu aflăm nici urmă de 
"vorbire în limbi" în ţările fie numai si nominal creştine. Iar dacă totuşi aceasta 
se manifestă, atunci nu este decât un fenomen pasager cu coloratură de 



isterie; aceasta tocmai până în secolul al XX-lea, când apare Mişcarea 
Penticostală, după cum subliniază un cunoscut istoric al fenomenelor de 
"entuziasm" religios.* 

* Ronald A. Knox, Enthusiasm, A. Chapter in the History of Religion - 
Entuziasmul, capitol al Istoriei Religiilor, Oxford, Galaxy Book, 1961, pp. 550- 
551 

Deci, dacă aceste fenomene lipsesc aproape cu desăvârşire din lumea si 
epoca creştină, ele constituie în schimb regulă în religiile primitive si reapar în 
forţă în secolul XX, printre spiritistii, mediumii si demonizatii zilelor noastre. 
Formulele în care se "interpretează" si se "profetizează" în cadrul serviciilor 
"harismatice" sunt vagi si stereotipe, lipsind orice conţinut specific profetic sau 
creştin. Doctrina este în întregime subordonată practicii. Sloganul repetat la 
nesfârşit de "harismatici", în a cărui capcană, după cum ne amintim, cad si 
victimele hinduismului, este magica formulă "Merge!". 

Nu mai poate rămâne nici o îndoială că "renaşterea harismatică", sub 
aspectul manifestărilor ei, este mult mai apropiată de spiritism si de religiile 
necrestine, decât de Creştinismul Ortodox. Dar exemplele nu se opresc aici. 

în afară de cărţile Dr. Koch nu am citat până acum decât mărturiile celor 
favorabili "renaşterii harismatice", care au vorbit convinşi fiind că se referă la 
lucrările Duhului Sfânt. 

Dar să-i ascultăm acum si pe cei care au părăsit mişcarea "harismatică", sau 
au refuzat să i se alăture, pentru că au simţit că "duhul care o animă nu este 
Duhul Sfânt". 

1. "Un tânăr din Leicester (Anglia) povesteşte următoarele: Prietenul lui si cu 
el se convertiseră de câţiva ani, când într-o zi au fost invitaţi la întâlnirea unui 
grup de vorbitori în limbi. Atmosfera întrunirii i-a prins si ulterior s-au rugat ca 
să primească noua binecuvântare si botezul în Duhul Sfânt. 



După o rugăciune intensă au simţit cum ceva fierbinte se înstăpâneşte peste 
ei. Simţeau o exaltare interioară. Timp de câteva săptămâni si-au trăit cu 
entuziasm senzaţiile, ale căror valuri însă cu timpul au început să scadă. 
Tânărul a remarcat în schimb că îi pierduse orice dorinţă de a mai citi Biblia si 
de a se mai ruga. 

Analizându-si experienţa în lumina Scripturii, si-a dat seama că nu este de la 
Dumnezeu. întorcându-se, s-a pocăit si a dat toată întâmplarea pe fată... 
Prietenul lui însă a continuat să frecventeze cercul "limbilor", ceea ce practic I- 
a distrus. La ora actuală nici nu-l mai preocupă ideea de a vieţui ca un creştin" 
(Koch, p. 28). 

2. Doi pastori protestanţi s-au dus la o adunare de rugăciune "harismatică" ce 
avea loc într-o biserică presbiteriană din Hollywood. "Mai înainte am căzut 
amândoi de acord ca, de îndată ce vom auzi pe primul ins vorbind în limbi, să 
ne rugăm amândoi cam asa: "Doamne, dacă acest dar este de la Tine, 
binecuvântează pe fratele, iar dacă nu este, fă-l să înceteze si să nu mai 
poată vorbi în limbi în prezenta noastră". 

întrunirea s-a deschis cu rugăciunea unui tânăr, după care toţi au putut 
începe să se roage. O femeie a început să se roage într-o limbă străină, fluent 
si fără nici o ezitare. Nimeni nu a tradus. Părintele B. si cu mine am început 
să ne rugăm în taină asa cum conveniserăm. Si ce s-a întâmplat? Nu a mai 
vorbit nimeni în limbi, deşi în grupul acela toţi, cu excepţia unui arhitect, 
vorbeau curent în limbi necunoscute". (Koch, p. 15). Să nu pierdem din 
vedere că, în lipsa solidarităţii de credinţă de tip mediumistic, fenomenul nu se 
manifestă. 

3. "O femeie din San Diego, California, a venit la mine să-mi ceară sfatul. Mi-a 
povestit ce lucru îngrozitor i s-a întâmplat cu ocazia unei activităţi misionare 
purtate de un membru al mişcării "limbilor". S-a dus si ea la întrunirile lui în 
care acesta vorbea de necesitatea vorbirii în limbi si odată după cuvântare a 
rămas mai la urmă, îngăduind ca respectivul să-i pună mâinile pe creştetul ei 



spre a o boteza în Duhul si întru vorbirea în limbi. în clipa aceea a căzut la 
pământ inconştientă. 

Când si-a revenit, era pe jos si gura si se mişca automat, deschizându-i-se si 
închizându-i-se, fără să poată scoate însă nici un sunet. Era înspăimântată. în 
jurul ei stăteau în picioare un grup de adepţi ai evanghelistului aceluia care 
exclamau: "O, soră, ce minunat ai vorbit în limbi! Acum ai cu adevărat în tine 
pe Duhul Sfânt". Victima acestui asa-zis botez s-a vindecat până la urmă si nu 
s-a mai dus niciodată la astfel de întruniri. Când a venit la mine pentru sfat, 
încă mai suferea de pe urma efectelor acestui "botez spiritual" (Koch, p. 26). 

4. Un creştin ortodox din California povesteşte despre întâlnirea pe care a 
avut-o cu un pastor "plin de duh", aderent împreună cu reprezentanţi de frunte 
catolici, protestanţi si penticostali, la platforma comună a "renaşterii 
harismatice", a vorbit în limbi timp de cinci ore si a folosit toate artificiile 
(psihologice, hipnotice, de "punerea mâinilor") pentru a induce în cei prezenţi 
dorinţa de a primi "botezul Duhului". A fost o scenă penibilă si îngrozitoare. 

Când si-a pus mâinile peste prietena noastră, ea a început să scoată nişte 
sunete guturale, să geamă, să plângă si să ţipe. Misionarul era foarte încântat 
de toate acestea. Zicea că fata suferă pentru ceilalţi si că se roagă pentru ei. 
Când si-a "pus mâinile" pe capul meu, am avut presentimentul unui rău real, 
palpabil. In "limbile" lui se amestecau totuşi si cuvinte în engleză: "Ai darul 
profeţiei, o simt. Deschide-ti doar gura si se va rosti de la sine. De ce blochezi 
Duhul si nu-l laşi să vorbească?" Cu mila si ajutorul lui Dumnezeu mi-am ţinut 
gura închisă, căci sunt sigur că dacă as fi vorbit, altcineva s-ar fi auzit prin 
mine" (comunicare personală). 

5. Cititorii revistei "The Orthodox Word" (Cuvântul ortodox) îsi amintesc de 
"privegherea" organizată de Arhidioceza siriană antiohiană a New York-ului, 
la convenţia sa de la Chicago, din august 1970, la care, după ce s-a creat o 
atmosferă paroxistică de sentimentalism si emoţie, unii tineri au început să 
"depună mărturie" despre cum îi mişcă pe ei "duhul". Dar multe alte persoane 



care s-au aflat acolo au relatat după aceea că atmosfera era "apăsătoare si 
plină de presimţiri rele", "paralizantă si malefică" si că numai cu rugăciunile Sf. 
Herman al Alaskăi, a cărui icoană se afla în acea încăpere, s-a putut risipi 
acea atmosferă si o dată cu ea întreaga adunare (O.W., 1970, nr. 4-5, 
pp. 196-1 99). 

Există numeroase alte cazuri de oameni care si-au pierdut astfel orice interes 
pentru rugăciune, lecturi din Sfânta Scriptură si pentru creştinism în general si 
care au ajuns chiar să creadă, după cum nu s-a sfiit să mărturisească un 
tânăr student, că "nici măcar nu va mai avea nevoie să citească Biblia. 
Dumnezeu Tatăl însuşi va veni si va vorbi cu el în persoană" (Koch, p. 29). 

Vom avea ocazia să cităm încă mărturiile multora care continuă să creadă că 
nu e nimic negativ sau rău în experienţele "harismatice", al căror sens nu vom 
întârzia să-l analizăm. Oricum, fără să tragem concluzii definitive cu privire la 
natura exactă a "duhului" care provoacă fenomenele "harismatice" si, pe baza 
probelor evidenţiate până acum, putem să fim de acord cu Dr. Koch, fără 
teamă că greşim, asupra următorului aspect: 

"Mişcarea vorbirii în limbi este expresia unei condiţii psihice delirante în cadrul 
căreia apar manifestări demonice" (Koch, p. 47). Ceea ce vrea să spună că 
această mişcare este cu siguranţă "delirantă", prin aceea că se lasă dominată 
de un "spirit" care nu este Duhul Sfânt. Nu este demonică în sine sau în 
intenţiile sale (asa cum neîndoielnic sunt satanismul si ocultismul 
contemporan), ci prin natura ei ea disponibilizează si deschide pe oameni 
spre a accepta manifestarea unor forte în mod evident demonice, a căror 
prezentă s-a simţit desluşit în numeroase astfel de ocazii. 

Referitor la natura exactă a "limbilor" care se vorbesc astăzi, nu se poate da 
un răspuns simplu. Ceea ce ştim sigur, este că în mişcările penticostale, ca si 
în spiritism, atât elementele de fraudă, cât si cele de sugestie joacă un rol nu 
puţin important; ele sunt folosite în cercurile "harismatice" pentru a crea o 
presiune psihică de natură să forţeze fenomenele să apară. 



lată ce spune membrul "Mişcării lui lisus", o sectă predominant penticostală: 
"vorbirea mea în limbi era pur si simplu o chestie emoţională în care nu 
făceam altceva decât să bălmăjesc nişte cuvinte". 

Iar altul recunoaşte cinstit: "Când am intrat prima dată în secta aceea, cei de 
acolo mi-au spus că (vorbirea în limbi) era o chestie care pur si simplu trebuia 
făcută. Asa că m-am rugat s-o pot face, si n-am reuşit decât să mă iau după 
ei si să-i imit, asa încât să creadă că am primit si eu darul" (Ortega, p. 49). 
Deci nu puţine dintre presupusele "limbi" sunt fără îndoială neautentice, sau 
în cel mai bun caz produsul autosugestiei sau al unei stări emoţionale de 
cvasiisterie. 

Pe de altă parte, cazuri de vorbiri penticostale în limbi neînvătate anterior 
există, si sunt bine documentate (Sherill, pp. 90-95); este atestat de 
asemenea că mulţi vorbitori "în limbi" nu au aspect isteric deloc, ci dimpotrivă, 
o fac cu calm, siguranţă si naturaleţe. S-a mai constatat de asemenea faptul 
neobişnuit al fenomenului corelativ de "cântare în limbi", în care "spiritul" 
inspira si linia melodică pe care mulţi o armonizează cu vocile lor, 
producându-se un efect "având în el ceva vrăjitoresc dar în acelaşi timp 
extraordinar de frumos" '(Sherill, p. 118), "de neimaginat si neverosimil sub 
aspect uman" (Williams, p. 33). 

lată că explicaţiile "vorbirii în limbi" contemporane nu par a fi doar de natură 
emoţional - psihologică. Dacă acest fenomen nu este produs prin lucrarea 
Duhului Sfânt - si faptul este demonstrat din abundentă - atunci el, ca 
manifestare "supranaturală", nu poate fi decât produsul unui dar provenind de 
la un altfel de duh. 

Pentru a-l identifica mai cu precizie si pentru a înţelege mai deplin mişcarea 
"harismatică", nu doar ca fenomen, ci si ca "spiritualitate", va trebui să 
studiem mai cu atenţie sursele tradiţiei patristice ortodoxe. Va trebui în primul 
rând să ne raportăm la tradiţia ortodoxă ascetică, la care ne-am mai referit 



deja în capitolele anterioare, când încercam să înţelegem atracţia exercitată 
de hinduism. Era vorba acolo de conceptul de înşelăciune diavolească. 

5. înşelăciunea diavolească 

Este o problemă cheie a învăţăturii ascetice a Bisericii Ortodoxe, complet 
absentă din lumea romano-catolico-protestantă, pe terenul căreia s-a produs 
mişcarea "harismatică". Astfel ne si explicăm cum o înşelăciune de asemenea 
dimensiuni a putut să antreneze mase întregi de "creştini", chiar dacă doar cu 
numele, si cum un "profet" de felul lui Nicolae Berdiaev, care vine dintr-o 
spiritualitate ortodoxă, poate să considere că este absolut esenţial ca "noua 
eră a Duhului Sfânt să se lipsească cu desăvârşire de viziunea ascetică 
asupra lumii". 

lată cum. Viziunea ascetică ortodoxă asupra lumii este singura de natură să 
ofere oamenilor mijloacele de a continua să lucreze toată viata lor pentru 
dobândirea Duhului Sfânt, odată ce L-au primit prin Taina Sfântului Botez si a 
ungerii cu Sfântul si Marele Mir. Ea este singura în măsură să ne permită 
deosebirea duhurilor (discernământul spiritual, duhovnicesc) prin care să ne 
putem păzi de înşelăciunea diavolească. 

"Noua spiritualitate", la care visa Berdiaev si pe care o practică de fapt 
"mişcarea harismatică", are o bază cu totul diferită, în lumina învăţăturii 
ascetice ortodoxe, ea dovedindu-se a fi o fraudă. Ca atare cele două concepţii 
sunt radical incompatibile: ca să accepţi "noua spiritualitate" a "renaşterii 
harismatice", trebuie să respingi mai întâi Ortodoxia. Si invers, ca să rămâi în 
continuare cu adevărat creştin ortodox, trebuie neapărat să respingi hotărât 
"renaşterea harismatică", care nu este altceva decât o ortodoxie falsificată. 

Pentru a face acest lucru mai clar, vom oferi în continuare în rezumat 
învăţătura Bisericii Ortodoxe despre înşelăciunea diavolească, asa cum a 
formulat-o Episcopul Ignatie Briancianinov, el însuşi un Părinte al Bisericii 
Ortodoxe din timpurile mai apropiate de noi (secolul XIX). 



Există două forme principale de înşelăciune diavolească. Prima si cea mai 
spectaculoasă dintre ele apare atunci când cineva se luptă să dobândească 
un înalt nivel spiritual si să se învrednicească chiar de viziuni, fără să se fi 
curăţit în prealabil de patimi, bazându-se exclusiv pe înţelepciunea sa. Unei 
asemenea persoane diavolul îi dăruieşte "viziuni" pe măsură. Exemplele 
abundă în Vieţile Sfinţilor, carte de căpătâi a învăţăturii ascetice ortodoxe. 

Astfel, Sfântul Nichita, episcopul Novgorodului (31 ianuarie), s-a retras în 
pustie nepregătit fiind si contra sfatului stareţului său. Făcând astfel, nu mult 
după aceea a început să audă o voce rugându-se împreună cu el. Mai apoi i- 
a vorbit "Domnul" însuşi, trimitându-i un "înger" care se ruga în locul lui si îl 
îndemna să citească cărţi, în loc să se roage si să-i povătuiască pe cei care 
veneau la el pentru sfat. 

Si asa a trăit o vreme, văzându-l mereu pe "înger" rugându-se lângă el, iar 
oamenii care îl cercetau erau copleşiţi de înţelepciunea lui si de "darurile 
Duhului Sfânt" de care părea că este plin, inclusiv de darul "profeţiilor" care 
întotdeauna se împlineau. 

înşelăciunea s-a dat pe fată doar în momentul în care părinţii din mănăstire au 
aflat de împotrivirea lui fată de Noul Testament, căci din Vechiul Testament, 
pe care nu-l citise niciodată, putea cita pe de rost. Numai prin rugăciunile 
părinţilor s-a întors monahul Nichita la pocăinţă. "Minunile" au încetat, iar cel 
pocăit a ajuns mai târziu la măsura sfinţeniei. 

Tot astfel, Sfântul Isaac din Peşterile Kievului (14 februarie), care a văzut o 
lumină mare si în mijlocul ei pe "Hristos înconjurat de îngeri". Fără să se 
însemne cu semnul Sfintei Cruci, Isaac i s-a închinat si îndată diavolul a luat 
putere asupra lui, încingându-l într-un joc drăcesc si lăsându-l după aceea 
abia viu. Si acesta a ajuns mai târziu, prin pocăinţă, la măsura adevăratei 
sfintenii. 



Sunt multe cazuri în care "Hristos", înconjurat de "îngeri", apare unor nevoitori 
în vedenie, dăruindu-le puteri mari si "daruri ale Duhului Sfânt", pentru ca apoi 
aceşti monahi asceţi înşelaţi de diavol să cadă în nebunie sau în sinucidere. 

Există însă si o formă de înşelăciune diavolească mai obişnuită si mai puţin 
spectaculoasă, care nu oferă victimelor ei viziuni extraordinare, ci doar 
exaltate "sentimente religioase". Aceasta se întâmplă, după cum scrie 
Episcopul Ignatie, "atunci când inima doreşte si se străduieşte să obţină 
bucuria cugetărilor sfinte si dumnezeieşti, nefiind încă pregătită pentru ele. 
Cel care nu are o inimă înfrântă, cel care se bazează pe faptele sale si pe 
vrednicia sa, cel care nu se tine strâns de învăţătura Bisericii Ortodoxe, ci 
urmează unei alte "tradiţii", pe baza căreia îsi formează propria concepţie de 
viată, acela este stăpânit de înşelăciune diavolească". 

Aceasta este starea si condiţia spirituală reală a adepţilor "renaşterii 
harismatice", în care ei se află chiar fără ştirea lor. Vom vedea clar acest lucru 
examinându-le practicile si concepţia si comparându-le cu învăţătura Sfinţilor 
Părinţi, punct cu punct. 

A. Atitudinea fată de experienţele "spirituale" 

Cunoscând foarte puţin sau nimic din adevărata credinţă si spiritualitate 
creştină bazată pe Sfintele Taine ale Bisericii întemeiate de Hristos, pe Sfinţii 
Săi Apostoli, a căror învăţătură rămâne mereu vie prin Sfinţii Părinţi, cei care 
se raliază mişcării "harismatice" nu au nici un criteriu de deosebire între harul 
lui Dumnezeu si falsificările lui. Toţi autorii "harismatici" demonstrează, într-o 
măsură mai mare sau mai mică, o lipsă totală de precauţie în atitudinile pe 
care le au fată de propriile lor experienţe. Unii dintre catolici aderenţi la 
mişcarea "harismatică", "scot diavoli" chiar înainte de a cere "Botezul 
Duhului". Dar eficacitatea acestui act, cum vom vedea îndată, ne aminteşte 
de iudeii din Faptele Apostolilor (19,15), cărora diavolul pe care voiau ei să-l 
scoată le răspundea: Pe lisus îl cunosc si îl ştiu si pe Pavel; dar voi cine 
sunteţi? 



Sfântul loan Casian, unul din marii Sfinţi Părinţi din Apusul Ortodox din 
secolul V, în "Convorbirea despre daruri dumnezeieşti" spune: "Cel care 
crede că are darul vindecărilor, umflându-se de trufie, cade si mai rău. 
Demonii se prefac că sunt arşi si alungaţi din trupurile celor stăpâniţi de ei prin 
sfinţenia oamenilor despre care, cu adevărat ştiu că nu sunt sfinţi. 

Despre aceştia în Scriptură se spune: Se vor ridica hristosi mincinoşi, si 
prooroci mincinoşi si vor face semne mari si minuni, ca să amăgească, de va 
fi cu putinţă, si pe cei aleşi. * 

* Trad. rom. Prof. David Popescu, în Sfântul loan Casian, Scrieri alese , 
Părinţi si Scriitori Bisericeşti voi 57, Ed. Inst. Biblic al B.O.R, Bucureşti, 1990, 
p. 569. (n. tr.) 

"Vizionarul" suedez Emanuel Swedenborg (secolul XVIII), straniul precursor al 
revivalismului "spiritual" si ocult din zilele noastre, avea o temeinică si 
îndelungată si experienţă de (între) vedere si comunicare cu spiritele. El 
distingea între două feluri de spirite, cele "bune" si cele "rele". Aceste 
experienţe au fost recent confirmate de descoperirile unui psihiatru, care 
lucrează cu pacienţi ce suferă de halucinaţii, în cadrul clinicii de boli mintale 
din Ukiah, statul California. Acest psihiatru a luat în serios vocile pe care le 
auzeau pacienţii săi si a întreprins o serie de "dialoguri" cu ele (prin 
intermediul chiar al pacienţilor). 

A tras concluzia, ca si Swedenborg, că există două categorii foarte diferite de 
"fiinţe" care intră în contact cu pacienţii: una mai "înaltă" sau "superioară" si 
alta mai "joasă" sau "inferioară", lată relatarea sa: "Vocile inferioare seamănă 
cu cele ale beţivilor dintr-un bar, care sâcâie pe cei pe care li se căşună, până 
la exasperare. Ele sugerează pacienţilor acte scabroase si apoi îi ceartă când 
aceştia le dau atenţie. Ele depistează punctul slab al conştiinţei si acţionează, 
interminabil asupra lui... Vocabularul lor este limitat, ca si varietatea 
termenilor, în schimb prezintă voinţa persistentă de a distruge... se opresc 
asupra fiecărei slăbiciuni si fiecărei idei în care crede pacientul, pretind că au 



puteri nemăsurate, mint, fac promisiuni, toate în scopul de a submina voinţa 
pacientului... Spiritele inferioare sunt în totalitate nereligioase sau 
antireligioase. Unuia dintre pacienţi i-au apărut sub chipul diavolilor 
convenţionali si chiar i s-au prezentat chiar ca atare. 

în contrast direct cu aceste voci stau halucinaţiile de ordin superior... Vom 
ilustra acest contrast prin experienţa unuia dintre pacienţi. La un moment dat 
a auzit nişte voci (aparţinând ordinului inferior) certându-se multă vreme între 
ele despre modul în care vor să-l omoare. Dar în acelaşi timp, în timpul nopţii 
văzu o lumină ca soarele apropiindu-se de el. Si-a dat seama că era de un 
ordin diferit, pentru că lumina aceea îi respecta libertatea si se retrăgea când 
vedea că-l sperie. Când omul a fost încurajat să se apropie de acest soare 
prietenos el se trezi deodată într-o lume a supranaturalului... 

Odată* i-a apărut un chip extraordinar de puternic si de impresionant, care, 
parcă era al lui Hristos... Unii pacienţi fac simultan experienţa halucinaţiilor de 
ambele ordine si se simt prinşi la mijloc între un iad si un rai personal. Mulţi nu 
cunosc decât atacurile ordinului inferior. Ordinul superior se prevalează de 
putere asupra celui inferior, putere pe care o si demonstrează din timp în 
timp, dar nu suficient, încât să liniştească minţile chinuite ale bolnavilor... 
Ordinul superior pare să fie deosebit de înzestrat, de sensibil, de înţelept si 
religios". 

* Wilson van Dusen, The Presence of the Other Worlds, (Prezente din alte 
lumi), Harper& Row, New York, 1974, pp. 120-125 

Creştinul ortodox, care citeşte cu pătrundere Vieţile Sfinţilor si alte scrieri 
patristice, ştie că toate aceste spirite, fie ele "inferioare" sau "superioare", sunt 
demoni, si că deosebirea între adevăratele duhuri bune (îngeri) si demoni nu 
se poate face pe baza sentimentelor si ideilor personale. Răspândita practică 
a "exorcismelor" din cercurile "harismatice" nu oferă nici o garanţie a izgonirii 
reale a duhurilor; astfel de exorcisme întâlnim si la şamanii primitivi, care le 
practică cu succes,** si care ştiu si ei că există mai multe feluri de "duhuri", 
care în proporţie de sută la sută, nu sunt altceva decât demoni, fie că par să 



fugă atunci când sunt izgoniţi, fie că vin atunci când şamanii îi invocă pentru a 
obţine de la ei diferite puteri. 

** Vezi I. H. Lewis, Extatic Religion, An Anthropological Study of Spirit 
Possession and Shamanism - Religia extatică, Studiu antropologic despre 
fenomenele de posedare si despre şamanism, - Penguin Books , Baltimore, 
1971, pp. 45, 88, 156 etc. si ilustraţia 9 

Desigur, nimeni nu ignoră că "mişcarea harismatică", în general, este ferm 
orientată contra curentelor samaniste si ocultiste contemporane. Dar să nu 
uităm că, în subtilitatea lor, diavolii au capacitatea de a se transforma în 
"îngeri de lumină" (II Cor. 11, 14) si că ne trebuie o mare capacitate de 
discernământ si o mare smerenie si neîncredere în experienţele noastre 
"spirituale", oricât de extraordinare ar putea părea ele, pentru a nu fi înşelaţi, 
în fata duşmanului subtil si invizibil, care duce contra omenirii un război pe 
viată si pe moarte, credulitatea si ignoranta celor ce urmează mai mult sau 
mai puţin orbeşte "harismaticilor" nu este altceva decât o invitaţie deschisă. 

De exemplu, un pastor recomanda meditaţia asupra unor pasaje scripturistice 
si apoi notarea pe hârtie a oricărui gând "declanşat" de lectură, "căci acela 
este mesajul personal al Duhului Sfânt către voi" (Cristenson, p.139). 

Dar oricine studiază serios spiritualitatea creştină, ştie că "la începutul vieţii 
monastice unii dintre necuraţii draci trimit gânduri, mai ales începătorilor, cum 
că ei s-ar bizui să tălmăcească locuri din Sfânta Scriptură... si asa îi înşeală, 
împingându-i la erezie si hulă"*. 

* The Ladder of St. John, Step 26:152 - Vezi Filocalia Rom, voi 9; Sfântul loan 
Scărarul, Scara dumnezeiescului urcuş, pp 317-377, trad. Pr. Dumitru 
Stăniloae 

Din păcate atitudinea creştinilor ortodocşi, care se alătură "revivalismului 
harismatic", nu se deosebeşte prin nimic de cea a protestanţilor si a 
catolicilor. Sunt creştini ortodocşi care, în mod evident, nu cunosc deloc sau 



cunosc slab textele patristice si Vieţile Sfinţilor, iar atunci când citează din 
aceste scrieri, o fac nesocotind complet contextul (vezi mai jos din Sfântul 
Serafim). 

Atracţia "harismatică" se exercită mai ales prin experienţa pe care o promite. 
Creştinii ortodocşi capabili să distingă formele adesea foarte subtile de 
înşelăciune diavolească (în care mândria capătă chipul smereniei), doar pe 
baza simţirii lor, fără să fie înarmaţi cu cunoaşterea textelor patristice sunt 
foarte rari. Aceste deosebiri nu le pot face decât cei care duc o viată 
duhovnicească înaltă în rugăciune, post si smerenie, si care au asimilat 
tradiţia vie a Sfinţilor Părinţi în propria lor concepţie de viată si în vieţuirea lor 
intimă. 

Cum este pregătit deci creştinul ortodox împotriva înşelăciunii diavoleşti? 

El are la îndemână întregile scrieri de învăţătură ale Sfinţilor Părinţi inspirate 
de Dumnezeu, care, împreună cu Sfânta Scriptură, prezintă concepţia pe 
care, Biserica lui Hristos o are de 1900 de ani încoace cu privire la toate 
posibilele chipuri de experienţe duhovniceşti, si pseudo duhovniceşti. 

Vom vedea, în cele ce urmează, că această tradiţie oferă o judecată foarte 
sigură si lipsită de orice fel de echivoc la adresa problemei cheie pe care o 
ridică mişcarea "harismatică": posibilitatea unei "revărsări" generalizate a 
Duhului Sfânt în vremurile din urmă. Dar chiar înainte de a trece la studierea 
atitudinii Sfinţilor Părinţi asupra acestei controverse, creştinul ortodox se 
poate păzi fără greş contra oricărei înşelăciuni tocmai prin aceea că el ştie nu 
numai că înşelăciunea există, ci ştie că există pretutindeni, chiar si în 
interiorul lui. 

Episcopul Ignatie scrie: "Cu toţii ne aflăm în înşelăciune. Conştiinţa acestui 
fapt ne păzeşte ea însăşi de înşelăciune. Este o mare înşelăciune să crezi că 
nu poţi să fii înşelat". El îl citează pe Sfântul Grigorie Sinaitul, care ne 
avertizează: "Nu este puţin lucru să dobândeşti înţelegerea exactă a lucrurilor 



si să te eliberezi de toate cele ce se opun harului; căci înşelăciunea 
diavolească se arată de obicei, mai ales începătorilor, sub forma adevărului si 
a virtuţii". Apoi zice: "Dumnezeu nu se supără pe acela care, temându-se de 
înşelăciune, se păzeşte pe sine cu mare frică, neîncrezându-se, în semne, 
chiar când sunt de la Dumnezeu. Dimpotrivă, pe unul ca acesta Dumnezeu îl 
cinsteşte pentru dreapta lui socoteală". 

Deci, necunoscând nimic despre acest război nevăzut si fiind total nepregătiţi 
pentru el, necunoscând măcar că există un nivel de activitate în realitatea 
spirituală care se numeşte înşelăciune diavolească, catolici, protestanţi si 
creştini ortodocşi ignoranţi ai propriei lor tradiţii ortodoxe se duc la adunările 
"harismatice" ca să se "boteze" sau să se umple cu "Duhul Sfânt". Atmosfera 
însăşi a acestor adunări este foarte ambiguă, ea fiind declarată intenţionat 
"deschisă" activităţii oricăror posibile "spirite". 

lată cum descriau nişte catolici - care susţin că sunt mai cu băgare de seamă 
decât protestanţii -, unele dintre întâlnirile lor penticostale din America: "Totul 
se petrecea fără bariere, fără inhibiţii... Şedeau picior peste picior direct pe 
podea. Doamne în pantaloni lejeri. Un "călugăr" îmbrăcat în alb. Unii fumau, 
se serveau si cafele. Rugăciunea se făcea foarte liber, dar într-un mod care 
aducea mai mult a distracţie. La asta se refereau ei când afirmau că Duhul 
Sfânt se sălăşluieşte între ei?" 

Iar la o altă întrunire penticostală catolică: "Semăna foarte bine cu un cocteil, 
cu excepţia faptului că nu se consumau băuturi alcoolice" (Ranaghan. pp. 
209, 157). 

Si la alte întâlniri "harismatice" interconfesionale, atmosfera este suficient de 
intimă, ca nimeni să nu fie surprins dacă "duhul" o inspira pe o doamnă mai în 
vârstă să se ridice în picioare în toiul unui acces de plâns general si să 
"danseze..." (Sherill, p.118). 

Sobrietatea unui creştin ortodox este în primul rând izbită de această 



amosferă, din care lipseşte orice element de taină sau de cutremur, care lui îi 
este atât de familiar, si care decurge firesc din frica de Dumnezeu. Iar primele 
lui impresii sunt confirmate cu putere, când observă straniile efecte pe care le 
produce "duhul" penticostal, când se coboară peste această adunare "lipsită 
de constrângeri". La aceste efecte ne vom opri în continuare, aducîndu-le în 
fata judecăţii sigure a învăţăturii Sfinţilor Părinţi ai Bisericii Ortodoxe. 

B. Reacţii fizice care însoţesc experienţa harismatică 

Reacţia cea mai frecventă a celor care se "botează în Duhul Sfânt" este râsul. 
Un credincios catolic spune: "Totul era asa de vesel încât, de acolo de unde 
şedeam pe podea, nu mă puteam abţine să nu râd" (Ranaghan, p. 28). Un 
altul: "Sentimentul prezentei si iubirii lui Dumnezeu era atât de puternic, încât 
în toată acea jumătate de oră petrecută (sezând pe podea) în capelă nu am 
făcut altceva decât să râd de bucurie că Dumnezeu ne iubeşte" (p. 64). 

Un protestant îi aminteşte de "botezul" său: "Am început să râd foarte tare... 
la fel de tare ca atunci când nu mai eşti în stare nici să vorbeşti despre lucrul 
care provoacă bucuria. Mă ţineam cu mâinile de burtă de atâta râs, până 
când am căzut pe spate" (Sherill, p. 113). 

Alt protestant: "Noua limbă pe care o primisem era împletită cu accese de 
veselie din care orice inhibiţie sau teamă care mă stăpâneau în trecut 
dispăruseră. Era o limbă a râsului" (Sherill, p. 115). 

Se pot aduce nenumărate exemple care să ilustreze această bizară reacţie la 
nişte experienţe "spirituale", căci unii apologeţi "harismatici" au elaborat chiar 
o întreagă filozofie a "bucuriei duhovniceşti" si a "nebuniei pentru Dumnezeu", 
care să o susţină. Această "filozofie" însă nu are nimic de-a face cu 
Creştinismul. în întreaga istorie a gândirii si trăirii creştine nu se cunoaşte 
nimic si nici nu s-a pomenit vreodată de "râsul Duhului Sfânt". 

Dar tocmai acest "râs" este elementul care ne indică precis că "mişcarea 



harismatică" penticostală este o orientare religioasă total străină de 
creştinism. El este pur lumesc si chiar păgân, si dacă el nu se datorează unor 
reacţii de tip isteric, atunci el nu se poate datora decât diferitelor grade de 
"posedare" din partea unuia sau mai multor zei păgâni, care, în limbaj creştin 
ortodox, se numesc diavoli. 

Dăm aici ca termen de comparaţie experienţa de "iniţiere" a unui eskimos 
păgân la şamanism: "întârziind prilejul acestei iniţieri, mă trezeam deseori 
plângând de nefericire fără să-mi dau seama din ce cauză. Apoi, tot din senin, 
mă cuprindea o bucurie atât de mare si inexplicabilă si atât de puternică, încât 
nu mă puteam abţine să nu izbucnesc în cântece în care nu era loc decât 
pentru un singur cuvânt: "Bucurie! Bucurie!" 

Cu ocazia unui astfel de acces extraordinar de bucurie misterioasă am 
devenit eu şaman (vrăjitor). Simţeam si auzeam totul în jurul meu într-un mod 
cu totul diferit. îmi dobândisem iluminarea... si nu numai că puteam vedea prin 
întunericul vieţii din jurul meu, dar aceeaşi lumină strălucitoare străbătea si 
din mine... si toate spiritele pământului, ale văzduhului si apelor mării veneau 
acum la mine, făcându-se ajutoarele mele" (Lewis, Extatic Religion, p. 37). 

Deci să nu ne surprindă faptul că un număr atât de mare de "creştini" creduli, 
lăsându-se de bună voie pradă unor astfel de experienţe păgâne, le 
interpretează pe acestea ca fiind de esenţă "creştină". Psihologic si la 
suprafaţă, ei rămân în continuare creştini, dar de fapt, din punct de vedere 
adânc spiritual, ei se angajează în atitudini si practici distinct necrestine. 

Care este acum atitudinea tradiţiei ascetice ortodoxe fată de asa-zisul "râs al 
Duhului Sfânt"? 

Sfinţii Varsanufie si loan,* trăitori în secolul VI, dau un răspuns clar si lipsit de 
orice echivoc unui frate monah pe care îl chinuia această problemă: Nu există 
râs la cel care trăieşte în frica de Dumnezeu. Sfânta Scriptură spune despre 



nebun că atunci când râde, îsi înaltă glasul (Isus Sirah 21, 22; 27, 13), iar 
cuvântul lui este plin de tulburare si lipsit de harul lui Dumnezeu". 

* Filocalia rom. voi. XI, trad. Pr.D. Stăniloae (n. tr.) 

Sfântul Efrem Şirul învaţă si el limpede: Râsul si îndrăzneala sunt începutul 
stricării sufletului. Dacă le vezi pe acestea în tine, să cunoşti că ai ajuns în 
adâncul păcatului si fără încetare să te rogi lui Dumnezeu să te izbăvească 
din această moarte... Râsul alungă de la noi binecuvântarea ce s-a făgăduit 
celor ce plâng (Matei 5,4) si surpă ceea ce s-a clădit. Râsul alungă pe Duhul 
Sfânt, nu zideşte sufletul, necinsteşte trupul. Râsul alungă virtuţile, nu-si 
aduce aminte de moarte si nu gândeşte la chinuri"**. Nu este oare evident cât 
de departe rătăcim prin ignorarea învăţăturilor de bază ale Ortodoxiei? 

** Vezi Proloagele pe scurt si Vieţile Sfinţilor 

în timpul unui "botez" harismatic, lacrimile sunt o reacţie tot atât de obişnuită 
ca si râsul, la nivelul reacţiilor psihice cele două fiind de altfel înrudite. Ele 
caracterizează indivizii, dar si grupuri întregi de persoane (caz în care nu mai 
sunt legate de experienţa strictă a "botezului"), si se împrăştie molipsitor fără 
vreun motiv vizibil (Sherill, pp. 109, 117). 

Autorii "harismatici" nu pun aceste lacrimi pe socoteala conştiinţei, a stării de 
păcătoşenie în care s-ar afla cei ce plâng; ei nu explică în nici un fel aceste 
lacrimi, lăsând să se înţeleagă că le consideră o reacţie normală la atmosfera 
"harismatică" din jur. 

Dar Părinţii ortodocşi, după cum notează - Episcopul Ignatie Briancianinov, ne 
învaţă că lacrimile sunt adesea un semn al celei de a doua forme de 
înşelăciune diavolească. Sfântul loan Scărarul, enumerând diferitele stări care 
pricinuiesc lacrimile, dintre care unele sunt rele, iar altele bune, ne îndeamnă: 
"Să nu crezi lacrimilor tale, până ce nu-ti vei fi curăţit desăvârşit sufletul de 
patimi", iar despre un anumit fel de lacrimi el spune răspicat: "Lacrimile lipsite 
de raţiune nu sunt proprii naturii raţionale, ci numai celei iraţionale" (treapta a 



7-a). 



Pe lângă râs sau plâns sau amândouă la un loc, "botezul cu Duhul Sfânt" mai 
dă naştere la reacţii cum ar fi: căldura răspândită în tot trupul, multe feluri de 
tremurături si contorsionări, căderi pe jos. Atragem atenţia că oferim aici doar 
exemple de reacţii obişnuite în rândurile protestanţilor si catolicilor (care 
practică cultul "harismatic", n.tr.) nu si cele care se întâlnesc la sectele 
penticostale extremiste si care sunt cu mult mai spectaculoase si mai 
dezlănţuite. 

"Când (pastorul respectiv) si-a pus mâinile pe creştetul meu, am simţit ca si 
cum pieptul mi s-ar fi ridicat înăuntrul capului. Au început să-mi tremure 
buzele, iar mintea mea să-si piardă pentru fracţiuni de secundă controlul. Apoi 
am început să rânjesc". (Ranaghan, p. 67). Un altul "nu a avut nici un fel de 
emoţie după eveniment, dar a simţit o mare căldură în corp si o senzaţie de 
bine" (Ranaghan, p. 91). 

Altă mărturie: "De îndată ce am îngenunchiat, am început să tremur... Si 
deodată m-am umplut de "Duhul Sfânt" si mi-am dat seama că "Dumnezeu 
este adevărat". Apoi am început să râd si să plâng în acelaşi timp. Următorul 
moment pe care mi-l amintesc este că zăceam întins în fata altarului si că 
eram plin de pacea lui Hristos". (Ranaghan, p. 34). 

Altul: "Mâinile mele care de obicei sunt reci din cauza unei circulaţii proaste, 
mi-au devenit calde si umede. Am simţit că mă învăluie o căldură". 
(Ranaghan, p. 30). Un membru al "Mişcării lui Isus" spune: "Am simţit că ceva 
începe să izvorască din mine si deodată am început să vorbesc în limbi" 
(Ortega, p. 49). 

Un apologet "harismatic" subliniază că asemenea experienţe sunt tipice la cei 
care se "botează cu Duhul", "botez" care creează adesea "reacţii subiective la 
respectivele persoane, prin care acestea simt în chip minunat apropierea de 
Domnul. Acest sentiment de închinare si de adoraţie este atât de puternic, 



încât el nu se poate menţine în limitele unor restricţii de expresie impuse de 
eticheta societăţii noastre occidentale! De aceea în astfel de momente, unii 
tremură violent, alţii îsi ridică mâinile spre Domnul, alţii îsi ridică vocea dincolo 
de înălţimea normală, iar alţii cad pe jos" (Lillie, p. 17). 

Nu ştim ce să ne mire mai tare: totala discrepantă dintre asemenea 
manifestări isterice si adevărata expresie a cinstirii si închinării la Dumnezeu 
în duh si în adevăr, sau incredibila nebunie, care îi face pe aceşti oameni să 
pună contorsiunile lor pe seama acţiunii "Duhului Sfânt", a "inspiraţiei divine" 
si a "păcii lui Hristos". 

Cert este că aceşti oameni, din punct de vedere spiritual si religios, nu sunt 
numai total lipsiţi de călăuzire si de experienţă, dar ei suferă din capul locului, 
din acest punct de vedere, de un "analfabetism" absolut. Nu se cunoaşte în 
întreaga istorie a Creştinismului Ortodox nici o asemenea experienţă 
"extatică" produsă de Duhul Sfânt. 

Este nebunie din partea unor apologeţi "harismatici" să îndrăznească să 
compare aceste reacţii infantile si isterice, care sunt la îndemâna absolut a 
oricui, cu descoperirile dumnezeieşti de care s-au învrednicit marii sfinţi, 
precum Sfântul Apostol Pavel pe drumul Damascului sau Sfântul loan 
Evanghelistul în insula Patmos. 

Aceşti sfinţi au căzut într-adevăr cu fala la pământ, dar înaintea adevăratului 
Dumnezeu (fără să se contorsioneze si cu siguranţă fără să-i apuce râsul), în 
timp ce pseudocrestinii nu fac altceva decât să se lase mişcaţi de un duh 
invadator si să se închine doar la ei însisi. 

Cuviosul Macarie de la Optina îi scria unei persoane care se afla într-o 
asemenea stare: "Gândind că vei afla iubirea lui Dumnezeu în sentimente 
consolatoare, tu nu-L cauţi pe Dumnezeu, ci pe tine însuti, adică propria ta 
consolare, si ocoleşti adevărata cale a suferinţei care duce la El, pentru că te 
socoteşti pierdut fără această consolare"*. 



* Stareţul Macarie de la Optina, Harbin 1940, p. 100, rus 

Dacă aceste experienţe zise "harismatice" sunt într-adevăr religioase, atunci 
ele sunt de natură păgână; căci ele par să corespundă exact tipului de iniţiere 
mediumistică, care se numeşte "experienţa de posedare spirituală" si care 
este produsă de "o forţă ce apare dinăuntru si care încearcă să pună 
stăpânire pe persoana respectivă" (Koch, Occult Bondage, p. 44). 

Desigur, nu toate "botezurile cu Duhul" sunt atât de extatice ca unele din cele 
amintite până în prezent (deşi există altele cu mult mai extatice). Dar chiar si 
acestea concordă cu practicile spiritiste: "Când spiritele întâmpină un medium 
prietenos, cu o minte pasivă si supusă, ele intră liniştite în acea persoană ca 
la ele acasă. Când, dimpotrivă, psihicul persoanei respective nu este perfect 
supus, sau pasivitatea mintii nu este totală, atunci ele intră mai mult sau mai 
puţin forţat, ceea ce se reflectă în contorsionări ale fetei si în tremurul 
membrelor respectivului medium" (Blackmore, Spiritism, p. 97). 

Totuşi cazurile acestea voluntare de "posedare" nu trebuie confundate cu 
adevăratele demonizări, prin care duhuri necurate intră si rămân permanent în 
persoane, producând reacţii fizice si psihice pe care sursele "harismatice" nu 
par să le indice. "Posedarea" mediumistică este temporară si parţială, 
mediumul consimţind să fie "folosit" într-un anumit mod de către spiritul la 
dispoziţia căruia se pune. însă, ceea ce textele "harismatice" lasă să se 
înţeleagă clar, este că asemenea experienţe - atunci când sunt reale si nu 
simple produse ale autosugestiei - nu presupun doar exersarea sau 
antrenarea în vederea dezvoltării unei anumite aptitudini mediumistice, ci ele 
înseamnă într-adevăr posedare reală din partea unui duh. Deci au dreptate 
cei care susţin că se simt "plini de duh" - cu singura diferenţă că nu Duhul 
Sfânt este acela care îi umple! 

Episcopul Ignatie Briancianinov dă mai multe exemple de reacţii fizice ce apar 
de obicei la cei care cad pradă înşelăciunii demonice. Un anume monah care 
tremura si scotea sunete ciudate socotea că acestea sunt "roadele 



rugăciunii". Altul, care prin rugăciunea extatică pe care o practica simţea o 
căldură atât de mare în corp, încât nu avea nevoie de haine călduroase în 
timpul iernii, căldura corpului lui putea fi simţită chiar si de cei din jur. 

Ca principiu general, Episcopul Ignatie spune că cel de-al doilea mod de 
înşelăciune diavolească se arată printr-o "căldură pătimaşă si materială a 
sângelui". "Comportamentul misticilor latini a fost întotdeauna de tip extatic, 
din cauza acestei călduri pătimaşe, cu deosebire trupească". 

Căldura "materială" a sângelui, ca semn al celor care s-au lăsat înşelaţi de 
diavol, trebuie deosebită de căldura duhovnicească a acelora care au 
dobândit cu adevărat Duhul Sfânt, asa cum a fost de exemplu Sfântul Serafim 
de Sarov. Dar Duhul Sfânt nu se dobândeşte prin experienţe "extatico- 
harismatice". El se dobândeşte pe calea lungă si anevoioasă a luptei 
ascetice, prin rugăciune, post, si smerenie, pe "calea suferinţelor" Crucii în 
Biserica lui Hristos, asa cum ne învaţă toţi Sfinţii Părinţi. 

C. "Darurile spirituale" care însoţesc experienţa 

"harismatică" 

Avantajul de bază pe care îl invocă adepţii "renaşterii harismatice" este acela 
al dobândirii unor daruri "spirituale", între care se numără în primul rând o 
nouă putere si o nouă îndrăzneală "spirituală". îndrăzneala este dată chiar de 
"experienţa harismatică" în sine, de a cărei realitate nici nu ne îndoim. Ne 
îndoim doar de interpretarea pe care "harismaticii" o dau acestei experienţe. 

lată câteva ilustrări: "Nu am nevoie să cred în Cincizecime deoarece am 
văzut-o" (Ranaghan, p. 40). "Am început să am sentimentul că ştiu exact ce 
trebuie să spun celorlalţi si ce anume au ei nevoie să audă... Am înţeles că 
Duhul Sfânt îmi dă cu adevărat îndrăzneală să o spun, iar efectul spuselor 
mele era foarte puternic" (ibid., p. 64). "Eram atât de ferm convins că Duhul 
se va tine de cuvânt, încât mă rugam fără să tin cont de vreun "dacă". Mă 



rugam fiind sigur că voinţa mea va fi îndeplinită" (ibid., p. 67). 

Să ascultăm acum si mărturia unui "ortodox": "Ne rugăm să primim 
înţelepciune si devenim înţelepţi în Domnul. Ne rugăm pentru iubire, si simţim 
imediat iubire pentru toţi oamenii. Ne rugăm pentru vindecări, si ne facem 
sănătoşi. Ne rugăm pentru minuni si, prin credinţă, am văzut minuni 
întâmplându-se în mijlocul nostru. Ne rugăm pentru semne si le primim. Ne 
rugăm în limbi cunoscute si în limbi necunoscute" (Logos, aprilie, 1972, p.13). 

lată cum, ceea ce se obţine în tradiţia ascetică ortodoxă prin ani lungi de 
nevointă, prin credinţă fierbinte si trează si din mila lui Dumnezeu, pretind unii 
că se câştigă cît ai clipi din ochi prin experienţa "harismatică". Că Sfinţilor 
Apostoli si Mucenici li se dăruia, printr-un har special al lui Dumnezeu, o mare 
îndrăzneală în vestirea cuvântului Lui, este foarte adevărat. însă este de râs 
dorinţa unora, care nu au nici o idee despre ceea ce înseamnă harul 
dumnezeiesc, de a se pretinde comparabili cu aceşti mari sfinţi. 

Bazându-se pe o experienţă care este de fapt o înşelăciune, îndrăzneala 
"harismaticilor" nu este decât o imitaţie înfierbântată de tip "revivalist" a 
adevăratei îndrăzneli creştine si care constituie un semn sigur si distinctiv că 
cel care o are se află pradă înşelăciunii "harismatice". 

Episcopul Ignatie atrage atenţia că "încrederea în sine si îndrăzneala sunt 
vizibile la cei care au căzut pradă înşelăciunii diavolului, si care au impresia 
că sunt sfinţi sau că se află pe calea înaintării duhovniceşti". "Cei care suferă 
de această înşelăciune, au un stil extraordinar de pompos: ei sunt parcă 
îmbătaţi de propria lor sine, văzând în aceasta, tocmai din cauză că se 
înşeală pe ei însii, un semn de mare har. Ei nu mai pot ieşi din marea lor 
mândrie si buna lor părere fată de ei însisi. Unii ca aceştia sunt socotiţi smeriţi 
doar de cei care judecă după aparente, iar nu după roade". 

în afară de "vorbirea în limbi" propriu-zisă, cel mai frecvent dar "supranatural" 
pe care îl capătă cei "botezaţi în Duhul" este receptarea directă a "mesajelor 



de la Dumnezeu", care se face în forma "profeţiilor" si a "tălmăcirilor" sau (a 
"interpretărilor"). 

lată ce spune o tânără catolică despre prietenii ei "harismatici": "Pe câţiva 
dintre ei i-am văzut vorbind în limbi, si, uneori înţelegeam ce spun. Erau 
întotdeauna mesaje de alinare si bucurie în Domnul", lată ideea unei alte 
"tălmăciri": "Erau transmise însăşi cuvintele lui Dumnezeu, într-un mesaj de 
mângâiere" (Ranaghan, p.32). 

îndrăzneala acestor mesaje nu cunoaşte limite. în cadrul altei adunări, "o 
femeie a anunţat că va transmite un "mesaj de la Dumnezeu", pe care l-a 
redat vorbind la persoana întâi" (ibid., p.2). Un protestant "harismatic" notează 
că în astfel de mesaje "cuvântul lui Dumnezeu se transmise fără nici un fel de 
intermediere... Cuvântul se poate transmite brusc prin oricine dintre cei de 
fată, astfel încât mereu se aude câte un "asa grăieşte Domnul", din mijlocul 
adunării. De cele mai multe ori aceste mesaje sunt rostite la persoana întâi; 
un altul foarte des auzit este: "Am venit să vă binecuvântez" (Williams, p.27). 

Sistematizăm acum câteva dintre "profeţiile" si "tălmăcirile" cele mai 
caracteristice exemplificate de propaganda "harismatică": 

1 .Fiţi asemenea copacului ce se apleacă după voinţa lui, care îsi înfige 
rădăcinile în puterea lui, si care atinge cu ramurile sale iubirea si lumina lui" 
(Ford, p.35). 

2. "Asa cum Duhul Sfânt a umbrit pe Măria, care a luat în pântece pe lisus, tot 
asa Duhul Sfânt suflă peste voi si lisus apare în mijlocul vostru" - mesaj 
transmis în limbi de către un romano-catolic si "tălmăcit" de un protestant. 

3. "Paşii celui care a străbătut uliţele Ierusalimului sunt în urma noastră. 
Privirea sa îi vindecă pe cei care vin către el si îi ucide pe cei care fug de el" - 
mesaj special la adresa unui membru al respectivului grup de rugăciune. 



4. "Vă întind mâna. Nu trebuie decât să mi-o daţi pe a voastră si eu vă voi 
conduce". Acelaşi mesaj se dăduse cu câteva minute mai devreme unui preot 
romano-catolic, care se afla într-o cameră alăturată. El si l-a notat si, intrând 
în camera de rugăciune, l-a auzit repetându-se identic, cu exact aceleaşi 
cuvinte pe care le notase pe carneţel (Ranaghan, p.54). 

5. "Nu te tulbura, sunt mulţumit de calea pe care ai luat-o. îti este greu, dar 
prin aceasta aduci multă mângâiere altuia". Acest mesaj a liniştit una din 
persoanele prezente care era îngrijorată din pricina unei hotărâri dificile pe 
care tocmai o luase (Sherill, p.88). 

6. "Soţia mea a intrat si a început să cânte la orgă. Deodată Duhul lui 
Dumnezeu a coborât asupra ei, făcând-o să vorbească în limbi si să 
profeţească: "Fiul meu, sunt cu tine. Pentru că mi-ai fost credincios în lucrurile 
mici, te voi răsplăti folosindu-te la lucruri mai mari. Te călăuzesc, tinându-te 
de mână. Eu te călăuzesc, nu te teme. Eşti ţinta voinţei Mele. Nu privi nici la 
stânga, nici la dreapta, ci continuă cum ai început". Această "profeţie" a fost 
însoţită de o "vedenie" care a determinat crearea unei foarte mari si influente 
fundaţii penticostale, sub numele de "Full Gospel Business Men's Fellowship 
International" (Frăţia internaţională evanghelică a oamenilor de afaceri)*. 

* Logos Journal, Sept. - Oct., 1971, p.14, 

Bazându-ne pe declaraţiile martorilor oculari, am putea crede că într-adevăr 
aceste profeţii tin de paranormal si că nu pot fi pe de-a întregul inventate. Dar 
oare Duhul Sfânt se foloseşte de asemenea căi artificiale pentru a comunica 
cu oamenii? (Răspunsul este afirmativ în cazul "duhurilor" invocate la 
şedinţele de spiritism!). 

Cum se face că limbajul în care se comunică aceste mesaje este atât de 
monoton si stereotip si nu mai nuanţat decât cel în care li se ghiceşte viitorul 
la automatele cu fisă de prin cafenelele americane? De ce sunt aceste 
mesaje atât de vagi si de lipsite de substanţă? 



Ele reflectă într-adevăr că sunt rostite în stare de inconştientă. De ce sunt ele 
întotdeauna mesaje "de mângâiere, de bucurie si alinare, de liniştire" si în 
mod evident lipsite de orice conţinut dogmatic sau profetic - ca si când "duhul" 
ar fi foarte mulţumit de faptul că aceste adunări sunt non-confesionale? Si la 
urma urmei cine este această ciudată si abstractă persoană, acest "eu" care 
vorbeşte? Oare greşim dacă aplicăm acestui fenomen cuvintele unui adevărat 
prooroc al lui Dumnezeu?: Să nu vă lăsaţi amăgiţi de proorocii voştri si de 
ghicitorii voştri care sunt în mijlocul vostru, ...pentru că vă proorocesc 
minciună si Eu nu i-am trimis, zice Domnul (leremia 29,8-9). 

Asa cum cel "botezat în Duhul" poate vorbi în limbi, nu doar în timpul 
adunărilor de rugăciune, ci si acasă în rugăciunile lui particulare, tot asa, chiar 
după ce părăseşte atmosfera casei de rugăciune, el are adesea "revelaţii" 
personale, aude voci si este însoţit de "prezente" tangibile. 

lată cum îsi descrie un "profet" al "mişcării harismatice" o astfel de experienţă: 
"Mă trezisem dintr-un somn adânc si odihnitor la auzul unei voci clare si 
destul de ridicate... care a rostit clar: "Dumnezeu nu are nepoţi"... Apoi am 
avut sentimentul că mai este cineva în camera mea, a cărui prezentă îmi 
făcea bine. Deodată mi-am dat seama: Trebuie să fi fost Duhul Sfânt, cel 
care-mi vorbise" (Du Plessis, p. 61). 

Ce explicaţie am putea găsi pentru astfel de experienţe? Sfântul Ignatie 
Briancianinov scrie: "Cel care este victima unei astfel de înşelăciuni îsi 
închipuie (închipuirea sau imaginaţia fiind si ea o formă de înşelăciune 
diavolească) că este plin de darurile Sfântului Duh. Această închipuire este 
alcătuită din concepţii si sentimente false, ceea ce înseamnă că aparţine cu 
desăvârşire tatălui si căpeteniei falsului si a minciunii, adică diavolului. 

Cel care, rugându-se, se străduieşte să descopere in inima sa sentimentul 
omului nou, neavând încă nici o posibilitate de a reuşi, va substitui acestui 
sentiment simţiri false scornite de inima lui, cărora diavolul nu întârzie să li se 
alăture. El îi va insufla respectivei persoane încredere în scornelile sale pe 



care le va întări cu ale lui proprii, diavoleşti, făcându-l să creadă că sunt 
trimise de sus - credinţă (sau concept) ce corespunde perfect sentimentelor 
închipuite ce i-au premers". 

Este exact fenomenul pe care l-au observat cei care au studiat spiritismul. 
Pentru cel care practică cu seriozitate spiritismul (si nu este vorba doar de 
mediumuri ca atare), soseşte un moment când întreaga această 
"spiritualitate", care cultivă pasivitatea mintii si deschiderea fată de acţiunea 
"duhurilor", chiar atunci când este vorba de moduri aparent nevinovate de 
recreere, cum ar fi practicarea jocurilor de ghicire a viitorului, duce inevitabil la 
transformarea respectivei persoane într-un om demonizat. Este momentul în 
care acestui om încep să i se întâmple lucruri "supranaturale"*. 

* Vezi Blackmore, Spiritism, pp. 144-175, în care se vorbeşte despre un preot 
romano-catolic care era urmărit fizic de o tăbliţă de ghicit - acţionată, 
bineînţeles, de un diavol - tocmai în perioada în care încerca să renunţe la 
acest mod de recreere! 

în cadrul "renaşterii harismatice", acestui moment de tranziţie îi corespunde 
"botezul cu Duhul Sfânt" care, atunci când îsi face efectul, marchează 
momentul în care autoînselarea devine înşelăciune diavolească, victima 
"harismatică" fiind de atunci încolo virtual asigurată că închipuitele sale 
"sentimente religioase" vor fi întâmpinate de însuşi "Duhul" si că va începe de 
acum înainte o viată plină de "minuni". 

D. Noua "revărsare" a Duhului Sfânt 

în general, adepţii "mişcării harismatice", asa cum o afirmă neîncetat ei însisi, 
au senzaţia că sunt "plini de Duhul". "Mă simţeam un om nou, curat si liber si 
cu desăvârşire plin de Duhul Sfânt" (Ranaghan, p.98). "Totul a început cu 
botezul Duhului, când am început să-mi dau i eu seama ce înseamnă să ai cu 
adevărat vedenii despre viata în Duhul. Este într-adevăr o viată plină de 
minuni... în care te umpli mereu de iubirea de viată-dătătoare a Domnului" 
(Ranaghan, p.65). 



Toţi îsi caracterizează stările spirituale invariabil cu aceleaşi cuvinte, aceleaşi 
propoziţii stereotipe. După un preot catolic, "toată lumea părea să fie 
cuprinsă, fără excepţie, de o mare bucurie si pace - era efectul atingerii 
Duhului" (Ranaghan, p. 185). 

Un grup harismatic interconfesional afirma că scopul membrilor săi este "să 
arate si să ducă pretutindeni iubirea lui Hristos, pacea si bucuria, oriunde s-ar 
afla ei" (Inter Church Renewal). 

Odată intraţi în această stare "spirituală" (în care, în mod semnificativ, 
termenii pocăinţă sau mântuire sunt rareori pomeniţi), mulţi reuşesc să ajungă 
la mari "înălţimi". Zice un catolic: "Duhul creştea în mine uneori pe durate 
foarte lungi (de mai multe ore) în care mă aflam propriu-zis în extaz; jur că am 
simţit cu anticipaţie gustul împărăţiei Cerurilor" (Ranaghan, p.103). 

Biserica Ortodoxă respinge total aceste practici si "mişcări harismatice" 
sectare, care sunt amăgiri diabolice din veacurile de pe urmă, ce înşeală. în 
diferite chipuri si forme pe cei ce s-au rupt de Biserica lui Hristos întemeiată 
de Duhul Sfânt. Că cei ce nu ascultă de Biserică si de Sfinţii Apostoli si nu au 
cele şapte Taine, Sfânta Liturghie, Preoţia si Sfânta Cruce, nu pot avea Duhul 
Sfânt, ci numai duhul diavolului. 

După cuvântul Episcopului Ignatie Briancianinov, înşelăciunea, cunoscută sub 
numele de închipuire, se hrăneşte din inventarea unor simţiri false sau stări 
de har, care dau naştere la o concepţie complet eronată asupra vieţii 
duhovniceşti. în acest mod se inventează mereu stări pseudo-spirituale, cel 
înşelat are mereu senzaţia că se află în intimitatea lui lisus si că discută cu El, 
are mereu "revelaţii mistice", aude voci, simte bucurii... 

Din această activitate sângele primeşte o mişcare înşelătoare si păcătoasă, 
care este luată drept bucurie plină de har, care îmbracă haina umilinţei, a 
pietăţii si înţelepciunii". 



Spre deosebire de formele mai spectaculoase de înşelăciune diavolească, 
închipuirea, "deşi face mintea să cadă în cele mai teribile greşeli, nu o 
împinge însă până la nebunie desăvârşită", astfel încât această stare poate 
să dureze ani îndelungaţi sau chiar o viată întreagă fără ca cel în cauză să-si 
dea seama. 

Această stare plăcută plină de căldură si chiar de fervoare, echivalează însă 
cu o sinucidere spirituală, căci cel care suferă de ea este de fapt cu 
desăvârşire orbit si nu vede starea reală a vieţii lui sufleteşti. 

Spune iarăşi Episcopul Ignatie: "închipuindu-si că este plin de har, el nu mai 
poate primi niciodată harul... Cel care îsi atribuie daruri duhovniceşti este 
împiedicat de chiar închipuirea lui de la primirea harului dumnezeiesc, 
deschizându-si în schimb larg inima patimilor si diavolilor". Fiindcă tu zici: 
Sunt bogat, si m-am îmbogăţit si de nimic nu am nevoie! Si nu ştii că tu eşti 
cel ticălos si vrednic de plâns, si sărac si orb, si gol! (Apoc. 3,17). 

Cei atinşi de boala înşelăciunii "harismatice" nu se simt doar "covârşiţi de 
duh"; ei "văd" chiar si în jurul lor începutul unei "noi ere" (new age) a 
"revărsării Duhului Sfânt", - crezând că "lumea se află în pragul unei mari 
deşteptări spirituale" (Logos, Feb. 1972, p.18) si având în permanentă pe 
buze cuvintele profetului loil: Vărsa-voi Duhul Meu peste tot trupul (3,1). 

Creştinul ortodox însă ştie că această profeţie se referă în general la 
vremurile din urmă, care au început chiar cu venirea Mântuitorului, cu 
deosebire la Cincizecime (Fapte, 2) si la sfinţii Bisericii Ortodoxe care au cu 
adevărat harul Duhului Sfânt, din belşug, asa cum sunt si sfinţii loan de 
Kronstadt si Nectarie de Eghina, care au făcut multe minuni, chiar în acest 
corupt secol XX. 

în concepţia "harismaticilor" din zilele noastre, însă, minunile sunt ceva la 
îndemâna oricui. Oricine poate să vorbească în limbi, numai să vrea; există si 



manuale care stau la dispoziţia doritorului, explicându-i cum să facă. 

Ce spun însă Sfinţii Părinţi ai Bisericii Ortodoxe, cu privire la dobândirea 
harului? Potrivit Episcopului Ignatie, darurile Duhului Sfânt "se sălăşluiesc 
doar în creştinii ortodocşi care au ajuns la desăvârşirea creştină, care s-au 
curăţit si care s-au pregătit mai dinainte prin pocăinţă". 

Ele sunt "dăruite Sfinţilor lui Dumnezeu numai după bunăvoinţă a Sa si prin 
lucrarea Sa, si nu prin dorinţa sau putinţa oamenilor. Ele sunt dăruite extrem 
de rar si pe neaşteptate, în cazuri de extremă nevoie, si prin purtarea de grijă 
minunată a lui Dumnezeu - si niciodată la întâmplare" (Sfântul Isaac Şirul). 
"Trebuie să mai ştim că în vremurile noastre aceste daruri sunt acordate cu 
mare moderaţie, din cauză că a slăbit credinţa lumii creştine în general, ele 
slujind în întregime trebuinţei mântuirii. Dimpotrivă, "închipuirea" (imaginaţia) 
îsi revarsă "darurile" fără multă zăbavă si în cantităţi nelimitate". , 

într-un cuvânt, "duhul" care-si revarsă darurile asupra acestui neam 
desfrânat, corupt si înşelat de secole de erezie si pseudo-pietate, asupra 
acestui neam care caută "semne" si minuni, nu este Duhul lui Dumnezeu. 
Aceşti oameni rupţi de Biserica vie a lui Hristos nu au cunoscut niciodată ce 
este Duhul lui Dumnezeu si niciodată nu I s-au închinat Lui. Ei sunt atât de 
departe de adevărata duhovnicie încât, priviţi cu ochii sobri ai Ortodoxiei, ei 
nu sunt în stare decât să îngâne în mod hulitor adevărata credinţă prin 
psihismul, emotionalismul si uneori chiar demonismul lor. 

"Adevărata trăire duhovnicească - scrie Episcopul Ignatie - omul trupesc nu o 
poate exprima în cuvinte. Prin cuvinte nu se pot exprima decât simţirile deja 
cunoscute de inimă, în timp ce trăirea duhovnicească este cu totul străină de 
inimă, care nu cunoaşte decât sentimentele emoţionale si trupeşti. O astfel de 
inimă nici nu ştie măcar ce este existenta unei trăiri duhovniceşti". 



VIII. CONCLUZIE - DUHUL VREMILOR DE PE URMA 

1. "RENAŞTEREA HARISMATICA" CA SEMN AL VREMILOR 

"Până la sfârşitul acestui veac nu vor lipsi de pe pământ aleşii lui Dumnezeu, 
dar nu vor lipsi nici slugile satanei. Dar în vremurile din urmă, cei care într- 
adevăr îl vor sluji pe Dumnezeu cu credinţă, o vor face reuşind să se ascundă 
de oameni, în mijlocul cărora nu se vor mai lucra semne si minuni 
dumnezeieşti ca în ziua de azi., Acei aleşi ai vremurilor din urmă îsi vor lucra 
mântuirea din mijlocul lumii si ascunşi de ea, în smerenie, iar în împărăţia 
Cerurilor ei vor fi mai mari decât Părinţii făcători de minuni din vechime. Căci 
în acele timpuri nimeni nu va mai lucra semne minunate în fata ochilor 
oamenilor, care să încălzească inimile lor de focul dumnezeiesc si să-i 
îndemne pe calea anevoioasă a mântuirii. Mulţi dintre oameni, stăpâniţi fiind 
de duhul necurat al nestiintei vor cădea în prăpastie, rătăcind pe calea cea 
largă pe care mulţi merg". 

Profeţia Sf. Nifon de Constantiana, din insula Cipru 
A. O "Cincizecime fără Hristos" 

" Pentru creştinii ortodocşi fenomenul contemporan al "vorbirii în limbi" este si 
el un "semn"; dar nu este semnul începutului Evangheliei mântuirii pentru 
toate popoarele, ci semn al sfârşitului ei. Creştinului ortodox cu mintea trează 
nu-i va veni greu să le dea dreptate apologeţilor "mişcării harismatice", care 
vestesc că "noua revărsare a duhului aduce cu sine sfârşitul acestui veac".* 
Dar Duhul grăieşte lămurit că, în vremurile cele de apoi, unii se vor depărta de 
credinţă, luând aminte la duhurile cele înşelătoare si la învăţăturile demonilor 
(ITim. 4,1). 

* Pr. Eusebius Stephanou în Logos, April, 1972, p.3 



De asemenea mai ştim că sunt duhuri diavoleşti, făcătoare de semne si care 
se duc la împăraţii lumii întregi, să-i adune la războiul zilei celei mari a lui 
Dumnezeu, Atottiitorul (Apoc. 16,14). 

Sfânta Scriptură si Sfinţii Părinţi ne spun limpede că duhul vremurilor de pe 
urmă nu va fi unul de "renaştere spirituală" si de "revărsare a Sfântului Duh", 
ci dimpotrivă. Că vom avea de-a face cu o apostazie aproape generalizată, 
având forme atât de subtile, încât până si cei aleşi vor fi în pericol să fie 
înşelaţi. Că dreapta credinţă creştină aproape va dispărea de pe fata 
pământului, cum citim în Sfânta Evanghelie: Dar Fiul Omului când va veni, va 
găsi oare credinţă pe pământ? (Luca 18,8). Satan este cel care va fi dezlegat 
în vremurile din urmă (Apoc. 20,3), în scopul celei mai mari si mai de pe urmă 
revărsări a răului pe pământ. 

"Mişcarea harismatică", produs al unei lumi lipsite de Taine si de har, al unei 
lumi ce însetează după "semn", fără să fie în stare "să deosebească duhurile" 
prin care se fac aceste semne, este ea însăşi un "semn" al lumii apostaziate 
în care trăim. Cât despre mişcarea ecumenică, ea rămâne în continuare o 
mişcare a "intenţiilor" si a "faptelor bune", ce emană dintr-un umanitarism 
anemic si lipsit de substanţă. Ce se va întâmpla, însă, atunci când lui i se va 
alătura o mişcare care să aibă cu adevărat "putere"? 

Când mişcarea ecumenică va fi cu adevărat însoţită de tot felul de puteri si de 
semne si de minuni mincinoase (II Tes. 2,9), atunci va mai fi cineva capabil să 
i se opună? Căci "mişcarea harismatică", la ora actuală, devine salvarea unui 
ecumenism împotmolit, în scopul de a-l împinge spre telul final. Iar acest tel, 
adică "refundamentarea Bisericii lui Hristos", după cum am văzut, nu este 
unul de natură "creştină". Aceasta este doar o fază în atingerea adevăratului 
scop, care este cu mult mai larg: instaurarea unei "unităţi spirituale" a tuturor 
religiilor pe pământ, care să înglobeze întreaga omenire. 

Cu toate acestea, următorii "renaşterii harismatice" sunt convinşi că 
experienţa lor este "creştină"; cel mai adesea sunt oameni pe care nu-i 



interesează ocultismul sau religiile orientale. Oameni care, fără îndoială, 
privesc cu indignare faptul că am comparat, pe parcursul acestei cărţi, 
"renaşterea harismatică" cu spiritismul. Este adevărat că, din punct de vedere 
religios, "renaşterea harismatică" se află oarecum pe o treaptă superioară 
spiritismului, care este produsul celui mai grosolan tip de superstiţie si 
credulitate. 

Este, de asemenea, adevărat că tehnicile ei sunt întrucâtva mai rafinate iar 
senzaţiile finale sunt mai bogate si mai uşor de obţinut. Si că întreaga 
ideologie a "mişcării harismatice" îi conferă aparenta de a fi creştină - nu 
ortodoxă, e drept, ci una care nu este prea departe de fundamentalismul 
protestant, cu un adaus de culoare "ecumenică". 

Dar noi am văzut până acum că experienţa "harismatică" si, mai ales, punctul 
ei central constituit de "botezul Duhului Sfânt" este, în cea mai mare parte, 
dacă nu chiar în întregime, o experienţă de tip păgân, mai înrudită cu 
fenomenele de posedare diavolească, decât cu orice trăire care s-ar putea 
numi "creştină". 

Ne este, de asemenea, cunoscut că penticostalismul s-a ivit la periferia unui 
creştinism sectar, care nu mai păstrează aproape nimic din atitudinile si 
credinţa specific si autentic creştine si că el a fost de fapt "descoperit" ca 
rezultat al unui experiment, la care creştinii însisi nu au avut nici o contribuţie. 
Până de curând însă nu a fost posibilă găsirea unei dovezi clare care să 
ateste caracterul eminamente necrestin al "trăirilor harrismatice". 

Această dovadă însă acum s-a găsit chiar în scrierile unui apologet 
"harismatic". El ne informează că "botezul Duhului Sfânt" poate într-adevăr să 
aibă loc si fără participarea lui Hristos. 

Acest scriitor ne relatează cazul unei persoane care primise "botezul", care 
vorbea deja în limbi si care încuraja pe oricine să dorească si să caute acest 
botez. El afirmă în acelaşi timp că nu avusese nevoie de pocăinţă în timpul 



experienţei sale, si că nu numai că nu a fost despătimit de obiceiurile 
păcătoase, dar că nici nu simţea nevoia sau dorinţa să renunţe la ele. 

Iar scriitorul concluzionează: "O cincizecime fără pocăinţă - o cincizecime fără 
Hristos - iată ce nivel de trăire ating unii dintre noi astăzi... Aceştia sunt 
oameni care au auzit că vorbirea în limbi există si, dorind să se identifice cu 
această experienţă de înaltă ţinută, ei caută persoana care să-si pună mâinile 
pe capetele lor si astfel să obţină conectarea la adevărata cunoaştere uşor, 
repede si bine, fără a mai fi nevoie de Hristos si de Crucea Lui". 

Totuşi autorul afirmă că vorbirea în limbi este, fără îndoială, "consecinţa 
iniţială sau confirmarea botezului cu Duhul Sfânt".* 

* Harry Lunn, Logos Journal, Nov, Dec, 1971, pp. 44, 47 

Cei convinşi că "mişcarea harismatică" este de fapt de natură creştină, nu fac. 
altceva decât să se bazeze pe o prejudecată. Ei pornesc de la început de la 
ideea că vor avea de-a face cu "ceva" creştin. Dar dacă o astfel de experienţă 
este si la îndemâna celor care caută senzaţii înălţătoare, ieftine si uşoare, 
atunci înseamnă că nu există nici o legătură între astfel de experimente si 
Hristos. 

însăşi posibilitatea unei "Cincizecimi fără Hristos" arată clar că experienţa 
"harismatică" în sine nu are nici o legătură cu noţiunea de creştin. Aceşti 
"creştini", adesea sinceri si plini de intenţii bune, nu fac altceva decât să 
proiecteze asupra acestei experienţe un conţinut si o semnificaţie creştină pe 
care de fapt ea nu o are. 

Nu este acesta deja numitorul comun al unei "experienţe spirituale" care este 
atât de necesar pentru noua religie a lumii? Nu este acest numitor comun 
poate chiar cheia "unităţii spirituale" a omenirii pe care mişcarea ecumenică a 
căutat-o până acum fără succes? 



B. "Noul Creştinism" 

Fără îndoială că există persoane care se îndoiesc de faptul că "renaşterea 
harismatică" este o formă de mediumism, însă este doar un aspect secundar 
modul sau mijloacele prin care se propagă "duhul" acestei "mişcări 
harismatice". Dar că acest "duh" nu are nimic de-a face cu Creştinismul 
ortodox este mai mult decât evident. Si de fapt acest "duh" se înscrie literal în 
"profeţiile" lui Nicolae Berdiaev privitoare la "Noul Creştinism". 

Acest "nou creştinism" ignoră complet, ne spune chiar Berdiaev, "spiritul 
monahal si ascetic al Ortodoxiei istorice", ignorare care îi demască în mod 
efectiv falsitatea. Acest duh nu este mulţumit de "creştinismul conservator ce 
călăuzeşte forţele sufleteşti ale omului către pocăinţă si mântuire", ci crede în 
mod evident, împreună cu Berdiaev, că un astfel de creştinism este încă 
"incomplet" si, ca atare, îi mai adaugă un al doilea nivel al fenomenelor 
"spirituale", dintre care nici unul specific creştin (desigur că fiecare este liber 
să le interpreteze ca fiind "creştine", dacă doreşte), care sunt accesibile 
tuturor, indiferent de credinţă si dacă le pare sau nu rău de păcatele lor, si 
care nu au nici un fel de legătură cu mântuirea. Acest duh vizează "o nouă 
eră a Creştinătăţii, o spiritualitate nouă si adâncă, ceea ce înseamnă o nouă 
revărsare a Duhului Sfânt". 

lată o declaraţie ce se află în totală contradicţie cu profeţiile neotestamentare 
si cu Sfânta Tradiţie a Bisericii Ortodoxe. Acesta este cu adevărat un "nou 
creştinism", dar ingredientul specific "nou" al acestui "creştinism" nu constitue 
nimic original sau "avansat", ci este doar o formă modernă a unei religii 
diavoleşti vechi de când lumea si anume a unui păgânism de tip samanist. 
Periodicul ortodox "harismatic" The Logos îl recomandă pe Nicolae Berdiaev 
ca pe un "profet", tocmai pentru că el a fost "cel mai mare teolog al creativităţii 
spirituale" (Logos, martie, 1972, p.8). 

într-adevăr, şamanii celor mai primitive triburi sunt cei care ştiu cum să intre în 
contact cu "puterile creative" ale cosmosului si să le utilizeze, puteri care nu 



sunt altceva decât "duhuri ce umblă pe pământ, în văzduh si pe ape si pe 
care Biserica lui Hristos le denumeşte diavoli, cărora, dacă le slujeşti, poţi într- 
adevăr să ajungi la bucurii si extazuri foarte "creative" ("entuziasmul si extazul 
nietzschean" de care Berdiaev se simte atât de aproape), necunoscute 
"creştinilor" obosiţi si căldicei, care cad victima înşelăciunii "harismatice". Dar 
acest extaz este fără Hristos. Dumnezeu nu îngăduie contactul cu această 
zonă "creativă" si ocultă, căreia "creştinii" îi cad victime din ignorantă si auto- 
înselare. 

"Renaşterea harismatică" nici nu are nevoie să pornească la "dialoguri cu 
religiile necrestine" deoarece, în limbajul si mai ales în practica ei, denumirea 
de "creştinism" include deja si conţinuturile religiilor necrestine, devenind deja 
prin această includere o religie nouă pe care o vestise Berdiaev, adică o 
combinaţie bizară de creştinism si păgânism. 

Ciudatul spirit "creştin" al "renaşterii harismatice" este cunoscut si definit cu 
precizie de Sfânta Scriptură si Sfânta Tradiţie a Părinţilor. Potrivit acestor 
surse, istoria lumii va culmina cu o figură "hristică" aproape supraumană, 
adică falsul Mesia sau Antihristul. El va fi "creştin" în sensul că întreaga 
funcţie si chiar fiinţa lui va fi axată pe Hristos, pentru a-L imita în toate 
privinţele posibile. Căci el nu numai ca va fi duşmanul suprem al lui Hristos, 
ci, în scopul de a-i înşela pe creştini, va lua aparentele lui Hristos, venit a 
doua oară pe pământ ca să conducă lumea din templul reconstruit din 
Ierusalim. 

Să nu vă amăgească nimeni, cu nici un chip; căci ziua Domnului nu va sosi, 
până ce mai întâi nu va veni lepădarea de credinţă si nu se va da pe fată 
omul nelegiuirii, fiul pierzării, potrivnicul, care se înaltă mai presus de tot ce se 
numeşte Dumnezeu, sau se cinsteşte cu închinare, asa încât să se aşeze el 
în templul lui Dumnezeu, dându-se pe sine drept dumnezeu... (II Tes. 2, 3-4). 

Iar venirea aceluia va fi prin lucrarea lui satan, însoţită de tot felul de puteri si 
de semne si de minuni mincinoase, si de amăgiri nelegiuite, pentru fiii 



pierzării, fiindcă n-au primit iubirea adevărului, ca ei să se mântuiască. Si de 
aceea Dumnezeu le trimite o lucrare de amăgire, ca ei să creadă minciuni, ca 
să fie osândiţi toţi cei ce n-au crezut adevărul, ci Ie-a plăcut nedreptatea (II 
Tes. 2, 9-12). 

învăţătura creştină privitoare la Antihrist este în sine o temă amplă, care nu se 
poate prezenta aici. Dar dacă, asa cum cred adepţii "renaşterii harismatice", 
zilele cele mai de pe urmă s-au apropiat într-adevăr, este de importantă 
crucială pentru creştinul ortodox să fie informat despre această învăţătură ce 
priveşte pe cel care, după cum ne-a spus însuşi Hristos, ne va arăta, la fel cu 
ceilalţi "falşi prooroci" ai acelor timpuri, semne mari si chiar minuni, ca să 
amăgească, de va fi cu putinţă, si pe cei aleşi (Matei, 24,24). 

Iar cuvântul "aleşi" nu se referă cu siguranţă la mulţimile de "creştini" care 
ajung să ia drept adevăr cele mai grosolane si mai nescripturistice înşelăciuni, 
potrivit cărora "lumea este în pragul unei mari deşteptări spirituale", ci la 
"turma mică", căreia Mântuitorul i-a Făcut în exclusivitate următoarea 
promisiune: Nu te teme, turmă mică, pentru că Tatăl vostru a binevoit să vă 
dea vouă împărăţia (Luca 12,32). 

Deci, iată că până si elita constituită din aceşti adevăraji aleşi, această "turmă 
mică", vor fi atacaţi si ispitiţi de "marile semne si minuni" ale lui Antihrist. 
Marea masă a "creştinilor" în schimb, îl vor accepta pe falsul Mesia - adică pe 
Antihrst -, fără întrebări si fără probleme, pentru că "noul" său "creştinism" 
este exact ceea ce caută mulţimea. 

C. "Isus* vine curând" 

* în locurile in care am ortografiat, lisus cu un singur "i", am subliniat că El 
este abordat din perspectiba sectară, care merge chiar până la a goli acest 
Nume de adevărata lui semnificaţie si de a sugera prin el ("Isus") chiar 
noţiunea de Antihrist (n.tr.). 



Este semnificativ faptul că în ultimii ani figura lui "Isus" a căpătat o 
proeminentă ciudată în America. A fost abrogată binecunoscuta interdicţie de 
a se prezenta în filmele de lung metraj si în spectacolele teatrale figura lui 
Hristos. Musical-uri senzaţionale si de largă audientă în mase, cu caracter 
satanic si masonic, prezintă parodii blasfemiatorii ale vieţii Sale. "Mişcarea lui 
Isus", care este de orientare predominant "harismatică", se întinde cu 
repeziciune mai ales în rândurile adolescenţilor si tinerilor. 

în cadrul festivalurilor de masă "Jesus Rock" - care este o adevărată hulire a 
numelui lui Dumnezeu -, asistăm la "creştinarea" celor mai joase forme de 
muzică pop americană si pentru întâia oară în acest secol melodiile "creştine" 
au cea mai mare audientă la public. Iar refrenul permanent al acestui 
conglomerat straniu de sacrilegiu si grosieră mentalitate lumească este 
cuprins în propoziţia ce pare să exprime aşteptările si speranţele, tuturor: "Isus 
vine curând". 

într-o Americă pustiită din punct de vedere psihic si religios, acelaşi incident 
"mistic" se repetă în mod simptomatic în vieţile mai multor americani, trăind în 
cele mai diverse colturi ale tării si fără legătură între ei. Editorul unei publicaţii 
"harismatice" dă tiparului relatarea unei persoane, asa cum a fost el povestit 
în cadrul unei adunări: 

"Prietenul meu împreună cu soţia lui rulau spre Boston pe autostradă când au 
oprit să ia un autostopist. Era tânăr si avea barbă, dar nu era totuşi îmbrăcat 
ca un hippie. S-a urcat în spate fără să spună prea multe cuvinte, si maşina a 
pornit. După un răstimp, a spus cu voce liniştită: "Domnul vine curând". 

Prietenul meu si soţia lui au fost atât de uluiţi, încât amândoi i-au întors 
capetele să-l privească. Pe bancheta din spate nu se mai afla nimeni. 
Zguduiţi, au oprit la prima benzinărie hotărâţi să povestească ce li se 
întâmplasse, indiferent de reacţia pe care ar fi stârnit-o. După ce i-a ascultat, 
lucrătorul de la staţia de benzină nu numai că nu a râs, ci Ie-a comunicat la 
rândul lui: "Sunteţi a cincea maşină care îmi povestesle istoria asta". 



Deşi afară era o amiază toridă, pe mine m-au luat sudori reci. Acela însă nu 
era decât începutul. în aceeaşi adunare povestindu-se alte sase cazuri 
similare, care avuseseră loc pe tot cuprinsul tării, în ultimii doi ani - în Los 
Angeles, Philadelphia, Duluth si New Orleans. Uneori autostopistul era un 
bărbat, alteori era o femeie. 

Mai târziu un preot episcopalian a relatat editorului o întâmplare similară 
survenită în statul New York, al cărei protagonist fusese chiar el. Pentru 
editor, toate acestea sunt semne că de fapt "Isus vine curând" (David Manuel, 
Jr, în Logos Journal, Jan., Feb., 1972, p.3). 

Observatorul atent al scenei religioase contemporane - mai ales în America, 
locul de origine al celor mai multe curente religioase de masă în ultima sută 
de ani -, nu poate să nu remarce o atmosferă foarte clară de aşteptare 
hiliastă. Acest adevăr nu se aplică doar cercurilor "harismatice", ci chiar si 
celor tradiţionalist sau fundamentaliste, care resping "renaşterea harismatică". 

Astfel, mulţi romano-catolici tradiţionalişti cred în venirea unei "Ere 
mariologice" hiliaste mai înainte de sfârşitul lumii, ceea ce constituie doar o 
variantă a foarte răspânditei erori catolice de a încerca "sanctificarea lumii". 
Sau, asa cum s-a exprimat Arhiepiscopul Thomas Connolly de Seattle acum 
cincisprezece ani (1964, n. tr.), "de a transforma lumea modernă în împărăţia 
lui Dumnezeu, ca pregătire pentru întoarcerea Sa". 

Evanghelistii protestanţi, ca de exemplu Billy Graham, în modul lor greşit si 
personal de a interpreta Apocalipsa, aşteaptă "mileniul" în care "Hristos" va 
domni pe pământ. Alţi evanghelisti din Israel găsesc că interpretarea lor 
milenaristă despre "Mesia" este tocmai ceea ce trebuie pentru a-i pregăti pe 
evrei de venirea Lui.* Iar arhifun- damentalistul Cari Mclntire se pregăteşte să 
ridice o replică, în mărime naturală, a Templului din Ierusalim în Florida, 
având convingerea că soseşte clipa în care evreii vor construi chiar "Templul 



în care Domnul însuşi se va întoarce asa cum a promis" (Christian Beacon, 
Nov. 11, 1971; Jan. 6,1972) 

* De ex. Gordon Lindsay, Israel's Destiny and the Corning Deliverer - Destinul 
Israelului si apropiata venire a Eliberatorului, Christ for the Nations Publ. Co., 
Dallas, Texas, pp. 28-30 

Astfel, iată că până si antiecumenistii se pregătesc să se alăture evreilor lipsiţi 
de pocăinţa în a întâmpina un fals Mesia, pe Antihrist, spre deosebire de 
rămăşiţa fidelă a evreilor care îl va primi pe Hristos atunci când se va 
reîntoarce pe pământ proorocul Ilie, asa cum ne învaţă Biserica Ortodoxă. 

Deci, pe creştinul ortodox adevărat, care cunoaşte profeţiile referitoare la 
vremurile din urmă, nu-l vor impresiona relatările cutărui pastor protestant zis 
"harismatic", care îi spune: "ce extraordinar se manifestă Isus când ne 
deschidem inimile către EL. Nu e de mirare că acum oameni de toate 
credinţele se pot ruga împreună".** 

Pe el nu-l va impresiona catolicul penticostal, care spune că în prezent 
membrii tuturor confesiunilor "încep să privească peste gardurile care îi 
despart pe unii de ceilalţi pentru a recunoaşte pe fiecare fată chipul lui lisus - 
Hristos".*** 

** Harold Bredesen, în Logos Journal, Jan, 1972, p.24 

*** Kevin Ranaghan in Logos Journal, Nov, 1971, p.21 

Dar care este "Hristosul", pentru care se alcătuiesc în întreaga lume aceste 
programe intensive de pregătire psihologică si chiar fizică? Este Acesta oare 
adevăratul nostru Dumnezeu si Mântuitor, lisus Hristos, Care a întemeiat 
Biserica pentru mântuirea oamenilor? Nu cumva este el mai curând falsul 
Hristos care va veni în numele său (loan 5,43) si-i va reuni sub mâna sa pe 
toţi acei care resping sau pervertesc învăţătura Bisericii Celei Una, adică 
Biserica Ortodoxă? 



Mântuitorul însuşi ne-a avertizat: Atunci, de vă va zice cineva: lată, Mesia 
este aici sau dincolo! Să nu-1 credeţi. Căci se vor ridica hristosi mincinoşi si 
prooroci mincinoşi si vor da semne mari si chiar minuni, ca să amăgească, de 
va fi cu putinţă, si pe cei aleşi, lată, v-am spus de mai înainte. Deci, de vă vor 
zice vouă: iată este în pustie, să nu iesiti; iată este în cămări, să nu credeţi. 
Căci precum fulgerul iese de la răsărit si se arată pană la apus, asa va fi si 
venirea Fiului Omului (Matei 24, 23-27). 

Cea de-a doua venire a lui Hristos va fi cu neputinţă de confundat. Ea se va 
întâmpla deodată. Va veni din cer - Bărbaţi galileieni, de ce staţi privind la 
cer? Acest lisus Care S-a înălţat de la voi la cer, astfel va si veni, precum L-ati 
văzut mergând la cer (Fapte 1 , 1 1) - si va hotărî sfârşitul acestei lumi. Nu 
poate exista nici un fel de. "pregătire" pentru Hristos, în afară de aceea pe 
care si-o lucrează fiecare creştin ortodox prin căinţă pentru păcatele lui, 
curăţire, priveghere, si rugăciune. Cei care se "pregătesc" altfel pentru acest 
sfârşit, care spun că el este undeva "aici" - mai ales "aici" în Templul din 
Ierusalim - sau care predică pe "Isus vine curând", fără să menţioneze marile 
înşelăciuni care preced venirea Sa, sunt vădit profeţii ale lui Antihrist, falsul 
Hristos, care trebuie să vină mai întâi spre a ispiti lumea, inclusiv pe toţi 
"creştinii" care nu sunt sau care nu devin cu adevărat ortodocşi. 

Nu există nici un fel de "mileniu" viitor. Pentru cei vrednici să-l primească, 
"mileniul" apocaliptic (Apoc. 20,6) este chiar acum; este viata plină de har din 
Biserica Ortodoxă, de-a lungul acestei "mii de ani", ce desparte prima venire a 
lui Hristos, adică de la întrupare până la venirea lui Antihrist. Aceasta este 
învăţătura ortodoxă a sfinţilor Vasile cel Mare, Grigore Teologul, Andrei al 
Cezareii, si a altor Sfinţi Părinţi*. 

Faptul că protestanţii aşteaptă venirea "mileniului" cândva în viitor, nu face 
alceva decât să întărească mărturisirea lor că în prezent ei nu îl trăiesc, i 
anume că ei se află în afara lui, adică în afara Biserici lui Hristos, al Cărui har 
dumnezeiesc nu l-au gustat. 



* Vezi Arhiepiscopul Averky, Guide to the Study of the New Testament 
îndreptar pentru studiul Noului Testament - Partea a ll-a (ruseşte), 
Jordanville, NY., 1956, pp.434-438 



D. Trebuie ca Ortodoxia să se alăture apostaziei? 

Nici unul dintre cei care au studiat serios "mişcarea harismatică" prin lucrările 
reprezentanţilor ei de frunte, din majoritatea cărora am citat în cuprinsul 
acestei cărţi, nu se mai poate îndoi de faptul că această "renaştere" - în 
măsura în care poate fi numită "creştină" -, este în întregime protestantă prin 
originea, inspiraţia, intenţia, practica, "teologia" si scopul său. Nu avem de-a 
face decât cu o formă de "revivalism" protestant, fenomen ce retine doar câte 
o bucăţică din ceea ce este în mod autentic creştin, dar substituie esenţa 
Creştinismului cu o isterie emoţională "religioasă", ale cărei victime cad în 
iluzia fatală că "s-au mântuit". 

Dacă "renaşterea harismatică" diferă de revivalismul protestant, atunci 
diferenţa constă din aceea că prima îsi adaugă dimensiunea fenomenului 
cripto-spiritist, care îi conferă o notă obiectivă de spectaculos, pe care 
practica subiectivă revivalistă protestantă nu o posedă. 

Nu negăm că o deşteptare ortodoxă este foarte de dorit în zilele noastre, când 
mulţi creştini ortodocşi au pierdut duhul adevăratului creştinism, iar trăirea 
arzătoare si autentic creştină se vede într-adevăr mult prea rar. Viata în 
societatea contemporană a devenit prea confortabilă; viata lumească, mult 
prea atractivă. Pentru prea mulţi, Ortodoxia a devenit o chestiune de afiliere la 
o parohie sau organizaţie bisericească si de îndeplinire "corectă" a unui 
ritualism exterior. 

Este într-adevăr nevoie de o deşteptare spirituală a Ortodoxiei. Dar ea nu 
poate apărea din rândurile "ortodocşilor harismatici". Aceştia, în acord cu 



activiştii "harismatici" din rândurile protestanţilor sau romano-catolicilor, se 
găsesc în armonie deplină cu spiritul vremii. Ei nu se adapă de la izvoarele vii 
ale spiritualităţii patristice ortodoxe, ci preferă tehnicile revivaliste protestante 
la modă si se identifică cu cel mai important curent al "creştinismului" apostat 
si sincretist de astăzi de factură ecumenică. 

"Deşteptări" ortodoxe autentice au existat si în trecut. Ne gândim la Sfântul 
Cosma din Aitolia, care, în Grecia secolului XVIII, mergea din sat în sat, 
îndemnându-i pe oameni să se întoarcă la adevărata trăire creştină a 
părinţilor lor; sau la Sfântul loan de Kronstadt din propriul nostru secol, care 
ducea lumina lui Hristos în mijlocul orăşenilor din St. Petersburg. 

Avem apoi mulţimea duhovnicilor monahi ortodocşi, care, prin viata lor 
autentic "plină de duh", au lăsat generaţiilor de monahi si de mireni din urma 
lor adevărata învăţătură creştină a vieţii. Ne gândim la Sfântul Simeon Noul 
Teolog din secolul X sau la Sfântul Serafim de Sarov din secolul XIX, din 
Rusia. Sfântul Simeon este răstălmăcit de "harismaticii" ortodocşi, care nu par 
să-si dea seama că Duhul de care vorbea Sfântul este cu totul diferit de al lor. 
Sfântul Serafim este fără excepţie citat prin pasaje rupte din context, cu 
scopul de a minimaliza accentul pe care el îl pune pe necesitatea apartinerii 
de Biserica Ortodoxă, pentru a putea avea cu adevărat o viată 
duhovnicească. 

In "convorbirea" Sfântului Serafim de Sarov cu mireanul Motovilov despre 
"dobândirea Duhului Sfânt", acest Sfânt ne spune: "Harul Duhului Sfânt, care 
ne este dăruit tuturor celor credincioşi prin taina Sfântului Botez, este pecetluit 
cu taina Mirungerii pe părţile principale ale trupului omenesc, asa cum a 
rânduit Sfânta Biserică păstrătoarea din veac a acestui har". Si iarăşi: 
"Domnul îi ascultă la fel si pe monah si pe mirean, cu condiţia ca amândoi să 
fie ortodocşi". 

Ca mişcare opusă adevăratei spiritualităţi crestin-ortodoxe, "renaşterea 
harismatică" nu este decât partea expperien ială a modei "ecumenice" 



dominante - a acestui ecumenism care schimonoseşte Creştinismul si îl 
trădează pe Hristos si Biserica Lui. Niciodată un "ortodox, harismatic" nu va 
obiecta la apropiata "unire" dintre chiar acei protestanţi si romano-catolici cu 
care, asa cum intonează si cântecul "harismatic" interconfesional, ei se află 
deja "uniţi în spirit, uniţi în Domnul" si care le conduc si le inspiră experienţa 
"harismatică". 

Trebuie atunci să se ştie că "duhul" care inspiră "renaşterea harismatică" este 
duhul lui Antihrist, sau mai precis, al acelor "duhuri demonice" ale vremurilor 
din urmă, si că "minunile" lor pregătesc lumea pentru falsul Mesia. 

E. "Copii, este ceasul de pe urmă" 

(I loan2,18) 

Dumnezeu a păstrat în lume, ca si în zilele proorocului Ilie, şapte mii de 
bărbaţi care nu si-au plecat genunchiul înaintea lui Baal (Rom. 11,4), adică un 
număr necunoscut de adevăraţi creştini ortodocşi, care nu sunt morţi din 
punct de vedere duhovnicesc. Ei nu se lasă purtaţi de curentul general de 
apostazie si nici de falsele "deşteptări", ci îsi continuă drumul ancoraţi în 
credinţa sfântă si mântuitoare a Bisericii Ortodoxe, transmise lor de Sfinţii 
Apostoli printr-un sir neîntrerupt de Sfinţi Părinţi, observând cu atenţie 
semnele timpului si călătorind pe poteca strâmtă a mântuirii. 

Dar în afara Ortodoxiei celei adevărate, întunericul creste cu repeziciune. 
Judecând după ultimele stih "religioase", este posibil ca "renaşterea 
harismatică" să nu fie decât începutul timid al unei adevărate "ere a 
minunilor". Mulţi protestanţi care si-au dat seama de frauda "renaşterii 
harismatice" acceptă acum ca "adevărată" spectaculoasa "renaştere" din 
Indonezia unde, ni se spune, au loc în realitate "chiar minunile care se 
relatează în faptele Apostolilor". 

Acolo, în doar trei ani, 200.000 de păgâni s-au convertit la protestantism în 
condiţii constant miraculoase: Nimeni nu întreprinde nimic fără o obedientă 



absolută fată de "vocile" si "îngerii" care apar în mod constant si citează din 
Scriptură, menţionând si numărul versetului; apa se transformă în vin de 
fiecare dată când slujba protestantă prevede împărtăşire; forme de mâini apar 
din senin pentru a distribui hrana miraculoasă celor flămânzi; o întreagă ceată 
de draci este văzută părăsind un sat păgânesc pentru că "unul mai puternic"; 
("Isus") a venit să le ia locul. "Creştinii" practică o "numărătoare inversă" 
pentru păcătosul care nu vrea să se pocăiască, iar când ajung la "zero" 
respectivul moare; copiii sunt învăţaţi cântece si imne protestante de către 
voci care se aud din senin (si care repetă cântecele de câte douăzeci de ori, 
asa încât copiii să le tină minte); "banda magnetică a lui Dumnezeu" 
înregistrează cântecul unui cor de copii si îl redă apoi din aer în urechile 
aceloraşi copii uluiţi ; foc se coboară din cer si arde icoane catolice ("Domnul" 
indonezian este foarte anti-catolic); au fost vindecaţi 30000 de oameni; 
"Hristos" apare din cer si "cade" peste grupuri de persoane pentru a le 
vindeca; indivizii sunt transportaţi miraculos din loc în loc si merg pe apă; 
evanghelistii sunt călăuziţi de lumini noaptea si umbriţi de nori ce călătoresc 
în urma lor ziua, iar morţii învie*. 

* Vezi Kurt Koch, The Revival in Indonesia, Kregel Publications, 1970, si Mei 
Tari, Like a Mighty Wind. Creation House, Carol Stream, 111,1971 

Este interesant să aflăm că în anumite părţi ale "revivalismului" indonezian, 
"vorbirea în limbi" lipseşte aproape total si este chiar interzisă (deşi este 
prezentă în multe locuri), mediumismul părând a fi înlocuit de intervenţia 
directă a spiritelor căzute. Se prea poate ca acest nou "revivalism", mai 
puternic decât penticostalismul, să fie o formă mai avansată a aceluiaşi 
fenomen "spiritual" (asa cum penticostalismul însuşi este o formă superioară 
de spiritism) si să vestească iminenta zilei de spaimă în care, asa cum 
proclamă si "vocile" si "îngerii" din Indonezia, "Domnul" vine curând - căci noi 
ştim că Antihrist va dovedi lumii că este "Hristos" prin aceea că va face 
"minuni" ca cele povestite mai sus. 

într-o epocă de întuneric si înşelăciune aproape universale, când pentru cei 
mai mulţi "creştini" Hristos a devenit tocmai ceea ce învăţătura ortodoxă 



denumeşte Antihrist, Biserica Ortodoxă a lui Hristos este singura care 
păstrează si comunică harul lui Dumnezeu. Aceasta este comoara fără de 
preţ a cărei existentă chiar lumea asa-zisă creştină nici măcar nu o bănuieşte. 
Căci lumea "creştină" dă mâna cu forţele întunericului pentru a-i înşela pe 
credincioşii Bisericii lui Hristos, care sunt destul de orbi încât să creadă că 
"numele lui lisus" îi va salva chiar din mijlocul apostaziei si blasfemiilor în care 
trăiesc si pe care le acceptă, nepăsători la înfricoşatul avertisment al 
Domnului: Mulţi îmi vor zice în ziua aceea: Doamne, Doamne, au nu în 
numele Tău am proorocit si nu în numele Tău am scos demoni si nu în 
numele Tău minuni multe am făcut? Si atunci voi mărturisi lor: Niciodată nu v- 
am cunoscut pe voi. Depărtati-vă de la Mine cei ce lucraţi fărădelegea (Matei 
7,22-23). 

Sfântul Apostol Pavel continuă si el acelaşi avertisment despre venirea lui 
Antihrist cu această poruncă: Deci dar, fraţilor, staţi neclintiţi si tineti predaniile 
pe care le-ati învăţat fie prin cuvânt, fie prin epistola noastră (II Tes. 2,15). 
Sunt unii care vă tulbură si voiesc să schimbe Evanghelia lui Hristos. Dar 
chiar dacă noi sau un înger din cer v-ar vesti altă Evanghelie decât aceea pe 
care v-am vestit-o, să fie anatema! Precum v-am spus mai înainte, si acum vă 
spun iarăşi: Dacă vă propovăduieste cineva altceva decât ati primit să fie 
anatema! (Gal. 1,7-9) 

Răspunsul ortodox la fiecare nou "revivalism" si chiar la "revivalismul" final si 
teribil al lui Antihrist este această Evanghelie a lui Hristos, pe care singură 
Biserica Ortodoxă a păstrat-o neschimbată, prin Sfânta Tradiţie a Sfinţilor 
Părinţi în linie neîntreruptă de la Hristos si Apostolii Săi si prin darul Duhului 
Sfânt. Pe acesta singură Biserica Ortodoxă îl împărtăşeşte si numai celor 
credincioşi, care sunt pecetluiţi cu Sfânta Taină a Mirungerii si care au păstrat 
neîntinată această adevărată pecete a darului Duhului Sfânt. Amin. 



2. RELIGIA VIITORULUI 



Pentru starea spirituală a umanităţii contemporane este profund semnificativ 
faptul că experienţele "harismatice" si de "meditaţie" prind din ce în ce mai 
mult teren printre "creştini". Aceşti asa-zisi creştini sunt indubitabil sub 
influente religioase extrem orientale. Dar aceasta ca rezultat a ceva cu mult 
mai fundamental: pierderea gustului si trăirii duhovniceşti a adevăratului 
Creştinism, singura cauză a fenomenului prin care un lucru atât de străin 
Creştinismului ca meditaţia extrem orientală poate să pună stăpânire pe 
sufletele creştinilor. 

Existenta centrată pe sine si care nu urmăreşte altceva decât autosatisfactia, 
este atât de generalizată în viata "creştinilor" zilelor noastre, încât aceştia 
practic nu mai au acces la înţelegerea unei spiritualităţi autentice. Iar când 
astfel de oameni întreprind totuşi acţiuni în vederea unei "vieţi spirituale", o 
fac ca pe o altă formă de autosatisfactie. . Aceasta se vede clar din idealul 
religios total fals, atât al mişcării "harismatice", cât si al diferitelor forme de 
"meditaţie creştină": toate promit (si acordă imediat) experienţe si "simţiri de 
mulţumire" si "pace". 

Dar acesta nu este câtuşi de puţin idealul creştin, a cărui definiţie esenţială 
este tocmai războiul neîncetat împotriva diavolului si a patimilor. "Mulţumirea" 
si "pacea" propovăduite de mişcările "spirituale" contemporane sunt în modul 
cel mai evident produsul înşelăciunii diavoleşti, al mulţumirii de sine, ceea ce 
înseamnă moarte pentru o viată duhovnicească orientată spre Dumnezeu. 

Toate aceste forme de "meditaţie creştină", majoritatea de provenienţă 
păgână orientală, operează exclusiv la nivelul psihic si nu au absolut nimic în 
comun cu trăirea creştină. Trăirea creştină constă din a lupta până la sânge 
împotriva patimilor, pentru dobândirea veşnicei împărăţii cereşti, care nu se 
poate instaura desăvârşit decât la sfârşitul acestei lumi temporale. Iar 
adevăratul luptător creştin nu-si slăbeşte vigilenta si nu-si află liniştea, nici 
măcar atunci când pregustă din binecuvântările veşnice, ce i-ar putea fi 
dăruite încă din această viată. Pe când religiile orientale, cărora împărăţia 
cerurilor nu Ie-a fost descoperită, luptă pentru a obţine simple stări psihice, 



care încep si sfârşesc în viata de aici. 

în era noastră de apostazie care precede venirea lui Antihrist, satana a fost 
dezlegat pentru o vreme (Apoc. 20,7) pentru a lucra minuni mincinoase, care 
nu i-au fost îngăduite în timpul "celor o mie de ani" de har în Biserica lui 
Hristos (Apoc. 20,3) si pentru a câştiga pentru sine, în recolta lui drăcească, 
acele suflete care "n-au primit iubirea adevărului" (II Tes. 2,10). Putem spune 
că vremea lui Antihrist este cu adevărat aproape, prin chiar faptul că această 
"recoltă" satanică se strânge acum nu atât, din rândurile popoarelor păgâne, 
cât dintre rândurile creştinilor care au pierdut dulceaţa Creştinismului. 

Tine chiar de natura lui Antihrist să prezinte împărăţia satanei, ca si când ar fi 
a lui Hristos. Mişcarea "harismatică" contemporană si "meditaţia creştină", ca 
si "noua conştiinţă religioasă", cu care formează corp comun, sunt înainte- 
mergătoare religiei viitorului, religia umanităţii de pe urmă, religia lui Antihrist. 
Iar scopul lor "spiritual" de căpetenie este să facă accesibile tuturor creştinilor 
iniţieri satanice, care până acum erau restrânse doar în lumea păgână. 

Să zicem că aceste "experienţe religioase" sunt încă cel mai adesea căutări 
de natură experimentală si făcute orbeşte, ce conţin tot atâta autoînselare de 
ordin psihic, pe cât sunt de autentice în riturile lor de iniţiere demonică; fără 
îndoială, nu toţi cei care au "meditat" cu succes sau care cred că au primit 
"botezul duhului" au fost si iniţiaţi în împărăţia lui Satan. Dar, în pofida acestor 
aspecte aparent liniştitoare, acesta este scopul acestor experienţe si nu există 
nici cea mai mică îndoială că tehnicile de iniţiere, vor deveni din ce în ce mai 
eficace pe măsură ce, omenirea devine mai pregătită pentru ele prin 
atitudinea de pasivitate si deschidere la noile "experienţe religioase" care îi 
sunt inculcate prin aceste mişcări. 

Dar cum a ajuns umanitatea - si fireşte creştinătatea - la o asemenea stare 
disperată? 

Desigur, nu din cauza închinării pe fată la satana, care este întotdeauna 



limitată la un număr destul de mic de oameni. Este vorba mai curând de ceva 
cu mult mai subtil, dar cu atât mai înspăimântător pentru creştinul ortodox 
conştient: s-a pierdut din parte harul lui Dumnezeu, ca o consecinţă imediată 
a slăbirii credinţei si a pierderii gustului creştinismului autentic. 

în Occident este un fapt incontestabil că harul lui Dumnezeu s-a pierdut cu 
multe secole în urmă. Romano-catolicii si protestanţii de astăzi nu cunosc 
puterea harului dumnezeiesc. De aceea nu ne mirăm că ei nu sunt capabili 
să-l deosebească de înşelătoriile drăceşti. Dar vai! Succesul falsului spiritual, 
chiar printre creştinii ortodocşi de astăzi, dă la iveală cât de mult, chiar si 
aceştia, au pierdut mireasma adevăratului creştinism., Deci nici ei nu mai sunt 
capabili să distingă între adevăratul creştinism si pseudo-crestinism. De prea 
multă vreme creştinii ortodocşi iau de-a gata comoara nepreţuită a credinţei 
lor si neglijează să pună în practică o învăţătură alcătuită din aurul cel mai 
curat. 

Câţi dintre creştinii ortodocşi au măcar cunoştinţă de existenta textelor de 
bază ale spiritualităţii ortodoxe, care ne învaţă tocmai cum să distingem 
spiritualitatea autentică de cea falsă, texte care arată viata si învăţăturile 
sfinţilor îmbunătăţiţi care au obţinut într-o măsură bogată harul lui Dumnezeu 
încă din această viată? Câţi dintre ei si-au însuşit învăţătura cuprinsă în 
Lavsaicon, în Scara Sfântului loan Scărarul, în Omiliile Sfântului Macarie, în 
Vieţile purtătorilor de Dumnezeu Părinţi ai pustiei, în Războiul nevăzut, în 
cartea Viata mea în Hristos, a Sfântului loan de Kronstadt si în multe alte cărţi 
ortodoxe? 

în Viata marelui Părinte al pustiei egiptene, Sfântul Paisie cel Mare (19 iunie) 
găsim un exemplu viu - cât de uşor se poate pierde harul lui Dumnezeu. 

Un ucenic al său mergea odată către oraş să-si vândă acolo rucodelia sa 
(obiecte lucrate cu mâinile sale). Pe cale a întâlnit un evreu, care, văzându-i 
simplitatea, a început să-l ispitească, zicându-i: "Iubitule, cum crezi tu într-un 
simplu om răstignit, care nu este nicidecum Mesia cel aşteptat? Nu este El 



acela, ci altul va veni". Ucenicul, având o minte mai slabă si o inimă simplă, 
începu să asculte aceste cuvinte si ajunse până la a rosti: "Poate că ceea ce 
spui tu este adevărat". 

Când s-a întors în pustie, Sfântul Paisie si-a întors fata de la el si nu a voit să- 
i adreseze nici un cuvânt. La urmă, după multe rugăminţi ale ucenicului, 
Sfântul îl întrebă: "Tu cine eşti? Nu te cunosc pe tine! Acel ucenic al meu era 
creştin si avea asupra lui harul Sfântului Botez, dar la tine nu văd aceasta. 
Dacă tu vei fi fiind cu adevărat ucenicul meu, atunci harul Sfântului Botez te-a 
părăsit si chipul de creştin nu mai este în tine". 

Ucenicul îi povesti cu lacrimi convorbirea cu evreul, iar Sfântul răspunse: 
"Sărace! Ce poate fi mai rău si mai necurat decât asemenea cuvinte prin care 
tu te-ai lepădat de Hristos si de Sfântul Botez? Acum mergi si plânge-ti 
păcatul, căci cu mine nu mai poţi fi; numele tău s-a scris împreună cu cei care 
s-au lepădat de Hristos, cu care împreună vei fi judecat si chinuit". 

Auzind această judecată, ucenicul se cutremură si se aruncă la picioarele 
bătrânului său, rugându-l să nu-l lepede de la rugăciunile sale. Sfântul, 
cuprins de milă, se închise în chilia lui si rugă cu lacrimi pe Dumnezeu să ierte 
păcatul ucenicului său. Dumnezeu ascultă ruga Sfântului si îl învrednici de 
semnul iertării si milostivirii Sale asupra ucenicului. 

Atunci Sfântul îl chemă pe ucenic la sine si-i spuse: "Copile, vino si dă slavă 
lui Hristos Dumnezeu împreună cu mine, căci duhul cel necurat al hulei s-a 
dus de la tine, iar Duhul Sfânt de la Sfântul Botez străluceşte iar peste capul 
tău. De acum păzeste-te, ca nu cumva din lene si nepăsare duşmanul să te 
atace iar si, biruindu-te, să te arunce în focul gheenei". 

Este semnificativ că mişcările "harismatice" si "de meditaţie" au prins rădăcină 
tocmai printre "creştinii ecumenisti". Trăsătura de bază a protestanţilor 
ecumenisti este următoarea: că Biserica Ortodoxă nu este singura Biserică a 
lui Hristos, una si adevărată; că harul lui Dumnezeu este prezent si în alte 



confesiuni "creştine", si chiar în interiorul religiilor necrestine; că ceea ce 
Sfinţii Părinţi ai Bisericii Ortodoxe numesc calea cea strâmtă a mântuirii nu 
este decât "una dintre multele căi", care toate duc la mântuire, si că practicile 
credinţei cuiva în Hristos sunt de mică importantă, precum si apartenenţa la o 
anumită confesiune. 

Este adevărat, nu toţi ortodocşii care iau - parte la întrunirile interconfesionale 
ecumenice cred întru totul asa (deşi lucrul este cu siguranţă adevărat despre 
protestanţi si romano-catolici), dar prin simpla lor participare la astfel de 
întruniri, care, desigur, prevăd rugăciuni comune cu cei care cred greşit în 
Hristos si Biserica Sa, adresează implicit ereticilor cu care se află împreună 
aceleaşi cuvinte ca si ucenicul din pildă: "Poate că ceea ce spuneţi voi este 
adevărat". Nici nu este nevoie de mai mult pentru ca un creştin ortodox să 
piardă harul lui Dumnezeu. Si câtă nevointă îi trebuie pentru a-L câştiga 
înapoi! 

Deci, cu atât mai mult creştinul ortodox trebuie să umble în fata lui Dumnezeu 
cu frică si cutremur, din grija de a nu pierde harul Său, care nu este nicidecum 
dăruit tuturor, ci numai celor care tin dreapta credinţă, care duc o viată de 
luptă duhovnicească cu păcatul si care păzesc cu tărie comoara harului 
dumnezeiesc ce-i duc la cer. 

Cu atât mai mult trebuie să lupte astfel creştinii din ziua de azi, care sunt 
înconjuraţi din toate părţile de un creştinism fals, care are propriul său arsenal 
de experienţe ale "harului" si "Duhului Sfânt", putând cita pe de rost din 
Sfânta Scriptură si din Sfinţii Părinţii, pentru a-si "întări" propriile erezii! Cu 
siguranţă trăim vremurile de pe urmă, când înşelăciunea este atât de subtilă 
încât amăgeşte, de este cu putinţă, si pe cei aleşi (Matei 24,24). 

Falşii prooroci ai timpurilor noastre anunţă cu glas din ce în ce mai puternic 
apropierea "noii ere a Duhului Sfânt", a "noii Cincizecimi", a "punctului 
Omega". Este exact ceea ce se numeşte, în adevăratele profeţii ale Bisericii 
Ortodoxe, domnia lui Antihrist. Această profeţie, tocmai acum în zilele 



noastre, începe să se împlinească, cu forţa unei puteri demonice. 

întreaga atmosferă spirituală contemporană se încarcă cu puterea 
experimentelor de iniţiere demonică si aceasta, pe măsură ce "taina 
nelegiuirii" intră în faza penultimă, în care începe să posede sufletele 
oamenilor si, într-adevăr, nu numai pe ale lor, ci chiar pe ale celor aleşi ai 
Bisericii lui Hristos, de-i va fi cu putinţă. 

împotriva acestei "experienţe religioase" de mare forţă, creştinii ortodocşi 
trebuie să se trezească si să se înarmeze cu adevărat, să devină pe deplin 
conştienţi de ceea ce înseamnă Ortodoxia creştină si în ce chip scopurile sale 
sunt total diferite de ale tuturor celorlalte religii, fie ele "creştine" sau 
necrestine. 

Creştini ortodocşi, păstraţi cu sfinţenie harul ce vi s-a dat! Nu îngăduiţi ca el 
să devină o chestiune de obişnuinţă. Nu-I măsuraţi după măsura omenească 
si nu vă aşteptaţi ca el să pară logic sau pe înţelesul celor care nu sunt 
capabili să pătrundă nimic din ceea ce depăşeşte omenescul sau celor care 
cred că îl pot obţine altfel decât arată predania Sfintei Biserici a lui Hristos 
dintotdeauna. Căci adevărata Ortodoxie, în mod necesar, apare cu adevărat 
"nelalocul ei" în aceste vremuri satanice; o minoritate din ce în ce mai 
accentuată a celor dispreţuiţi si cam "nebuni", siliţi să trăiască în mijlocul unei 
mase al cărei "revivalism" religios este inspirat de un cu totul alt fel de duh. 

Noi însă să ne mângâiem cu cuvintele cele tari si sigure ale Domnului nostru 
lisus Hristos: Nu te teme, turmă mică, pentru că Tatăl vostru a binevoit să vă 
dea vouă împărăţia (Luca 12,32). 

Fie ca toţi creştinii ortodocşi să se întărească pentru marea bătălie care îi 
aşteaptă, si să nu. uite niciodată că, în Hristos, victoria este deja a noastră. 
Căci El ne-a promis că porţile iadului nu vor birui Biserica Sa (Matei 16,18) si 
că pentru cei aleşi El va scurta zilele urgiei si strâmtorii celei de pe urmă 
(Matei 24,22). Si apoi, cu adevărat, dacă Dumnezeu este cu noi, cine este 



împotriva noastră? (Rom. 8,31). 

Chiar în mijlocul celor mai sălbatice ispite, nouă ni s-a poruncit: îndrăzniţi! Eu 
am biruit lumea (loan, 16: 33). 

Să trăim deci si noi, asa cum au făcut-o toţi adevăraţii creştini înaintea 
noastră, cu certitudinea că toate cele ce se văd au un sfârşit si că Mântuitorul 
nostru va veni curând; căci Cel Ce mărturiseşte acestea, zice: Da, vin curând! 
Amin! Vino, Doamne lisuse! (Apoc. 22,20) 



